Cuvânt înainte 

Atunci când deschizi o carte, eşti 
îndreptăţit să te aştepţi să afli din 
titlu şi din cuprins câteva indicii 
în legătură cu ce vei citi. Meriţi 
să capeţi o idee clară şi definită 
cu privire la scopul şi intenţia 
autorului. 

Nu este uşor să cuprinzi scopul 
cărții şi întreaga temă în titlul ei 
şi în cele ale capitolelor pe care 
aceasta le conţine. Prin urmare, 
folosesc acest „Cuvânt înainte" 
pentru a-ţi spune încă de la 
început ce intenţionez să realizez 
prin această carte. 

Intenţia mea este aceea de a-ți 
transmite o convingere profundă 
şi neclintită, care să-ţi schimbe 
perspectiva asupra vieţii şi să-ţi 
ofere o filozofie care să-ţi 
transforme viaţa dintr-un 
conglomerat de schimbari 


întâmplătoare şi lipsite de sens 
într-un plan plin de semnificaţie şi 
organizat de Dumnezeu. 

Vreau să dobândeşti convingerea 
că universul şi tot ceea ce este în 
el, inclusiv fiecare persoană 
împreună cu mediul specific ce o 
înconjoară, fiecare eveniment, 
fiecare întâmplare, fiecare ocazie 
- bună sau rea - întreaga istorie a 
omenirii, cu războaiele ei, cu 
victoriile şi cu înfrângerile ei, cu 
progresul şi cu schimbările ei, cu 
dinastiile şi cu domniile ei, se află 
în mâinile şi sub controlul unui 
Dumnezeu binefăcător şi că 
„toate lucrurile lucrează 
împreună spre binele celor care 
iubesc pe Dumnezeu, care sunt 
chemaţi după planul Sau." 

» 6 

DUMNEZEU A TRIMIS UN OM 
Aceasta aş vrea să ajungi să crezi. 


Şi aş mai vrea sa cuprinzi în 
această convingere şi gândul că 
această conducere providenţială a 
fiecărei vieţi, în parte, şi a 
istoriei, ca întreg, include şi viaţa 
ta personală, cu preocupările şi 
cu valorile ei, cu interesele şi cu 
bunăstarea ei. Toate ocaziile vieţii 
tale sunt în mâna lui Dumnezeu. 
Mai mult decât atât, este posibil 
să fii într-o asemenea armonie cu 
Voința care conduce şi susţine 
deopotrivă universul imens şi 
insignifiantul atom, încât viaţa ta 
să-şi urmeze cursul dinainte 
stabilit şi să împlinească în 
fiecare detaliu scopul şi planul pe 
care îl are Dumnezeu pentru tine. 
Nimeni nu poate trăi o viaţă 
completă, atât de plină de 
conţinut, de siguranţă şi de 
satisfacţii, ca omul care acceptă o 
astfel de convingere şi trăieşte pe 


baza ei. Dacă tu crezi că 
Dumnezeu, care este bun şi 
atotputernic, a întocmit un plan 
pentru viaţa ta şi că El este în 
stare să-l şi ducă la îndeplinire, 
dacă te aşezi în armonie cu voinţa 
Lui şi crezi în acest plan suficient 
încât să te bazezi pe el în toate 
împrejurările şi să nu îngădui ca 
ceva sau cineva să-ţi clatine 
încrederea în providenţa 
călăuzitoare a lui Dumnezeu 
pentru tine, atunci întreaga ta 
viziune asupra vieţii, istoriei, 
evenimentelor prezente, cât şi 
asupra mediului personal se va 
schimba atât de mult încât te va 
ajuta să duci viaţa cea mai 
împlinită şi mai aducătoare de 
satisfacţii pe care ar putea să o 
trăiască cineva. 

Pentru a te ajuta să dobândeşti o 
astfel de convingere, mi-am 


propus să-ţi desfăşor înainte 
istoria unei vieţi - o viaţă al cărei 
raport, păstrat într-un teanc de 
manuscrise antice, constituie cea 
mai fascinantă şi mai 
impresionantă poveste din 
literatura omenirii. Este istoria 
vieţii lui Iosif, fiul lui Iacov. 

Dacă tu crezi că oamenii şi 
naţiunile se află în mâinile lui 
Dumnezeu; că El acţionează în 
viaţa oamenilor de pe pământ în 
conformitatea cu voinţa Lui; că 
„lucrează spre binele celor care 
iubesc pe Dumnezeu"; că cei care 
il urmează şi îl ascultă nu sunt 
niciodată victime neajutorate ale 
mediului sau împrejurărilor; că 
împrejurările pot fi întotdeauna 
transformate prin providenţa lui 
Dumnezeu, pentru că El foloseşte 
împrejurările ca să-Şi aducă la 
îndeplinire propriul plan 


atotstăpânitor; că tu, personal, 
poţi trăi o viaţă în care nimic să 
nu fie greşit sau la voia 
întâmplării, şi în care toate 
domeniile ei să lucreze astfel 
încât să te modeleze şi să te 
transforme 

în acea persoană pe care a 
intenţionat Dumnezeu să o aducă 
la existenţă, creată după chipul 
Său şi în deplină armonie cu 
voinţa Sa atotstăpânitoare; dacă 
toate acestea te ajută în vreun fel 
să ajungi la o convingere 
neclintită, care să-ţi marcheze 
întreaga viaţă - atunci citeşte 
această carte. 

Autorul 

» CAPITOLUL 1 

La Hebron 

Era ceva impresionant în scena 


care ţi se desfăşura înainte - o 
mulţime de corturi confecţionate 
din piele neagră, de capră, 
împrăştiate pretutindeni, pe 
câmpia întinsă. Erau două tabere, 
la o distanţă considerabilă una de 
cealaltă, cu zeci de corturi mai 
mici, din piele aspră, aranjate în 
jurul adăposturilor mai mari şi 
mai elaborate ale câpeteniilor 
triburilor respective. Răspândite 
la mare distanţă de fiecare dintre 
cele două tabere, păşteau turme 
Şi cirezi. 

în faţa cortului central, spaţios, 
cu mai multe încăperi, al uneia 
dintre câpetenii, se aflau două 
persoane: un bărbat în vârstă şi 
un tânăr. Bătrânul era aşezat pe 
un scăunel, iar băiatul stătea 
lângă el, pe genunchi, privindu-l 
în ochi şi ascultând cu interes ce-i 
povestea. 


Băiatul venise din cealaltă tabără, 
unde locuia de fapt şi care îi 
aparţinea tatălui lui. în ultimele 
săptămâni străbătuse de mai 
multe ori distanţa dintre cele 
două tabere, întotdeauna 
nerăbdător să audă povestirile pe 
care bunicul era încântat să i le 
spună de fiecare dată despre 
poporul său. Aceste povestiri, din 
care bătrânul părea să aibă 
resurse inepuizabile, îl mişcau 
profund. Ele îi descopereau 
existenţa unui Dumnezeu, a 
singurului Dumnezeu adevărat, 
Creatorul tuturor lucrurilor, care, 
dintre toţi oamenii, îl alesese pe 
străbunicul lui, Avraam, şi pe 
descendenţii acestuia, pentru un 
destin mai înalt. Acest băieţandru 
a primit cunoştinţa existenţei 
unui Dumnezeu atotştiutor - cea 
mai importantă realitate din 


univers - încă din » 

primii ani ai vieţii, iar lucrul 
acesta, a ajunge la o convingere 
neclintită care să-ţi marcheze 
întreaga viaţă, a avut un impact 
enorm asupra minţii lui în 
formare. 

Isac şi losif 

Bătrânul, un vechi locuitor al 
țarii, se numea Isac, fiul lui 
Avraam. Băiatul, un nou-venit în 
vecinătate, se numea losif, fiul lui 
lacov, care, la rândul său, era fiul 
lui Isac. 

în momentul când facem 
cunoştinţă cu ei, Isac are 163 de 
ani, lacov 103, iar losif 12. 

losif fusese născut într-o ţară 
îndepărtată, în Padan-Aram. 
Mama lui, care era originară din 
Padan-Aram, murise pe drum, 


mergând din ţara ei natală spre 
cea a lui lacov. lacov plecase din 
casa părinţilor lui de mai bine de 
douăzeci de ani şi, în acest timp, 
adunase multe bogății în turme şi 
cirezi şi, pe lângă acestea, 
dobândise o familie numeroasă şi 
gălăgioasă. losif era penultimul 
dintre copiii lui. 

losif îşi cunoştea bunicul de 
foarte puţin timp, dar în această 
scurtă perioadă ajunsese să-l 
iubească şi să nutrească faţă de el 
sentimente profunde şi 
statornice. 

Nu-i plăcea nimic mai mult decât 
să-l viziteze pe bunicul Isac şi să 
soarbă povestirile pe care acesta i 
le spunea cu multă încântare. 
Isac nu prea mai avea cu ce să se 
ocupe acum şi se bucura de 
vizitele acestui bâieţandru plăcut 
şi hotărât. 


Isac nu era doar bătrân, ci şi orb. 
Cu toate acestea, mintea îi era 
încă activă şi îi făcea plăcere să o 
lase să colinde pe coridoarele 
lungi ale trecutului, zâbovind 
asupra marilor experienţe ale 
vieţii lui şi asupra modului în care 
îl trataseră Dumnezeu şi tatăl lui, 
Avraam. 

Formarea unui caracter 

Tatăl lui losif, lacov, care după 
lungul lui exil în Padan-Aram 
primise de curând un nou nume, 
Israel, se întorsese în Canaan şi 
obținuse ceea ce-şi dorise atât de 
mult - împăcarea cu fratele lui, 
Esau, cu care fusese certat timp 
de mai bine de douăzeci de ani. 
De la Peniel, unde avusese loc 
împăcarea şi unde primise un 
nume nou 

» 10 

DUMNEZEU A TRIMIS UN OM 


şi o nouă fire, Israel a mers mai 
întâi la Sucot şi apoi la Sihem. Se 
pare că scopul lui era acela de a 
se aşeza la Sihem, unde 
cumpărase o bucată de pământ. 
Acest plan a fost însă zădărnicit 
de înşelăciunea fiilor lui, Simeon 
şi Levi, în episodul cu Dina. Din 
cauza lor fuseseră siliţi să plece 
din acea vale frumoasă şi fertilă. 
Sub îndrumarea lui Dumnezeu, 
Iacov s-a dus mai întâi la Betel, 
unde preaiubita lui soţie Rahela, 
mama lui Iosif, a murit născându- 
1 pe Beniamin. După aceea, Iacov 
a călătorit spre sud, ajungând la 
Hebron, unde tatăl lui, Isac, încă 
trăia. Şi-a stabilit acolo tabăra 
permanentă, cu toate turmele şi 
cirezile, la mică distanţă de cea a 
lui Isac. 

Aşa a ajuns Iosif să-l cunoască pe 
bunicul lui. 


Poteca dintre cele două tabere - 
cea a tatălui, Isac, şi cea a fiului, 
Iacov - a devenit în curând una 
bine-cunoscută şi bâtătorită de 
Iosif. Era, în povestirile bunicului, 
ceva care întotdeauna îl mişca 
profund, transmiţându-i un 
simţământ al destinului - mai întâi 
în legătură cu viitorul glorios 
fagăduit familiei lui şi apoi cu 
faptul că ceva de o importanţă 
extraordinară avea să-i marcheze 
şi să-i modeleze propria viaţă. 

Şi Isac era conştient de 
simţământul că, în viitorul acestui 
băiat pe care îl iubea, avea să se 
întâmple ceva neobişnuit. Tocmai 
acest simţământ îl făcea să aleagă 
cu grijă povestirile pe care i le 
spunea şi să se străduiască să-i 
transmită lecţiile, întotdeauna 
importante, pe care acestea le 
conţineau. 


Povestirile care îi plăceau cel mai 
mult lui Iosif erau cele despre 
Avraam, străbunicul lui, nobilul 
patriarh şi precursor al neamului 
lui. Şi tot aceste povestiri erau 
preferate şi de Isac. 

O 

» CAPITOLUL 2 

In drum spre ţara Moria 

Să ne aşezăm, în imaginaţie, 
alături de Iosif, în timp ce Isac 
povesteşte cea mai uimitoare şi 
mai impresionantă istorie dintre 
toate cele pe care i le spusese 
până atunci băiatului, despre cum 
fusese salvat de la moarte atunci 
când era gata să fie omorât de 
mâna tatălui său, care îl iubea. 
Niciuna dintre povestirile de până 
atunci nu mişcase atât de profund 
sufletul lui Iosif. El trăia tot ceea 
ce povestea Isac, iar dragostea şi 
admiraţia lui pentru bătrânul 


patriarh creşteau neîncetat. 
Dumnezeu, singurul Dumnezeu 
adevărat, marele şi înfricoşătorul 
Iehova, spunea Isac, 1-a ales pe 
Avraam şi 1-a chemat din cetatea 
lui, Ur, din Caldeea, conducându- 
1 până în Canaan, ţară pe care a 
fagăduit că le-o va da lui şi 
urmaşilor lui, din neam în neam. 
Avraam L-a crezut pe Dumnezeu 
şi s-a apropiat de El atât de mult 
încât a ajuns să fie cunoscut ca 
„prietenul lui Dumnezeu". 
Dumnezeu i S-a descoperit în mod 
direct lui Avraam, i-a vorbit şi i-a 
făcut făgăduinţe uimitoare în 
legătură cu un viitor glorios 
pentru el şi pentru copiii lui. 
întotdeauna accentul era pus pe 
„sămânţa lui Avraam". Avraam 
urma să aibă o „sămânţă" şi prin 
această „sămânţă" aveau să fie 
implinite făgăduinţele glorioase 


ale viitorului, şi Iehova îşi înnoise 
din nou şi din nou acele 
fagăduinţe. 

Chiar înainte de naşterea lui Isac, 
Dumnezeu i-a fâgăduit lui Avraam 
că sămânţa lui va fi la fel de 
numeroasă precum stelele 

cerului şi că va fi o binecuvântare 
pentru toate neamurile 
pământului. După naşterea lui 
Isac, Iehova a declarat: „Numai 
din Isac va ieşi o sămânță care va 
purta cu adevarat numele tāu." 
Mai mult decât atât, Dumnezeu 
declarase în repetate rânduri: 
„Legământul Meu îl voi încheia cu 
Isac". 

In naşterea fiului său Isac şi în 
făgăduinţa legată de el, Avraam 
găsise o mare mângâiere şi trăise 
o nespusă bucurie. Apoi, în anii 


de mai târziu, pe măsură ce Isac 
creştea, îndreptându-se spre 
maturitate, Avraam îi povestise 
toate acestea. li spusese despre 
fagăduinţele pe care le făcuse 
Dumnezeu în legătură cu el, 
despre credinţa mamei lui, Sara, 
şi despre uimitorul miracol care îl 
adusese la existenţa. Prin tot ceea 
ce îi povestea, Avraam îi arăta 
foarte clar că toate speranţele 
sale cu privire la viitor erau 
legate de Isac. Dragostea lui, 
preocupările şi încrederea lui, 
cele mai dragi aşteptări pe care le 
nutrea - toate se concentrau în 
acest fiu al lui. 

Avraam, pus la încercare 

Pe când Isac era doar un tânăr, 
Dumnezeu i-a vorbit lui Avraam, 
chemându-l pe nume. Avraam 
era familiarizat cu vocea lui 
Iehova. Astfel, atunci când 


Dumnezeu 1-a strigat 
„Avraame!", în mintea lui Avraam 
nu a existat nicio umbră de 
îndoială. El ştia că Cel care îi 
vorbea era Dumnezeu şi de aceea 
a răspuns: „latâ-mă!" 

în mod evident, Cel care îi vorbea 
lui Avraam era lehova. Dar ce 
poruncă zdrobitoare, uluitoare, cu 
totul de neînțeles, era rostită 
acum de vocea divină! Ce tumult 
de confuzie trebuie să fi avut loc 
în mintea şi în sufletul bătrânului 
tată! 

„la pe fiul tāu, pe singurul tāu fiu, 
pe care-l iubeşti, pe Isac; du-te în 
țara Moria şi adu-l ardere de tot 
acolo, pe un munte pe care ţi-l 
voi spune." 

Porunca nu putea fi nicidecum 
înţeleasă greşit. Cel care trebuia 
luat era amintit pe nume: Isac. Şi 
ţara în care urma să meargă era 


specificată: Moria. La fel de clar 
fusese spus şi ce trebuia să se 
întâmple acolo cu Isac: să fie adus 
ca ardere de tot. 

Pentru Isac, toate acestea 
însemnau un singur lucru: 
moartea! Şi aceasta, înainte ca 
vreuna dintre marile făgăduinţe 
să poată fi realizată. Isac nu avea 
niciun fiu. 

ÎN DRUM SPRE ŢARA MORIA 

Avraam era înmărmurit. Nu 
spusese Dumnezeu că „numai din 
Isac va ieşi o sămânță care va 
purta cu adevarat numele tāu"? 
Ce sens avea acum porunca de a- 
1 lua pe acest fiu, singurul prin 
care puteau fi împlinite 
făgăduinţele lui Dumnezeu, şi de 
a-l aduce ca jertfă? Cu Isac mort, 
nu avea să mai existe nicio 
sămânță! 


Povestindu-i lui Iosif, Isac voia ca 
băiatul să înţeleagă foarte clar că, 
la vremea aceea, el nu ştiuse 
nimic din toate acestea. Doar 
Avraam ştia. Cât de îngrozit 
trebuie să fi fost! Dar nu s-a oprit 
să caute răspuns la întrebările 
care-i asaltau mintea. Dumnezeu 
vorbise, Dumnezeul care îi făcuse 
toate acele făgăduinţe, 
Dumnezeul care îl condusese în 
toată viaţa lui de până atunci, 
Dumnezeul care, printr-o minune, 
i-l dăduse pe Isac. Şi, atunci când 
vorbea Dumnezeu, nu era de 
făcut decât un singur lucru. 
Cuvântul lui Dumnezeu era 
suficient şi definitiv. Mai mult 
decât atât, nu trebuia să existe 
nicio întârziere, nicio aşteptare 
după explicaţii sau după mai 
multă lumină. Porunca era „la 
acum [trad. KJV] pe fiul tāu". 


Avraam a ascultat imediat, fără 
să-i spună nimic fiului sâu. Cu 
inima grea, tatăl „s-a sculat dis- 
de-dimineaţă, a pus şaua pe 
mâăgar..., a tâiat lemne pentru 
arderea de tot şi a pornit spre 
locul pe care i-l spusese 
Dumnezeu." 

Importanţa ascultării imediate 
Iosif n-ar fi putut învăţa într-un 
mod mai clar şi mai impresionant 
despre importanţa ascultării 
imediate de glasul lui Dumnezeu. 
Probabil că îşi ţinea răsuflarea în 
timp ce Isac dădea amănunte: 
„Dumnezeu i-a spus tatălui meu: 
'Du-te în ţara Moria'. Şi tatăl meu 
s-a sculat dis-de-dimineaţă şi... a 
pornit. Eram încântat să merg cu 
tatăl meu. îmi plăcea să fiu cu el. 
Nu mi-a spus nimic despre scopul 
acestei călătorii. Nici celor doi 
slujitori nu le-a spus nimic. 


Trebuie să-şi fi dat seama, după 
foc şi după lemnele pe care le 
luaserâm, că era vorba despre o 
jertfă. Dar ce urma să fie adus ca 
jertfă, nu ştiau. Şi nici eu. Vezi, 
dragul meu băiat, noi nu aveam 
nici cea mai vagă idee despre tot 
ce se petrecea în inima tatălui 
meu. Credinţa este ceva personal. 
Nu poate fi transferată asupra 
aliora şi nici lăsată ca moştenire. 
Fa implică o relaţie personală cu 
Iehova cel invizibil şi 
atotputernic. Nimeni nu poate să 
aibă credinţă 

în locul unui prieten sau al unei 
rude. Dumnezeu vorbise doar cu 
tatăl meu." 

Era nevoie de trei zile pentru a 
parcurge distanţa până la Moria. 
Aceste zile i-au oferit lui Avraam 


posibilitatea de a rezolva furtuna 
de întrebări din mintea şi din 
inima lui şi de a reflecta, cu tot 
calmul pe care reuşise să-l 
adune, la acest act al sau - de a-l 
duce pe fiul său în ţara Moria, ca 
să-l jertfească. Cum ar fi putut 
sa-l omoare pe acest fiu minunat, 
de care se legau toate speranţele 
lui? Ce fel de viaţă avea să mai 
trăiască după aceea? 

Iosif asculta fascinat cuvintele 
bunicului. Nu numai că era 
profund interesat de istoria 
înaintaşului său, „prietenul lui 
Dumnezeu", ci şi învăţa lecţii de 
cea mai mare valoare, lecţii care 
au pus temelia educaţiei lui şi 
care au făcut din el măreţul 
personaj de mai târziu. La vremea 
aceea nu-şi dădea seama, dar, în 
timp ce asculta aceste 
cutremurătoare povestiri spuse 


de Isac, caracterul lui era în 
proces de formare. 

Lecţiile pe care le-a învăţat 
Iosif 

Din istoria sacrificării lui Isac, 
Iosif a învăţat importanţa 
încrederii oarbe în Dumnezeu şi a 
ascultării imediate, care nu cer 
motive sau explicaţii din partea 
lui Dumnezeu. Şi aceste lecţii le-a 
învăţat pentru tot restul vieţii. Nu 
a fost nevoie să le mai înveţe o 
dată. 

Isac a continuat povestea marii 
experienţe a vieţii lui. Călătoria 
câtre Moria a durat trei zile. Din 
prima zi, a observat că tatăl lui îl 
studia cu atenţie. Pe parcursul 
zilei a văzut de multe ori ochii 
bătrânului aţintiţi asupra lui şi a 
observat, totodată, că tata era 
extrem de tăcut. Avraam îşi iubea 
fiul. Nu era doar fiul bătrâneţii 


lui, îndelung aşteptat şi dorit cu 
ardoare; era şi speranţa lui 
pentru toate fâgăduinţele pe care 
le făcuse Dumnezeu în legătură 
cu destinul familiei lui. în timp ce 
mergea pe drumul câtre Moria, 
Avraam privea pe furiş la Isac. îi 
observa expresia feţei, care radia 
fericirea lipsită de griji datorată 
faptului că pornise în această 
călătorie cu tata. O, cât de mult îl 
iubea pe acest băiat drag, pe care 
i-l dăduse Dumnezeu! 

Bătrânul era conştient că, până la 
urmă, va trebui să-i spună lui Isac 
că Dumnezeu, marele Iehova, 
poruncise să fie omorât şi că 
tocmai el, tata, trebuia să 
împlinească acest lucru. Gândul 
acesta i-a 

adus în minte numeroasele ocazii 


în care, plin de bucurie şi de 
speranţă, îi vorbise băiatului 
despre marile făgăduinţe ale lui 
Dumnezeu. Oare trebuia acum să 
găsească nişte motive prin care 
să explice de ce Dumnezeu Se 
răzgândise şi îşi retrăsese 
fagăduinţele? Care erau aceste 
motive? Nu ştia. Ştia doar ceea ce 
îi spusese Dumnezeu să facă. Şi 
mai ştia încă un lucru: îl ştia pe 
Dumnezeu! 

De când Dumnezeu îi spusese să- 
1 ducă pe Isac pe Muntele Moria 
şi să-l jertfească acolo, Avraam 
era conştient că dragostea lui 
pentru Isac, şi aşa foarte mare, 
crescuse peste măsură. Aproape 
că îl sufoca. Niciodată până 
atunci nu-şi dăduse seama cât de 
mult îşi iubea fiul. Cu toate 
acestea, şi-a urmat hotărât 
drumul câtre Moria. Dumnezeul 


căruia îi slujea trebuia ascultat. 
Fără îndoială că, în a doua zi a 
călătoriei, gândurile lui Avraam s- 
au îndreptat către slujitorii care îl 
însoțeau. Ce trebuia să le spună 
acestora în legătură cu jertfa 
umană pe care avea s-o aducă? 
Oare ce ar fi făcut ei, dacă ar fi 
ştiut? Dacă ar fi vrut, ar fi putut 
să-l împiedice prin forţă să-şi 
ducă la îndeplinire misiunea. Nu 
trebuia să le spună. Jertfa trebuia 
să fie adusă. Dumnezeu a spus 
aşa. 

Şi Isac! Era un tânăr puternic şi 
viguros. Avraam era bătrân. Isac 
se putea împotrivi şi îl putea 
împiedica pe tatăl lui să-i ia viaţa. 
Nici lui Isac nu trebuia să-i spună 
- în niciun caz, până în ultimul 
moment. Voia lui Dumnezeu 
trebuia împlinită. Avraam nu avea 
nici cea mai mică îndoială în 


această privinţă. De aceea şi-a 
continuat cu hotărâre drumul 
către Moria. 

Contradicţiile lăsate în seama 
lui Dumnezeu 

Aşa a venit cea de-a treia zi, şi ei 
se grăbeau câtre destinaţie. 
Contradicţia dintre ceea ce-i 
fagăduise Dumnezeu şi ceea ce-i 
poruncea acum devenise extrem 
de puternică în mintea lui 
Avraam. Cum putea Isac să fie 
sămânţa şi, în acelaşi timp, să 
moară? Erau două lucruri cu totul 
incompatibile. Avraam a renunţat 
la a mai încerca să rezolve singur 
această contradicţie, lăsând-o în 
mâinile capabile, infinite şi 
atotputernice ale Dumnezeului pe 
care îl iubea şi în care se încredea 
- Şi şi-a continuat drumul spre 
Moria. 

Când a ajuns acolo, mintea îi era 


clară şi inima, plină de încredere. 
Acum ştia răspunsul. Ne dăm 
seama de lucrul acesta din 
cuvintele 

pe care li le adresează slujitorilor 
la poalele muntelui: „Rămâneţi 
aici cu măgarul; eu şi băiatul ne 
vom duce până colo, să ne 
închinăm, şi apoi ne vom întoarce 
la voi." Nu a spus acest lucru 
pentru a ascunde ceva de ei sau 
pentru a-i amăgi. L-a spus pentru 
că îl credea. El şi băiatul aveau să 
se întoarcă împreună la ei. 

Cum era cu putinţă aşa ceva, 
când el avea de gând să-l omoare 
pe băiat? Cum se puteau întoarce 
amândoi? Nu, Avraam nu minţea. 
Ceea ce spunea era adevărat şi 
încărcat de gravitate. Erau 
cuvintele credinţei. El credea că 


aveau să se întoarcă amândoi. In 
sfârşit, pentru Avraam 
contradicţia era rezolvată. 
Problema care îi torturase mintea 
în ultimele zile nu mai era câtuşi 
de puţin problema lui. Era 
problema lui Dumnezeu. 
Dumnezeu îi spusese să-şi ucidă 
fiul. Dar tot Dumnezeu îi dăduse 
şi fâăgăduinţele legate de Isac. 
Dumnezeu vorbise de două ori, a 
doua oară contrazicând ceea ce 
spusese prima oară. Foarte bine, 
tot Dumnezeu avea să găsească şi 
soluţia. lar Avraam avea să lase 
totul în seama Lui. Acum credea 
că ştie cum avea să procedeze 
Dumnezeu. Avea să-l învie pe 
Isac din morţi. Dar Avraam avea 
să lase aceasta în grija lui 
Dumnezeu. Era partea lui 
Dumnezeu. Partea lui Avraam era 
să facă ceea ce îi spunea 


Dumnezeu să facă. 

Că aceasta era concluzia la care 
ajunsese Avraam, în mintea lui, 
este arătat clar în Evrei 11:17-19: 
„Prin credinţă a adus Avraam 
jertfă pe Isac, când a fost pus la 
încercare: el, care primise 
fagăduinţele cu bucurie, a adus 
jertfă pe singurul lui fiu! El, 
căruia i se spusese: 'în Isac vei 
avea o sămânță care-ţi va purta 
numele!' Căci se gândea că 
Dumnezeu poate să învieze chiar 
şi din morţi şi, drept vorbind, ca 
înviat din morţi l-a primit înapoi". 
» CAPITOLUL 3 

Salvare de la moarte 

Iosif aştepta cu cea mai mare 
nerăbdare următoarea întâlnire 
cu bunicul său. în precedenta 
ocazie, fusese obligat să plece 
înainte ca Isac să-şi fi încheiat 
povestirea, pentru că umbrele 


amurgului începuseră să se lase 
în jur şi acasă, în tabăra tatălui, îl 
aşteptau îndatoriri lăsate în 
responsabilitatea lui. 

în orele petrecute acasă, mintea i- 
a fost preocupată de experienţele 
marii aventuri a lui Isac. Parcă îi 
răsuna din nou în urechi teribila 
şi total neaşteptata poruncă pe 
care i-o dăduse Dumnezeu lui 
Avraam - să-şi ia fiul şi să-l aducă 
jertfă pe Muntele Moria. Revedea 
cu ochii minţii şi ascultarea 
imediată, lipsită de orice ezitare, 
a patriarhului, iar inima îi era tot 
mai impresionată de calea 
credinţei, de importanţa ascultării 
oarbe, care nu pune întrebări şi 
nu cere explicaţii, precum şi de 
nevoia de a fi întotdeauna în 
armonie cu voinţa lui Dumnezeu. 
Cugeta adânc la aceste lucruri, 
iar lecţiile conţinute în ele au 


devenit pentru el principii de 
viaţă permanente. 

Când s-a ivit din nou ocazia să se 
întoarcă la Isac, Iosif a pornit 
nerâbdâtor pe poteca deja 
bătătorită. L-a găsit pe Isac la 
locul lui obişnuit, urmarind 
nemişcat o lume pe care nu o 
vedea, dar trăind într-o lume 
nevăzută de alţii, deşi cât se 
poate de reală pentru el. Şi-a 
salutat nepotul cu o neexprimată 
bucurie şi a fost imediat rugat de 
Iosif să reia firul povestirii marii 
experienţe a vieţii lui. 

Şi Isac a început să povestească. 
Lăsând slujitorii la poalele 
muntelui, Isac şi tatăl său şi-au 
continuat drumul singuri. Avraam 
a luat lemnele şi le-a pus în 
spatele fiului sau - lemne pe care, 


nu peste multă vreme, Isac avea 
să fie aşezat ca jertfă, dar despre 
care, deocamdată, tânărul nu ştia 
nimic. Avraam „a luat în mână 
focul şi cuțitul" şi apoi cei doi, 
bătrânul şi tânărul viguros, au 
pornit către vârful muntelui. 

Cea mai grea misiune a lui 
Avraam 

Avraam ştia, cu siguranţă, a 
explicat Isac, că venise timpul 
când trebuia să-i dezvăluie fiului 
său că Dumnezeu îl alesese pe el 
ca victimă a sacrificiului. Probabil 
că-i era groază de acel moment. 
L-a tot amânat, atât cât a putut, 
până când a trebuit să accepte 
situaţia. Era clar că Avraam se 
afla în faţa celei mai grele misiuni 
cu care se confruntase vreodată. 
Pe acest fiu, pe care îl îndrăgea şi 
pe care îl iubea mai presus decât 
orice altceva de pe pământ, de 


care erau legate toate speranţele 
împlinirii glorioaselor făgăduinţe 
ale lui Dumnezeu, tocmai pe acest 
fiu trebuia să-l omoare acum cu 
mâinile lui. Urma să distrugă cu 
propria mână tot ce avea mai de 
preţ în viaţă. 

Mai mult decât atât, făcând astfel 
îşi manifesta iubirea şi închinarea 
faţă de Cel care îi poruncise acest 
sacrificiu. Şi acum, trebuia să-i 
explice lui Isac, pe care îl 
învățase să privească înainte 
către o viaţă fericită şi frumoasă, 
că trebuia să renunţe la acea 
viaţă. Trebuia să contrazică tot 
ceea ce îi spusese mai înainte. 
Trebuia să-i spună că ajunsese 
până la vârsta maturității doar 
pentru a fi omorât de propriul 
tată, în anii cei mai frumoşi ai 
vieţii, în acest minunat început de 
maturitate. O, acest tumult de 


gânduri trebuie să-i fi chinuit 
mintea lui Avraam în timp ce urca 
încet povârnişul Muntelui Moria! 
Poate i-a trecut prin minte că 
Dumnezeu îi cerea acum înapoi 
marele dar pe care i-l dăduse. Şi 
poate că se întâmpla aceasta din 
cauza vreunei slăbiciuni, a 
vreunei greşeli sau vreunui păcat 
al lui. Probabil că şi-a trecut 
întreaga viaţă pe dinaintea 
ochilor cercetători ai minţii. Unde 
greşise? Trebuia să moară fiul său 
pentru că el păcătuise în vreun fel 
înaintea lui Dumnezeu, fără să 
ştie? 

Acest urcuş către vârful muntelui 
era o călătorie plină de 
dramatism. Nu trebuie să ne 
surprindă dacă, în groaza acelui 
întuneric 

adânc, mintea lui Avraam 
devenise confuză şi lipsită de 
echilibru. Nu ar fi fost de mirare 
nici dacă ar fi încercat să-şi ia 
viaţa pentru ca, în felul acesta, 
să-i fie imposibil să-l ucidă pe 
Isac. Poate s-a gândit chiar că 
nimic din ceea ce ar fi putut veni 
asupra lui în urma unei eventuale 
neascultări de Dumnezeu nu ar fi 
putut egala durerea şi agonia 
ascultării. 

Deşi tânăr, Iosif a înţeles ce 
încercare supremă trebuia să fi 
fost această experienţă pentru 
Avraam, iar admiraţia şi 
dragostea lui pentru acest mare 
înaintaş au crescut enorm. A 
început să înţeleagă totodată că, 
deşi eroul acestei cutremuratoare 
scene fusese Avraam, acolo mai 
fusese prezent un alt personaj, 
care trecuse printr-o încercare 


asemănătoare. Era clar că pentru 
Isac aceasta fusese cea mai 
memorabilă zi din viaţa lui. Aşa 
liniştit şi tâcut cum era din fire, 
probabil că acum fiecare fibră a 
fiinţei îi era încordată la 
maximum. Cum Avraam nu putea 
găsi suficiente resurse pentru a-i 
dezvălui fiului lui scopul acelei 
călătorii şi a continuat aproape 
până la sfârşit să-l ţină în 
necunoştinţă pe Isac în legătură 
cu rolul pe care avea să-l joace, 
băiatul devenea din ce în ce mai 
conştient de faptul că urma să se 
întâmple ceva misterios şi 
neobişnuit. Era conştient, de 
asemenea, că Avraam îl urmărea 
cu atenţie. Şi astfel, menţionează 
raportul biblic de două ori, „au 
mers amândoi 

împreună". 

Da, a continuat Isac, mergeau 


amândoi împreună, dar cu 
preocupări atât de diferite! Inima 
tatălui era sfâşiată de suferinţă, 
înnebunită de mulţimea 
gândurilor. Mintea fiului, până în 
acel moment destul de degajată şi 
preocupată doar de locurile şi de 
peisajele noi pe care le vedea, 
începea acum să fie conştientă de 
purtarea ciudată a tatălui şi de 
încordarea care i se citea pe chip. 
Nu a trecut mult, şi Isac şi-a făcut 
curaj să vorbească. Se apropiau 
de vârful muntelui. Băiatul era 
surprins de atitudinea tăcută şi 
rezervată a tatălui său. Se temea 
că, fiind preocupat de altceva, 
uitase să ia mielul pentru jertfă. A 
îndrăznit să-i atragă atenţia cu 
privire la acest lucru. 

- Tată! 

- Ce este, fiule? 

- Am adus focul şi lemnele, dar 


unde este mielul pentru arderea 
de tot? 

Venise momentul de care Avraam 
se temuse atât de mult. Cu toate 
acestea, inima lui puternică a 
făcut faţă cu calm şi credinţa lui 
umilă 1-a ajutat să răspundă: 

- Fiule, Dumnezeu însuşi va purta 
grijă de mielul pentru arderea de 
tot. 

Jerfta - Isac 

Avraam şi-a dat seama că nu mai 
putea ascunde prea mult de Isac 
îngrozitorul adevăr. Dar încă 
amâna, găsindu-şi de lucru să 
adune pietrele pentru altar. 
„Domnul Se va îngriji pentru un 
miel de jertfă". Aşa i-a spus 
Avraam lui Isac. Şi aşa şi credea. 
Dar Isac nu ştia că, în mintea 
tatălui său, Domnul deja Se 


îngrijise pentru un miel, şi acest 
miel era el, Isac. 

Cum avea să-şi ducă Avraam la 
îndeplinire teribila misiune? 
Pietrele altarului erau aşezate. 
Nu putea să mai întârzie. Cum 
avea să spună bătrânul patriarh 
ceea ce trebuia spus? Oare avea 
să dea înapoi? Avea să se 
dovedească slab? Să cedeze? Şi-a 
găsit apoi de lucru cu aranjarea 
lemnelor pe altar. Şi, în acest 
timp, se gândea: „Domnul Se va 
îngriji, Domnul deja S-a îngrijit de 
un miel. Şi-a oprit privirea asupra 
fiului meu. El este jertfa lui 
Dumnezeu." De fapt, Isac îi 
aparţinea lui Dumnezeu. Nu ar fi 
fost niciun Isac, nu ar fi putut să 
fie niciun Isac, dacă Dumnezeu nu 
l-ar fi adus la existenţă. Aşa că 
Dumnezeu era îndreptăţit să facă 
tot ce credea de cuviinţă cu Isac. 


Dacă dorea să facă din el un miel, 
era dreptul Sau. Dumnezeu era 
„proprietarul" lui Isac. Avraam 
era doar „ispravnicul", admi- 
nistratorul fiului său, nu 
proprietarul. Lucrul acesta este 
adevărat în dreptul tuturor 
părinţilor. Şi era adevărat într-un 
mod special în cazul lui Avraam. 
Acum, Avraam nu mai putea găsi 
niciun motiv ca să amâne să-i 
spună lui Isac. Altarul era ridicat, 
lemnele aşezate deasupra... Totul 
era gata pentru jertfa; totul, cu 
excepţia lui Isac. Acum trebuia 
să-i spună şi lui planul lui 
Dumnezeu. 

Cu o blândeţe şi cu o delicateţe 
pe care cuvintele nu le pot 
descrie, Avraam i-a spus fiului său 
ce-i poruncise Dumnezeu. Isac 
urma să fie jertfa. înainte ca 
băiatul să poată rosti vreun 


cuvânt de protest sau să-şi revină 
din şocul celor auzite, tatăl i-a 
amintit despre naşterea 

lui miraculoasă, ca răspuns la 
rugăciune; i-a arătat că 
Dumnezeu îl adusese la existenţă 
şi că îi aparţinea lui Dumnezeu; i- 
a subliniat dreptul lui Dumnezeu 
de a lua înapoi, indiferent cum 
considera El de cuviinţă, darul pe 
care i-l dăduse. l-a spus, de 
asemenea, ce binecuvântare şi ce 
mângâiere fusese el pentru Sara 
şi pentru el însuşi, ca părinţi, şi 
cât de mult îl iubeau, cu câtă 
încredere îşi legaseră speranţele 
de el şi cât de zdrobitoare şi de 
copleşitoare fusese, pentru el, 
Avraam, această poruncă a lui 
Dumnezeu. I-a vorbit apoi despre 
credinţa lui neclintită şi despre 


încrederea că Dumnezeu avea să- 
1 readucă la viaţă, înviindu-l din 
morţi, şi 1-a îndemnat să accepte 
şi el acea credinţă şi acea 
încredere. A încheiat, apoi, 
arătându-i că se putea împotrivi, 
putea să fugă, dar, făcând astfel, 
nu se îimpotrivea tatălui său, ci 
Dumnezeului care i-a dat viaţă. L- 
a sfătuit să facă aşa cum făcuse şi 
el însuşi - să nu aştepte să 
înţeleagă clar toate motivele, Ci 
să se aşeze în mâinile lui 
Dumnezeu şi să accepte voinţa 
divină ca propria voinţă. Cumva, 
Dumnezeu avea să transforme în 
bine întunericul şi nenorocirea 
aceasta. Isac putea fi sigur, aşa 
cum era şi Avraam, că într-un fel 
sau altul avea să fie readus la 
viaţă, chiar şi din cenuşă, şi că 
avea să vadă împlinindu-se cu el 
toate făgăduinţele lui Dumnezeu. 


Isac nu i-a vorbit prea mult lui 
Iosif despre zbuciumul care i se 
slârnise în suflet în timp ce tatăl 
lui îi explica toate acestea. Era 
Ceva prea sacru în această mare 
experienţă a vieţii lui ca să 
vorbească despre ea. A spus doar 
atât: „l-am răspuns tatălui meu: 
“Tată, şi pentru tine, şi pentru 
mine nu există decât o cale de 
urmat atunci când Dumnezeu 
porunceşte, şi această cale este 
ascultarea. înţeleg ICum ce 
trebuie să faci. Nu voi încerca să 
te împiedic. Sunt în mâinile tale - 
şi în mâinile lui Dumnezeu'." 
Primind consimţământul fiului 
său, Avraam L-a lăudat pe Dum- 
nezeu, din toată inima lui 
zdrobită, pentru că îi dăduse un 
asemenea lui; apoi l-a legat pe 
Isac de mâini şi de picioare şi l-a 
aşezat pe lemnele de pe altar. 


Acolo, cu încredere, cu o credinţă 
neclintită şi I u o ascultare de 
nezdruncinat, a ridicat cuțitul ca 
să înjunghie victima. 

Pe măsură ce istoria aceasta 
cutremurâtoare se derula şi se 
apropia di- punctul ei culminant, 
Iosif nu ştia dacă să admire mai 
mult holărârea tatălui sau 
supunerea fiului. Dar în inima lui, 
în acele 

clipe, a luat naştere hotărârea 
fermă de a nu aduce niciodată 
dezonoare acestor strămoşi pe 
care i-i dăduse Dumnezeu. A 
hotărât ca, indiferent de 
împrejurările prin care avea să 
treacă în viaţă, Dumnezeu să fie 
întotdeauna cel dintâi; ca, atunci 
când va cunoaşte voia Sa, să o 
urmeze indiferent de consecinţe. 


Iehova-iire 

Isac şi-a încheiat povestirea 
arătând că doar intervenţia 
directă a lui Dumnezeu a 
împiedicat săvârşirea acestui 
sacrificiu extraordinar. Credinţa 
slujitorului Său fusese încercată 
suficient. O voce s-a auzit din cer 
întrerupând coborârea cuţitului şi 
oprind, astfel, lovitura fatală. 
Vocea din cer a spus: 

- Avraame! 

- latâ-mă! a răspuns el. 

- Să nu-i faci niciun rau băiatului; 
lasă-l în pace. Ştiu acum că te 
temi de Dumnezeu, pentru că ai 
fost gata să renunţi la singurul 
tāu fiu pentru Mine. 

Şi, când s-a uitat în jur, Avraam a 
văzut în spatele lui un berbec cu 
coarnele încurcate într-un tufiş. 
L-a luat şi l-a adus ca ardere de 
tot, în locul fiului său. 


Isac şi-a sfârşit tulburătoarea 
relatare spunând că „Avraam a 
pus locului aceluia numele 
lehova-iire, 'Domnul va purta de 
grijă', sau 'Domnul va avea grijă." 
In după-amiaza aceea, în timp ce 
se îndrepta către tabăra tatălui 
său, Iosif cugeta adânc la cele 
auzite. Jehova-iire, 'Domnul va 
purta de grijă!'' Ce motto după 
care să te călăuzeşti în viaţă! Ce 
motto după care să modelezi o 
viaţă, pe care să construieşti o 
viaţă! Avea să şi-l însuşească şi 
el. Avea să cunoască voia lui 
Dumnezeu pentru el, planul lui 
Dumnezeu pentru viaţa lui, şi 
apoi putea să încredinţeze totul în 
mâna lui Dumnezeu şi să 
împlinească voia Sa. Să se facă 
voia lui Dumnezeu cu el, nu voia 
proprie. Şi atunci „Domnul va 
purta de grijă". 


» CAPITOLUL 4 

Profesori şi lecţii 

Bunicul său, Isac, nu a fost 
singurul profesor şi povestitor al 
lui Iosif în anii copilăriei. Şi tatăl 
său, Iacov, a adăugat la depozitul 
lui de cunoştinţe. După ce se 
întorcea acasă din tabăra lui Isac 
şi când masa de seară se încheia, 
de obicei îl ruga pe tata să-i 
povestească experienţe din viaţa 
lui. Astfel, Iosif a aflat cum fugise 
Iacov de mânia fratelui lui, după 
ce îi furase dreptul de întâi 
născut, şi despre vicleşugul de 
care se folosise ca să obţină de la 
Isac binecuvântarea care îi 
revenea lui Esau. lacov nu făcea 
nicio încercare să ascundă de fiul 
său caracterul regretabil pe care 
il avusese o bună parte din viaţă. 
Dar relata cu tot atâta sinceritate 


şi culmile experienţei lui cu 
Dumnezeu şi făgăduinţele şi 
binecuvântările pe care le primise 
din partea Lui. 

Astfel, Iosif a auzit impresionanta 
istorie a Betelului, cu acea scară 
care făcea legătura între pământ 
şi cer, cu îngerii lui Dumnezeu 
urcând şi coborând pe ea şi cu 
Dumnezeu stând la capătul ei de 
sus, adresându-i tatălui său 
cuvinte de făgăduinţa. A aflat, de 
asemenea, despre modul în care 
tatăl său o cunoscuse pe mama 
sa, despre dragostea lor, despre 
înşelătoriile folosite de bunicul 
Laban, despre lungii ani de 
muncă, despre creşterea familiei 
şi a bogățiilor lui Iacov, despre 
hotărârea lui de a se întoarce 
acasă, la tatăl lui, Isac, şi despre 
împăcarea cu fratele lui, Esau. 

Dumnezeu devine real 

Iosif asculta cu cel mai profund 
interes relatarea întâlnirii tatălui 
său cu Dumnezeul lui Avraam şi 
al lui Isac, la Peniel, şi despre 
noul nume şi noul caracter pe 
care le-a primit atunci. 
Experienţa aceasta i se parea cea 
mai interesantă şi cea mai 
impresionantă dintre toate. 
Dumnezeu Se întâlnise cu tatăl 
său. Dumnezeu schimbase firea 
lui Iacov. Dumnezeu îl condusese, 
1] salvase, îl binecuvântase, îl 
însoţise, fusese călăuzitorul şi 
sfâtuitorul lui. Aşa cum fusese 
prezent în viaţa lui Avraam şi în 
cea a lui Isac, Dumnezeu Se 
manifestase şi în viaţa tatălui său 
Iacov. Oare avea să Se manifeste 
Dumnezeu şi în viaţa lui? 

Pentru losif, Dumnezeu devenea 


foarte real. Gândurile lui erau, în 
cea mai mare parte, preocupate 
de ceea ce făcuse Dumnezeu în 
istoria familiei lui, de ceea ce 
plânuise El pentru ei, de marile 
fagăduinţe pe care le făcuse 
înaintaşilor lui şi de gloriosul 
viitor pe care li-l pregătise. 
Dumnezeu a venit în vieţile 
oamenilor, a făcut planuri 
personale pentru fiecare dintre ei, 
i-a însărcinat să facă voia Lui, i-a 
folosit ca să-Şi ducă la îndeplinire 
scopurile şi a făcut din ei mijloace 
prin care a realizat proiecte 
mâreţe şi obiective importante. 
în lumea interioară a gândurilor 
lui Iosif, creştea în intensitate 
dorinţa de a-L cunoaşte în mod 
personal pe acest Dumnezeu. Nu 
putea gândi că există o viaţă mai 
frumoasă şi mai împlinită decât 
una petrecută în slujba 


Dumnezeului pe care îl cunoşteau 
părinţii lui. 

Povestirile tatălui şi ale bunicului 
lui au reprezentat pentru Iosif 
singura educaţie pe care a primit- 
o vreodată. Ea se baza pe două 
realităţi - cele mai marețe 
realităţi accesibile cunoştinţei 
omeneşti. Prima şi cea mai 
importantă dintre toate este 
realitatea lui DUMNEZEU. Forţa 
din spatele fiecărui gând din 
creierul tău, din spatele fiecărei 
bătăi a inimii şi al fiecărei 
respiraţii a corpului tău: 
DUMNEZEU. Elementul prin care 
trăieşti, te mişti şi exişti: 
DUMNEZEU. Viaţa niciunui om 
nu este corect centrată şi nu este 
orientată câtre o destinaţie 
corectă dacă acest adevăr suprem 
lipseşte din cunoştinţa lui. Nu 
există un alt adevăr care să se 


compare în importanţă, pentru o 
viaţă reuşită, cu adevărul că 
există un Dumnezeu care îşi 
realizează planurile şi îşi 
împlineşte scopurile în viaţa 
oamenilor. 

Nu este suficient doar să ştii că 
Dumnezeu există, cea ay a doua 
realitate este ca Dumnezeu 
domneşte. Că deţine Controlul Ca E1 
reprezintă întreaga diferenţă 
dintre slăbiciune şi Putere dintre esec Si 
reuşită, dintre disperare şi 
siguranţă, pentru fiecare om care se 
prinde de această realitate şi face 
din ea o conving” permanentă 

a vieţii lui. 

Convingerea cu privire la această 
a doua reahtat” tare ca gteM 
statornică precum stânca şi 
înviorătoare ca un Strigăt ag ^U a 


fost exprimată în cuvinte de loan, 
pe insula Patmos __ cuvinte care au 
rezistenţa de granit a veacurilor: 
5 Domnul, DN tuiriezeul nostru Cel 
Atotputernic, a început să 
împărătească" (Apocai 19.6) 

în lumina acestei convingeri a 
crescut Iosif catre maturitate si a fost în 
stare să biruie în tot ceea ce i-a 
aşezat viaţa înainte 

Realitatea voinţei lui Dumne? 
eu 

Pe lângā suprema confirmare că 
Dumnezeu există yede © poartă de 
grijă şi calāuzeşte - pe care şi-a 
clădit losi. viata - as mai aşeza o 
altă realitate fundamentală, sau 
un alt adeyar ^ ia influenţat întreaga 
viaţă. Această realitate este vo” m 
Dummzm Dumnezeu nu numai că 
există, dar are şi voinţa. ACoasta se 
referă la toate lucrurile care au loc în 
lume E la fiecare DErsoană la fiecare 


eveniment, la întreaga istorie. 
Aceasta se referă şi 1 ^ are m 
vedere ceva în legătură cu tine, 
acum şi în fiecare clipa ^ care respiri 
Căutând să cunoaştem această 
voinţă, învăţam CUM să traim cum si 
când să acţionăm, ce să facem şi 
ce să spunem. Totceea ce s'm fiecare 
gest pe care îl facem, fiecare 
alegere dm eYperienta noastr J zilnică, 
fiecare decizie pe care o luam 
este fie in a%ome'cu vointa lUI 
Dumnezeu, fie contrara acesteia. 
Clipa de clipă, zi şi noapte, ceas 
de ceas, fieCaie om este fie în armonie 
cu voinţa lui Dumnezeu, fie în 
afara ei. Aceas^^ cuprinde întregul 
univers. Nu poate exista nicio 
clipa candsa 'm spune. „Dumnezeu nu 
are acum nicio dorinţă anume p^ 
mine ^^ scop precis. în acest 
moment pot să fac ce îmi place, ^ 
să ^ seama de El si de planul Lui 


pentru mine." Lucrul acesta + este 
adevarat 

încet, încet, Iosif a ajuns să 
înţeleagă şi sa creaas că nu ar fea trăi 
o viaţă mai plină de succes, nu ar 
putea AVea Q realizare 

mai 

măreaţă decât aceea de a căuta 
să cunoască voinţa lui Dumnezeu, 
cu scopul de a-şi pune viaţa în 
armonie cu ea şi de a o împlini 
prin tot ceea ce face. Dacă 
Dumnezeu avea cu adevărat o 
voinţă şi un plan în legătură cu el, 
cu viaţa şi cu viitorul lui, atunci el 
dorea mai presus decât orice să 
cunoască această voinţă, acest 
plan al lui Dumnezeu pentru viaţa 
lui, ceea ce aştepta Dumnezeu să 
facă losif pentru El, ca să ducă la 
îndeplinire scopul Său măreț 


pentru acest pământ. 

Secretul unei vieţi de succes 
Secretul unei vieţi de succes este 
foarte simplu, foarte clar; atât de 
clar încât şi un copil îl poate 
înţelege pe deplin. El stă doar în 
a face voia lui Dumnezeu, în a fi 
credincios Celui Infinit. Acest se- 
cret, pe care losif 1-a învăţat încă 
din primii ani de viaţă, avea să 
facă din viaţa lui de mai târziu 
acea adevărată epopee de succes 
pe care o cunoaştem. Nu cunosc 
nimic mai mângâietor, mai 
încurajator şi mai motivator decât 
convingerea că Dumnezeu Se 
gândeşte la mine şi că El 
gândeşte pentru mine; că are un 
plan pentru viaţa mea şi un scop 
pe care doreşte să-l realizeze. 
Această convingere a venit în 
inima lui losif ca rezultat al 
mişcătoarelor povestiri ale tatălui 


şi ale bunicului său. Această 
convingere l-a determinat pe 
Pavel să exclame în primele clipe 
ale convertirii lui: „Doamne, ce 
vrei să fac?" Datorită acestei 
convingeri care exista în inima lui 
David a declarat Dumnezeu 
despre el că era un „om după 
inima Mea, care va împlini toate 
voile Mele". 

Modelul ideal al vieții de creştin 
este cuprins în aceste cuvinte ale 
Scripturii. Care este el? Trebuie 
să avem o definiție ca să-l putem 
cunoaşte. Trebuie sā avem o 
descriere ca să-l putem urma. 
lată definiţia lui: „Un om după 
inima Mea". Şi iată şi cum trebuie 
să-l trăim: „Care va împlini toate 
voile Mele". 

Minunatul adevăr al acestor 
cuvinte este, pe scurt, acesta: 
scopul suprem al vieții noastre 


este să facem voia lui Dumnezeu. 
Nu încercăm să ne facem singuri 
drum înainte, cu coatele; nu 
căutăm succesul; nu ne luptâm să 
ne facem un nume, să realizăm 
misiuni importante, să mergem în 
ţări îndepărtate, să facem fapte 
de vitejie, să devenim nişte eroi 
herculeeni. David a descris scopul 
\ 

vieții lui Hristos pe pământ: „Vin 
sā fac voia Ta, Dumnezeule". 
Mântuitorul a confirmat aceasta 
spunând: „Nu caut să fac voia 
Mea, ci voia Tatălui, care M-a 
trimis" (loan 5:30). 

Un om trimis de Dumnezeu 
„Le-a trimis înainte pe un om; losif 
a fost vândut ca rob. l-au strâns 
picioarele în lanţuri, l-au pus în 
fiare, până la vremea când s-a 


întâmplat ce vestise el şi până 
când 1-a încercat Cuvântul Dom- 
nului." (Psalmi 105:17-19)' 
Textul acesta ne spune că aici a 
fost mâna lui Dumnezeu. 
Dumnezeu le-a trimis înainte pe 
un om; losif'. Aceasta înseamnă 
că losif era omul lui Dumnezeu. El 
a fost trimis de Dumnezeu ca să 
îndeplinească o misiune precisă, 
dinainte stabilită. A fost trimis 
înaintea familiei lui; a fost trimis 
înaintea poporului lui, pentru că 
Dumnezeu plănuise să facă ceva 
cu acel popor, iar acest băiat de 
şaptesprezece ani a fost 
instrumentul lui Dumnezeu în 
realizarea planului Său. 
Dumnezeu are un plan pentru 
viaţa ta 

losif avea o credinţă absolută şi 
profundă, pe care nimic nu a 
părut să i-o zdruncine sau să i-o 


afecteze în vreun fel - credinţa că 
Dumnezeu avea un plan special 
pentru viaţa lui; că Dumnezeu îi 
rezervase ceva de realizat, un 
scop de împlinit, un program, 
divin întocmit, pe care să-l ducă 
la îndeplinire. 

Astfel, el a fost întotdeauna 
conştient, indiferent de 
împrejurările prin care a trecut, 
că se află sub disciplina lui 
Dumnezeu, sub tutela Spiritului 
Divin, şi s-a supus acestui Spirit, 
ca să-i conducă fiecare pas si 
fiecare decizie a vieţii. S-a 
considerat întotdeauna un om 
aflat'sub ordin, sub ordin divin - 
un om al lui Dumnezeu, un instru- 
ment ales de Dumnezeu, care să 
acţioneze întotdeauna la porunca 
lui Dumnezeu. 

Unul dintre scopurile acestei cărţi 
este acela de a scoate în evidentă 


că oricine acceptă învăţătura 
Bibliei că Dumnezeu are un plan 
pentru viaţa lui, şi are 
întotdeauna înaintea ochilor 
această realitate, îşi va vedea 
împlinite cele mai dragi vise şi 
voia lui Dumnezeu pentru el pe 
deplin realizată. O astfel de 
persoană va recunoaşte în 

împrejurările vieţii doar uneltele 
folosite de Dumnezeu ca să o 
modeleze şi să o pregătească 
pentru a-şi împlini destinul, se va 
supune impresiilor şi 
convingerilor venite de sus şi le 
va îngădui să o ridice deasupra 
circumstanțelor imediate. Se va 
supune de bunăvoie, cu bucurie şi 
cu credincioşie unor astfel de 
influenţe. 

Noi trăim în gândurile lui 


Dumnezeu 

Este o mare mângâiere să crezi 
că trăieşti în gândurile lui 
Dumnezeu; că El face planuri 
pentru tine cu dragoste; că îţi 
călăuzeşte viaţa şi că te-a 
desemnat să realizezi ceva pentru 
El; că eşti instrumentul folosit de 
El în împlinirea unui scop divin şi 
că El deţine controlul asupra 
tuturor circumstanțelor cărora le 
îngăduie să te atingă. Da, 
cunoaşterea acestei realităţi este 
o mare mângâiere. Mai mult 
decât atât, ea merită toată 
încrederea ta. Şi chiar mai mult: 
ea este adevărată în dreptul tău, 
aşa cum a fost şi în dreptul lui 
Iosif. 

Faptul că un om crede acest lucru 
şi îl aplică în toate împrejurările 
vieţii îl va conduce la cultivarea 
naturii lui spirituale şi la 


dezvoltarea gândirii lui spirituale. 
Va nutri gânduri măreţe şi va 
avea o înţelegere mai largă cu 
privire la planurile lui Dumnezeu 
- O viziune mai cuprinzătoare şi o 
atitudine mai echilibrată faţă de 
situaţiile neprevăzute. Acel om va 
înainta ferm şi neabătut pe 
drumul pe care Dumnezeu 1-a 
trasat pentru el, câtre locurile 
pentru care Dumnezeu le-a 
pregătit. 

Nimic accidental într-o astfel 
de viată 

Unui astfel de om nu i se poate 
întâmpla nimic accidental. în 
viaţa lui nimic nu are loc din 
întâmplare. El este omul lui 
Dumnezeu, instrumentul ales de 
Dumnezeu, şi tot ceea ce se 
petrece în viaţa lui vine direct din 
mâna lui Dumnezeu. 

Unui astfel de om, nimic nu-i 


poate face cu adevărat rău. îi pot 
fi rănite sentimentele, poate fi 
cuprins de cea mai adâncă 
mâhnire, poate fi şocat de ura 
fraţilor, dar toate acestea 
lucrează împreună pentru binele 
său real, pentru că el crede în 
Dumnezeu şi se lasă disciplinat 
de mâna Sa. 

Cea mai mare realitate din 
univers este existenţa lui 
Dumnezeu. Dumnezeu există. 
Fiecare individ se raportează la o 
Persoană invizibilă care 
controlează universul şi care are 
un plan pentru fiecare. 

Cea de-a doua mare realitate din 
univers este voinţa lui Dumnezeu. 
Dumnezeu are o voinţă şi toate 
lucrurile se află sub controlul 
acestei voințe. Această voinţă a 


trasat un plan şi pentru viaţa 
mea. 

Simplul fapt de a crede în aceste 
două realităţi îl echipează pe un 
om pentru viaţă, pentru succes, 
pentru a împlini voia lui 
Dumnezeu. Străduieşte-te să obţii 
toate celelalte lucruri, dar ai grijă 
să nu pierzi din vedere aceste 
două adevăruri fundamentale. 
Iosif L-a crezut pe Dumnezeu; L-a 
cunoscut pe Dumnezeu; L-a iubit 
pe Dumnezeu; L-a urmat pe 
Dumnezeu; s-a încrezut în 
Dumnezeu. Aceasta a fost 
pregătirea esenţială a lui Iosif 
pentru viaţă, întreaga lui 
educaţie. Şi a fost suficient. 

O educaţie fără Dumnezeu este o 
educaţie incompletă şi 
neadecvată chiar şi pentru 
această viaţă. Dar a-L cunoaşte 
pe Dumnezeu şi a crede în El, a-L 


iubi şi a-L urma reprezintă o 
educaţie adecvată şi suficientă 
pentru un succes similar celui al 
lui Iosif. 

Te invit, personal, să-ţi dezvolţi, 
prin harul Domnului, o credinţă 
neclintită în Dumnezeu; să-L iei 
ca sfătuitor al tāu; să-L consideri 
prietenul tău; să crezi că El are 
un plan şi un scop pentru tine; să 
aştepţi cu încredere ca El să te 
conducă, în cele din urmă, la acel 
loc de slujire şi la acea fericire 
finală, care te vor identifica, în 
veacurile care vor veni, cu 
poporul Său! 

» CAPITOLUL 5 

O privire spre viitor 

Pentru orice tânăr este un lucru 
important să descopere pentru ce 
anume este potrivit, cum urmează 
să se desfăşoare viaţa lui şi ce 
trebuie să realizeze în această 


lume, astfel încât să dobândească 
un simţământ al misiunii. Şi dacă, 
pe lângă ceea ce descoperă 
bâjbâind în această privinţă, 
ajunge la concluzia că ceea ce 
urmează să facă el cu viaţa lui 
este ceea ce a pregătit Dumnezeu 
pentru el şi îl şi face în stare să 
realizeze, acel tânăr este de două 
ori binecuvântat. Atunci îşi poate 
începe lucrarea având un 
mângâietor simţământ de 
siguranţă şi îşi poate trăi fiecare 
zi în aşteptarea timpului potrivit, 
ales de Dumnezeu pentru 
realizarea scopurilor şi a 
planurilor Sale. 

O astfel de descoperire îl scuteşte 
pe om de multă frământare, de 
multă dezamăgire şi de pierdere 
de timp şi îl ajută să ajungă încă 
de timpuriu la înţelegerea menirii 
lui pe acest pământ - să cunoască 


ce urmează să facă în viaţă, 
pentru ce este potrivit şi care este 
lucrarea care îi este desemnată. 
Dacă îşi poate analiza darurile 
personale şi dacă işi poate 
identifica locul în viaţă, dacă 
poate să vadă dintr-o perspectivă 
clară circumstanţele, condiţiile şi 
implicaţiile ce decurg din relaţiile 
lui cu cei din jur şi cu lumea şi 
învaţă să discearnă voia lui 
Dumnezeu, care îl învaţă cine 
este şi pentru ce trăieşte, 
înseamnă că a făcut, cu adevărat, 
un mare pas înainte. 

Un curs bine stabilit 

Gândurile lui Iosif se concentrau 
din ce în ce mai mult asupra 
propriului viitor. Era înzestrat cu 
o inteligenţă remarcabilă. în 
adâncurile fiinţei lui existase un 


răspuns profund la povestirile pe 
care le auzise luni de-a rândul de 
la bunicul şi de la tatăl lui, în 
legătură cu modul în care Se 
purtase Dumnezeu cu Avraam, cu 
Isac şi cu Iacov. Avea o inimă 
sensibilă şi se simţea în mod 
irezistibil atras de acest măreț 
Dumnezeu al poporului lui. Luase 
o decizie pe care era hotărât să o 
păstreze întreaga viaţă, iar 
această decizie putea li exprimată 
în cuvintele: „Dumnezeul Acesta 
este Dumnezeul nostru în veci de 
veci. El va fi Calāuza noastră 
până la moarte." 

Dintre fraţii lui, Iosif era singurul 
care luase această decizie. Ei nu 
îl simpatizau prea mult, iar 
evenimentele şi experienţele din 
viaţa lui nu făceau altceva decât 
să îl îndepărteze şi mai mult de 
ei, în timp ce el încerca mereu să 


treacă tot mai ferm de partea lui 
Dumnezeu. 

O viaţa de familie nu tocmai 
ideala 

Viaţa de familie a lui Iosif era 
departe de a fi una ideală, iar 
uneori devenea, probabil, de-a 
dreptul neplăcută şi greu de 
suportat. Nu în sensul modern, 
dar, fără îndoială, într-un sens cât 
se poate de real, Iosif locuia într-o 
familie divizată. în tabăra lui 
Iacov existau patru grupări. Este 
adevărat că nu aveau gospodării 
separate, dar poate că ar fi fost 
mai bine să fi avut, cel puţin dacă 
ne gândim la menţinerea 
armoniei. 

Aceste patru grupări erau 
alcatuite din: Lea şi fiii ei; Zilpa şi 
fiii ei; Bilha şi fiii ei şi fiii Rahelei. 
Chiar o lectură superficială a 
raportului biblic este suficientă ca 


să descoperim că cei zece fraţi 
vitregi ai lui Iosif nu aveau 
scrupule în a călca în picioare 
sentimentele şi dorinţele lui Iosif 
sau ale oricui altcuiva care părea 
să le stea cumva în cale. 

Această relaţie tensionată cu 
fraţii lui, precum şi faptul că el nu 
mai avea mamă se adăugau la 
deosebirile marcate de 
standardele, de principiile şi de 
idealurile pe care şi le însuşise 
din povestirile latălui şi ale 
bunicului, referitoare la modul în 
care Se purtase 

Dumnezeu cu familia lor, şi 
conduceau, în mod firesc, la 
accentuarea simţământului de 
singurătate al lui losif şi a 
îngrijorării acestuia în legătură cu 
purtarea fraţilor lui. 


Mai mult decât atât, lacov dădea 
dovadă de lipsă de înţelepciune 
nu prin faptul că îl prefera pe 
losif mai presus de toţi ceilalţi 
copii ai lui, ci prin acela că-şi 
manifesta deschis această 
preferinţă, astfel încât toţi să o 
poată vedea. Iacov ar fi trebuit să 
înveţe din experienţă. El avusese 
de suferit de pe urma 
favoritismului similar, manifestat 
de tatăl său faţă de Esau şi, de 
asemenea, nimic bun nu adusese 
nici preferința mamei pentru el. 
Cu toate acestea, el nu învățase 
nimic din nechibzuinţa părinţilor 
lui şi repetase greşelile acestora 
în propria familie. 

Raportul biblic ne spune că 
„Israel iubea pe losif mai mult 
decât pe toţi ceilalţi fii ai săi". Şi 
lucrul acesta n-ar trebui să ne 
mire deloc. Conform surselor 


rabinice, losif era dotat cu 
cunoştinţe şi capacităţi care 
depăşeau vârsta lui. Era întâiul 
născut al singurei femei pe care o 
iubise Iacov cu adevărat. Avea o 
fire plăcută şi un caracter frumos 
şi îşi iubea foarte mult tatăl, 
ascultându-l şi slujindu-i. 

Haina princiară 

Datorită acestei iubiri speciale şi 
a statutului sâu de fiu favorit al 
lui Iacov a fost losif evident mai 
presus de ceilalţi, primind în dar 
de la tatăl sâu „o haină pestriță". 
Poate ne-am obişnuit să gândim 
că acest veşmânt era un fel de 
sacou făcut din mai multe petice 
de culori diferite şi ne-am mirat 
că nişte oameni în toată firea s-au 
lăsat târâţi în patima invidiei la 
vederea ei. Dar haina aceasta era 
mai mult decât atât. 

O altă versiune ar fi că tatăl „l-a 


îmbrăcat cu o haină brodată". Era 
o haină cum purtau doar oamenii 
bogaţi, nobilii, fiii regilor şi, în 
special, cei care nu trebuiau să 
muncească pentru a-şi întreţine 
existenţa. Cu alte cuvinte, era o 
haină de prinţ. l-a fost dată lui 
losif cu scopul de a-i marca 
superioritatea, de a face distincţie 
între el şi fraţii lui mai neciopliţi. 
Nu este de mirare că aceştia îi 
purtau pică! 

Pentru ei, faptul că Iacov i-a dat o 
astfel de haină lui losif nu a 
însemnat decât un singur lucru; 
nu s-au putut gândi la nimic 
altceva. 

Nu le-a stârnit râsul sau 
batjocura, ci invidia, pizma şi ura 
adâncă, în timpurile acelea, 
voinţa tatălui era lege. De aceea, 


atunci când l-au văzut pe losif 
înălţat deasupra lor prin această 
haină care-i marca statutul, prin 
acest veşmânt cu adevărat 
princiar, au înţeles că tatăl lor 
declara implicit, prin aceasta, că 
acest fiu mai tânăr avea să 
primească bogata moştenire, 
dreptul de întâi născut, şi că era 
destinat să fie conducătorul lor, în 
timp ce ei trebuiau să se 
mulţumească doar cu viaţa de 
trudă. Astfel, nu este deloc de 
mirare că, în continuare, raportul 
biblic spune: „Fraţii lui au văzut 
că tatăl lor îl iubea mai mult 
decât pe ei toţi şi au început să-l 
urască. Nu puteau să-i spună 
nicio vorbă prietenească". 
Această ură a fost agravată de 
sinceritatea lui debordantă, de 
naturaleţea cu care spunea ceea 
ce gândea. Astfel, „losif spunea 


tatălui lor vorbele lor cele rele". 
Unii au înţeles prin aceasta că 
losif era un pârâtor răsfăţat, care 
făcea eforturi pentru a-l stârni pe 
tatăl său împotriva fraţilor săi - 
un om lipsit de caracter, care 
folosea orice ocazie ca să-i pună 
pe fraţii lui în situaţii dificile. Dar 
nu acesta era adevărul. O astfel 
de perspectivă nu poate fi de 
acceptat. Mulţi dintre cercetătorii 
Bibliei sunt de părere, pe baza 
argumentelor istorice, că losif 
fusese pus ca supraveghetor 
peste fiii Zilpei şi ai Bilhei, în 
ocupaţia lor de păstori; în virtutea 
acestui statut îi revenea 
responsabilitatea, înaintea tatălui, 
de a duce rapoarte cu privire la 
starea turmelor şi de a-i da 
acestuia informaţii corecte cu 
privire la modul cum îşi făcea 
datoria fiecare dintre frații lui. 


Credincioşia socotită pâră 
Astfel, faptul că „spunea tatălui 
lor vorbele lor cele rele", departe 
de a arăta că losif era un trădător 
care câuta să le facă necazuri 
fraţilor lui, ne descoperă mai 
degrabă că existau circumstanţe 
nu numai justificatoare, dar care 
chiar impuneau dezvăluirea 
purtării rele a acestora. Este 
adevărat că fusese o nechibzuinţa 
din partea lui Iacov să-l pună pe 
losif într-o poziţie de 
supraveghetor, dar, din poziţia 
aceasta, losif era răspunzător 
înaintea tatălui să dea informaţii 
corecte cu privire la purtarea 
fraţilor lui. Şi, cum ţinea la 
numele familiei pe care, conform 
raportului biblic, fraţii lui deja îl 
făcuseră „urât locuitorilor ţării", 
losif era convins că nu trebuia să 
ascundă 

purtarea lor rea, abaterile lor şi 
faptul că-şi neglijau datoria, ci se 
simţea dator să-i spună tatălui 
exact cum stătea situaţia. Şi aşa 
şi făcea, lucru care i-a înfuriat pe 
fraţii lui. 

întotdeauna se întâmplă aşa. 
Poate că ai trecut personal pe 
aici. Dacă trăieşti principial, vei 
trece cu siguranţă. Râul urăâşte 
întotdeauna binele. „Oricine face 
râul urăşte lumina." Asta este 
calea lumii. 

Ar trebui să fim îngrijoraţi dacă 
lumea din jur ne iubeşte şi ne 
vorbeşte de bine. Suntem în 
pericol. Ca urmaşi ai Domnului, 
noi trebuie să fim sare, care, în 
mod caracteristic, este pură şi 
ustură atunci când este pusă în 
mijlocul acestei lumi corupte. 


Când ajunge să fie într-un evident 
contrast cu lumea, viaţa noastră 
constituie o mustrare continuă, 
iar această mustrare generează o 
ură virulentă. 

Poate că aceasta a fost sau este 
chiar experienţa ta. Dacă vrei să 
fie, urmează exemplul lui Iosif. 
Continuă să faci ce este bine. Nu- 
ţi îngădui să dezvolţi 
autocompătimirea, ca să cazi în 
depresie. Experienţa ta nu este 
diferită de cea a Domnului căruia 
îi slujeşti. Şi El a avut parte de 
acelaşi tratament din partea alor 
Săi. Cu toate acestea, atunci când 
a fost insultat, nu a răspuns în 
acelaşi fel. Nu a insultat, la 
rândul Său, şi nici nu a 
ameninţat. Şi-a încredinţat soarta 
în mâna Tatălui, care judecă 
întotdeauna cu dreptate. Aşa că 
va veni cândva şi vremea ta, şi 


Dumnezeu te va răzbuna şi îţi va 
transforma tristeţea în bucurie. 

„ încrede-te în Domnul şi fă 
binele... încredinţează-ţi soarta în 
mâna Domnului, încrede-te în El, 
şi El va lucra... Lasă mânia, 
părăseşte iuţimea; nu te supăra, 
căci supărarea duce numai la râu. 
Fiindcă cei răi vor fi nimiciţi, iar 
cei ce nădăjduiesc în Domnul vor 
stăpâni ţara." „El va face să 
strălucească dreptatea ta ca 
lumina şi dreptul tāu ca soarele la 
amiază". 

» CAPITOLUL 6 

Vise pline de semnificaţie 

De la a medita îndelung asupra 
celor petrecute în trecut, Iosif a 
ajuns să se gândească tot mai 
mult la viitor. Şi unul dintre 
principalele motive care l-au 
trimis cu gândul în această 
direcţie au fost impresionantele 


lui vise. Mai mult decât atât, 
visele acestea au fost şi cauza 
adâncirii urii fraţilor lui vitregi 
faţă de el. 

„Iosif a visat un vis şi 1-a istorisit 
fraţilor săi, care l-au urât şi mai 
mult." (Geneza 37:5) 

Cu naivitatea şi cu inocenţa 
specifice vârstei şi fără să 
realizeze că fraţii lui îl urau deja, 
fără să se gândească ce efect 
aveau să aibă cuvintele lui asupra 
lor, Iosif le povesteşte visul pe 
care îl avusese. 

El şi fraţii lui erau, povesteşte el, 
împreună la câmp, adunând 
snopi. Deodată, snopul legat de el 
s-a ridicat şi a stat în picioare, în 
timp ce snopii fraţilor lui „l-au 
înconjurat şi s-au aruncat cu faţa 
la pământ înaintea lui". 
Semnificaţia acestui vis nu a 
scâpat neobservată de fraţii lui. 


Fi au izbucnit plini de indignare şi 
batjocură: „Doar n-ai să 
împărăteşti tu peste noi? Doar n- 
ai să ne cârmuieşti tu pe noi?" 

Şi lucrurile nu s-au sfârşit aici. 
„Iosif a mai visat un alt vis şi 1-a 
istorisit fraţilor sâi.' De data 
aceasta, „soarele, luna şi 
unsprezece stele se aruncau cu 
faţa la pământ înaintea" lui. De 
data aceasta, chiar şi tatăl lui a 
simţit că mersese prea departe. 
El 1-a mustrat pe Iosif spunând: 
„Ce înseamnă visul acesta pe care 
l-ai visat? Nu cumva 

vom veni eu, mama ta şi fraţii tăi 
să ne aruncăm cu faţa la pământ 
înaintea ta?" 

Cu toate acestea, deşi se simţise 
îndemnat să-l mustre în mod 


public pe Iosif, lacov a fost 
impresionat de semnificaţia 
evidentă a visului. Raportul biblic 
spune că „tatăl sau a ţinut minte 
lucrurile acestea". Nu a putut să 
nu se mire de ceea ce avea 
Domnul în plan pentru fiul lui 
preaiubit. 

Destinat pentru o înaltă 
onoare 

Prin aceste vise, Dumnezeu i-a 
arătat lui Iosif că era destinat 
pentru o înaltă onoare. Avea să 
vină o zi când toată familia lui se 
va pleca înaintea lui, arâtându-i 
supunere. 

S-a spus că Iosif a dat dovadă de 
lipsă de înţelepciune şi de 
indiscreţie atunci când le-a 
divulgat fraţilor săi aceste vise, 
pentru că ar fi trebuit să-şi dea 
seama ce efect aveau să aibă 
asupra lor, adâncindu-le invidia şi 


ura. Este foarte posibil ca acest 
lucru să fie adevarat, dar chiar şi 
această lipsă de tact a făcut 
parte, în mod evident, din planul 
divin. Pentru că, fără o ură 
adâncă şi aprinsă, care să-i 
îmboldească, nu l-ar fi vândut pe 
Iosif în Egipt - ori pentru 
planurile de mai târziu ale lui 
Dumnezeu era absolut necesar ca 
Iosif să meargă în Egipt. Invidia şi 
ura i-au orbit pe aceşti bărbaţi, 
astfel încât ei nu au mai văzut 
nicio altă posibilitate decât aceea 
de a scăpa pentru totdeauna de 
acest visător îngâmfat, ale cărui 
vise le erau atât de dezagreabile. 
începând de atunci, ei au fost 
preocupaţi să găsească o metodă 
prin care să se descotorosească 
de acest frate care îi stingherea şi 
să împiedice, astfel, ca visele lui 
să devină realitate. 


Aceste vise aveau menirea să 
îndrepte gândurile lui Iosif spre 
interior, câtre sine, şi spre 
exterior, către viitorul lui. Era 
inteligent şi avea o gândire 
rapidă. Nu putea să nu înţeleagă 
faptul că Dumnezeu îl destinase 
pentru o misiune importantă, care 
avea să-l aşeze într-o poziţie de 
înaltă onoare. începuse să devină 
conştient de propriile puteri 
aflate în dezvoltare. Nu putea să 
rămână indiferent faţă de destinul 
lui. Chiar atitudinea fraţilor săi şi 
a tatălui trebuie să-l fi condus la 
introspecţie şi la cunoaştere de 
sine. Era evident că ei priveau 
aceste vise ca având o 
semnificaţie importantă. Şi el 
simţea 

la fel. La rândul lui, lacov îşi 


manifestase clar convingerea că 
acest fiu al său le era superior 
celorlalţi. De aici, şi haina 
princiară care îi mâniase atât de 
mult pe fraţii lui vitregi. Această 
haină, alături de visele lui, îi 
exaspera şi li se părea de 
netolerat. Erau nişte oameni aspri 
şi lipsiţi de scrupule, iar 
simţământul că Iosif le era 
superior îi învenina şi mai mult. 
De-abia aşteptau o ocazie când să 
poată rezolva în vreun fel sau 
altul situaţia aceasta, astfel că, în 
timp ce Iosif îşi hrănea visele, ei 
îşi hrăneau duşmănia şi invidia. 
Marile aventuri din viaţa acestui 
băiat erau pe cale să înceapă. El 
nu ştia - nu putea să ştie - care 
aveau să fie acestea. Dar 
Dumnezeu îl pregătise pentru ele. 
Dumnezeu plănuise unul dintre 
cele mai importante episoade din 


istoria omenirii, iar acest bâiat 
avea să fie instrumentul ales de 
El pentru împlinirea planului Său. 
Istoria neamului omenesc, trecută 
şi viitoare, este larg deschisă 
înaintea ochilor Suveranului Divin 
al acestei lumi. El plănuieşte 
desfăşurarea evenimentelor lumii 
cu mult timp înainte şi îşi alege 
cu grijă instrumentele omeneşti. 
Planurile şi scopurile Sale pe 
termen lung cereau ca familia lui 
Israel să emigreze în Egipt, iar 
prin losif, El a iniţiat o succesiune 
de evenimente care aveau să 
conducă la această emigrare. 
Emigrarea din Canaan în Egipt a 
reprezentat unul dintre princi- 
palele momente în istoria relaţiei 
lui Dumnezeu cu neamul omenesc 
şi în împlinirea planului Său de 
veacuri, pentru mântuirea omului. 
Aceasta a fost însoţită de uriaşe 


dificultăţi şi, pentru împlinirea ei, 
a fost nevoie de intervenţii şi de 
mijloace extraordinare. Numai 
pentru etapele pregătitoare a fost 
nevoie de douăzeci de ani. 
Această mutare din Canaan în 
Egipt nu a fost un plan nou sau 
făcut în grabă de Dumnezeu, ci 
fusese anunţată cu mult timp 
înainte. Avraam fusese înştiinţat 
cu privire la ea. Dumnezeu îi 
spusese: „Să ştii hotărât că 
sămânţa ta va fi străină într-o ţară 
care nu va fi a ei; acolo va fi 
robită şi o vor apăsa greu timp de 
patru sute de ani. Dar pe neamul 
căruia îi va fi roabă îl voi judeca 
Eu, şi pe urmă va ieşi de acolo cu 
mari bogății." (Geneza 15:13,14). 
Motivele pentru care Dumnezeu a 
plânuit să-i scoată pe copiii lui 
Israel din Canaan şi să-i aşeze în 
Egipt sunt numeroase. Unele 


dintre ele sunt destul de evidente. 
însă cel mai important a fost 
menţionat de Dumnezeu pentru a- 
i da lui lacov un simţământ de 

siguranţă, atunci când bătrânul 
patriarh avea îndoieli şi era 
nesigur în privinţa părăsirii Ţării 
Făgăduinţei, ca să meargă într-o 
ţară strâină: „Nu te teme să te 
cobori în Egipt, căci acolo te voi 
face să ajungi un neam mare." 
Planurile lui Dumnezeu 

Acest plan, pe care îl avea 
Dumnezeu pentru Israel, nu putea 
fi realizat în Canaan. Dificultăţile 
erau prea mari. Astfel, obiectivele 
pe termen lung pe care le avea 
Dumnezeu pentru poporul Său 
cereau mutarea familiei lui Iacov 
din Cannan. Canaanul era o ţară 
primitivă şi aproape necivilizată. 


Timp de mai bine de două secole, 
Avraam şi descendenţii săi se 
mutaseră dintr-un loc în altul, pe 
întinderea aceste ţări, ca nişte 
nomazi şi peregrini. încă nu se 
arătase nicio dovadă a împlinirii 
fagăduinţei lui Dumnezeu că 
această ţară avea să fie a lor. 
Făgăduinţa fusese cu privire la o 
țară şi la o sămânță. [ara 
aceasta, în mod evident, nu era a 
lor. lar sămânţa lui Avraam, atât 
de departe de a fi de nenumărat, 
precum nisipul mării şi stelele 
cerului, număra doar în jur de 
patruzeci, până la şaizeci de 
persoane. O tabără era suficientă 
ca să-i cuprindă. Acea imensă 
creştere în număr care făcea 
parte din făgăduinţa divină încă 
nu se împlinise. 

Atâta timp cât aveau să rămână 
puţini, nu erau în prea mare 


pericol în Canaan, însă, pe 
măsură ce sporeau în număr, 
ostilitatea triburilor din jur avea 
să crească. însuşi numărul lor 
avea să stârnească suspiciunea şi 
să aprindă invidia şi ura vecinilor, 
care aveau să fie deranjaţi de 
presiunea crescândă exercitată 
împotriva lor de un popor tot mai 
numeros, cu forme ciudate de 
închinare, cu obiceiuri străine şi 
cu un Dumnezeu diferit. 
Conflictul dintre ei şi triburile din 
jur avea să ajungă de neevitat, 
mai ales atunci când acestea 
aveau să afle care era adevăratul 
lor caracter, precum şi pretenţiile 
şi aşteptările pe care le aveau. Nu 
mai putea rămâne pentru mult 
timp ascuns faptul că ei aşteptau 
cu nerăbdare momentul când să 
ia în stăpânire ţara Canaanului şi 
să devină stăpâni. 


în cazul unui astfel de conflict, 
între câteva zeci de nomazi, ale 
căror ambiţii şi aşteptări îi 
împingeau să caute supremaţia, şi 
popoarele din jurul lor, care ar fi 
ajuns să trăiască sub stăpânire şi 

asuprire dacă aceste ambiţii ar fi 
fost realizate, rezultatul avea să 
fie războiul pentru exterminarea 
nomazilor. 

Pentru a evita aceste pericole şi 
pentru a asigura dezvoltarea lui 
Israel într-o naţiune fără 
întâmpinarea unor astfel de 
dificultăţi, Dumnezeu avea să 
strămute familia lui Iacov din 
Canaan într-o ţară unde puteau 
avea, deopotrivă, şi protecție, şi 
izolare. în ţinutul Gosen aveau să 
fie apăraţi atât prin protecţia 
regală, cât şi datorită 


prejudecăţilor de castă ale 
egiptenilor, care îi urau pe toţi 
străinii şi în special pe păstori. 
Acolo puteau să realizeze o 
asemenea prosperitate şi să 
atingă atât de repede 
dimensiunile unei naţiuni încât să 
fie în stare, atunci când avea să 
vină timpul stabilit de Dumnezeu, 
să se întoarcă în Canaan şi, sub 
conducerea lui Dumnezeu, să 
împlinească făgăduinţa divină 
legată de ţara Canaanului. în 
Gosen urmau să aibă toate 
condiţiile pentru a se transforma 
dintr-o familie într-un popor. 
Israel, în Egipt 

A fost, aşadar, planul divin ca 
Iacov şi familia lui să meargă în 
Egipt. Visele lui Iosif, haina 
princiară, invidia şi răutatea 
fraţilor lui, toate au avut rolul lor 
dinainte stabilit în crearea 


condiţiilor pentru ca această 
emigrare să fie posibilă. 

Şederea lui Israel în Egipt avea să 
mai servească şi unui alt scop de 
importanţă majoră. Avea să aducă 
această familie crescândă în 
legătură cu cel mai civilizat popor 
al lumii antice, ajutând-o, astfel, 
să-şi depăşească propria lipsă de 
civilizaţie şi de cultură. Copiii lui 
Iacov erau păstori şi nu deţineau, 
din câte ştim, cunoştinţele şi 
valorile de bază ale civilizaţiei. 
Aveau doar nişte idei rudimentare 
în ceea ce priveşte legea şi 
dreptatea. în afară de o vagă 
speranţă că Dumnezeu îi 
destinase pentru a deţine o 
poziţie de frunte şi pentru a 
stăpâni peste alte neamuri, nu 
existau prea multe lucruri care 
să-i unească şi să-i conducă la 
structura şi la forţa solidarităţii. 


în Egipt, aveau să fie sub 
influenţa unei ţări al cărei sistem 
de guvernare era organizat de 
vreme îndelungată şi în care 
legea era Btât de bine aplicată 
încât viaţa şi proprietatea 
deveniseră sigure -0 ţară în care 
ştiinţa făcea mari progrese şi 
unde toate artele erau practicate 
pe scară largă. Era o şcoală de 
care familia în creştere a 

lui Israel avea neaparată nevoie; 
nu s-ar fi putut găsi o disciplină şi 
o instruire mai potrivite pentru a-i 
modela şi pentru a le lăsa loc să 
se dezvolte, astfel încât să fie 
pregătiţi pentru a împlini planul 
lui Dumnezeu pentru ei. 

Aşadar, făcea parte din planul lui 
Dumnezeu ca familia lui Israel să 
coboare în Egipt. 


Nu trebuie să pierdem din vedere 
un alt motiv pentru care copiii lui 
Israel trebuiau scoşi din Canaan. 
Ei urmau să fie un popor aparte, 
separat de lume. Urmau să fie 
poporul lui Dumnezeu, să 
primească Legea şi Cuvântul lui 
Dumnezeu. Din mijlocul lor aveau 
să iasă învăţători, cântăreţi, poeţi 
şi profeti. Tot din mijlocul lor 
avea să Se nască Mesia, 
Răscumpârătorul lumii, şi religia 
Lui mântuitoare. De aceea, ei 
trebuiau să fie un popor sfânt, un 
popor deosebit, un popor cu 
sânge neamestecat. In Canaan, 
lucrul acesta nu se putea realiza. 
Triburile înconjurătoare aveau să 
se amestece cu ei, să le ceară 
fetele pentru fiii lor şi să-i câştige 
pe fiii lui lacov pentru fetele lor. 
în Gosen aveau să fie feriţi de 
toate acestea. Acolo nu exista 


ispita de a se amesteca, prin 
căsătorie, cu alte neamuri. 
Egiptenii erau mândri şi 
exclusivişti. Nu se asociau în 
niciun fel cu străinii, în special cu 
păstorii. Familia lui lacov avea să 
fie izolată, despărțită de fapt de 
lumea din jur. Gosenul nu le 
oferea altă posibilitate decât să 
crească şi să se dezvolte 
împreună, separați de toate 
celelalte popoare. 

Astfel, planul lui Dumnezeu era 
ca familia lui lacov să se mute din 
Canaan în Egipt, în singurătatea 
şi izolarea Gosenului. 

Dar cum avea să se realizeze 
acest plan? Iosif, băiatul acesta 
de şaptesprezece ani, a fost ales 
de Dumnezeu să fie instrumentul 
prin care să se aducă la 
îndeplinire toate acestea. Iosif nu 
ştia. Rareori ştim când Dumnezeu 


ne foloseşte ca să-Şi realizeze 
obiectivele divine. Şi nici nu 
trebuie neapărat să ştim. Nu 
trebuie decât să veghem ca viaţa 
noastră să fie supusă voinţei Sale 
şi să umblâm pe câile Sale. Atunci 
putem fi siguri că suntem folosiţi 
pentru a împlini planurile divine. 
Cum losif nici nu se gândea la 
măreţia planului lui Dumnezeu 
pentru a cărui împlinire el urma 
să fie instrumentul omenesc, 
visele pe care le-a primit au avut 
menirea de a-i da o idee cu 
privire la 

marile evenimente viitoare în 
cadrul cărora el avea să joace un 
rol important. Şi-a făcut o 
impresie vagă, ce-i drept, totuşi 
suficient de clară încât să-l facă 
să mediteze la faptul că el fusese 


ales de Dumnezeu să devină o 
binecuvântare pentru alţii, pentru 
familia lui, şi că urma să fie 
înălţat cu mult deasupra fraţilor 
lui, astfel încât aceştia aveau să 
privească în sus la el şi să-i aducă 
omagii, ca şi când ar fi stăpânit 
peste ei. 

Nu există nicio dovadă că o astfel 
de revelaţie şi de recunoaştere ar 
fi generat în el vreun gând de 
înăâlţare de sine. Dimpotrivă, este 
evident că el şi-a dobândit 
convingerea că puterile lui 
superioare trebuiau folosite în 
folosul fraţilor lui. La acel destin 
înalt, pe care i-l descoperiseră 
visele, urma să ajungă îndeplinind 
o lucrare atât de importantă încât 
familia lui avea să-l onoreze 
pentru ea. Ialentele superioare şi 
ocaziile care îi fuseseră date 
urmau să fie folosite nu pentru 


sine, ci pentru binele altora. 
Dacă am putea ajunge toţi să 
avem o astfel de viziune - că atât 
talentele şi darurile noastre 
naturale, cât şi capacităţile şi 
cunoştinţele dobândite ne-au fost 
date ca să le folosim pentru alţii 
şi că noi nu suntem decât 
administratori ai lor -, atunci am 
putea fi pe deplin şi într-un mod 
evident folosiţi de Duhul Sfânt 
pentru a realiza planurile lui 
Dumnezeu. 

Iosif nu ştia şi nici nu se gândea 
la calea pe care o pregătise 
Dumnezeu pentru el ca să ajungă 
la acea înaltă onoare pe care i-o 
prevestiseră visele. Cu toate 
acestea, nu avea să treacă mult 
timp până când să-şi dea seama 
că drumul pe care trebuia să 
meargă nu era nici uşor si nici 
scurt. Urma să facă deja primul 


pas. 

Vândut ca sclav 

Cei care nutresc în sufletul lor 
ură se grăbesc să descopere şi să 
folosească orice situaţie 
favorabilă pentru a-şi revārsa 
răutatea asupra obiectului urii 
lor. Nu a trecut mult până când o 
astfel de ocazie a venit, pe 
neaşteptate chiar, şi pentru fraţii 
vitregi ai lui Iosif. 

Tabăra lui Iacov de la Hebron era 
mare, iar păşunile bogate se 
întindeau de jur împrejurul ei, pe 
mare distanţă. Insă, aşa întinse 
cum erau, ele se dovedeau 
insuficiente pentru turmele uriaşe 
ale patriarhului şi ale fiilor lui. 
Averea lui Iacov în turme şi în 
cirezi era foarte mare. De aceea 
era necesar ca, din când în când, 


fraţii lui Iosif să caute păşune pe 
câmpurile mai îndepărtate. Lucrul 
acesta însemna o migrare masivă 
a oilor şi a vitelor, pentru 
păşunat. 

La puţin timp după episodul cu 
visele lui Iosif, pe când fraţii lui 
erau încă mistuiţi de ura 
împotriva lui, a devenit necesar 
ca turmele să fie mutate din 
tabăra de la Hebron într-un loc cu 
păşune mai bogată. Discutând cu 
tatăl lor despre lucrul acesta, s-au 
gândit că locul cel mai potrivit ar 
fi câmpiile cu vegetaţie 
abundentă ale Sihemului, situate 
la aproape 80 de kilometri spre 
nord. Cunoşteau regiunea aceea, 
pentru că lacov se aşezase acolo 
atunci când venea din Padan- 
Aram şi se îndrepta spre Canaan. 
Acolo comiseseră fiii lui lacov 
acea îngrozitoare crimă faţă de 


oamenii din Sihem, din cauza 
situaţiei ivite cu sora lor Dina. De 
atunci nu mai îndrăzniseră să se 
aventureze prin apropiere, de 

teamă că locuitorii aveau să se 
lase conduşi de resentimente, la 
vederea lor, şi să-i alunge. 

însă, de data aceasta, nu aveau 
altă alternativă decât să caute, cu 
toate riscurile, loc de pâşunat la 
Sihem. Astfel, s-au aventurat într- 
acolo, sfidând mânia sihemiţilor, 
şi şi-au mânat turmele şi cirezile 
câtre aceste locuri cu păşune 
bogată. în legătură cu ceea ce s-a 
întâmplat acolo, raportul biblic 
tace, dar a apărut totuşi ceva 
care i-a făcut să se depărteze de 
Sihem cu toate animalele şi să 
caute păşune la vreo douăzeci şi 
cinci de kilometri mai spre nord, 


la Dotan. 

Neliniştea crescândă a lui 
Iacov 

în tabăra de acasă, pe măsură ce 
zilele treceau fără să primească 
vreo veste de la fiii lui, Iacov 
devenea tot mai neliniştit. Se 
scurseseră mai multe săptămâni 
de când primise ultima veste 
despre ei, că erau bine. Amintirile 
trecutului sporeau îngrijorarea 
tatălui, iar starea aceasta de 
tensiune a ajuns să fie atât de 
apăsătoare încât 1-a determinat 
să facă ceea ce, în mod normal, 
nici nu s-ar fi gândit să lacă: a 
hotărât să-l trimită pe Iosif la 
Sihem. 

Cei doi fii ai Rahelei, Iosif şi 
Beniamin, rămăseseră cu tatăl lor 
la Hebron. lubindu-i cu acelaşi 
devotament profund pe care îl 
avusese ţi faţă de mama lor, îi 


păstrase lângă el. Acum însă, cum 
era din ce m ce mai îngrijorat 
pentru soarta fiilor şi a turmelor 
care plecaseră departe de casă, 
după multă ezitare, Iacov s-a 
hotărât să-l trimită pe Iosif să-i 
caute şi să îi aducă veşti de la ei. 
Astfel, el 1-a chemat pe Iosif şi i-a 
spus: „Fraţii tâi pasc oile la 
Sihem! Vino, căci vreau să te ii 
imit la ei." Răspunsul lui Iosif a 
fost: „latâ-mă, sunt gata". 

Nu a existat nicio ezitare din 
partea lui Iosif. Imediat ce a auzit 
I arc era voia tatălui, şi-a şi 
exprimat dispoziţia de o asculta. 
Lucrul 

II rsta nu se datora faptului că nu 
ar fi cunoscut ce pericole pi 
csupunea o astfel de călătorie. 
Ştia foarte bine care erau 
riscurile. 

a nu era vorba doar de pericolul 


traversării unor cursuri de apă, ii 
a lacului tâlharilor sau al fiarelor 
sălbatice, ci mai era şi duşmânia 
iMiilor lui. Ştia că îl urau, dar 
tatăl lui dorea ca el să meargă li 
olo, şi lucrul acesta era suficient 
pentru el. A plecat. Nu numai 

i" uliu că era dorinţa tatălui, ci şi 
pentru că îşi iubea fraţii, în 

e luda urii lor. 

Nu a fost uşor pentru bătrânul 
tată să-şi trimită fiul preferat într- 
o astfel de misiune. Cu toate 
acestea, 1-a încărcat cu 
delicatese pentru fiii mai mari şi 
1-a trimis să-i caute şi să-i aducă 
veşti. Nici nu-i trecea prin minte 
că urmau să treacă douăzeci de 
ani până când avea să-şi vadă din 
nou bâiatul. Oare noi ştim, chiar 
şi în cele mai obişnuite despărțiri, 


dacă îi vom mai vedea vreodată 
pe cei dragi? Au ieşit din câmpul 
nostru vizual, au trecut după 
colţul străzii sau au urcat într-un 
tren şi au plecat. Pentru câteva 
ore? Pentru câteva zile? Pentru 
câţiva ani? Nimeni nu poate şti. 
în cele din urmă, Iosif a ajuns la 
Sihem, dar a fost profund 
dezamăgit: fraţii lui nu erau 
acolo. Rătăcind pe câmp, s-a 
întâlnit cu un om care, auzindu-l 
ce caută, 1-a informat că fraţii lui 
fuseseră acolo, dar plecaseră la 
Dotan. Aşa că Iosif a pornit spre 
Dotan. 

Ura fraţilor lui 

Fraţii lui l-au văzut traversând 
câmpul în direcţia lor. Raportul 
biblic declară că „l-au zărit de 
departe..., până să se apropie de 
ei". Şi lucrul pe care l-au văzut 
mai întâi de toate a fost haina lui 


princiară, pestriță. Ura lor s-a 
aprins din nou. „S-au sfătuit să-l 
omoare". Şi-au zis unul altuia: 
„lată, aceasta este ocazia noastră. 
Făuritorul de vise se dă singur în 
mâinile noastre! Veniţi acum să-l 
omoram şi să-l aruncăm într-una 
dintre aceste gropi; vom spune că 
1-a mâncat o fiară sălbatică şi 
vom vedea ce se va alege de 
visele lui." 

Primul lucru pe care l-au făcut a 
fost să-l dezbrace de haina lui 
cea împodobită, blazonul 
favoritismului şi al superiorității 
de care se bucura. Probabil că nu 
s-au purtat cu prea mare blândeţe 
cu el, în timp ce i-au scos haina şi 
i-au luat-o. 

Fără îndoială că ar fi fost omorât 
imediat, iar corpul lui mort ar fi 
fost aruncat într-o groapă, dacă 
fratele lui cel mai mare nu ar fi 


pledat, cuprins de milă, în 
favoarea lui. Cu gândul ca mai 
târziu să-l elibereze de tot, 
Ruben a spus: „Nu, nu, fraţilor, să 
nu luăm asupra noastră vina 
sângelui lui! în definitiv, este 
fratele nostru. în groapă, da; dar 
viu, nu mort." 

Nu trebuie să trecem cu vederea 
faptul că acesta a fost un gest mai 
mult decât generos din partea lui 
Ruben, cel „la fel de nestatornic 
precum apa". Pentru că Ruben, ca 
primul născut dintre 

fiii lui Iacov, era cel mai 
îndreptăţit să ceară dreptul care i 
se cuvenea prin naştere. El fusese 
privat de acest drept în urma 
cumplitului şi revoltătorului păcat 
cu Bilha, soţia tatălui său. Deci ar 
fi fost de aşteptat ca ura lui 


pentru Iosif, despre care se 
credea că avea să li ia locul, să o 
întreacă pe a celorlalţi. Cu toate 
acestea, firea lui mai bună ieşea 
la suprafaţă din când în când, iar 
aceasta era o astfel de ocazie. Era 
o persoană impulsivă şi acum 
impulsul pe care îl simţea era să- 
1 apere pe Iosif de răutatea 
fraţilor lui, să-l arunce într-o 
groapă pentru a-l salva astfel de 
la moarte, iar mai târziu să-l 
scoată de acolo şi să-l ducă 
înapoi la tatăl lui. 

Fraţii au fost de acord cu 
propunerea lui. Oricum aveau să 
scape de Iosif. Nu se dădeau 
înapoi de la a-şi omori fratele, 
dacă aceasta era singura 
posibilitate de a scâpa de acest 
visător parvenit, care le făcea 
necazuri. Dar a-l lăsa să moară 
de foame li se părea a fi un lucru 


mai bun decât crima propriu-zisă 
- cel puţin pentru ei. Aşa că l-au 
coborât pe Iosif într-una dintre 
numeroasele gropi atât de 
obişnuite în Canaan şi care, 
uneori, ca în cazul lui leremia, 
erau folosite pentru a ţine 
prizonierii. Un explorator al 
acelei regiuni, locotenentul 
Anderson, de la Palestine 
Exploration Enterprise, scrie cu 
privire la aceste gropi: 

„Printre numeroasele gropi 
săpate în piatră care se găsesc 
pretutindeni, au găsit, probabil, 
un loc potrivit în care să-l arunce 
Şi, cum aceste gropi aveau forma 
unei sticle, cu gura îngustă, era 
imposibil ca cineva aruncat 
înăuntru să poată ieşi de-acolo 
fără ajutor." - The Land and the 
Book: Central Palestine and 
Phoenicia, p. 168. 


Gândurile lui Iosif 

Mi-am lăsat de mai multe ori 
mintea să-şi imagineze ce gânduri 
şi ce sentimente trebuie să fi avut 
acest băiat de şaptesprezece ani 
în timp ce acei bărbaţi, fiii 
propriului tată, îl coborau în 
groapă. Erau fraţii lui, oameni 
alături de care trăise toată viaţa. 
Avusese două vise impresionante 
cu privire la ei, vise despre care 
credea că îi fuseseră date de 
Dumnezeu. Acestea arâtau clar că 
avea să vină un timp când el avea 
să deţină supremaţia asupra 
fraţilor lui, iar ei aveau să-i arate 
supunere. lar acum, chiar acei 
bărbaţi îl înşfăcaseră şi-l 

aruncaseră în groapă, ca 
prizonier al lor. Toate acestea 
erau foarte departe de ceea ce 


aşteptase el. 

In relatarea biblică nu ni se spune 
nimic despre gândurile care i-ar fi 
trecut prin minte lui Iosif în acele 
momente. însă, la mult timp după 
aceasta, ni se oferă o slabă 
licărire din durerea sfâşietoare pe 
care a trăit-o atunci. Când fraţii 
lui au venit în Egipt să caute 
grâne pentru a-şi întreţine 
familiile, conştiinţa lor 
împovărată de vinovăție le-a adus 
aminte de cruzimea de care 
dăduseră dovadă în purtarea faţă 
de fratele lor şi şi-au spus unul 
altuia: „Da, am fost vinovaţi faţă 
de fratele nostru, căci am văzut 
neliniştea sufletului lui când ne 
ruga [lb. engleză - ne implora - nt. 
trad.], şi nu l-am ascultat!" 
(Geneza 42:21). 

„Ne ruga". Este un cuvânt care 
aduce multă lumină. Atunci când 


fraţii lui au propus să-l omoare, 
eli-a rugat, i-a implorat. Ce 
privelişte descoperim aici! Acest 
băiat, aflat în mâinile aspre ale 
unor bărbaţi hotărâți să-i ia viaţa, 
îi imploră din toată inima să-l 
cruţe. Şi apoi, când ei l-au obligat 
să coboare în groapa rece şi 
întunecoasă, în timp ce înaintea 
ochilor i-a apărut, poate, pentru o 
fracțiune de secundă chipul 
tatălui şi prin minte i-a trecut 
gândul că avea să moară singur, 
în întuneric, lacrimile au început 
să-i curgă pe obraji şi i-a 
implorat. Dar ei nu l-au auzit. Nu 
este greu să ne imaginăm scena. 
O cruzime de neimaginat 
Fraţii lui s-au îndepărtat de 
groapă şi „au şezut să mănânce". 
Tratându-se chiar cu delicatesele 
pe care li le adusese Iosif de la 
tatăl lor, nu se gândeau câtuşi de 


puţin la fratele lor pe care îl 
lâsaseră să moară! Descoperim 
aici o manifestare extremă a 
cruzimii şi a râutăţii. Această 
atitudine avea să-i urmărească şi 
să-i chinuie de atunci încolo 
mereu, prin anii care au urmat. 
Au început să considere că orice 
lucru rău care li se întâmpla 
venea ca o pedeapsă pentru 
modul îngrozitor în care se 
purtaseră cu Iosif. 

între timp, în închisoarea lui 
întunecoasă, Iosif s-a liniştit. I-a 
venit în minte gândul că nu se 
afla într-o criză mai teribilă decât 
cea prin care trecuse Isac în ziua 
aceea, pe Muntele Moria, când 
Dumnezeu i-a trimis izbăâvirea. 
Nici nu trecea printr-o 
strâmtorare mai mare decât cea 
prin care trecuse iubitul lui tată 
atunci când 

aştepta să-l întâlnească pe Esau. 
Şi-a amintit că în ambele cazuri 
Dumnezeul părinţilor lui oferise o 
cale de scăpare. Acest gând i-a 
adus o mare încurajare. Şi-a 
amintit şi visele pe care le 
avusese şi asigurarea lor cu 
privire la o lucrare şi la o 
intervenţie viitoare în favoarea 
familiei lui şi a cursului vieţii lui. 
I-a venit în minte şi numele pe 
care i-l dăduse marele lui 
strâmoş Avraam Muntelui Moria, 
atunci când Dumnezeu Se 
îngrijise de o izbăvire pentru Isac: 
lehova-iire, „Domnul va purta de 
grijă", sau „Domnul Se va îngriji”. 
Un simţământ de mângâiere i-a 
umplut inima pustiită. Dumnezeul 
care le purtase de grijă părinţilor 
lui avea să-i poarte de grijă şi lui. 


Până la urmă, avea să se arate o 
cale de scâpare. Neliniştea din 
inima lui s-a domolit. Şi-a adus 
aminte că hotărâse să-şi ia ca 
motto al vieţii acest /ehova-iire - 
„Domnul Se va îngriji". Avea să 
aştepte ca Domnul să Se 
îngrijească şi de starea lui. 

Şi nu a aşteptat în zadar. Domnul 
S-a îngrijit. După ce a văzut că 
sugestia lui de a-l arunca pe Iosif 
într-o groapă fusese acceptată, 
Ruben a plecat undeva, plănuind 
să se întoarcă mai târziu, în lipsa 
celorlalţi, şi să-l scoată pe Iosif 
din groapă ca să-l ducă înapoi la 
tatal lui. 

Dumnezeu avea alte planuri 
Dar lucrurile nu au mers cum 
prevăzuse el. Dumnezeu avea alte 
planuri. El îl folosise pe Ruben 
pentru a-l salva pe Iosif de la o 
distrugere imediată. Acum, Ela 


aranjat să-l scoată pe Iosif 
definitiv din mâinile lor şi să-l 
trimită pe drumul împlinirii 
depline a viselor lui şi al realizării 
mâreţului destin pe care acestea 
i-l prevăzuseră. 

Nu vom părăsi totuşi această 
etapă din istoria vieţii lui Iosif 
fară să recunoaştem că, pentru a- 
Şi îndeplini obiectivele, Suveranul 
lumii nu este împiedicat de 
rautatea, de ura, de cruzimea, de 
duşmānia sau de intenţiile şi 
acţiunile hotărâte ale oamenilor 
răi. într-adevăr, departe de a lăsa 
ca aceste lucruri să-l încurce sau 
să-l împiedice planurile, 
Dumnezeul cerului găseşte câi 
prin care să folosească aceste 
motivații şi aceste scopuri rele 
pentru a-Şi împlini propriile 
scopuri. „Toate lucrurile lucrează 
împreună spre binele celor ce 


iubesc pe Dumnezeu". Dumnezeu 
a lucrat pentru binele lui Iosif în 
această ocazie, la fel ca în toate 
celelalte ocazii din viaţa lui. 

în timp ce fraţii lui, lipsiţi de 
inimă şi indiferenți, „au şezut să 
mănânce", iar Ruben era plecat 
cine ştie cu ce însărcinare, a 
trecut pe-acolo o caravană de 
negustori care călătoreau spre 
Egipt, unde intenționau să-şi 
vândă mărfurile. Drumul lor 
trecea pe lângă Dotan. Iuda şi-a 
ridicat privirea şi i-a văzut 
apropiindu-se. Şi-a dat seama 
imediat cine erau şi cu ce se 
ocupau. Atunci i-a venit în minte 
o idee de a rezolva problema 
eliminării lui losit - o idee 
superioară aceleia de a-l lăsa să 
moară de foame în groapă. în 


acelaşi timp, punând-o în 
aplicare, aceasta le oferea şi 
posibilitatea de a scoate nişte 
bani de pe urma lui losif. 

Iuda s-a întors spre fraţii lui şi le- 
a spus: „Ce vom câştiga să 
ucidem pe fratele nostru şi să-i 
ascundem sângele? Veniţi mai 
bine să-l vindem ismaeliţilor şi să 
nu punem mâna pe el, căci este 
fratele nostru, carne din carnea 
noastră." 

O, aceasta era o idee mai 
strălucită decât cea a lui Ruben! 
Mai mult decât atât, ea aducea şi 
perspectiva unui câştig personal. 
Prin urmare, fraţii au căzut 
imediat de acord cu ea. Să-l 
vândă pe losif părea o faptă cu 
mult mai bună şi mai miloasă 
decât să-l omoare, astfel încât, 
din punctul lor de vedere, putea fi 
considerată de-a dreptul o virtute, 


în contrast cu fratricidul plănuit 
iniţial. Se considerau de-a dreptul 
buni pentru că fuseseră în stare 
să rezolve o chestiune neplăcută 
într-un mod atât de plăcut. 

Aşa că „au tras şi au scos pe losif 
afară din groapă, şi l-au vândut cu 
douăzeci de sicii de argint". 
împărțind banii între ei, au 
considerat că dăduseră lovitura şi 
că scâpaseră o dată pentru 
totdeauna de acest frate aducător 
de necazuri şi împiedicaseră în 
modul cel mai eficient împlinirea 
exasperantelor lui vise. Nu şi-au 
dat seama, desigur - şi nici nu 
puteau -, de faptul că, în loc să 
împiedice împlinirea viselor lui 
losif, ei făcuseră pasul cel mai 
important câtre deplina lor 
realizare. 

lar acum, că scâpaseră, aşa cum 
credeau, pentru totdeauna de 


losif, fraţii s-au gândit că era 
necesar să găsească o formă de a- 
i relata tatălui lor ce se 
întâmplase cu fiul lui preferat. 
Frau o mulţime de lucruri de pus 
la punct, o întreagă poveste de 
inventat, o serie de explicaţii de 
dat. Trebuia născocită o 
întâmplare credibilă, şi lucrul 
acesta nu este întotdeauna uşor, 
mai ales atunci când vrei să înşeli 
pe cineva. între timp, când s-a 
întors, Ruben a fost atât de 
îndurerat 

şi de dezamăgit să descopere că 
planul lui atât de bine pus la 
punct se dusese de râpă şi că losif 
dispăruse, încât, în furia 
disperării, şi-a sfâşiat hainele! 
Dar, aşa cum se întâmpla de 
obicei în cazul lui Ruben, această 


stare sufletească s-a schimbat 
repede şi el li s-a alăturat 
celorlalţi fraţi în încercarea de a 
inventa un motiv pentru dispariţia 
lui losif, astfel încât să-i ascundă 
tatălui lor adevărul. Trebuiau să 
spună toţi acelaşi lucru; nu 
trebuia să se strecoare nicio 
discrepanţă în relatările lor. 
Raportul mincinos 

în formularea raportului lor 
mincinos, au descoperit că se 
puteau folosi, în favoarea lor, de 
haina pestriță, pe care o urau atât 
de mult. Au omorât un ţap, i-au 
strâns sângele într-un vas şi au 
înmuiat haina în sânge; apoi i-au 
dus-o tatălui lor şi, cu o prefăcută 
uimire nevinovată, au spus: 

„La uite, am găsit asta pe câmp! 
Nu suntem siguri, dar credem că 
ar trebui să o cercetezi şi să vezi 
dacă nu cumva este haina lui 


losif. 

Efectul a fost teribil. Mâhnirea şi 
amărăciunea l-au doborât pe 
patriarh. Cunoştea haina. Era, 
într-adevăr, a lui losif. Ipoteza 
spusă de fiii lui părea pe deplin 
confirmată. A strigat: „Este haina 
fiului meu! O fiară sălbatică 1-a 
mâncat! Da, losif a fost făcut 
bucăţi!" 'Toate încercările lor de 
a-l mângâia au fost în zadar. 
Refuza să fie mângâiat. Lumina 
vieţii lui se stinsese. 

în timp ce el îl jelea crezându-l 
mort, losif, preaiubitul lui fiu, 
călătorea cu o caravană spre 
Egipt. 

» CAPITOLUL 8 

Din Canaan, în Egipt 

A doua etapă a educației lui losif 
începuse. Odată cu acțiunea 
criminală şi plină de ură a fraților 
lui, care îl aruncaseră în groapă şi 


apoi îl vânduseră ca sclav, el se 
înscrisese la un curs de instruire 
care avea să-i asigure, în mod 
direct, pregătirea pentru cariera 
ce avea să-i transforme visele în 
realitate şi să constituie lucrarea 
vieţii lui. Ciclul de instruire care 
începea acum nu era unul uşor şi, 
cu siguranţă, nu unul pe care l-ar 
fi ales singur. Dar lecţiile pe care 
trebuia să le înveţe, deşi extrem 
de dificile, erau absolut necesare 
pentru lucrarea pe care trebuia 
să o realizeze mai târziu. 

Mai mult decât atât, educaţia lui 
de până atunci, care ar putea fi 
echivalată cu nişte cursuri 
primare, sau elementare - acele 
principii de bază pe care le 
învățase sub tutela lui Isac şi a lui 
Iacov -, îi asigurase o pregătire 
adecvată pentru a putea înţelege 
lecţiile cu mult mai dificile pe 


care trebuia să le înveţe acum. în 
timp ce se confrunta cu noile şi 
înspăimântătoarele evenimente 
care se desfăşurau cu repeziciune 
în viaţa lui, lecţiile învăţate până 
atunci i-au revenit cu claritate în 
minte, ajutându-l să rămână ferm 
şi încrezător în zilele care aveau 
să urmeze. 

Legat împreună cu alţi sclavi ca 
să nu poată fugi, losif făcea acum 
parte din caravana ismaeliţilor. 
Aceasta, urmându-şi fără grabă 
drumul spre marea piaţă a 
Egiptului, a pornit de la Dotan 
către miazăzi. în două sau trei 
zile, mergând pe drumul obişnuit 
al 

caravanelor, a ajuns aproape de 
Hebron, unde erau taberele lui 
Isac şi Iacov, de unde, nu cu mult 


timp în urmă, plecase losif să-şi 
caute fraţii. losif ştia că, doar 
puţin mai spre răsărit, dincolo de 
şirul acela de coline din stânga, 
era căminul lui, cu toată 
siguranţa pe care i-o oferise 
acesta. Tot acolo, atât de 
aproape, erau tatăl şi bunicul lui. 
Dacă ar fi putut să le dea de 
veste, cât de repede s-ar fi 
schimbat lucrurile în ceea ce il 
privea şi cât de repede ar fi fost 
răscumpărat şi salvat! 

Acolo, atât de aproape, tatăl îl 
aştepta să se întoarcă de la 
căutarea fraţilor lui, acolo îl 
aşteptau un bun venit plin de 
iubire şi toate lucrurile dragi de 
acasă. Erau atât de aproape! 
Oare avea să vină salvarea? 
Privea cu dor şi cu nerâbdare 
spre colinele care se interpuneau 
între el şi corturile negre, din 


piele de capră, pe care le ştia atât 
de bine. 

Nu a venit nicio salvare 

Dar nu a venit nicio salvare. 
Oamenii, cămilele şi sclavii şi-au 
continuat mersul greoi câtre 
Egipt, către cruda robie în care îl 
vânduseră fraţii lui şi către un 
viitor necunoscut, în timp ce 
dealurile atât de familiare se 
îndepărtau tot mai mult, 
dispărând la orizont, astfel încât 
ochii înceţoşaţi de lacrimi ai lui 
losif nu le mai puteau vedea. 
Fiecare pas care îl apropia de 
Egipt îl îndepărta tot mai mult de 
tatăl lui, de casă, de tot ceea ce 
cunoscuse şi iubise. El intra într-o 
viaţă nouă - o viaţă nouă, care îl 
înspăimânta - şi într-o lume cu 
totul nouă. Ce îl aştepta? S-a 
străduit să-şi imagineze cum avea 
să fie viitorul, dar nu a fost bine, 


căci viitorul îi apărea complet 
necunoscut, întunecat şi lipsit de 
sens. Atunci a renunţat să se 
gândească la viitor şi şi-a 
îndreptat privirile spre trecut, 
gândindu-se la lucrurile pe care le 
cunoştea, la lecţiile pe care le 
învățase de la tatăl şi de la 
bunicul lui. 

Marele Iehova îl adusese pe 
străbunicul lui în această ţară, îi 
dăduse hrană, îl călăuzise şi îi 
purtase de grijă. în acelaşi timp, îi 
facuse cele mai minunate 
făgăduinţe în legătură cu un viitor 
măreț atât pentru el, cât şi pentru 
urmaşii lui. Urmaşii lui aveau să 
fie la fel de numeroşi ca firele de 
nisip de pe ţărmul mării şi ca 
stelele cerului. 

Şi bunicul sâu, Isac, primise 


fagăduinţe asemănătoare din 
partea lui Iehova. Şi el fusese 
scăpat de la moarte în mod 
providenţial, ca să se împlinească 
făgăduinţa că „în Isac vei avea o 
sămânță care-ţi va purta numele". 
Tatăl său, Iacov, primise şi el 
aceste făgăduinţe dragi. Văzuse 
cerul, îi privise pe îngeri urcând 
şi coborând pe scara strălucitoare 
care lega pământul de cer. Acolo i 
se spusese în modul cel mai 
solemn că Dumnezeu avea să fie 
cu el oriunde mergea şi că avea 
să-l binecuvânteze până la 
împlinirea făgăduinţelor. 
Dumnezeu îl binecuvântase pe 
tatăl lui cu mari bogății, îi 
adusese o minunată izbăvire de 
unchiul Esau, i se arătase în 
noaptea aceea la Peniel şi îi 
dăduse o altă inimă şi o altă fire. 
Ce sens putea să aiba robia? 


Nu putea să existe nicio îndoială 
că Dumnezeu alesese familia lor 
ca să facă din ea poporul Lui şi că 
avea pentru viitorul lor planuri de 
creştere şi de măreție. Iosif 
credea lucrul acesta cu toată 
inima. Avea cea mai deplină 
încredere în Dumnezeul părinţilor 
lui. în plus, mai erau şi visele lui. 
Era convins că-i fuseseră date de 
Dumnezeu şi că aveau o 
semnificaţie specială. Dumnezeu 
plănuise ca, prin Iosif, să facă o 
mare lucrare pentru binele 
poporului Său. Lucrul acesta era 
cât se poate de clar. Şi atunci, ce 
sens putea să aibă situaţia lui 
actuală - împrejurările în care se 
afla, cruzimea fraţilor lui, drumul 
spre Egipt, robia? Cum îşi puteau 
găsi toate acestea un loc în planul 
lui Dumnezeu pentru el şi pentru 
familia lui? Fusese smuls de lângă 


familia lui. Se îndrepta spre 
Egipt. 

Egipt! Rostind acest cuvânt, i-a 
venit în minte gândul că auzise 
ceva despre Egipt în legătură cu 
familia lui. Şi-a cercetat memoria 
şi, deodată, şi-a adus aminte că-l 
auzise pe bunicul Isac spunându-i 
că lehova îi spusese lui Avraam: 
„Să ştii hotărât că sămânţa ta va 
fi străină într-o ţară care nu va fi 
a ei; acolo va fi robită şi o vor 
apăsa greu, timp de patru sute de 
ani. Dar pe neamul căruia îi va fi 
roabă, îl voi judeca Eu, şi pe urmă 
va ieşi de acolo cu mari bogății." 
(Geneza 15:13,14). Avraam 
credea, după cum îi spusese Isac, 
că ţara aceea în care aveau să fie 
străini şi robi era Egiptul! Iar 
acum el, Iosif, era în drum spre 
Egipt! Şi era în 

drum spre robie! Aveau toate 
acestea vreo legătură cu planurile 
lui Iehova? începea să creadă că 
da. 

Colinele dragi de acasă se 
pierdeau tot mai mult în zare, pe 
măsură ce ei îşi continuau 
drumul. S-a uitat de mai multe ori 
în urmă, spre ele, până când au 
dispărut cu totul. Nu avea să vină 
nicio salvare. Tatăl lui nu ştia că 
era atât de aproape. Dar se 
simţea cumva mai bine. Tumultul 
de gânduri şi zbuciumul din 
suflet, şocul şi spaima pe care le 
simţise când fraţii lui îl 
coborâseră în groapă, după ce el 
îi privise rugător în ochii care 
ardeau de intenţii criminale, 
făcuseră loc acum siguranţei că 
se afla în mâinile Dumnezeului 
atotputernic al părinţilor lui, care 


avea în vedere, pentru el şi 
pentru familia lui, ceva ce avea să 
fie spre binele lor. Aşa cum 
făcuse şi până atunci, „Dumnezeu 
avea să poarte de grijă". El era 
Iehova-iire; El avea să poarte de 
grijă. Iosif se bizuia pe aceasta. El 
intra în această etapă secundară 
a educaţiei lui pe drumul cel bun 
Şi cu un spirit bun. 

Lecţii pentru noi 

Lăsându-l pentru un timp pe 
Iosif, ne va prinde bine să 
aprofundam puţin lecţiile pe care 
le descoperim în această istorie. 
Menirea acestui uimitor raport 
biblic nu este doar aceea de a ne 
desfăşura firul unei vieţi. în el 
sunt ascunse lecţii preţioase, pe 
care nu trebuie să le pierdem. Cu 
siguranţă că suntem afectaţi de 
incertitudinile vieţii, cu care ne 
confruntăm în fiecare zi. Cine 


poate şti ce va aduce ziua de 
mâine? Iosif pleacă să 
îndeplinească un serviciu pentru 
tatăl lui şi se aşteaptă să se 
întoarcă acasă în scurt timp şi să 
revină la normalitatea şi rutina 
vieţii. Contrar aşteptărilor sale, el 
nu se mai întoarce niciodată în 
tabara lui Iacov şi vor trece mai 
bine de douăzeci de ani până 
când îşi va vedea din nou tatăl. 
Nu întâlnim astfel de incertitudini 
doar în viaţa lui Iosif. Ele 
marchează şi viaţa noastră, într-o 
măsură mai mică sau mai mare. 
lixistă multe cazuri în zilele 
noastre când oamenii îşi iau 
râmas-bun de la cei dragi 
dimineaţa, aşteptându-se ca seara 
să fie din nou împreună cu ei, dar 
nu îi mai văd niciodată. Au loc 
accidente de circulaţie, incendii 
care izbucnesc pe neaşteptate, 


accese de panică in locuri 
aglomerate, ciocniri sau deraieri 
de trenuri cu mari pierderi 

de vieţi omeneşti sau boli 
fulgerătoare, care conduc la 
moarte, întâlnim astfel de lucruri, 
şi multe altele asemănătoare, 
pretutindeni în jurul nostru. Nu 
se întâmplă întotdeauna ce ne 
aşteptăm să se întâmple sau ce 
am plănuit noi. Avem permanent 
în faţa ochilor demonstraţia 
veridicităţii şi a exactităţii 
vechiului proverb care spune: 
„Nu aduce ziua ce aduce ceasul". 
Şi atunci? Trebuie să umblăm 
întotdeauna temători şi cu inima 
întunecată, sub umbra 
îngrozitoarei nesiguranţe a vieţii? 
Nicidecum. O astfel de atitudine 
ne-ar face viaţa tristă şi lipsită de 


sens, şi Dumnezeul nostru iubitor 
nu vrea ca noi să trăim în acest 
fel. Incertitudinile vieţii în 
mijlocul carora traim cu toţii, aşa 
cum a trăit şi losif, ne îndreaptă 
câtre Dumnezeu. Trebuie să fim 
întotdeauna gata să ne adaptăm 
împrejurărilor pe care Dumnezeu 
le îngăduie să vină peste noi, 
ştiind că ocaziile noastre sunt în 
mâna Lui şi că nu ni se poate 
întâmpla nimic ce nu vine din 
mâna Lui puternică şi 
binevoitoare. Trebuie să învăţăm 
lecţia extrem de importantă de a 
trai fiecare zi, fără să ne sporim 
singuri necazurile îngrijorându-ne 
pentru incertitudinile vieţii şi 
conştienţi fiind că „ajunge zilei 
necazul ei". Trebuie să-l îngăduim 
lui Dumnezeu să ne înveţe să 
încheiem în fiecare zi lucrarea 
care-i aparţine zilei respective, 


pentru că El a spus: „Nu te fâli cu 
ziua de mâine, căci nu ştii ce 
poate aduce o zi". 

Păcatul se înmulţeşte 

Această relatare ar trebui să ne 
înveţe totodată că păcatul se 
înmulţeşte atunci când îl tolerezi. 
El creşte prin îngăduire. La 
început, fraţii lui Iosif erau doar 
invidioşi; apoi, invidia i-a condus 
la ură; ura s-a adâncit şi le-a 
scăpat de sub control până când, 
în cele din urmă, a condus la 
cruzime şi la crimă premeditată. 
Niciodată un păcat nu se opreşte 
la a rămâne singurul păcat. El va 
conduce la un alt păcat şi, apoi, la 
un altul. în acest caz, invidia 
continuă până când ajunge la 
crimă cu premeditare. Şi nu se 
opreşte nici măcar aici. Crima cu 
premeditare şi vinderea fratelui 
ca sclav au condus la minciună şi 


la lungi ani de duplicitate şi 
înşelăciune. 

Mai există o lecţie foarte 
importantă pe care trebuie să o 
învăţăm de aici: aceea că oamenii 
nu pot să se împotrivească 
scopurilor şi planurilor lui 
Dumnezeu şi nici să împiedice 
împlinirea lor. S-a 

demonstrat că, atunci când 
încearcă să facă acest lucru, fie şi 
în mod neintenţionat sau chiar 
inconştient, ei nu fac altceva 
decât să contribuie la înaintarea 
planurilor Lui către împlinirea lor 
finală. Fraţii lui Iosif erau 
convinşi că, vânzându-l ca sclav, 
făcuseră imposibilă împlinirea 
viselor lui şi se felicitau unii pe 
ceilalţi pentru această reuşită. 
însă realitatea nu era nici pe 


departe aceasta: ei nu făcuseră 
altceva decât să-şi împingă fratele 
cu un pas mai aproape de 
înălţarea care îi fusese prezisă. 
Dar ei nu ştiau. Aveau să afle 
lucrul acesta de-abia peste 
aproape un sfert de secol. 

„Toate lucrurile lucrează 
impreună spre bine" 

Aici este lucrarea extraordinară a 
lui Dumnezeu. Ruben credea că 
fusese întru totul ideea lui ca Iosif 
să nu fie omorât, ci aruncat în 
groapă. Avea planurile lui. luda 
credea că fusese ideea lui să 
sugereze ca Iosif să fie vândut 
ismaeliţilor. Şi el avea planurile 
lui. Răutatea, ura şi duşmânia 
fuseseră alegerea fraţilor lui Iosif. 
Nu îi obligase nimeni să le cultive 
în viaţa lor. Dar Dumnezeul 
cerului, care, la rândul Său, are 
propriile planuri, a luat această 


situaţie complicată, cu planuri 
omeneşti diferite, a luat invidia, 
cruzimea, înverşunarea şi ura lor 
şi le-a folosit pentru a conduce la 
înaintarea planului Său - le-a 
facut pe toate să lucreze spre 
bine. Aceasta este o lecţie impor- 
tantă de învăţat şi de aplicat în 
viaţă. 

Mai există o lecţie pe care ar 
trebui să o învăţăm din această 
istorisire: aceea că nu putem 
scâpa de răspunderi doar 
îndepărtându-le din faţa ochilor, 
astfel încât să nu le mai vedem. 
Fraţii lui Iosif au crezut că, dacă 
l-au vândut pe Iosif ca sclav, au şi 
scăpat de el. De abia după mulţi 
ani au ajuns să-şi dea seama cât 
de mult greşiseră gândind astfel. 
Nu scâpaseră de el. Au trebuit să 
stea din nou faţă în faţă şi au fost 
traşi la răspundere pentru modul 


în care se purtaseră cu el. 
Credeau că nu li se va cere 
niciodată socoteală, dar li s-a 
cerut. Va veni o zi când vom da 
socoteală de orice 
responsabilitate de la care ne-am 
eschivat. 

După încă o observaţie în 
legătură cu o lecţie utilă pe care 
trebuie să o învăţăm, îl vom lăsa 
pe Iosif să-şi continue drumul 
dureros, în lanţuri, spre Egipt şi 
spre robie. Dar îl vom reîntâlni 
acolo, mai lârziu. Aş vrea să ne 
gândim din nou la nesiguranța 
vieţii şi la 

incapacitatea noastră de a şti ce 
ne vor aduce zilele care ne stau în 
faţă. Şi aş mai vrea să credem că 
aşa este cel mai bine. Este mai 
bine să nu ştim decât să ştim ce 


ne va aduce ziua de mâine. 
Pentru că, dacă am şti, cel mai 
probabil că am strica planul pe 
care îl are Dumnezeu pentru noi. 
Viitorul ascuns 

Să presupunem că, atunci când a 
pornit la drum peste câmp, la 
porunca tatălui său, Iosif ar fi 
ştiut ce avea să i se întâmple. Să 
presupunem că ar fi ştiut cum 
aveau să-l întâmpine fraţii lui, 
cum aveau să-l trateze, ce aveau 
să-i facă. Să presupunem că ar fi 
ştiut de ura lor şi de hotărârea lor 
de a-l omori, de groapă, de 
singurătatea lui, de faptul că 
aveau să-l vândă ismaeliţilor şi 
de robia care-l aştepta. Se poate 
îndoi cineva de faptul că, dacă ar 
fi ştiut, s-ar fi tras înapoi îngrozit 
şi nu s-ar mai fi dus să-i caute? Ar 
fi rămas liniştit acasă, unde era în 
siguranţă. Nu s-ar fi aventurat să 


părăsească adapostul protecţiei 
tatălui său. 

Şi dacă lucrurile s-ar fi întâmplat 
aşa, dacă nu s-ar fi dus să-şi caute 
fraţii, oh, ce istorie glorioasă s-ar 
fi pierdut! Ce destin glorios ar fi 
fost ruinat! 

In mod sigur, este mai bine să nu 
ştim dinainte ce drum ne aşteap- 
ta! Este mai bine să lāsām zilele 
care urmează să vină, în mâinile 
ocrotitoare şi blânde ale 
atotştiutorului, atotinţeleptului, 
atotputernicului şi 
omniprezentului Dumnezeu, care 
ne iubeşte şi ale cărui planuri, în 
ceea ce ne priveşte, sunt pline de 
bunăvoință şi cu mult mai 
înțelepte şi mai bune decât orice 
am putea plânui noi pentru noi 
înşine. Mai mult decât atât, unul 
dintre numele Lui este Jehova- 
iire, „Domnul va purta de grijă". 


Cel mai bine pentru noi este să 
învăţăm să-L lăsăm pe El „să 
poarte de grijă". Şi o va face - 
întotdeauna. 

» CAPITOLUL 9 

In Egipt şi în robie 

Multe caravane din Răsărit se 
îndreptaseră încet spre Egipt, 
ducând cu ele mărfuri şi sclavi. 
însă cea care venea acum avea să 
aibă asupra acestei mari naţiuni o 
mai mare influenţă decât avusese 
oricare alta vreodată. Cu aceasta, 
venea în Egipt un sclav tânăr, 
vândut de fraţii lui, care erau 
păstori în Canaan; păstori - 
dispreţuiţi de toţi egiptenii. 
Egiptul nu ştia şi, cu siguranţă, 
nici băiatul vândut ca sclav nu 
ştia că cel care intra acum în 
Egipt, cu ochii larg deschişi de 
uimire, era destinat ca în numai 
treisprezece ani să devină 


„stăpân peste toată ţara 
Egiptului". Deşi părea atât de 
incredibil, era cu totul adevărat. 
Ţara în care băiatul orfan de 
mamă ajunsese să fie vândut ca 
rob se afla în posesia celei mai 
puternice naţiuni a vremii. 
Aceasta atinsese un grad de 
civilizaţie mai înalt decât oricare 
alta. Era, totodată, şi cea mai 
veche dintre toate naţiunile. Era 
cea dintâi în majoritatea artelor 
progresiste. Avea un guvern 
organizat şi legi bine stabilite. 
Poporul ei construise cetăţi mari 
şi avea o agricultură prosperă. 
Când caravana lui Iosif a intrat în 
Egipt, marea piramidă era deja 
construită, lia dovedea priceperea 
poporului în ceea ce priveşte 
mecanica. La vremea aceea, 
egiptenii cunoşteau scrierea 
hierogilifică şi avansau încet către 


alcatuirea unui alfabet. 

într-o asemenea ţară a fost adus 
sarmanul băiat evreu, Iosif. 
Probabil că privea uimit în jurul 
lui, minunându-se de magnifica 
arhitectură a marilor oraşe, şi la 
mulţimea de oameni care înţesa 

străzile. Probabil că se întreba, de 
asemenea, care era scopul pentru 
care îl adusese Dumnezeu în 
mijlocul acestei naţiuni, cea mai 
mare dintre toate. Ce putea el să 
realizeze în mijlocul unei 
asemenea mulţimi de oameni? Şi, 
mai ales, aflându-se într-o poziţie 
atât de umilă şi de smerită. 

Era sclav, legat în lanţuri alături 
de alţi sclavi. Peste puţin timp, 
urma să fie prezentat în piaţă, 
alături de ceilalţi, ca să fie 
vândut. în tot Egiptul nu exista 


cineva care să fie într-o poziţie 
mai de jos decât el. Care ar fi 
putut să fie misiunea lui în 
această ţară? 

în piaţa de sclavi 

A fost dus în piaţa de sclavi. A 
fost cumpărat de un om a cărui 
proprietate avea să fie de-acum 
înainte - Potifar, un ofiţer al lui 
Faraon şi „căpetenia străjerilor". 
Fra un om bogat şi cu o poziţie 
înaltă, un dregător de la curte, 
ofiţer cu mari responsabilităţi, 
încrederea lui Iosif în Dumnezeu 
era neclintită şi încă mai nutrea 
convingerea că Dumnezeu voia 
să-l folosească pentru împlinirea 
unui scop important. Când a 
ajuns la destinaţie şi i s-a spus ce 
îndatoriri avea, Iosif s-a hotărât 
sa accepte situaţia aşa cum venea 
ea de la Dumnezeu şi să facă tot 
ce depindea de el pentru a se 


adapta acestor noi circumstanţe. 
De câte ori mă gândesc la 
intrarea lui Iosif în Egipt şi la tot 
ceea ce a însemnat nu numai 
pentru el, ci şi pentru Egipt şi 
pentru copiii lui Israel, îmi vine în 
minte un verset din Evanghelia 
după loan: „A venit un om trimis 
de Dumnezeu" (loan 1:6). Dacă a 
fost vreodată un om trimis de 
Dumnezeu, atunci acesta a fost 
Iosif. 

Nu este greu să ne gândim că 
marii conducători menţionaţi în 
Biblie - Moise, losua, Daniel, 
David, Solomon, Isaia, leremia şi 
mulţi alţii - au fost oameni trimişi 
de Dumnezeu. Ne este uşor să ne 
gândim la Cirus, la Alexandru 
Macedon, la Caesar, la 
Charlemagne, la Washington, la 
Lincoln ca fiind oameni ai 
destinului, ridicaţi pentru a 


realiza misiuni importante. Toţi 
suntem familiarizați cu nume 
mari, cu reputaţii remarcabile, cu 
oameni care au avut realizări atât 
de notabile încât au făcut ca toate 
celelalte personalităţi ale vremii 
să pară de-a dreptul insignifiante. 
Dar un băiat, un păstor, vândut ca 
rob! Trimis de Dumnezeu?! Pare 
incredibil. 

Toţi oamenii sunt trimişi de 
Dumnezeu 

Aş vrea să ajungi la convingerea 
că fiecare om este trimis de 
Dumnezeu. Toate persoanele 
născute în această lume sunt 
născute pentru a împlini un scop, 
pentru a aduce la îndeplinire o 
misiune. Viaţa niciunui om nu 
este lipsită de sens. Iosif credea 
că, în dreptul lui, lucrul acesta 


este adevărat. Credinţa aceasta i- 
a păstrat statornicia şi curajul în 
anii care s-au scurs între timpul 
robiei şi cel al măreției lui, ca să 
nu mai vorbim despre 
experienţele dureroase care au 
venit asupra lui una după alta. 
Credinţa aceasta va face acelaşi 
lucru şi pentru tine. Este o 
credinţă pe care fiecare copil al 
lui Dumnezeu este îndreptăţit să 
şi-o însuşească, pentru că este la 
fel de adevărată pentru fiecare 
dintre noi cum a fost şi pentru 
Iosif. El a fost un om trimis de 
Dumnezeu. La fel eşti şi tu. 

Unul dintre cei mai mari 
cuceritori ai Antichității a fost 
Cirus, regele Persiei, care a 
răsturnat puterea Babilonului şi s- 
a făcut stăpânul lumii. Dacă 
deschizi Biblia la Isaia 45:1-6, vei 
vedea cum, cu peste 100 de ani 


înainte de naşterea lui Cirus, 
Dumnezeu l-a menţionat pe 
nume, stabilind lucrarea pe care 
urma să o facă, încredinţându-i o 
misiune specială şi autorizându-l 
să o ducă la Indeplinire. El a fost 
un om al destinului. 

Ceva de felul acesta se poate 
vedea în viaţa majorităţii 
oamenilor mari ai lumii. Isus a 
recunoscut lucrul acesta în 
dreptul Său şi 1-a exprimat în 
cuvintele: „Eu pentru aceasta M- 
am născut şi am venit în lume". 
Avraam a fost chemat să iasă din 
Ur, din Caldeea, pentru I împlini 
un scop anume. La mulţi ani după 
venirea lui în Egipt ca Hclav, Iosif 
a dat glas aceluiaşi adevăr, 
spunându-le fraţilor lui: „Nu voi 
m-aţi trimis aici, ci Dumnezeu." 
Despre Pavel, Dumnezeu a spus 
că este „vasul ales" de El ca să 


ducă neamurilor Evanghelia. 

Un simţământ al misiunii 

Toţi oamenii trebuie să fie 
conştienţi de chemarea lui 
Dumnezeu, '..i aibă un simţământ 
al misiunii. Pentru fiecare fiinţă 
omenească există un plan divin 
alcătuit şi bine conturat. Fiecare 
dintre noi este ilisemnat să facă 
un anumit lucru, iar împrejurările 
vieţii sunt menite 

să ne pregătească pentru 
realizarea lui. Adevărata glorie şi 
adevăratul sens al vieţii stau în a 
împlini acel plan pe care 1-a făcut 
Dumnezeu pentru noi. 

Cu toate acestea, majoritatea 
oamenilor nu se gândesc 
niciodată că lucrul acesta este 
adevărat în dreptul lor. Se 
consideră mult prea lipsiţi de 


importanţă pentru ca Suveranul 
lumii să aibă o lucrare specială de 
înfăptuit pentru ei. Dacă vei 
ajunge să crezi că Dumnezeu are 
un plan pentru viaţa ta şi dacă ți- 
1 vei însuşi, acest plan îţi va 
înălța viaţa pe culmi de nebănuit. 
Poţi să-ţi însuşeşti această 
convingere pentru că însuşi 
Dumnezeul cerurilor o declară 
adevărată. Prin Fiul Său, El 
declară că a arătat „fiecăruia care 
este datoria lui". Mai mult decât 
atât, în parabola pe care a spus-o 
Isus este arătat clar faptul că, 
pentru îndeplinirea datoriei 
stabilite de Dumnezeu pentru 
fiecare om, Dumnezeu le-a dat 
tuturor diferite talente. 

Astfel, indiferent unde te afli 
acum sau cât de puţin cunoscut 
eşti, Dumnezeu are un plan 
pentru viaţa ta. Toți oamenii, 


bărbaţi şi femei, trimişi de 
Dumnezeu, ale căror biografii 
sunt redate pe paginile Bibliei, au 
fost la începutul vieţii lor 
necunoscuţi şi insignifianţi. Să ne 
gândim la David printre oile sale, 
la băiatul de la plug, Elisei, care 
mergea în urma boilor, la Neemia 
care ţinea paharul împăratului, la 
Ana, soţia lui Elcana, la Samuel, 
băiatul de la templu - toţi umili, în 
poziţii smerite, şi totuşi cu viaţa 
plânuită de Dumnezeu; toţi, 
trimişi de Dumnezeu, la fel ca 
tine şi ca mine. 

Planul vieţii tale 

>> 

Pe măsură ce vom accepta acest 
adevăr şi îi vom îngădui să 
pătrundă în cele mai tainice 
unghere ale conştiinţei, până 
când va deveni marea convingere 
a vieţii noastre, vom ajunge să 


recunoaştem că tot ceea ce vine 
în viaţa noastră, prin împrejurări 
şi prin experienţe, îndeplineşte un 
rol bine determinat în planul lui 
Dumnezeu şi este trimis sau 
îngăduit să aibă loc pentru a ne 
modela şi pregăti în vederea 
împlinirii scopului divin. 
încercările şi dezamăgirile, rănile 
pe care ni le provoacă duşmanii 
şi, uneori, chiar prietenii, 
greutăţile şi lipsurile vieţii, 
întristările şi suferinţele prin care 
trecem, durerile şi pierderile pe 
care le suferim - toate au, din 
partea lui Dumnezeu, 

misiunea de a ne pregăti să 
ducem la îndeplinire planul Său 
pentru viaţa noastră. Talentele pe 
care ni le dă, fie ele multe sau 
puţine, darurile cu care ne 


naştem, abilităţile şi capacităţile 
pe care le dobândim, toate vin de 
la El şi sunt destinate să fie 
angajate în împlinirea planului 
vieţii noastre. 

Astfel, în măsura în care lucrul 
acesta este adevărat, în viaţa 
noastră nu poate exista niciodată 
loc pentru deznădejde, pentru 
descurajare. Noi trăim în gândul 
lui Dumnezeu şi tot ceea ce vine 
în viaţa noastră are un scop, iar 
scopul acesta este planul lui 
Dumnezeu. Cât sens aduce în 
întreaga viaţă simplul fapt de a 
crede acest lucru! Vieţile noastre 
vor străluci de frumuseţe, de 
putere, de semnificaţie şi de 
entuziasm atunci când ne vom 
însuşi acest mare adevăr şi vom 
învăţa să ne supunem voinţei lui 
Dumnezeu. 

Poate ai urmărit vreodată 


ceremonia de încoronare a 
vreunuia dintre suveranii Angliei. 
Cred că ai fost impresionat de 
tonul profund religios şi de 
semnificaţia procedurii. îţi 
aminteşti cuvintele arhie- 
piscopului de Canterbury, rostite 
în timp ce coroana era aşezată pe 
cap: „George, prin mila lui 
Dumnezeu, rege'; „Elizabeth, 
prin mila lui Dumnezeu, regină". 
Probabil că ai zâmbit sceptic la 
această exprimare a credinţei că 
Dumnezeu ar avea vreo legatura 
cu alegerea suveranului. 

Dar nu ai de ce să zâmbeşti. 
Expresia „prin mila lui 
Dumnezeu", care înseamnă „prin 
alegerea divină", este adevărată 
în ceea ce-i priveşte pe suverani, 
dar este la fel de adevărată în 
ceea ce te priveşte pe tine. 

Prin mila lui Dumnezeu 


Ar fi la fel de adevărat să spunem 
„Douglas McKane, prin mila lui 
Dumnezeu, colportor'; „Ruth 
Burgers, prin mila lui Dumnezeu, 
asistentă medicală"; „James Ellis, 
prin mila lui Dumnezeu, 
învăţător"; „John Applegate, prin 
mila lui Dumnezeu, fermier"; 
„Harriet Robinson, prin mila lui 
Dumnezeu, casnică". De ce un 
fermier sau o asistentă medicală 
să nu ajungă în profesia 
respectivă prin mila lui 
Dumnezeu, la fel de bine ca un 
rege, un preot sau un profet? 
Bărbatul sau femeia, bâiatul sau 
fata care porneşte în viaţă cu 
acest spirit si cu această 
convingere poate merge mai 
departe ţinând 

piept oricărei furtuni, înfruntând 


orice greutate, întâmpinând orice 
dezamăgire, ridicându-se 
deasupra oricărei nedreptăţi şi 
păstrând asigurarea după care 
tânjeşte poetul în versurile: 
„Doar să ştiu că drumul pe care 
merg 

este calea aleasă pentru mine." 
Recunoaşterea şi acceptarea 
acestui adevăr, că Dumnezeu ne-a 
chemat şi ne-a încredinţat o 
misiune, că suntem trimişi de 
Dumnezeu, ne stimulează 
intelectul şi ne întăresc puterile 
minţii şi ale inimii în 
achiziţionarea cunoştinţelor şi în 
exercitarea inteligenţei. Istoria 
omenirii este plină de ilustraţii 
remarcabile cu privire la 
minunata putere stimulatoare a 
conştiinţei, a relaţiei şi a păârtăşiei 
cu Dumnezeu, în trezirea minţilor 
adormite şi în aducerea inimilor 


lipsite de viaţă în armonie cu Cel 
Infinit. 

O misiune de îndeplinit 

Sā ne gândim la John Bunyan, un 
biet tinichigiu alcoolic şi ratat, 
din micul oraş Bedford, Anglia. 
Era beţivul oraşului, un anonim 
lipsit de importanţă. El însuşi nu 
visa şi, cu siguranţă, nimeni 
dintre cei care îl cunoşteau nu-şi 
putea imagina că Bunyan avea un 
creier care merita să fie cultivat. 
Dar, dintr-odată, acest om a ajuns 
la convingerea de netăgăduit că a 
păcătuit împotriva lui Dumnezeu. 
A simţit, aşa cum nu mai simţise 
niciodată până atunci, că are o 
responsabilitate înaintea lui 
Dumnezeu. Sub povara şi sub 
imboldul acestui nou simţământ, 
s-a întors către Isus Hristos 
pentru a câuta iertare. S-a 
convertit cu bucurie, părăsindu-şi 


păcatele, la un nou mod de 
vieţuire, la o nouă conştientă a 
relaţiei lui cu Dumnezeu, la o 
nouă convingere că Dumnezeu 
are pentru el o lucrare de 
îndeplinit şi o misiune de realizat. 
Care a fost efectul? A fost 
asemenea unui bulb aspru şi 
tepos, care a fost ţinut închis timp 
de mai multe luni în strânsoarea 
iernii şi care, plantat într-un sol 
cald şi plăcut, unde soarele şi 
ploaia îl îmbie mereu din cer, îşi 
sparge crusta şi izbucneşte la 
suprafaţă, dând naştere unei vieţi 
frumoase, parfumate şi viguroase: 
viaţa unui crin. 

în acelaşi fel, intelectul adormit şi 
amorţit de băutura al lui Bunyan 
a fost schimbat. A experimentat o 
asemenea dezvoltare a 

puterilor şi a capacităţilor 
intelectuale cum nici el şi nici cei 
care îl cunoşteau nu-şi 
imaginaseră vreodată că ar fi fost 
posibil în cazul lui. A avut vise şi 
viziuni; şi încă ce viziuni! Le-a 
transpus într-un limbaj simplu, 
minunat şi mişcâtor, pe care 
oamenii îl studiază astăzi la 
cursurile de stilistică. 

în mintea mea, nu există nicio 
îndoială că unii dintre cei ai căror 
ochi urmăresc aceste cuvinte şi 
care nu visează că vor fi vreodată 
în posesia unor puteri peste 
medie, dacă s-ar întoarce către 
Dumnezeu, în pocăință sinceră de 
păcat şi cu dorinţa sinceră de a 
cunoaşte şi de a împlini voia lui 
Dumnezeu pentru ei, şi, dacă ar 
căuta, în devoțiune plină de 
iubire, să trăiască viaţa pe care 
Dumnezeu a pregătit-o pentru ei, 


ar fi uimiţi să descopere câte 
resurse intelectuale zac adormite 
în ei şi ce puteri splendide au 
moştenit - puteri care nu au ajuns 
niciodată să iasă la lumină, dar 
care, la căldura părtăşiei cu 
Dumnezeu, îşi vor străpunge 
crusta şi vor înflori într-o viaţă 
folositoare şi virtuoasă! Nu vor şti 
niciodată ce potenţial uluitor şi ce 
posibilităţi stau ascunse în ei 
până când nu se vor preda pe 
deplin voinţei lui Dumnezeu, în 
dragoste şi în supunere plină de 
respect. 

Aşa a fācut Iosif. Iar când a intrat 
în noua lui viață - de robie într-o 
ţară străină -, înconjurat de 
oameni ciudaţi şi confruntându-se 
cu încercări necunoscute, inima 
lui tânără s-a încrezut şi a găsit 
odihnă în Dumnezeul poporului 
lui, în Dumnezeul care îi 


condusese şi îi ocrotise pe 
înaintaşii lui şi care, în mod sigur, 
acum îl conducea şi îl ocrotea şi 
pe el. în gândul acesta a găsit 
pace şi siguranţă. Nu voia altceva 
decât să ştie care era planul lui 
Dumnezeu pentru el pe mai 
departe. Şi nu avea să aibă mult 
de aşteptat pentru aceasta. 

Din sclav, supraveghetor 

Nu a fost uşor pentru Iosif să 
ajungă în poziția înaltă pe care a 
dobândit-o în cele din urmă. 
Dimpotriva, lucrul acesta s-a 
realizat printr-o serie de necazuri, 
de greutăţi, de ghinioane şi de 
accidente, de dezamăgiri şi de 
întristări. lar când ajungem la 
capatul istoriei lui şi privim 
înapoi, la drumul pe care 1-a 
parcurs şi la numeroasele etape 
ale carierei lui, descoperim că 


dificultăţile cu care s-a confrun- 
tat, prelungirile aşteptărilor lui, 
situaţiile grele prin care a trecut, 
nedreptăţile îngrozitoare pe care 
le-a suferit nu numai că l-au pus 
la probă pe Iosif, dar (aşa cum au 
fost ele întâmpinate, cu răbdare 
şi cu eforturi sincere şi 
neprihăânite) au fost chiar 
mijloacele prin care tot ce 
însemna curajos şi puternic şi 
delicat în caracterul lui a fost 
scos la lumină şi maturizat. Prin 
acest proces a fost el modelat şi 
pregătit pentru marea lucrare 
pentru care fusese destinat. 

în primii ani ai vieţii, losif 
crescuse într-un mediu care îl 
ținuse la adăpost de necazurile şi 
greutăţile vieţii. Fusese apărat de 
munca prea grea şi de insultele 
pline de cruzime. Fusese fiul 
preferat al tatălui său, care îl 


răsfăţase, revărsând asupra lui 
toate favorurile. Acum pierduse 
totul, dar cunoscuse ura 
înverşunată a fraţilor săi. Fusese 
aruncat într-o groapă, ca să 
moară acolo, şi apoi vândut în 
umilitoarea robie. 

în această robie, fusese dus într-o 
ţară nouă şi ciudată pentru el. Nu 
cunoştea limba tuturor acelor 
oameni din jurul lui. Nu avea 

deloc cunoştinţe şi nici instruire 
în vreo meserie care ar fi putut 
să-l facă prețuit în Egipt. A fost 
jefuit de tot ce avea, cu excepţia 
curajului şi a încrederii lui în 
Dumnezeu şi, implicit, a 
convingerii că Dumnezeu îl alese 
ca să fie de folos în planul Său. 
Avusese parte de cel mai 
demoralizant şi mai descurajant 


început în noua ţară în care 
intrase şi în viaţa nouă pe care 
deja o începuse. 

Când se descoperă caracterul 
Atunci când un om este 
nedreptăţit, insultat, umilit şi 
tratat cu cruzime, adevăratul lui 
caracter iese la suprafaţă prin 
atitudinea pe care o manifestă 
faţă de tot ce îl înconjoară, faţă 
de mediul din jurul său, faţă de 
oameni şi faţă de viaţă în general. 
Dacă un om este slab din fire, 
atunci când va fi înşelat şi rănit 
cu cruzime, va deveni ursuz şi 
nesociabil şi îşi va pierde orice 
speranţă în ceva mai bun. îşi va 
vărsa veninul asupra tuturor celor 
din jur şi va acuza ameninţător şi 
plin de mânie răutatea şi 
cruzimea oamenilor. 

Dacă, dimpotrivă, un om este 
mândru din fire, el va fi înclinat 


să-şi adune puterile şi să se ridice 
după fiecare lovitură pe care o 
primeşte, veghind atent şi 
depunând orice efort pentru a 
descoperi calea cea mai potrivită 
pentru răzbunare. 

Dacă omul este josnic din fire, 
probabil că îşi va accepta soarta, 
dar va încerca să-şi uşureze 
nemulţumirea şi durerea prin 
remarci pline de cinism, de 
dispreţ şi de ironie cu privire la 
slăbiciunile şi la eşecurile vieţii 
omeneşti, nefiind în stare să vadă 
nimic bun în nimeni şi în nimic, 
dar, în acelaşi timp, căutând pe 
orice cale şi acceptând cele mai 
meschine compensaţii pe care le 
poate obţine. 

însă Iosif nu era nici slab, nici 
mândru şi nici josnic din fire, iar 
convingerea care izvora din visele 
pe care le avusese şi din 


încrederea în Dumnezeul 
părinţilor lui 1-a apărat de orice 
impuls care l-ar fi determinat să 
reacționeze în vreunul dintre 
modurile de mai sus împotriva 
experienţelor care veneau în viaţa 
lui. Caracterul său de o înaltă 
moralitate, precum şi 
binecuvântările pe care le primea 
de hi Dumnezeu în fiecare zi 1- 
au.făcut în stare să întâmpine 
necazurile cu răbdare, să se 
împotrivească influențelor care ar 
fi putut să-l aducă la disperare şi 
l-au apărat de orice fel de 
atitudine greşită lată de lume şi 
viaţă. 

Negustorii madianiţi care îl 
cumpăraseră pe Iosif de la fraţii 
lui au ajuns, în cele din urmă, în 
Egipt. L-au dus pe Iosif la o piaţă 


de sclavi, unde a fost pus la 
vânzare împreună cu alte zeci 
sau, poate, sute de sclavi. Fără 
îndoială că ceilalţi proveneau din 
diferite regiuni ale Nilului 
Superior şi ale Africii Centrale, 
care erau pe atunci, aşa cum 
aveau să fie şi secole mai târziu, 
principalele surse care asigurau 
traficul inuman şi plin de cruzime 
cu sclavi. 

Seful poliţiei regale 

Cu tenul său delicat şi cu 
trăsăturile fine, Iosif trebuie să fi 
ieşit în evidenţă în mijlocul celor 
oacheşi din ţările tropicale. Cel 
care 1-a cumpărat a fost Potifar, 
„căpetenia străjerilor". Dacă ar fi 
să acceptăm traducerea Young's 
Literal Translation, el era „mai- 
marele câălăilor" (al executorilor 
legii). Alţii l-ar numi „mareşalul 
curţii", „şeful poliţiei" sau 


„maestrul hergheliei". în cartea 
sa, Bible Histoty of the Holy Land 
[Istoria biblică a Ţării Sfinte], 
eruditul dr. Kitto a scris despre 
Potifar că era „şeful poliţiei 
regale". Cuvintele lui sunt: 
„Potifar era, în mod evident, şeful 
călăâilor, dar aceasta este o slujbă 
înaltă în Orient, pentru că aceşti 
călăi, sau executori, nu aveau 
nimic de-a face cu executarea 
pedepselor prevăzute de legile 
obişnuite, ci doar cu executarea 
poruncilor regelui. Era, astfel, o 
slujbă de mare responsabilitate, 
iar pentru a se asigura că 
poruncile lui erau corect 
executate, regele încredința 
această funcţie unui ofiţer de la 
curte, care avea sub comanda lui 
un corp de soldaţi a căror datorie 
era de a păstra ordinea şi liniştea 
în palat şi în împrejurimile lui, de 


a însoţi şi păzi familia regală în 
ocaziile publice şi, sub directa 
îndrumare a şefului lor, de a 
executa pedepsele hotărâte de 
rege asupra acelora care-şi 
atrăgeau dizgraţia lui. [...] Un 
dregător asupra căruia erau 
aşezate toate aceste îndatoriri şi 
responsabilităţi nu putea fi 
descris mai bine decât prin titlul 
de 'şef al poliţiei regale'". 

Astfel descoperim că poziţia lui 
Potifar era una de cea mai înaltă 
responsabilitate, ca păzitor al 
suveranului. Era un nobil 
egiptean, sau membru al 
aristocrației egiptene, având o 
poziţie înaltă şi onorată nu numai 
prin slujba pe care o avea, ci şi 
prin favoarea de care se bucura 
din partea regelui. Fără îndoială 
că reşedinţa lui, întreţinută 

de o mulţime de sclavi, era unul 
dintre acele magnifice şi imense 
palate pe care le-a dezgropat 
cazmaua arheologilor, găsindu-le 
acoperite de hieroglife. Ne putem 
imagina cum acest nou sclav, 
obişnuit cu simplitatea căminului 
pastoral şi cu blândeţea unui tată 
iubitor, privea tremurând la 
Potifar, în timp ce păşea prin 
porţile străjuite de sfincşi sau pe 
drumul sprijinit pe coloane, care 
ducea la acel palat egiptean 
imens şi neobişnuit. Toţi cei care 
erau acolo comunicau unul cu 
celălalt într-o limbă ciudată şi tot 
ce era în jurul lui era nou şi 
diferit de ceea ce cunoscuse până 
atunci. 

Prezenţa şi protecţia lui 
Dumnezeu 

în ciuda acestei atmosfere bizare, 


Iosif nu a pierdut simţământul 
prezenţei şi al protecţiei 
Dumnezeului tatălui său. Acesta îi 
inunda sufletul şi liniştea 
gândurile care îl frământau, 
aducându-i o pace deplină. 
Raportul biblic ne spune că 
„Domnul a fost cu Iosif". Deşi i-ar 
fi venit greu să creadă, lui Iosif îi 
era cu mult mai bine în Egipt, 
decât fraţilor lui în Canaan, cu o 
haină murdară de sânge în mâini 
Şi cu conştienta vinovâăţiei 
apăsând asupra sufletelor lor. El 
era susţinut de gândurile legate 
de Dumnezeul pe care fusese 
învăţat să-L iubească şi să-L 
respecte. îi veneau mereu în 
minte istoriile povestite de Isac şi 
de Iacov. Şi strămoșul lui, 
Avraam, fusese chemat să plece 
departe de căminul lui pentru a 
duce la îndeplinire planurile lui 


Dumnezeu. Chiar tatăl lui, Iacov, 
trecuse prin experienţa exilării şi 
fusese un fugar, izgonit de-acasă. 
De asemenea, Iosif şi-a amintit de 
vedenia despre care îi povestise 
Iacov, pe care acesta o avusese în 
noaptea când fugise de la 
corturile tatălui său, Isac. în 
momentul celei mai grele crize, 
îngerii lui Dumnezeu veniseră la 
el şi el îi văzuse urcând şi 
coborând pe scara strălucitoare 
care lega pământul de cer. Mai 
mult decât atât: auzise glasul lui 
Dumnezeu încurajându-l şi 
dându-i asigurarea călăuzirii, a 
mângâierii şi a protecţiei. Măreţe 
făgăduinţe îi fuseseră date lui 
Iacov în strâmtorarea lui, şi Iosif 
ştia că toate fuseseră împlinite. 
Aceste istorii, care îi arătau lui 
Iosif cum Se purtase Dumnezeu 
cu înaintaşii lui, se întipăriseră 


adânc în memoria lui şi acum îl 
încurajau şi îl întăreau, făcându-l 
în stare să facă faţă noilor condiţii 
şi posibilităţi în care fusese 
aruncat atât de brusc. Şi le 
amintea atât 

de clar, de parcă le vedea 
desfăşurându-le înaintea ochilor 
lui. Nu avea nici cea mai mică 
îndoială că Dumnezeul tatălui lui 
avea să fie şi Dumnezeul lui şi 
avea să-i ofere aceeaşi câlăuzire, 
aceeaşi protecţie şi aceeaşi 
izbăvire pe care nu încetase 
niciodată să li le ofere lui Avraam, 
lui Isac şi lui lacov. 

Credincios lui Dumnezeu 
Gândindu-se la aceste lucruri, 
Iosif a luat decizia de a se aşeza 
cu totul în mâinile Celui care 
păzeşte pe Israel, ale Celui care îi 


ocrotise întotdeauna pe înaintaşii 
lui. Şi el avea să-l fie credincios 
lui Dumnezeu în această ţară a 
exilului său. Şi el avea să urmeze 
câlăuzirea lui Jehova-iire, a 
Dumnezeului „care va purta de 
grijă", care „Se va îngriji" de 
toate. Era convins că Dumnezeu 
nu pierduse controlul asupra 
împrejurărilor vieţii lui, că, în 
acest întuneric al robiei, 
Dumnezeu era chiar lângă el, 
veghind asupra lui, controlând 
evenimentele şi folosindu-le 
pentru gloria Sa. S-a cutremurat 
până în adâncul sufletului când a 
hotărât, în deplină consacrare, să 
descopere, în tot ceea ce i se 
întâmpla, voia Domnului şi s-o 
ducă la îndeplinire cu râvnă şi cu 
credincioşie. Inima lui avea să fie 
neîmpărţită în loialitate şi în 
slujire faţă de Dumnezeul cerului. 


A hotărât să întâmpine cu curaj şi 
cu tărie sufletească încercările 
care aveau să fie partea lui în 
această stare de robie. Cât despre 
îndatoriri, avea să şi le 
îndeplinească întotdeauna cu 
credincioşie. 

Astfel, în loc să-l zdrobească şi 
să-l aducă la disperare, 
nedreptăţile şi nenorocirile care 
au venit peste el l-au condus pe 
Iosif exact în direcţia opusă. 
Băiatul răsfăţat se transformase 
în bărbat - într-un bărbat chibzuit, 
curajos şi pe deplin stăpân pe 
sine. Credea cu toată convingerea 
că Dumnezeu avea pentru el o 
misiune de îndeplinit, o lucrare 
de realizat. Trebuia să ajungă la o 
destinaţie bine stabilită, şi acum 
se afla pe drum. Să porneşti în 
viaţă cu un asemenea spirit 
marchează o mare diferenţă între 


ceea ce faci tu cu viaţa şi ceea ce 
face viaţa cu tine. 

Iosif a fost, cu adevărat, un om pe 
care Dumnezeu 1-a trimis în 
Egipt pentru a pregăti calea 
pentru poporul Lui. David descrie 
acest eveniment într-un mod cât 
se poate de simplu: „Le-a trimis 
înainte pe un om, Iosif a fost 
vândut ca rob. l-au strâns 
picioarele în lanţuri, 

l-au pus în fiare, până la vremea 
când s-a întâmplat ce vestise el şi 
până când 1-a încercat Cuvântul 
Domnului." (Psalm 105:17-19). 
Nu mai era un copil răsfăţat de 
către un tată iubitor. Câteva zile 
de necaz, de cruzime şi de 
greutăţi scoseseră la lumină 
bărbatul din el. Acum era gata 
pentru ceea ce avea să urmeze. 


Era un bârbat, un bărbat 
adevărat, un bărbat curajos şi 
hotărât, un bărbat trimis de 
Dumnezeu, un bărbat neînfricat, 
pentru că îl cunoştea pe 
Dumnezeul care era cu el. 
inconjurat de idolatrie 

Nu trebuie să pierdem din vedere 
faptul că, la începutul noii sale 
vieţi, Iosif era înconjurat din toate 
părţile de idolatrie. Aceasta îl 
expunea la tentaţii extraordinar 
de puternice. Falşii zei primeau 
închinare cu toată pompa şi 
splendoarea pe care le puteau 
susţine bogăţia şi cultura ţării. în 
ciuda acestora, Iosif şi-a întărit 
credinţa în Dumnezeu, şi aceasta 
1-a ajutat să-şi păstreze 
simplitatea şi credincioşia faţă de 
El. Nu a încercat să-şi ascundă 
propriile principii. Nu-i era ruşine 
de convingerile lui religioase sau 


de închinarea la adevăratul 
Dumnezeu. 

Indiferent unde este manifestat, 
acest fel de devotament va con- 
duce întotdeauna la aceleaşi 
rezultate. Raportul biblic spune 
că „Domnul a fost cu Iosif, aşa că 
toate îi mergeau bine... Stăpânul 
lui a văzut că Domnul era cu el şi 
că Domnul făcea să-i meargă bine 
ori de ce se apuca". Urmărind 
purtarea lui Iosif, Potifar a fost 
impresionat, în cele din urmă, el 
i-a încredinţat lui Iosif casa lui şi 
toate proprietăţile lui, făcându-l 
administrator peste tot ce avea. 
„Egipteanul a lăsat pe mâinile lui 
Iosif tot ce avea şi n-avea altă 
grijă decât să mănânce şi să bea." 
„Domnul a fost cu Iosif, aşa că 
toate îi mergeau bine." O veche 
versiune redă într-un mod puţin 
mai ciudat: „Domnul a fost cu 


Iosif, aşa că el era un om 
norocos!" Parcă ceva sună 
nepotrivit; aceste două lucruri 
par incompatibile unul cu celălalt. 
Dar ideea transmisă este că tot 
ceea ce făcea losif îi reuşea; toate 
misiunile care îi erau încredințate 
de stăpânul lui erau duse la 
îndeplinire. Pe lot ce punea mâna 
mergea bine, era un succes. lar 
motivul era întotdeauna acela că 
„Domnul a fost cu" el. Propria 
umbră nu-l 

urmărea mai îndeaproape şi cu 
mai multă statornicie cum îl 
urmărea succesul. Potifar şi 
întreaga lui casă îşi formaseră 
obiceiul de a se aştepta ca acest 
tânăr evreu să rezolve toate 
problemele, să desfacă orice nod, 
să descurce orice încurcătură din 


activităţile complexe şi din cele 
de rutină ale unui domeniu şi ale 
unei reşedinţe vaste şi să 
transforme cele mai mari uneltiri 
şi împotriviri în ocazii de a obţine 
succes. 

Secretul prosperității 

Secretul acestei remarcabile 
prosperităţi a lui losif era dublu. 
în primul rând, era faptul, pe care 
deja l-am menţionat, că, deşi 
fusese jefuit de haina lui 
princiară, losif nu fusese jefuit şi 
de caracterul său princiar. El îşi 
păstrase integritatea şi 
încrederea în Dumnezeu. Nu se 
lăsase înveninat şi doborât de 
resentimente. Era harnic, vigi- 
lent, prompt, sârguincios, 
destoinic, ascultător şi demn de 
încredere. Poate că tovarăşii lui 
de sclavie mai trândăveau, 
pierzând şi timpul lor, şi pe cel al 


stăpânului lor, dar losif folosea 
fiecare clipă în activitate. Poate 
că ceilalţi erau mulţumiţi sa-şi 
facă lucrul doar superficial. Nu şi 
losif. El era priceput şi 
conştiincios. Nu-şi îndeplinea 
îndatoririle doar pentru a evita 
mustrarea sau pedeapsa. îşi făcea 
lucrul pentru a primi în primul 
rând aprobarea Stăpânului 
ceresc, al Cărui ochi credea că 
este îndreptat în permanenţă 
asupra lui şi înaintea Căruia 
stătea întotdeauna. Cel care 
trăieşte cu conştienta prezenţei 
lui Dumnezeu va prospera 
întotdeauna, va fi întotdeauna „un 
om norocos". 

De aceea, prosperitatea care 
marca tot ceea ce făcea losif nu 
era consecinţa unui miracol divin. 
Preocuparea lui meticuloasă de a 
face totul bine şi interesul 


conştiincios pentru bunăstarea 
stăpânului său atrăgeau 
binecuvântările Cerului peste tot 
ceea ce facea. losif ştia că 
succesul lui se datorează 
bunăvoinţei şi îndurării lui 
Dumnezeu. Chiar şi Potifar a 
acceptat această explicaţie ca 
fiind secretul uimitoarei 
prosperităţi care însoțea tot ce 
făcea losif. „Stăpânul lui a văzut 
că Domnul era cu el şi câ Domnul 
făcea să-i meargă bine ori de ce 
se apuca." Rezultatul a fost acela 
că Potifar „a lăsat pe mâinile lui 
losif tot ce avea şi n-avea altă 
grijă decât să mănânce şi să bea." 
p CAPITOLUL 11 

losif a rămas timp de zece ani în 
casa lui Potifar. în cele din urmă, 
credincioşia lui şi binecuvântările 
revărsate de Dumnezeu asupra 


lui l-au determinat pe Potifar să 
nu mai privească la losif ca la un 
sclav, ci mai degrabă ca la un fiu, 
tratându-l ca atare şi aşezând 
sub supravegherea lui 
administrarea a tot ceea ce avea. 
„Toate îi mergeau bine". Am 
zăbovit asupra acestei declaraţii 
pentru că pare să fie bogată în 
semnificaţii şi conţine lecţii 
preţioase. Multe sunt caile prin 
care Domnul este cu servii Săi. 
Multe sunt căile în care El poate 
face să le meargă bine, îi poate 
face să prospere. S-ar putea să nu 
o facă (şi, într-adevăr, rareori o 
face) printr-un simbol exterior. 
Nu face acest lucru printr-un 
semn vizibil, care să poată fi 
văzut şi citit - nimic de genul să 
porţi o cruce din aur sau să-ţi faci 
semnul crucii. De multe ori, 
Dumnezeu este cu un om 


inspirându-i gândurile, 
impresionându-i mintea, 
îndemnându-l să facă o anumită 
alegere, conducându-l să ia o 
anumită decizie, orientându-i 
voinţa, dându-i sentimente înalte 
şi nobile, câlâuzindu-i paşii, 
ajutându-l să-şi aleagă cu grijă 
cuvintele, oferindu-i răspunsul 
potrivit la timpul potrivit şi în 
împrejurările cele mai potrivite. 
I )umnezeu face ca unui om să-i 
meargă bine dându-i o educaţie 
pe care acesta nu ar putea sã o 
obţină în nicio instituţie de 
învăţământ, instruindu-l pentru a 
împlini scopul Său special prin 
metode şi prin procese la care 
şcolile omeneşti nici măcar nu au 
visat vreodată şi 

făcându-l astfel un instrument 


potrivit pentru lucrarea pe care i- 
a încredinţat-o. Ideile, ca şi banii, 
sunt daruri de la Dumnezeu. 
Sugestiile în management şi 
administraţie, inspirarea 
gândurilor în momente de criză, 
îndemnurile la păstrarea tăcerii, 
atunci când este mai bine să taci 
decât să vorbeşti, călăuzirea în 
alegerea cuvintelor, atunci când 
acestea fac mai mult decât 
tăcerea - toate acestea sunt 
daruri revărsate de Duhul Sfânt 
asupra oame-nilor dedicați pe 
deplin să împlinească voia 
Domnului. 

O viaţă care îl are în centru pe 
Dumnezeu 

Iosif era sclav sub conducerea lui 
Potifar. Cu toate acestea, Domnul 
era cu el, astfel că toate îi 
mergeau bine. Niciun copil al lui 
Dumnezeu nu poate ajunge în 


dificultăţi şi împrejurări atât de 
potrivnice încât să iasă din sfera 
de acţiune a binecuvântărilor 
Domnului. Nu există circumstanţe 
care să poată împiedica prospe- 
ritatea pe care o dă Dumnezeu. 
Privit prin ochii unui om lipsit de 
discernământ spiritual, Iosif nu ar 
fi părut deloc un om prosper, 
căruia îi mergea bine. Era sclav. 
Era în robie. Era proprietatea 
unui alt om. Timpul lui nu-i 
aparţinea. Nu avea libertate de 
acţiune şi nici de alegere. Fusese 
despărţit de tatăl lui şi dus 
departe de căminul în care 
crescuse. Cu toate acestea, 
Domnul era cu el şi el era un om 
prosper, căruia toate îi mergeau 
bine. 

Secretul era acela că, în centrul 
vieţii lui, Se afla Dumnezeu. Nu 
propria persoană. Nu 


circumstanţele. Nici mediul în 
care trăia. Nici lucrurile 
exterioare. Atunci când trăieşte 
pentru lucrurile exterioare, omul 
nu poate să aibă prosperitate 
adevărată nici măcar în mijlocul 
bogățiilor. Când trebuie să-şi facă 
socoteala proprietăţilor şi a 
veniturilor, ca să vadă dacă este 
prosper şi dacă se poate bucura 
cu adevărat, un astfel de om nu 
ajunge să înţeleagă pe deplin ce 
presupune adevărata fericire sau 
ce înseamnă adevărata 
prosperitate. Cel care trăieşte 
prin registrele de bancă şi prin 
lucrurile lumii din jurul lui nu are 
o concepţie reală cu privire la ce 
înseamnă să trăieşti. Omul nu 
poate trăi doar cu pâine, sau doar 
cu aur şi cu lucrurile percepute 
prin simţuri. Viaţa nu este un 
lucru exterior, ci unul lăuntric. 


Cel căruia i se pare imposibil să 
aibă o viaţă lâuntrică şi să-şi 
susţină existenta din lucrurile 
Duhului nu trăieşte în adevăratul 
sens 

ÎN ARMONIE CU CEL. INFINIT 

> 7/3 

al cuvântului. Este asemenea unei 
mingi de ping-pong, depinzând de 
împrejurările schimbătoare, o 
simplă jucărie la voia întâmplării. 
Orice telegramă poate însemna 
prăbuşirea tuturor speranţelor 
lui; orice sunet al telefonului 
poate să pună capăt imperiului 
visurilor lui. Ziua ploioasă pe care 
s-a străduit să o evite cu orice 
preţ poate să-i dea peste cap 
întreaga viaţă şi să aducă 
întuneric şi disperare asupra 
întregului său viitor. 

Viaţa lui Iosif nu a fost 
determinată de circumstanţe, de 


lucrurile din jur. Dacă ar fi făcut- 
O, şi-ar fi petrecut zilele în lacrimi 
şi nopţile în disperare. Ela trăit 
cu Dumnezeu. S-a hrănit cu 
speranţă. Dumnezeu a fost la 
dreapta lui. Toate aşteptările i-au 
fost ancorate în Dumnezeu. 
„Domnul a fost cu Iosif. A dus o 
viaţă religioasă, o viaţă de 
consacrare. A trăit în Dumnezeu, 
cu Dumnezeu, pentru Dumnezeu. 
A umblat cu Dumnezeu. însăşi 
viaţa sufletului său a identificat-o 
cu Dumnezeu. 

Nu a fost un sclaval 
circumstanțelor 
Circumstanţele nu au avut 
suveranitate asupra lui. Nu i-au 
controlat viaţa, ci i-au stat la 
picioare. Iosif s-a ridicat deasupra 
lor. Poate că a fost sclavul lui 
Potifar, dar nu şi al 
circumstanțelor. El le-a folosit pe 


ele, nu ele pe el. Un astfel de om 
a fost Iosif. Si, când ştii acest 
lucru despre un om, atunci ai 
cheia întregii lui vieţi. Dacă un 
om are o relaţie bună cu 
Dumnezeu, atunci întreaga lui 
viaţă este sigură şi hotărâtă. 
Adversităţile vieţii exterioare - 
nedreptăţile, confuzia, abuzurile 
şi cruzimea ei - nu îl tulbură şi nu 
il doboară. In ciuda furtunilor din 
afară, el se simte în siguranţă; în 
ciuda loviturilor teribile ale 
împrejurărilor nedrepte, lumina şi 
pacea îi stăpânesc mintea. Marile 
crize ale vieţii nu îl smulg din 
ancorarea în Dumnezeu. Astfel, 
poate să fie în exil, în robie, 
despărţit de lata, de cămin şi de 
prieteni, şi totuşi să fie un om 
prosper, câruia toate să-i meargă 
bine - „un om norocos". Aşa a fost 
Iosif. Omul liber din el, a cărui 


viaţă îl avea în centru pe Dum- 
nezeu, era mai profund decât 
sclavul. Lucrul acesta 1-a făcut în 
stare să se înalțe mai presus de 
robia lui şi să trăiască într-o altă 
lume - în lumea Duhului, în lumea 
lui Dumnezeu, în autentica 
împărăție a cerurilor. 

Nu trebuie să lăsăm în urmă 
această etapă a experienţei lui 
losif fără să subliniem un lucru de 
extremă importanţă. Raportul 
biblic ne spune că „stăpânul lui a 
văzut că Domnul era cu el şi că 
Domnul făcea să-i meargă bine 
ori de ce se apuca" (Geneza 39:3). 
Acesta este un lucru cu adevărat 
minunat. Un om a cărui viaţă îl 
are în centru pe Dumnezeu are în 
el ceva care nu se găseşte în 
niciun alt om. Oamenii nereligioşi 


observă că Dumnezeu este cu el 
şi sunt influenţaţi. Modul lui de 
viaţă îi impresionează chiar şi pe 
păgâni, chiar şi pe un idolatru 
cum era Potifar, mai mult decât 
ar face-o cuvintele. Aceştia pot să 
nu audă niciun cuvânt de la el, 
dar văd o viaţă şi sunt mişcatţi. 
Relaţia noastră cu cerul, legătura 
noastră cu Dumnezeu, 
convingerile care ne conduc 
viaţa, credinţele noastre 
religioase pot fi văzute şi sunt 
văzute de oamenii din jurul 
nostru -de oameni nereligioşi, de 
oameni fără Dumnezeu, de toți 
oamenii. Este un lucru pe care nu 
trebuie să-l uitâm. 

O viaţă religioasa nu poate fi 
niciodata ascunsa 

Potifar nu-L cunoştea pe 
adevăratul Dumnezeu. Dar acest 
idolatru a văzut în sclavul lui 


evreu, în acest băiat cu ten alb şi 
cu un spirit vesel şi încrezător, 
ceva ce nu mai văzuse în nimeni 
altcineva până atunci. Viaţa 
nobilă a unui om, viaţa cu 
adevărat religioasă, viaţa care îl 
are în centrul ei pe Dumnezeu, nu 
este niciodată o viaţă nevăzută. 
Strălucirea ei răzbate la 
suprafaţă. Nu poate fi ascunsă. Se 
face singură cunoscută şi simțită. 
Potifar a văzut că Domnul era cu 
losif nu pentru că losif i-ar fi spus 
lucrul acesta sau i-ar fi ţinut 
discursuri religioase. El a văzut 
că Domnul era cu losif nu pentru 
că losif ar fi intrat în dezbateri 
aprinse cu el în legătură cu 
erorile credințelor idolatre şi ar fi 
criticat practicile păgâne. Nici 
pentru că losif s-ar fi chinuit să-i 
explice cine este adevăratul 
Dumnezeu şi care este modul 


corect de închinare. Nu. Ci 
Potifar a văzut că Domnul era cu 
losif pentru că îi mergea bine în 
tot ceea ce făcea. A făcut legătura 
logică de la efect la cauză - de la 
lucrurile văzute la cele nevăzute. 
Prosperitatea şi reuşita care 
însoțeau tot ceea ce făcea losif 
însemnau ceva. Trebuia să existe 
un motiv pentru ele. Nu putea 
exista o altă explicaţie pentru o 
astfel de stare de lucruri decât o 
cauză religioasă. Aceasta trebuia 
să se găsească în 

relaţia sclavului său cu 
Divinitatea căreia I se închina. 
Acest om era un slujitor al lui 
Iehova. Iar Iehova îi recunoştea şi 
îi accepta închinarea, făcându-l 
să reuşească în tot ceea ce făcea. 
Până unde este posibil să ne 


amestecăm printre oameni, să 
lucrăm alături de ei, să fim 
servitorul, angajatul, prietenul 
sau asociatul unuia dintre ei, şi să 
ascundem că există un Dumnezeu 
căruia îi slujim? Cât timp ai fost 
angajat al patronului tău, ai locuit 
alături de vecinul tāu, ai 
cumpărat zi de zi mărfuri de la 
vânzătorul magazinului pe care îl 
frecventezi, te-ai întâlnit şi ai 
colaborat cu prietenul tău, fără ca 
aceştia să afle despre credinţa ta 
în Dumnezeul pe care-l. slujeşti şi 
despre adevărul în care crezi? 
Cum pot fi ascunse aceste lucruri 
atunci când un om Îl are pe 
Dumnezeu în viaţa şi în inima lui? 
Trebuie să ştii că există anumite 
nuanţe subtile ale gesturilor pe 
care le faci, ale expresiei feţei sau 
ale privirii, anumite aspecte 
neobişnuite legate de conduită, 


pe care oamenii şi le explică doar 
pe baza religiei, doar prin faptul 
că tu trăieşti viaţa după 
standarde şi după idealuri care 
vin de sus, de la Dumnezeul 
căruia îi slujeşti. Există persoane 
în prezenţa cărora nu poţi petrece 
nici cinci minute fără să nu-ţi dai 
seama că te simţi mai bine şi că ai 
fost binecuvântat. Aşa a fost cu 
losif. Potifar a vazut că Domnul 
era cu el. Aşa poate să fie şi cu 
tine. Aşa trebuie să fie cu orice 
om care îl slujeşte cu adevărat pe 
Dumnezeul cerului. 

Atunci când Dumnezeu este cu un 
om şi când acest om se consacră 
pe deplin să-l slujească lui 
Dumnezeu, această slujire va fi 
văzută de cei din jur. Prezenţa lui 
Dumnezeu în viaţa unui om se 
manifestă în moduri care nu pot 
rămâne ascunse, ci devin vizibile, 


astfel încât toţi le pot vedea. 
Poate fi expresia feţei, strălucirea 
din privire, tonul vocii, micile 
gesturi de amabilitate, dispoziţia 
de a ajuta, conduita plină de 
bunăvoință - lucruri mici, dar 
încărcate de o semnificaţie care 
poate fi uşor înţeleasă. 

Unii oameni revarsă lumină în 
jurul lor. Alţii chiar vorbesc 
lumină. Unii oameni ne fac să ne 
fie ruşine când, în prezenţa lor, 
dam dovadă de josnicie, de 
laşitate, de ticăloşie, de 
agresivitate sau de faptul că nu 
suntem vrednici de încredere. 
Caracterul lor străluceşte la 
suprafaţă. Poate că nu rostesc 
niciun cuvânt; poate că nici 
măcar nu ne privesc. Nu trebuie 
să ne ţină o predică sau să ne 
condamne. Şi totuşi ne dăm 
seama imediat şi intuitiv de 


sinceritatea şi de noblețea 

lor. Recunoaştem, asemenea lui 
Potifar în legătură cu losif, că 
Domnul este cu ei. 

Un om binecuvântat datorită 
altuia 

Mai există un aspect pe care ar 
trebui să-l subliniem înainte de a 
trece la experienţa lui losif de mai 
târziu. Acela că binecuvântările 
pe care i le-a dat Dumnezeu lui 
losif nu s-au oprit la losif. 
Prosperitatea care a venit peste 
sclav a fost împărtăşită şi de 
stăpân. Raportul biblic spune că 
„de îndată ce Potifar 1-a pus mai- 
mare peste casa lui şi peste tot ce 
avea, Domnul a binecuvântat casa 
egipteanului din pricina lui losif, 
şi binecuvântarea Domnului a fost 
peste tot ce avea el, fie acasă, fie 


la câmp" (Geneza 39:5). 

De dragul unui om, un alt om este 
binecuvântat. Binecuvântarea 
venită datorită credincioşiei unui 
om trece şi asupra altuia. Nu-ţi 
vei irosi timpul dacă vei medita 
mai mult la lucrul acesta. Un om 
poate să privească la 
prosperitatea lui şi să tragă 
concluzia că Dumnezeu 1-a 
favorizat, când, de fapt, toată 
prosperitatea lui se poate datora 
credincioşiei unui umil slujitor 
aflat în slujba lui, a unui asociat 
sau partener de afaceri sau a 
devotatului său tovarâş de viaţă, 
căruia nu s-a gândit niciodată să-i 
atribuie meritul bunăstării lui. In 
cazul lui Potifar, a fost vorba 
despre un stăpân binecuvântat 
datorită unui rob bun. Şi el şi-a 
dat seama de lucrul acesta. Mulţi 
oameni nu îşi dau seama. Cu o 


satisfacţie plină de îngâmfare, ei 
îşi numără binecuvântările, 
convinşi fiind că beneficiază de 
ele ca rezultat al propriei 
priceperi, inteligenţe şi 
capacităţi. Omul se priveşte pe el 
însuşi ca fiind un geniu în afaceri 
- priceput, vigilent, mereu pe 
fază, ştiind de fiecare dată ce 
mutare să facă. El gândeşte că 
toată această prosperitate este 
răsplata capacităţilor lui 
superioare. S-ar simţi jignit şi ar 
fi indignat dacă i s-ar spune că 
aceasta este, de fapt, răsplata 
devotamentului şi a credincioşiei 
unui anumit angajat devotat 
bunăstării lui, care ocupă un loc 
umil, cu o responsabilitate 
considerată insignifiantă. 

Există mulţi bărbaţi binecuvântaţi 
şi prosperi care au fost feriţi de 
nenorociri pentru că, deşi nu 


recunosc, au avut şansa de a avea 
soţii devotate rugăciunii. Un 
astfel de bărbat nu merge 
niciodată la biserică - este prea 
ocupat să câştige existenţa 
familiei; religia 

este pentru femei şi copii; el 
trebuie să se îngrijească de 
bunăstarea tuturor. Dar soţia lui 
nu pierde nicio întâlnire de la 
biserică şi nu încetează să se 
roage pentru el. El nu ştie că 
prosperitatea de care este atât de 
mândru i se datorează, în 
întregime, evlavioasei şi neglijatei 
lui soţii, a cărei religie el o 
dispreţuieşte şi o ia în râs. Ea nu 
oboseşte niciodată să se roage 
pentru el. Dacă ar face-o, 
judecăţile cerului ar cadea peste 
el. Dar el nu ştie nimic din toate 


acestea. Nu vrea să recunoască 
faptul că binecuvântările de care 
se bucură i se datorează 
credincioasei lui soţii. Nu 
priceperea şi geniul lui sunt sursa 
acestei prosperităţi, ci soţia lui, 
care se roagă. 

Sarea pământului 

Aşadar, în fiecare veac, slujitorii 
neprihâniţi ai lui Dumnezeu au 
fost sarea pământului. Dumnezeu 
binecuvântează un om de dragul 
altuia, aşa cum 1-a binecuvântat 
pe Potifar de dragul lui losif. Zece 
oameni neprihăâniţi din Sodoma ar 
fi salvat viaţa tuturor oamenilor 
nelegiuiţi din acea cetate 
nelegiuită. Un soţ este 
binecuvântat datorită soţiei lui 
evlavioase. Un om ale cărui holde 
sunt îmbelşugate este 
binecuvântat datorită unei fetiţe 
infirme şi neputincioase, care 


crede în Dumnezeu şi care se 
roagă pentru tatăl ei, legând, 
astfel, casa aceea cu cerul. Tot ce 
are el îi datorează ei. Şi el nici 
măcar nu ştie. 

întotdeauna a fost aşa. Cei 
neprihâniţi, cei cinstiţi, cei 
iubitori, cei temători de 
Dumnezeu nu sunt doar sarea 
pământului, care conservă totul, 
apărând de stricăciune, ci sunt şi 
lumina lumii. Fără ei, lumea nu ar 
mai fi fost acum decât un tăciune 
stins, zburând prin spaţiu. Fără 
ei, Dumnezeu ar fi nimicit demult 
această planetă mică, 
pjulverizând-o cu suflarea mâniei 
Lui. Oamenii rugăciunii, oamenii 
lui Dumnezeu, au fost cei care au 
păstrat-o încă în viaţă. Prezenţa 
lui Pavel pe corabie, pe marea 
zbuciumată de furtună, a fost cea 
care i-a salvat pe toţi cei aflaţi la 


bord. Prezenţa slujitorilor lui 
Dumnezeu este cea care apără 
pământul de ploaia de foc a 
judecății Sale. Şi, aşa cum am 
văzut, datorită lui losif a fost 
binecuvântată casa lui Potifar. 
Dar Potifar a avut suficientă 
înţelep-ciune încât să 
conştientizeze acest lucru si să-l 
recunoască. 

» 7/78 

DUMNEZEU A TRIMIS UN 

OM __ E =: 

Astfel, avându-L. pe Dumnezeu în 
centru, viaţa lui Iosif a fost adusă 
şi păstrată în armonie cu 
Dumnezeu. O astfel de viaţă este 
menită să reverse binecuvântări 
asupra celor din jur, aşa cum s-a 
petrecut în cazul lui Iosif. La fel 
va fi cu orice om a cărui viaţă îl 
are în centru pe Dumnezeu. 

» CAPITOLUL 12 


Ani de instruire prețioasă 

Anii de sclavie petrecuţi în casa 
lui Potifar nu numai că au adus 
binecuvântări şi prosperitate 
acestui important dregător 
egiptean, ci au fost de un enorm 
folos şi pentru Iosif. Aceştia i-au 
asigurat edu-caţia, instruirea şi 
pregătirea necesară pentru 
lucrarea vieţii lui, pentru cariera 
lui de prim-ministru al Egiptului. 
Aşa cum am văzut, Iosif s-a 
consacrat împlinirii voii lui 
Dumnezeu încă de la o vârstă 
fragedă, iar evenimentele 
ulterioare care au apărut în 
experienţa lui nu au adus nicio 
schimbare în hotărârea de a 
rămâne credincios Dumnezeului 
părinţilor lui. Decizia fusese 
luată. Hotărârea a fost stabilită. 
Viaţa lui a fost trăită cu 
conştienta prezenţei lui 


Dumnezeu. In fiecare relaţie a 
vieţii, în fiecare decizie pe care a 
trebuit să o ia, el nu a ezitat să 
caute voia lui Dumnezeu cu 
privire la atitudinea şi la conduita 
lui. Datorită acestui lucru a fost el 
un om căruia toate îi mergeau 
bine. Dumnezeu poartă de grijă şi 
il onorează pe omul care 
păstrează o strânsă părtăşie cu El 
şi caută întotdeauna să cunoască 
voia Lui. 

Acesta a fost modul de viaţă al lui 
Iosif în anii de slujire în casa lui 
Potifar. încrederea stăpânului lui 
în integritatea şi capacitatea lui a 
crescut constant. Potifar a aşezat 
asupra tânărului evreu o 
responsabilitate din ce în ce mai 
mare. A venit timpul când i-a 
încredinţat administrarea tuturor 
proprietăţilor şi afacerilor lui, 
inclusiv a palatului său 


rezidenţial, precum şi 
organizarea activităţilor zilnice 
care aveau loc acolo. 

în contact cu persoane 
importante 

în această slujbă, ca majordom al 
marii reşedinţe, Iosif intra în 
contact adeseori cu persoane 
importante. Vizitau palatul lui 
Potifar oameni cu poziţii înalte în 
guvern - oameni de rang, oameni 
învăţaţi, oameni de ştiinţă, 
oameni ai religiei, preoți, 
consilieri ai lui Faraon, înalţi 
funcţionari (dregători) în diferite 
departamente de stat, oameni cu 
responsabilităţi legate de 
conducerea şi de administrarea 
afacerilor publice, ca şi 
personalităţi cu un statut social 
înalt. 


In slujba sa de administrator al 
întregii case a lui Potifar, intrau şi 
atribuţiile de a organiza şi de a 
îngriji de bunul mers al diferitelor 
întruniri, banchete, conferinţe 
sau ocazii sociale care aveau loc 
acolo, în felul acesta, el a ajuns să 
înveţe o mulţime de lucruri în 
legătură cu viaţa publică 
egipteană, cu politica Egiptului, 
cu învăţământul, cultura şi viaţa 
socială a acestei ţări, precum şi 
cu ceea ce se petrecea în lumea 
din jurul lui. A trăit în această 
atmosferă şi a luat parte la aceste 
activităţi timp de câţiva ani, 
înainte de a veni teribila lovitură 
care avea să-l lipsească de tot şi 
să-l arunce în dizgrație şi apoi în 
temniţă. 

în timpul acestor ani de preţuire 
şi de responsabilităţi, Iosif s-a 
dezvoltat şi s-a maturizat în toate 


privinţele. A învăţat mult din 
conversațiile pe care le-a auzit, 
din discuţiile purtate în auzul său, 
din asocierile lui cu oameni aflaţi 
în poziţii sociale înalte şi chiar din 
statutul lui de slujitor. 
Capacităţile lui pline de agerime 
şi mintea lui activă erau în 
permanenţă preocupate de 
lucrurile importante ale vieţii; a 
devenit conştient de cauzele care 
produceau anumite efecte în acea 
ţară; a învăţat multe despre 
modul cum puteau fi guvernaţi 
oamenii, despre modul în care 
puteau fi influenţaţi şi conduşi în 
diferite direcţii. A ajuns să 
înţeleagă din ce în ce mai mult 
chestiunile economice, sociale şi 
politice. într-adevăr, casa lui 
Potifar a devenit pentru losif o 
şcoală folositoare, care i-a 
asigurat o remarcabilă educaţie 


multilaterală şi o pregătire 
potrivită pentru uriaşele 
responsabilităţi pe care urma să 
şi le asume, ca prim-ministru al 
acestei mari naţiuni a vremii. 

ANI DE INSTRUIRE PREŢIOASA 

Nu a fost o întâmplare faptul 
că Iosif a ajuns în casa lui 
Potifar 

Fără îndoială, acesta a fost 
motivul pentru care Iosif a fost 
aşezat acolo şi a fost binecuvântat 
cu prosperitate, astfel încât să 
poată beneficia de o oportunitate 
importantă. Nu a fost o 
întâmplare faptul că a fost vândut 
ca sclav. Nu a fost o întâmplare 
nici că a fost dus în piaţa de 
sclavi. Nu a fost o întâmplare că a 
fost cumpărat de Potifar şi nici 
faptul că toate i-au mers bine în 
slujba lui Potifar şi a fost 


promovat ca administrator al 
casei şi proprietăţilor lui. Toate 
acestea sunt dovezi ale unui plan 
divin. Aceşti ani, de serviciu umil 
în casa lui Potifar, nu au fost ani 
pierduţi pentru Iosif. într-adevăr, 
nimic nu a fost îngăduit să vină 
asupra lui fără să fie spre binele 
lui - cu toate că, de cele mai 
multe ori, experienţele prin care a 
trecut au părut nedrepte, aspre, 
cu totul de nedorit. 

Aşa se întâmplă întotdeauna în 
viaţa adevăratului copil al lui 
Dumnezeu. Ocaziile lui sunt în 
mâna lui Dumnezeu. Lucrurile 
care se întâmplă cu el nu se 
întâmplă pur şi simplu. Există un 
scop în ele. Nu sunt rezultatul 
unui accident, al unei simple 
întâmplări. Sunt încărcate de 
semnificaţie. Sunt îngăduite şi 
destinate să realizeze ceva. Şi, 


întotdeauna, acel ceva este 
pentru binele copilului lui 
Dumnezeu. Nu să facă râu, ci să 
fie o binecuvântare. 

Necazurile nu i-au făcut râu 
Aşa a fost şi cu Iosif. Faptul câ a 
fost aruncat în groapă nu i-a 
produs niciun râu real. A fost 
neplăcut, desigur. Dar nu i-a făcut 
rău. Nici faptul că a fost vândut 
ca sclav nu 1-a rănit. în realitate 
nici nu a fost o nenorocire, ci, mai 
degrabă, o oportunitate. Să fie 
cumpărat ca un simplu obiect a 
fost umilitor, dar nu i-a făcut, cu 
adevărat, rau. Iosif nu a suferit 
nicio pierdere de pe urma acestei 
experienţe. Dimpotrivă, a ieşit în 
câştig. Nimic nu îi poate face rău 
unui om care s-a hotărât să-L. 
urmeze pe Dumnezeu. Viaţa lui 
este în mâna lui Dumnezeu şi tot 
ceea ce i se întâmplă trebuie să 


treacă prin mâna lui Dumnezeu 
şi, prin urmare, să fie îngăduit de 
Dumnezeu. Şi tot ceea ce trece 
prin mâna lui Dumnezeu şi este 
îngăduit să atingă viaţa servilor 
Sai este astfel ales şi modelat 
încât să fie o binecuvântare, nu să 
facă rău. 

Este adevărat, găsim în Scriptură 
declaraţii care afirmă că, în 
experienţa lui de mai târziu, cea a 
temniţei, losif a suferit cu 
adevarat, a fost rânit. Este vorba 
despre Psalmul 105:17,18: „Le-a 
trimis înainte pe un om, losif a 
fost vândut ca rob. l-au strâns 
picioarele în lanţuri, l-au pus în 
fiare." Este adevarat, picioarele i- 
au fost rănite. Dar losif însemna 
mai mult decât picioarele lui. în 
mai multe sensuri, losif era mai 


sus decât picioarele lui. losif nu a 
fost rănit. Foarte posibil ca şi 
sentimentele să îi fi fost rănite, 
dar nu el însuşi. 

Nu aş vrea să lăsăm în urmă 
această importantă lecţie fără să 
ne-o însuşim. Poate că modul cel 
mai uşor de a face acest lucru 
este acela de a ne da frâu liber 
imaginaţiei. Să presupunem că, în 
primii ani ai robiei lui, losif şi-ar fi 
luat soarta în propriile mâini, ar fi 
căutat o posibilitate de a evada şi 
ar fi reuşit. Să presupunem că ar 
fi reuşit şi să scape de urmăritori 
şi, în cele din urmă, şi-ar fi găsit 
drumul înapoi, spre Canaan, 
ajungând în tabăra tatălui său. Ne 
putem imagina bucuria care ar fi 
urmat. Dar vă puteţi imagina şi 
celelalte lucruri? Vă puteţi 
imagina evadarea din sclavie, fără 
temniţă, fără prezicerile pentru 


paharnic şi pentru pitar, fără 
interpretarea viselor lui Faraon, 
fără înălţarea în rang şi în putere, 
fără depozitarea grânelor, fără 
salvarea de vieţi, fără călătoria 
familiei lui Iacov în Egipt, fără 
ținutul Gosen, fără ca Israel să 
crească şi să ajungă o mare 
naţiune, fara eliberare, fără darea 
Legii, fără cucerirea Canaanului, 
fără un sistem al închinării divine, 
fară tronul lui David, fără 
fagăduinţele divine date lui 
David, fără Mesia, fără Biserica 
Creştină, fărâ...? O, ce schimbare 
dramatică s-ar fi produs în istoria 
lumii prin evadarea unui 
insignifiant sclav evreu din Egipt! 
Conducere providenţiala 

Cu mai mulţi ani în urmă, un 
scriitor şi-a lăsat imaginaţia să 
brodeze pe o temă similară cu 
aceasta, pentru a sublinia 


conducerea providenţială din 
viaţa lui losif. El a scris o carte 
care prezintă un bărbat dintr-o 
formă mai înaltă de existenţă, 
căruia, privind de sus cum 
sărmanul băiat evreu era luat de 
madianiţi şi dus în Egipt, i s-a 
facut milă de bietul sclav. Plin de 
compasiune, acest bărbat a văzut 
cum losif, ager la minte şi cu un 
spirit îndrăzneţ şi dornic de 
aventură, 

a reuşit să fugă din caravană în 
cea dintâi noapte după ce fraţii 
lui îl vânduseră, când madianiţii 
nu se aflau la prea mare distanţă 
de tabăra tatălui sâu. Reuşise să 
se depărteze de caravană, când 
un câine galben a început să 
scheune. Oamenii în a căror 
proprietate se afla acum au fost 


treziţi de scheunatul câinelui. 
Sclavul fugar a fost prins şi adus 
înapoi. 

Povestea continuă descriind 
sentimentele celui care privise de 
sus toată scena. Ar fi vrut să fi 
omorât câinele înainte ca acesta 
să-i fi trezit pe păzitorii lui losif. 
în felul acesta, losif ar fi putut să 
parcurgă mica distanţă care îl 
despărţea de căminul tatălui său. 
O astfel de desfăşurare a 
evenimentelor i-ar fi ferit pe Iacov 
şi pe losif de durerea şi de 
suferinţele prin care aveau să 
treacă, ar fi dat pe faţă cruzimea 
şi prefăcătoria fraţilor şi... 
dreptatea ar fi triumfat. 

„Nu te amesteca!" 

Dar, în timp ce privitorul de sus 
era gata să ucidă câinele şi să 
faciliteze astfel evadarea lui losif, 
păzitorul lui i-a spus: „Nu te 


amesteca!" Şi, pentru a-l 
convinge că era pe cale să facă un 
mare rău intervenind, l-a dus, în 
spirit, într-o lume unde putea să 
facă ceea ce plănuise - să ucidă 
câinele şi să-l ajute pe băiat să 
fugă - şi să vadă, totodată, 
consecinţele intervenţiei lui. Iata- 
1 omorând câinele; acesta nu a 
mai lătrat, paznicii nu au mai fost 
treziţi, losif a fugit şi a ajuns 
acasă în siguranţă. Tatăl lui s-a 
bucurat; fraţii lui, la început plini 
de amărăciune, au fost, în cele 
din urmă, mângâiaţi. Părea o 
viaţă cu mult mai bună decât 
robia. 

Dar peste ani, când a venit 
foametea, nu exista în Egipt 
niciun losif care să o prezică şi să 
facă pregătiri în aşteptarea ei. în 
depozite nu a fost strânsă hrană. 
Palestina, Egiptul şi celelalte ţări 


au fost devastate de foamete. Un 
mare număr de oameni au pierit. 
Cei care au scâpat au fost apoi 
nimiciţi de sălbaticii hitiţi. Egiptul 
a fost şters de pe faţa pământului. 
Civilizaţia a fost trimisă cu secole 
în urmă. Grecia şi Roma nu au 
trecut de barbarism. Istoria 
întregii lumi a fost schimbată. 
Nenumărate rele au urmat - şi 
toate, pentru că cineva, a cărui 
înţelepciune a fost, de fapt, 
ignoranță, a ucis un câine galben 
pentru a salva un sclav fugar din 
necazul lui de moment, spre 
teribila pierdere a lui si a întregii 
lumi. 

Şi autorul acestei poveşti 
imaginare subliniază cu putere 
lecţia că este mai bine să nu ne 
amestecăm în providenţa lui 


Dumnezeu. Multe planuri măreţe 
ale înţelepciunii lui Dumnezeu au 
fost stricate prin amestecul 
omului. Cei care au citit Biblia îşi 
amintesc, probabil, de ocazia în 
care Petru a vrut să-L împiedice 
pe Isus să meargă la cruce. Să 
presupunem că ar fi reuşit! De 
câte ori bunele intenţii ale 
dragostei nu au ferit o viaţă de 
necazuri şi de adversităţi, nu au 
sfătuit împotriva unui sacrificiu şi 
nu au salvat o persoană de la 
suferinţă, fără să ia în 
considerare faptul că, în acelaşi 
timp, au ruinat o viaţă, au stricat 
un destin, au zădărnicit un plan al 
lui Dumnezeu? 

Cu siguranţă că îl însoţim pe losif 
cu compasiunea noastră în timp 
ce este vândut ca rob, umilit şi, 
mai târziu, aruncat în lanţuri şi 
uitat. Dar nu artrebui să, 


pierdem din vedere faptul că, 
dacă la vremea aceea mila 
omenească l-ar fi salvat şi l-ar fi 
cruțat de la ruşine, umilinţă şi 
robie, atunci gloriosul final care a 
urmat, cu toate binecuvântările şi 
avantajele pe care le-a adus el 
pentru oamenii din toate 
veacurile, ar fi fost pierdut. 

în mâinile lui Dumnezeu 

Cu toate acestea, losif nu a făcut 
niciun efort să scape. S-a lăsat în 
mâinile Domnului. El credea că 
Dumnezeu era la cârmă, chiar 
dacă nu putea înţelege direcţia în 
care îl conducea. Dumnezeu avea 
să „poarte de grijă". Avea să se 
îngrijească de toate lucrurile. El 
făcuse întotdeauna lucrul acesta 
pentru înaintaşii lui. Avea să-l 
facă şi acum. Nu dăduse greş 
niciodată. Nu avea să dea greş 
nici acum. losif avea să lase totul 


în mâna lui Dumnezeu. El credea, 
şi credea bine, că se afla sub 
protecţia lui lehova. A acceptat 
situaţia în care se găsea, aşa cum 
fusese îngăduită de Domnul. In 
consecinţă, s-a adaptat noilor 
condiţii cu un spirit de mulţumire 
şi împlinind de bunăvoie şi cu tot 
ceea ce depindea de el ceea cei 
se cerea să facă. 

Această atitudine 1-a determinat 
pe stăpânul lui să aibă încredere 
în el. Nu a trecut mult până când 
Potifar şi-a dat seama că era în 
avantajul lui să aşeze din ce în ce 
mai multe responsabilităţi în 
mâinile acestui sclav harnic şi 
priceput. în cele din urmă, aşa 
cum am vazut, el nu i-a mai 
reţinut nimic, încredin-ţându-şi 
toată casa şi toate 

bunurile în grija lui losif. 
„Egipteanul a lăsat pe mâinile lui 
losif tot ce avea." 

Ca rezultat al resemnării cu 
propria soartă, ca venind de la 
Domnul, în faţa lui losif s-au 
deschis oportunităţi preţioase 
prin promovarea lui în postul de 
administrator al casei lui Potifar. 
Dacă fusese voia lui Dumnezeu ca 
el să fie sclav, era hotărât să fie 
mulţumit cu nimic mai puţin 
decât să fie cel mai bun sclav. Tot 
ce îi cerea această poziţie avea să 
facă din toată inima şi cu toate 
puterile, ca pentru Domnul. 
Acesta este spiritul care poate 
transforma chiar şi sclavia într-o 
oportunitate de progres şi de 
prosperitate. Omul care 
întâmpină experienţele vieţii în 
acest spirit nu poate fi ţinut în 
stare de subjugare. Nenorocirile, 


dezamăgirile şi nedreptăţile sunt 
transformate în trepte către mai 
sus. Omul care are un astfel de 
spirit învaţă cel mai preţios secret 
al vieţii. în şcoala din casa lui 
Potifar şi în experienţa temniţei, 
care i-a urmat, losif a învăţat cum 
să fie prim-ministru al celui mai 
mare imperiu al lumii. Mai mult 
decât atât, el a învăţat cum să 
întâmpine nedreptatea, răutatea, 
cruzimea, tratamentul inuman, 
ispita şi neşansa astfel încât 
acestea să nu-i facă niciun rău; 
cum să-şi păstreze inima bună şi 
blândă, cum să-şi păstreze mintea 
clară, cum să-şi păstreze spiritul 
curajos şi puternic şi cum să-şi 
păstreze credinţa în Dumnezeu 
curată şi strălucitoare. O şcoală 
care asigură o asemenea educaţie 
este de cea mai mare valoare. 
losif trebuie să fi păstrat mereu 


după aceea, în inima lui, un 
simţământ de apreciere pentru 
această alma mater de care 
avusese parie. 

» CAPITOLUL 13 

Răspunsul lui Iosif în faţa ispitei 
Pe măsură ce a înaintat în vârstă, 
trecând de cea de-a douăzeci şi 
una aniversare a sa, losif a 
crescut în cunoştinţă şi în 
înţelepciune. S-a dezvoltat rapid, 
odată cu sporirea 
responsabilităţilor aşezate asupra 
sa. A trecut brusc de la 
adolescenţă la maturitate. 
Trăsăturile lui au luat o înfăţişare 
de bărbat adult, păstrând, 
totodată, o mare parte din graţia 
şi din farmecul tinereţii. De 
obicei, caracterul autentic, de o 
calitate superioară, împreună cu 
frumuseţea minţii şi a inimii se 
reflectă atât în gesturi, cât şi în 


trăsăturile chipului. La fel s-a 
întâmplat şi în cazul lui Iosif. Nu 
era doar un bărbat căruia toate 
lucrurile îi mergeau bine, era şi 
un bărbat neobişnuit de 
prezentabil, de chipeş. 
Caracterul moral al acestui sclav 
tânăr nu putea să nu te atragă 
prin integritatea lui. Povestirile 
pe care le auzise la corturile 
tatălui şi ale bunicului lui 
făcuseră mai mult decât doar să-i 
stârnească interesul. Ele 
dezvoltaseră în el dragostea 
pentru ascultare. Pe măsură ce-şi 
întărea convingerea că fusese 
ales să aducă la îndeplinire o 
slujbă importantă pentru 
Dumnezeu, a devenit o misiune 
permanentă pentru viaţa lui să 
împlinească în modul cel mai 
conştiincios ceea ce înţelegea a fi 
voia lui lehova. 


Era ceva izbitor în această 
hotărâre, în această seriozitate 
legată de viaţa lui religioasă, de 
închinarea şi devoţiunea lui. 
Credincioşia, integritatea, 
cinstea, loialitatea şi amabilitatea 
caracterizau toate 

acţiunile şi toate relaţiile lui cu 
cei din jur, şi ele au continuat să 
crească în întreaga lui viaţă de 
mai târziu. Această creştere 1-a 
transformat pe Iosif într-un om cu 
principii stabile, inflexibile, iar 
aceste principii erau înrădăcinate 
în religie, în relaţia lui cu 
Dumnezeul căruia I se închina şi 
pe care îl slujea. 

Oameni fara standarde 

Există oameni - şi toţi li 
cunoaştem - care par să trăiască 


fără niciun fel de principii. Nu au 
standarde de vieţuire la care să 
se raporteze, nici idealuri la care 
să adere, nici o ancoră care să le 
dea stabilitate şi să-i ferească de 
a rătăci în derivă, în voia valurilor 
vieţii. Ei nu păstrează un curs 
bine stabilit, ci sunt deviaţi 
încoace şi încolo de la adevăratul 
curs, prin orice influenţă 
exercitată asupra lor de atracțiile 
Şi de ispitele care apelează la 
simţurile exterioare. Aceşti 
oameni trăiesc prin lucrurile 
exterioare ale vieţii, prin simţuri; 
au o fire senzuală şi le este uşor 
să dea deoparte standardele după 
care îşi conduc viaţa cei de lângă 
ei. Iosif nu a fost un astfel de om. 
Viaţa lui a fost guvernată de 
principii de neclintit. A avut 
standarde înalte şi nu s-a abătut 
de la ele. 


Trecuseră câţiva ani de când era 
în casa lui Potifar. Capacităţile şi 
priceperea lui, precum şi 
credincioşia faţă de interesele 
stăpânului erau de aşa natură 
încât fusese avansat în cea mai 
înaltă poziţie care îi putea fi 
acordată unui sclav. Era 
administratorul, supraveghetorul 
a tot ceea ce-i aparţinea lui 
Potifar. Fusese onorat cu 
încrederea stăpânului lui şi chiar 
cu afecțiunea acestuia. 

Cu toate acestea, nimic din 
situaţia lui prezentă nu-i dădea 
vreo speranţă că visele lui erau 
pe cale de a se împlini. Acele vise 
se aflau permanent în mintea lui. 
Ele îi promiseseră un viitor 
măreț, o poziţie înaltă şi de mare 
influenţă, dar lucrul acesta nu se 
putea realiza, cu siguranţă, în 
starea lui de sclavie. Şi nu se 


întrezărea nicio altă perspectivă 
decât continuarea acestei sclavii. 
în rutina neschimbată | 
responsabilităţilor lui din casa lui 
Potifar, poate că Iosif a avut un 
sentiment de dezamăgire, care 
era menit să-l descurajeze. Pe 
măsură ce treceau anii, e posibil 
ca acest sentiment să se fi 
accentuat. Nu şi-a slăbit 
eforturile în favoarea bunăstării 
stăpânului lui. Eficienţa în 
realizarea numeroaselor lui 
responsabilităţi nu a scăzut. Dar 
poate 

că era cuprins, din când în când, 
de o împovărare a spiritului, 
gândindu-se la făgăduinţa viselor 
lui şi comparând-o cu situaţia lui 
prezentă. 

O cale ispititoare 


Tocmai în vremea aceasta i s-a 
deschis înainte o neaşteptată 
oportunitate de a ajunge într-o 
poziţie mai înaltă. I s-a propus o 
cale atrăgătoare şi nesperată, 
care putea să fie tocmai mijlocul 
prin care visele lui să se 
realizeze. Oare era cu putinţă ca 
recunoaşterea care îi fusese 
arătată, avansarea de care 
beneficiase, promovarea care îi 
fusese oferită, toate să fi avut 
menirea de a-l conduce la ocazia 
favorabilă care părea să se 
deschidă acum în faţa lui? O 
aventură cu soţia stăpânului său 
l-ar fi putut conduce tocmai la 
acea înălţare pe care considera că 
era îndreptăţit să o anticipeze. 
Este adevărat că nu se gândise 
niciodată să apară în această 
formă. Dar nu se gândise nici să 
fie vândut ca sclav de propriii 


fraţi, tocmai de aceia cu privire la 
care fusese încurajat să se 
aştepte că se vor pleca într-o zi în 
faţa lui. 

Aceasta nu era o oportunitate 
deschisă prin propria alegere. Nu 
era ceva ce căutase sau aranjase 
el să se întâmple. Această situaţie 
li fusese impusă. Cu toate 
acestea, existau mari şanse ca ea 
să lucreze în direcţia împlinirii 
viselor lui. Oare să continue să 
aştepte cu răbdare şi în mod 
pasiv ca Dumnezeu să lucreze 
pentru înălţarea lui sau să facă ce 
îi stătea lui în putere? Soţia 
stăpânului lui îi deschisese o 
posibilitate care ar fi putut să 
reprezinte calea spre ascensiune 
socială, de la acel statut umil de 
sclav. Cu siguranţă că auzise de 
alţi oameni care folosiseră 
asemenea oportunităţi fara să fie 


reţinuţi de considerente morale. 
Din raportul biblic reiese clar că 
ispita care a venit asupra lui Iosif 
nu apela în primul rând la latura 
lui senzuală. Dar nu ne putem 
îndoi de faptul că, într-o măsură 
cât de mică, apela şi la aceasta. 
Era bărbat, cu o natură 
bărbătească. Era tânăr, viguros, 
viril, cu dorinţele şi cu pasiunile 
caracteristice tuturor tinerilor. 
Nu poate fi pus la îndoială nici 
faptul că, atunci când soţia 
stăpânului lui „a pus ochii" pe el, 
1-a abordat şi, în cele din urmă, i- 
a făcut seducătoarea ei 
propunere, latura inferioară a 
naturii lui a fost stârnită. Cu toate 

acestea, Iosif nu era un bărbat 
pasional. Nu a simţit că îi fuge 


pământul de sub picioare şi nu a 
fost biruit de poftă. A rezistat. A 
adus argumente. S-a străduit să-i 
explice, să o facă să înţeleagă 
faptul că nu se cuvenea ca ei doi 
să intre într-o asemenea relaţie 
vinovată. 

O altă parte a naturii lui 

însă ispita aceasta a apelat cu o 
mai mare putere la o altă latură a 
naturii lui. Avea în faţă o ocazie 
nesperată - o oportunitate care 
putea aduce cu ea posibilitatea 
marii lui avansări, care putea 
contribui hotărâtor la împlinirea 
viselor lui. Intrând într-o 
asemenea relaţie ilicită cu femeia 
care se îndrăgostise de el, exista 
posibilitatea de a ajunge să ia 
locul stăpânului său, să-l înlăture 
cu totul pe Potifar, iar el să îi 
succeadă acestuia ca stăpân al 
casei. In starea de decădere 


morală care domina în Egipt, 
lucrul acesta nu ar fi fost nici 
greu de crezut şi nici imposibil de 
realizat. Mai mult decât aţâţ, Iosif 
putea să considere că era în 
avantajul lui să se pună bine cu 
soţia stăpânului. Faptul că îi 
făcea pe plac îi promova 
interesele şi putea să însemne un 
pas important în a-i asigura 
ascensiunea. Să o contrazică şi să 
refuze să se supună dorințelor ei 
ar fi facut din el duşmanul ei şi 
probabil că i-ar fi ruinat toate 
speranţele de viitor. Cedând 
acum, putea dobândi o influenţă 
pe care ar fi putut să o folosească 
mai târziu cu rezultate mai bune. 
Ar fi putut ajunge într-o poziţie 
favorabilă, de unde să poată 
contribui la realizarea planului pe 
care îl avea Dumnezeu cu el. 
Bărbaţii sunt întotdeauna 


înclinați să aducă astfel de 
argumente, pe care le consideră 
logice, şi este posibil ca şi Iosif să 
fi fost tentat să gândească în felul 
acesta. Este un raţionament 
tactic, sau diplomatic, care 
trădează întotdeauna adevărata 
natură a omului, iar atunci când 
este urmat, conduce la ruină. La 
fel s-ar fi întâmplat şi cu Iosif 
dacă acesta ar fi pus argumentele 
tactice în locul principiului, într- 
adevăr, ar fi putut să-şi sporească 
influenţa în casa lui Potifar. Ar fi 
putut să-i ia locul chiar. Dar nu ar 
fi durat. Şi nu ar mai fi ajuns 
niciodată să ocupe locul pe care i- 
1 pregătise Dumnezeu -acela de 
prim-ministru al Egiptului. Nu ar 
fi realizat niciodată planul lui 
Dumnezeu pentru el - salvarea şi 
înălţarea propriului popor. 

în toate zilele 

Soţia lui Potifar era insistentă. îşi 
repeta solicitarea „în toate zilele", 
cum spune raportul biblic. Voia 
cu orice preţ ca lucrurile să fie 
aşa cum dorea ea în legătură cu 
acest bărbat, care era „frumos la 
statură şi plăcut la chip". Fără 
îndoială că nu era obişnuită să fie 
refuzată şi nu-şi propusese să se 
lase refuzată nici în ocazia 
aceasta. II voia pe losiif şi era 
hotărâtă să-l obţină. 

în ciuda tumultului şi a neliniştii 
din gândurile lui, losif a încercat 
să stea de vorbă cu ea şi să-i 
explice. I-a arătat ce dovadă de 
ticăloşie ar fi fost din partea lui 
să-i accepte propunerile. I-a 
amintit că stăpânul lui îl aşezase 
într-o poziţie de încredere şi de 
mare responsabilitate. Potifar nici 


măcar nu ştia ce se întâmpla în 
propria casă. Lăsase totul în 
seama lui losif. Avea încredere în 
el. Nu-i oprise nimic, „afară de 
tine, pentru că eşti nevasta lui". 
Ar fi fost o nelegiuire teribilă să 
fure soţia stăpânului său, fie chiar 
şi cu consimţământul acesteia. I- 
ar fi înşelat încrederea într-un 
mod îngrozitor. 

Dar explicaţiile lui nu au convins- 
o pe soţia lui Potifar. Probabil că 
aceasta nici nu le-a auzit. N-o 
interesa câtuşi de puţin dacă 
acţiunile ei erau corecte sau nu 
din punct de vedere moral. A dat 
deoparte argumentele lui losif şi 
şi-a reinnoit propunerile, însă fără 
niciun succes. losif începea să-şi 
vadă clar datoria, să descopere 
unde l-ar fi condus o alegere 
greşită şi să vadă totul într-o 
lumină mai clară. Pe măsură ce 


ea devenea mai insistentă, el 
devenea tot mai neclintit. Cu 
toată stăruința ei de a-l convinge, 
losif nu a cedat. în cele din urmă, 
„el n-a mai ascultat la ea" (trad. 
KJV). Nici măcar nu mai asculta 
ce-i spunea. 

A trebuit, în final, să se ferească 
de a sta în preajma ei, ca să n-o 
mai audă. Făcea tot posibilul să o 
ocolească, astfel încât nici ea să 
nu-l mai vadă. De multe ori evita 
chiar să stea prin casă, atunci 
când exista posibilitatea ca şi ea 
să fie acolo. Există întotdeauna o 
posibilitate de a te feri din calea 
ispitei. în cazul lui losif, această 
posibilitate nu putea fi deplină 
sau permanentă. El ştia, ca şi 
soţia stăpânului lui de altfel, că, 
în cele din urmă, va trebui să 
intre din nou în casă. îndatoririle 
faceau ca prezenţa lui acolo să fie 


necesară. Era responsabil de tot 
ce însemna întreţinerea casei. lar 
cea care îşi propusese să-l 
seducă a aşteptat momentul 
potrivit. Ştia că va veni. 
RĂSPUNSUL LUI IOSIF IN FAŢA 

Gânduri lungi şi cercetătoare 
între timp, losif era măcinat de 
gânduri lungi şi cercetătoare. 
Elementul cel mai important, în 
situaţia cu care se confrunta, nu 
era stârnirea pasiunilor lui 
comune, inferioare, deşi nici 
aspectul acesta nu era de neglijat, 
ci, mai degrabă, posibilitatea care 
i se ivise de a scăpa de starea de 
sclavie în care se găsea şi, poate, 
de a avansa la statutul de om de 
condiţie bună. Aceasta era o 
ispită cu mult mai puternică decât 
cea dintâi. 


A reflectat din nou la 
circumstanţele în care se găsea. 
Nu fusese planul lui, sau uneltirea 
lui, să ajungă în această situaţie. 
Mai mult decât atât, erau anumite 
aspecte care făceau ca aceasta să 
fie o încercare dificilă. în ea 
existau posibilităţi de o enormă 
importanţă, posibilităţi care ar fi 
putut contribui în mare măsură la 
împlinirea marii făgăduinţe a 
viselor lui. Apoi, trebuie să mai 
ținem seama şi de faptul că losif 
se afla departe de influenţele 
restrictive ale căminului în care 
crescuse şi ale celor dragi. Nu era 
asupra lui ochiul mamei, al tatălui 
sau al vreunui alt membru al 
familiei, care să-l încurajeze spre 
ceea ce era curat, nobil şi 
adevărat. Nu putem înţelege 
decât într-o mică măsură ce 
putere de înfrânare faţă de tot ce 


este râu, nevrednic, josnic şi 
dezonorant exercită asupra 
noastră aşteptările pe care le au 
cei dragi ai noştri în ceea ce ne 
priveşte, precum şi încrederea lor 
în noi. 

Iar losif, acolo, se afla într-o ţară 
păgână. Standardele morale erau 
foarte coborâte pretutindeni în 
jurul lui. Intrigile, precum cea cu 
care se confrunta el acum, erau 
ceva obişnuit. Alţii acceptaseră 
propunerile şi le duseseră până la 
capăt. La fel putea face şi el. Să 
se angajeze într-o astfel de faptă 
ar fi fost un lucru normal, nimic 
neobişnuit. Noi acordăm prea 
puţină importanţă măsurii în care 
idealurile înalte şi nivelul de 
conduită al celor din jurul nostru, 
precum şi certitudinea faptului că 
anumite greşeli de comportament 
vor aduce asupra noastră ruşinea 


şi condamnarea din partea 
societăţii ne ajută să ne păstrăm 
virtutea. Aceste restricţii sociale 
lipseau în cazul lui losif. 

Cu toate acestea, losif a 
întâmpinat cea mai mare criză 
morală din viaţa lui, aşezat fiind 
pe un teren mult mai înalt şi pe 
temelii mult mai solide. 
Răspunsul pe care 1-a dat losif în 
faţa ispitei nu 

s-a bazat pe diplomaţie, pe 
eficienţă, pe ceea ce ar fi gândit 
alţii despre el, pe consecinţele 
care ar fi rezultat dintr-o decizie 
sau alta, pe ceea ce ar fi putut 
câştiga sau chiar pe ceea ce ar fi 
putut pierde. Povestirile tatălui şi 
ale bunicului i-L descoperiseră pe 
Dumnezeu. Ajunsese să-L. 
cunoască pe Dumnezeu. I se 


predase lui Dumnezeu, se 
consacrase să facă voia Lui, şi nu 
voia proprie. De aceea, răspunsul 
lui Iosif la marea ispită a fost doar 
acesta - Dumnezeu! 

Două cuvinte 

Elementele încercării supreme la 
care a fost supus Iosif se aflau de 
multă vreme în centrul gândurilor 
şi al meditaţiilor lui. Acum putea 
să le vadă foarte clar. Fuseseră 
reduse la forma lor cea mai 
simplă. Puteau fi reprezentate şi 
exprimate în doar două cuvinte: 
pe de o parte era PĂCATUL, iar 
de cealaltă parte era 
DUMNEZEU! Răspunsul lui Iosif 
în faţa ispitei a fost - Dumnezeu. 
întotdeauna există un răspuns, 
singurul răspuns corect, singurul 
răspuns adevărat, singurul 
răspuns absolut potrivit. 
Ispititoarea a venit la acest tânăr 


sclav ca să-l abată de pe drumul 
cel drept, iar răspunsul lui Iosif a 
fost - Dumnezeu! Cea hotărâtă să- 
1 atragă cu farmecele ei stă 
înaintea lui, exercitându-şi toată 
puterea de seducţie pentru a-l 
ademeni la necurăţie. Răspunsul 
lui a fost - Dumnezeu! „Cum aş 
putea să fac eu un rău atât de 
mare şi să PĂCĂTUIESC 
împotriva lui DUMNEZEU?" în 
situaţii de felul acesta, omul 
trebuie să se întoarcă la 
principiile lui religioase; trebuie 
să se întoarcă la lucrurile 
esenţiale, la lucrurile veşnice, la 
acele lucruri care nu se schimbă 
niciodată. Trebuie să se întoarcă 
la Dumnezeu. Nu-i este de niciun 
folos ca, în astfel de momente, să 
se gândească ce este şi ce nu este 
avantajos sau să se raporteze la 
exemple de oameni care au trecut 


prin aceeaşi ispită înaintea lui. El 
trebuie să meargă direct la 
Dumnezeu! 

De pe această înălţime trebuie să 
răspundem ispitei. Atunci când 
facem acest lucru de la înălţimea 
tronului lui Dumnezeu, vom ieşi 
din ispită mai mult decât 
biruitori. Toţi suntem confruntaţi 
cu ispite. Le întâlnim tot timpul, 
pretutindeni şi în toate formele. 
Le întâlnim la fiecare colţ de 
stradă, la luarea fiecarei decizii, 
în labirintul mereu schimbător al 
circumstanțelor zilnice. Ispitele 
ne ies în cale atunci 
RĂSPUNSUL LUI IOSIF ÎN FAŢA 

când ne aşteptăm cel mai puţin, 
când suntem cu garda jos. Vin pe 
neaşteptate; sunt imprevizibile; 
se furişează în drumul nostru; ne 


pândesc pe coridoarele linguşelii 
şi ale satisfacerii orgoliului. Şi nu 
există un alt răspuns corect, pe 
deplin biruitor şi potrivit în faţa 
ispitelor marelui vrâjmaş al 
sufletelor decât răspunsul lui Iosif 
- Dumnezeu! Când apelezi la 
acest răspuns, când duci orice 
ispită înaintea lui Dumnezeu şi o 
întâmpini ascuns în Dumnezeu, 
atunci poţi fi sigur că nu va exista 
nicio bătălie în care să te 
angajezi, nicio furtună şi niciun 
potop în care să fii prins, nicio 
ispită copleşitoare în care să fii 
fară protecţia lui Dumnezeu şi 
fără puterea Sa de a birui. 
Ultima ei încercare 

Când, în cele din urmă, a trebuit 
să intre în casă şi s-a întâlnit din 
nou cu soţia lui Potifar, Iosif a 
găsit-o la fel de hotărâtă să-şi 
atingă scopul. Dacă puterea ei de 


convingere nu era suficientă ca s- 
o ajute să-şi impună voinţa, soţia 
lui Potifar avea să renunţe la 
insistente, la cuvinte, la 
ademeniri verbale şi avea să 
folosească, de data aceasta, 
contactul fizic. Avea să-şi 
folosească propriul trup pentru a- 
i învinge lui Iosif ezitarea, pentru 
a-i zdrobi împotrivirea. 

A aşteptat momentul potrivit. 
Foarte probabil că și-a aranjat 
această oportunitate, deoarece 
raportul biblic ne spune că şi-a 
lansat asaltul final „când nu era 
acolo niciunul dintre oamenii 
casei". Ca să se întâmple aşa ceva 
într-o locuinţă atât de mare 
precum cea a lui Potifar, era, cu 
siguranţă, nevoie de aranjamente. 
lar când Iosif şi-a făcut apariţia şi 
a ştiut că era singură în casă cu 
el, ea şi-a reinnoit propunerea. El 


a îndemnat-o din nou să vadă 
situaţia aşa cu o vedea el. 
Stăpânul lui avea încredere în el, 
îi încredinţase responsabilitatea 
întregii lui case. Să facă ceea ce-i 
propunea ea însemna să trădeze 
acea încredere; ea nu trebuia să-l 
împingă la acea ticăloşie. Iar apoi, 
în final, i-a prezentat argumentul 
suprem: „Cum aş putea să fac eu 
un rău atât de mare şi să 
păcătuiesc împotriva lui 
Dumnezeu?" 

Dar ea nu 1-a ascultat. Nu-i păsa 
de necredincioşia lui faţă de 
Potifar. înşelarea încrederii nu 
însemna nimic pentru ea. Era 
indiferentă faţă de orice „rău atât 
de mare". Nu ştia nimic şi nu o 
interesa nimic în legătură cu 
păcatul. Nu-L cunoştea pe 
Dumnezeu şi nu avea nici cea mai 
mică dorinţă sa-L cunoască. Nu 


era nimeni care 

să-i vadă. Erau singuri în casă. S- 
a aruncat asupra lui. „L-a apucat 
de haină." A încercat să-l 
îimbrăţişeze. „El i-a lăsat haina în 
mână şi a fugit afară din casă." 
Iosif s-a smuls din îmbrăţişarea 
ei. Cum ea se prinsese de haina 
lui, el şi-a lăsat haina să cadă şia 
fugit de ea, ieşind, totodată, din 
casă. 

Ea a rămas acolo - o femeie 
frustrată, o femeie respinsă. 
Avansurile ei fuseseră refuzate. 
Victima ei reuşise să scape. 
Flacăra strălucitoare a pasiunii s- 
a stins din ochii ei - pentru a fi 
înlocuită de focul mistuitor al urii 
şi al dorinţei de răzbunare. Iosif 
avea să plătească pentru această 
ofensă. 


» CAPITOLUL 14 

întemnițat pentru că a ascultat de 
Dumnezeu 

Iosif a ieşit imediat din casă şi a 
fugit de cea care încercase să-l 
ispitească. Mintea îi era 
preocupată de mulţimea de 
întrebări cu privire la 
deznodământul situaţiei în care 
fusese implicat fără voie. Potifar 
nu era acasă, având treburi în 
altă parte. Atunci când se va 
întoarce şi va afla ce se 
întâmplase, oare ce va face? Ce 
atitudine va lua? Dar, de fapt, va 
afla ce se întâmplase! Ce i se va 
spune? Nu se aştepta ca soţia lui 
Potifar să se expună singură 
ruşinii în faţa soţului ei. în tot 
acest timp, losif avusese ocazia să 
o cunoască destul de bine şi era 
convins că îi va prezenta lui 
Potifar situaţia într-o lumină care 


sa deformeze adevărul şi să 
ascundă faptele reale. Dar, cât de 
departe avea să meargă în 
direcţia aceasta, nu putea să ştie. 
Fusese atât de tulburat de 
tumultul de gânduri încât îşi 
uitase haina. 

între timp, soţia lui Potifar nu 
pierdea nicio clipă, pregătind 
scena pentru soţul ei. Prima ei 
mişcare a fost aceea de a agita 
toată casa, de a-i chema înăuntru 
pe toți servitorii pe care, mai 
devreme, îi trimisese pe afară. 
Avea o piesă de teatru de pus în 
scenă şi un rol de interpretat. Ea 
voia ca, atunci când Potifar avea 
să se întoarcă, întregul personal 
al somptuoasei reşedinţe să 
zumzâie, povestind cu lux de 
amănunte cum fusese ea ofensată 
de acest sclav evreu şi ce crimă 
de neiertat încercase să 


săvârşească asupra ei. 

Astfel, înşfăcând cu toată puterea 
haina lui Iosif în timp ce acesta 
fugea din casă, ea a început să 
țipe şi să strige după ajutor. 
Servitorii au venit alergând din 
toate colţurile, privind uimiţi cum 
stăpâna lor legăna răvăşită 
înaintea lor haina lui Iosif, în timp 
ce le relata, tânguindu-se şi 
jelindu-se, atacul care fusese 
săvârşit împotriva virtuţii ei şi 
nebunia pe care o comisese acest 
sclav evreu. 

„Vedeţi", spunea ea în timp ce 
ținea haina lui Iosif, „la ce a 
condus faptul că stăpânul vostru 
1-a adus pe acest evreu să supra- 
vegheze toate afacerile lui şi să 
fie conducător peste voi? I s-a 
urcat în cap. A intrat cu forţa în 


camera mea şi a încercat să mă 
violeze. Am ţipat atât de tare 
încât s-a îngrozit şi el de 
încercarea lui ticăloasă şi a fugit 
din casă. Dar eu i-am înşfăcat 
haina când s-a întors să fugă, şi 
iat-o aici, ca mărturie împotriva 
lui. Lui Potifar i se va spune 
despre această mişelie şi se va 
face dreptate cu acest nenorocit 
de evreu." 

Şi cu aceasta i-a lăsat să plece, 
ştiind că ei aveau să amplifice tot 
ce spusese ea împotriva lui Iosif. 
Era tot ce voia. Suferea într- 
adevăr, având simţământul că 
asupra ei se comisese o crimă. 
Dar crima aceasta nu era legată 
de lezarea demnităţii ei, ci de 
faptul că avansurile ei amoroase 
fuseseră respinse. Şi, lucrul cel 
mai ofensator dintre toate, 
fuseseră respinse de un sclav! Cu 


cât se gândea mai mult la ce se 
întâmplase, cu atât devenea mai 
hotărâtă că Iosif trebuia să 
plătească scump pentru aceasta. 
„Şi a pus haina lui Iosif lângă ea 
până s-a întors acasă stăpânul 
lui." 

Probabil că atmosfera din casă a 
fost teribil de tensionată în timp 
ce toată lumea aştepta venirea 
stăpânului. Cu siguranţă că Iosif 
işi dăduse seama că se confrunta 
cu o altă criză majoră din viaţa 
sa. Nu ştia ce avea sā i se 
povestească lui Potifar. Nu avea 
de unde să ştie nici cum avea să 
reacționeze acesta la ceea ce 
urma să i se spună. Nu putea 
decât să aştepte. Dar, în timp ce 
aştepta, avea mulţumirea că se 
purtase onorabil. Nu-şi trădase 
stăpânul. Motivele lui fuseseră 
curate. Acestea, două la numar, 


ne sunt descoperite în justificarea 
refuzului pe care i-l adresează 
soţiei lui Potifar. Unul era 
loialitatea faţă de Potifar. 
Stăpânul lui avusese încredere în 
el, se încrezuse în el fără rezerve. 
Lăsase tot ce avea în grija lui 
Iosif. Iar Iosif nu trădase această 
încredere. Nu se făcuse vinovat 
de răul teribil pe care soţia 
stăpânului lui îl îndemnase să-l 
săvârşească faţă de stăpânul lui. 
Nu 

ÎNTEMNIȚAT PENTRU CĂ A 
ASCULTAT DE DUMNEZEU 

existase niciun gest de 
neloialitate din partea lui faţă de 
omul care îşi pusese încrederea în 
el. Nu fusese un trădător faţă de 
prietenul său. Indiferent de 
consecinţele ofensei aduse 
acestei femei de rang înalt, el nu 


se abātuse de la calea datoriei. 
Cel puţin, îşi păstrase onoarea 
nepătată. Se simţea curat în 
această privinţă. 

Concepţia lui Iosif cu privire 
la pacat 

Celălalt motiv care îl determinase 
să acţioneze astfel era loialitatea 
lui faţă de Dumnezeu. „Cum aş 
putea să fac eu un rău atât de 
mare", îi spusese el soţiei lui 
Potifar, „şi sa păcătuiesc 
împotriva lui Dumnezeu?" Acum 
era bucuros că spusese astfel. îi 
fusese credincios lui Dumnezeu. 
Nu cedase ispitei. Era din ce în ce 
mai încrezător că Dumnezeu avea 
să-l treacă şi prin această 
încercare cu bine. Şi-a amintit că 
Dumnezeul căruia îi slujea era 
Dumnezeul părinţilor lui, era 
lehova-iire. Şi-a spus din nou şi 
din nou în gând: „El va purta de 


grijă", „El Se va îngriji”. 

Şi nu trebuie să trecem de acest 
incident din viaţa lui Iosif fără să 
subliniem faptul că el avea o 
înţelegere clară despre păcat, 
înțelegând foarte bine că păcatul 
la care fusese ispitit şi pe care Îl 
evitase nu ar fi fost doar un păcat 
împotriva lui Potifar, sau 
împotriva soţiei acestuia, ci şi 
unul împotriva lui Dumnezeu. Noi 
trebuie să recunoaştem că orice 
păcat este îndreptat direct 
împotriva lui Dumnezeu. Pe 
măsură ce ajungem să îl privim în 
această lumină, păcatul va deveni 
din ce în ce mai odios pentru noi. 
în momentul pocăinţei sale, David 
a recunoscut acest lucru şi a 
spus: „impotriva Ta, numai 
împotriva Ta am păcătuit". 
Fiecare act al vieţii noastre are 
legătură cu Dumnezeu. Pentru 


Iosif, trădarea comisă faţă de 
Potifar era un păcat împotriva lui 
Dumnezeu. Şi avea dreptate. 
Atunci când păcatul este 
împotriva inocenţei şi a curăţiei, 
el este, de fapt, împotriva lui 
Dumnezeu. Nu ne putem situa în 
afara relaţiei noastre cu 
Dumnezeu prin niciuna dintre 
faptele noastre, indiferent care ar 
fi acestea. Lipsa de loialitate faţă 
de semeni nu se opreşte aici. Ea 
este şi un păcat împotriva lui 
Dumnezeu. Ne va fi de un imens 
folos să adoptăm şi noi această 
concepţie a lui Iosif cu privire la 
păcat. 

în timp ce era mulţumit că nu se 
lăsase atras într-o asemenea 
trădare faţă stăpânului său şi nu 
săvârşise astfel un păcat 
împotriva 

lui Dumnezeu, losif era conştient 
că-şi facuse un duşman 
înverşunat din soţia lui Potifar. 
Un mare poet a afirmat că „furia 
iadului nu este nimic pe lângă 
aceea a unei femei care se simte 
respinsă". Cu toate acestea, losif 
nu putea să cuprindă pe deplin cu 
câtă furie avea să caute 
răzbunarea soţia lui Potifar. Era 
hotărâtă să-l ruineze definitiv. 
Cât timp losif avea să trăiască, ea 
nu avea să-şi găsească liniştea. 
Doar moartea lui ar fi satisfăcut- 
O. 
Privind la haina pe care o 
smulsese de pe umerii lui, a 
descoperit în ea calea de a se 
răzbuna. Când Potifar a ajuns 
acasă, ea îşi născocise deja 
povestea ţesută cu viclenie în 
jurul hainei. Aceasta este rapor- 


tată astfel în Biblie: „Robul acela 
evreu, pe care ni l-ai adus, a venit 
la mine ca să-şi bată joc de mine. 
Şi, cum am ridicat glasul şi am 
tipat, şi-a lăsat haina lângă mine 
şi a fugit afară." 

A crezut-o Potifar pe soţia lui? 
Era o poveste astfel ţesută încât 
să stârnească un soţ până la o 
asemenea izbucnire de mânie, 
încât să-l ucidă dintr-o lovitură 
pe sclavul vinovat. Putea face 
oricând lucrul acesta, fără teama 
că va fi pedepsit sau că avea să 
sufere alte consecinţe. losif era 
proprietatea lui. Putea face cu el 
orice voia. Ceea ce i se relatase, 
în legătură cu un atac asupra 
soţiei lui, era menit să stârnească 
în el patimi criminale şi să-l 
determine să dea imediat ordinul 
ca losif să fie executat. Dar planul 
acesta nu şi-a atins ţinta. Potifar 


nu 1-a dat pe losif să fie omorât. 
Oare pentru că nu credea 
cumplita poveste pe care i-o 
spusese soţia lui?! 

Potifar trăia cu femeia aceasta de 
ani de zile. îi ştia priceperea în 
arta înşelăciunii. Avea bănuiala că 
ea câuta să se răzbune pe sclavul 
lui preferat pentru vreo ofensă 
reală sau inventată pe care i-ar fi 
adus-o acesta. Mai mult decât 
atât, îl avea de multă vreme pe 
losif în casa lui şi îl cunoştea pe 
acest tânăr evreu, faţă de care 
simţea o reală afecţiune. Ceea ce- 
i spunea acum soţia lui era în 
totală contradicţie cu ceea ce 
ajunsese să cunoască el însuşi în 
legătură cu acest sclav şi cu 
fiecare trăsătură de caracter de 
care acesta dăduse dovadă în 
cursul celor zece ani de când îl 
cunoştea. Aşadar, îşi cunoştea 


soţia şi nu avea încredere în ea. îl 
cunoştea şi pe losii şi avea 
încredere în el. 

în consecinţă, a reuşit să-şi ţină 
bine mânia sub control. Cu toate 
acestea, nu avea de ales. Trebuia 
să lase să pară că îşi crede soţia 
şi să-i salveze acesteia onoarea, 
administrându-i o pedeapsă 
bărbatului pe care ea îl acuza că 
a atentat la onoarea şi la 
siguranţa ei. Dar nu avea de gând 
să accepte ca această pedeapsă 
să fie moartea. Onoarea soţiei lui 
trebuia răzbunată. Şi afrontul pe 
care îl suferise el însuşi trebuia 
plătit. Dar viaţa lui losif trebuia 
să fie cruţată. Aceasta era situaţia 
complexă cu care se confrunta 
Potifar. 


Şi s-a descurcat relativ 
mulţumitor. Adică relativ 
mulţumitor pentru toate părţile 
implicate, poate cu excepţia lui 
losif. Şi chiar şi întemnițarea lui 
losif era de preferat pierderii 
vieţii - pentru că partea lui losif în 
aranjamentul făcut a fost temniţa. 
în temniţă 

Probabil că soţia lui Potifar nu era 
pe deplin mulţumită, pentru că 
ura şi răutatea ei erau atât de 
înverşunate încât nu ar fi putut fi 
satisfăcute decât prin executarea 
lui losif. Nu putea suporta gândul 
că acest sclav care o respinsese şi 
o umilise era încă în viaţă. Dar 
ştia că nu îl putea împinge pe 
Potifar prea departe. Era 
conştientă de încrederea pe care 
o avea acesta în losif şi de lipsa 
de încredere în ea. Nu voia să 
insiste până acolo încât Potifar să 


ceară o investigare a cazului. Era 
deja îngrijorată de faptul că losif 
i-ar putea spune soţului ei 
adevărul şi presimţea că acesta 
din urmă ar fi crezut mai degrabă 
mărturia sclavului său, decât 
povestea ei. într-adevăr, se 
întreba de ce losif nu ceruse până 
acum o audienţă şi o reabilitare. 
Cea mai bună cale pe care o avea 
de ales, s-a hotărât ea, era aceea 
de a lăsa totul de-acum în seama 
lui Potifar, în speranţa că, dacă ea 
nu avea să-l mai bată la cap, 
acesta avea să lase şi el lucrurile 
aşa cum le aranjase ea. Era, cu 
siguranţă, calea cea mai bună, 
gândea ea. 

De ce a ascuns losif sub tăcere 
adevârul cu privire la ceea ce se 
întâmplase? De ce nu s-a apărat şi 
nu s-a îndreptăţit în faţa stăpâ- 
nului său, spunându-i cum 


decursese totul? Nu este nimic 
mai cumplit decât să trăieşti sub 
povara unor acuzaţii false şi 
umilitoare! Caracterul lui losif 
fusese în mod grav denaturat şi 
discreditat de acuzaţiile 
mincinoase ale soţiei lui Potifar. 
Lucrul acesta avea să împiedice, 
în mod categoric, orice avansare 
la care ar fi putut spera. 

Cu siguranţă că totul fusese 
calculat ca să întârzie, dacă nu să 
ruineze pe deplin împlinirea 
viselor lui. îi stătea în putere să 
restabilească adevărul în faţa 
stăpânului său. De ce a ezitat să 
facă lucrul acesta? 

De ce a pastrat Iosif tacerea? 
Iosif avea un profund simţământ 
de recunoştinţă şi de îndatorare 
faţă de Potifar pentru bunătatea 


pe care o manifestase faţă de el şi 
pentru încrederea pe care i-o 
arâtase. Ştia că, dacă i-ar fi spus 
stăpânului adevărul cu privire la 
ce se întâmplase, cel mai probabil 
că acesta l-ar fi crezut. îi stătea 
pe limbă să-i prezinte lui Potifar 
lucrurile într-o cu totul altă 
lumină decât cea în care i le 
prezentase soţia lui. Dar s-a oprit 
la timp. Dacă ar fi făcut astfel, cu 
siguranţă că ar fi adus multă 
ruşine şi suferinţă asupra 
singurului om din Egipt care îi 
arâtase bunătate şi de a carui 
amabilitateşi bunăvoință se 
bucurase. L-ar fi îndurerat nespus 
dacă i-ar fi descoperit adevărul cu 
privire la cea care îi era soţie. Ca 
să-l cruţe pe acest om de 
suferinţa de a afla un adevăr atât 
de cumplit, Iosif a ales mai 
degrabă să sufere pedeapsa pe 


care, de fapt, o merita soţia lui 
Potifar. A o expune pe ea ruşinii 
ar fi însemnat să lase ca lovitura 
să cadă asupra onoarei stăpânului 
său. 

Decât să rostească vreun cuvânt 
care să-l rănească pe Potifar, 
Iosif a preferat să-şi asume el 
însuşi ruşinea şi disprețul. Avea 
să se expună singur crudei 
suspiciuni că ar fi greşit într-un 
mod atât de ticălos faţă de omul 
pe care ar fi trebuit să-l apere. Şi 
şi-a păstrat această atitudine 
iertătoare şi plină de îndurare şi 
după ce a fost eliberat din 
temniţă şi înălţat într-o poziţie 
atât de privilegiată. Atunci când i- 
a stat în putere să o pedepsească 
pe femeia care îl tratase cu o 
asemenea cruzime, el nu a ridicat 
niciun deget ca să facă acest 
lucru. în toată această situaţie, nu 


şi-a întinat cu nimic curăţia 
sufletului, ci a dat dovadă de cele 
mai înalte calităţi ale unui spirit 
îndurător şi iertător. Astfel, el nu 
a rostit niciun cuvânt de 
condamnare la adresa acelei 
femei nelegiuite, ci a îndurat în 
tacere răutatea ei. Nu a făcut 
niciun efort pentru a mai atrage 
şi pe altcineva în necazul lui. 

Cât despre Potifar, trimiţându-şi 
sclavul la închisoare, a făcut tot 
ceea ce era de aşteptat din partea 
lui ca să răzbune onoarea lui şi pe 
cea a soţiei lui. A facut acest 
lucru, dar l-a trimis într-o 
temniţă 

care se afla sub supravegherea 
lui. Era temniţa împăratului, 


„locul unde erau închişi 
întemniţaţii împăratului". Traduse 
literal, cuvintele înseamnă „casa 
rotundă", „casa rotundă unde 
erau închişi întemniţaţii 
împăratului". în cartea sa Daily 
Bible Illustration, în volumul 1, la 
pagina 382, Kitto descrie astfel 
un asemenea loc: „Un edificiu sau 
o parte dintr-o clădire oficială, de 
cele mai multe ori subterană, al 
cărei acoperiş, sau boltă, care se 
ridica imediat la suprafaţa 
pământului, era rotund, având 
forma unui castron răsturnat. Că 
la această formă se face referire, 
poate fi dedus din faptul că, în 
Geneza 40:15, aceeaşi construcţie 
este numită 'temniţă'." Kitto mai 
spune că „astfel de temnițe sunt 
încă folosite în Orient în anumite 
cazuri şi au, de obicei, o 
deschizătură în vârf, pe unde 


intră aerul şi lumina şi prin care 
sunt coborâţi prizonierii. Ele se 
află întotdeauna în incinta 
reşedinţei şefului gărzii sau a 
magistratului." 

Pedepsit ca un răufăcător 
într-un astfel de loc, aflat pe 
proprietatea şi sub 
supravegherea stăpânului său, a 
fost dus Iosif, fiind coborât prin 
deschizătura de sus şi apoi pus în 
lanţuri. în Psalmul 105:18 ni se 
spune că „i-au strâns picioarele în 
lanţuri, l-au pus în fiare". Zvonuri 
cu privire la acest tratament plin 
de cruzime au început, cu 
siguranţă, să circule prin întreaga 
incintă, alinând sensibilităţile 
rănite, satisfăcând, într-o anumită 
măsură, ura aprinsă a stăpânei 
palatului şi dând impresia că 
Potifar îşi revărsase mânia asupra 
sclavului său, pentru că îi 


insultase soţia. Astfel, spera 
Potifar, chestiunea aceasta avea 
să fie repede uitată, iar soarta lui 
Iosif avea să fie cumva mai 
uşoară, pe măsură ce atenţia 
tuturor avea să fie atrasă câtre 
vreun nou scandal. 

Părea o situaţie rea. Iosif nu 
facuse nimic greşit, dar era 
pedepsit ca un râufăcător. 
Probabil că îi era greu să 
înţeleagă. Făcuse ceea ce ştia că 
era corect. Şi pentru aceasta i se 
plătise cu suferinţă. işi păstrase 
integritatea în faţa unei mari 
ispite. Nu-şi înşelase stăpânul şi 
nici nu trădase încrederea pe 
care acesta şi-o pusese în el. 
Fusese cinstit şi credincios. Nu-şi 
întinase sufletul cu nicio 
necurâţie. Dar era tratat ca şi 
când ar fi făcut exact contrariul. 
Oare merita să-L. slujească pe 


Iehova? 

Putea fi mai râu 

Oricât de groaznică părea, 
situația în care se afla Iosif nu era 
atât de rea cum ar fi putut să fie. 
Putea fi cu mult mai rea. Era 
destul de rău că se afla în temniţă 
fiind nevinovat. Dar ar fi fost cu 
mult mai rău dacă s-ar fi aflat în 
temniţă fiind vinovat. Prin 
deschizâtura temniţei de forma 
unui dom, Iosif încă mai putea să 
privească spre Dumnezeu şi să 
înalțe un apel tăcut către Acela 
căruia Ii slujiseră părinţii lui. 
Putea să-l. roage să-l reabiliteze 
înaintea oamenilor şi să-l scoată 
din locul acela. 

Şi aşa a şi făcut. Nu şi-a pierdut 
încrederea. Nu s-a lăsat doborât 
de amărăciune. Fără îndoială că, 


pentru un timp, a fost descurajat, 
tulburat, confuz. Dar a rămas la 
principiile lui. Prin întunericul 
acela, cumva, Dumnezeu Se afla 
la lucru. Acest aparent obstacol 
contribuia, aşa cum avea să 
înţeleagă mai târziu, la împlinirea 
planurilor lui Dumnezeu. în cele 
din urmă, Iosif a revenit la vechea 
lui încredere şi mângâiere. Era în 
slujba marelui Dumnezeu al lui 
Avraam, Isac şi Iacov - în slujba 
lui Iehova-iire, a Domnului care 
„poartă de grijă", a Domnului 
care „Se va îngriji”. A lăsat încă o 
dată totul în mâinile lui 
Dumnezeu şi... a aşteptat. 

Pe măsură ce i-a revenit 
încrederea în Dumnezeu, Iosif a 
devenit din nou acea fire veselă, 
iar starea lui sufletească s-a 
schimbat de la deznădejde la 
curaj. Această schimbare a fost 


atât de evidentă încât, aşa cum Îi 
câştigase cândva încrederea lui 
Potifar, acum 1-a impresionat 
foarte mult pe temnicer, astfel că 
i-au fost uşurate condiţiile de 
detenţie, i-au fost îndepărtate 
lanţurile şi a avut parte de un tra- 
tament mult mai bun din partea 
tuturor acelora cu care avea de-a 
face. în cele din urmă, a ajuns 
slujitorul de încredere al mai- 
marelui temniţei. Acesta i-a 
încredinţat lui Iosif grija tuturor 
celorlalţi prizonieri. Din nou îşi 
câştigase drumul către poziţia de 
conducător. 

O za într-un lanţ 

i 

Acestui incident al ispitirii şi 
întemniţării lui Iosif i s-a acordat 
spațiul pe care îl ocupă în Sfintele 
Scripturi nu pentru că el, în sine, 
ar fi de o importanţă copleşitoare. 


Şi alţi bărbaţi ai lui Dumnezeu au 
fost ispitiţi. Şi alţii au fost 
întemnițați pe nedrept. Episodul 

acesta este prezentat aici pentru 
că reprezintă o za importantă în 
lanţul evenimentelor care l-au 
adus pe Iosif înaintea lui Faraon 
şi care l-au făcut „stăpân peste 
toată ţara Egiptului". 

Probabil că Iosif se întreba cărui 
scop îi servea şirul de împrejurări 
care conduseseră la toată 
nedreptatea ce se abâtuse asupra 
lui. Şi noi suntem înclinați să 
punem aceeaşi întrebare. De ce 
totul era, aparent, atât de rău? 
Răspunsul este acela că Iosif 
trebuia să ajungă în temniţă 
pentru a se afla pe traseul direct 
al providenţei lui Dumnezeu. în 


scurt timp, în acea temniţă aveau 
să ajungă doi prizonieri 
importanţi. Dacă Iosif nu ar fi fost 
acolo la momentul potrivit, ce 
pierdere uriaşă s-ar fi produs! 
Aşadar, succesiunea 
evenimentelor şi şirul 
împrejurărilor, care păreau atât 
de crude, de nedrepte şi de 
inoportune, aveau un scop bine 
stabilit. Toate făceau parte din 
acea lucrare împreună, spre bine, 
a tuturor lucrurilor. Erau 
necesare pentru a aduce la 
îndeplinire planurile lui 
Dumnezeu. în temniţă, Iosif se 
afla în locul potrivit. Se afla acolo 
la timpul potrivit. Fiecare pas al 
acestui proces era sub control 
providenţial. lar rezultatele, aşa 
cum vom vedea, urmau să fie 
extraordinar de bune. Dumnezeu 
ştie bine ce face. Ştie şi cum să 


procedeze. Nu face niciodată 
greşeli. Fiecare mişcare a Sa este 
o mişcare controlată. Doar când 
ne aşezăm în mâna Sa - doar 
atunci şi doar acolo - putem fi în 
siguranţă. El este Dumnezeul 
care „poartă de grija". 

» CAPITOLUL 15 

Ispită, rezistenţă, biruința 

Istoria vieţii lui losif este relatată 
într-unui dintre cele mai vechi 
manuscrise din lume. Au trecut 
trei mii de ani de când a fost 
trăită şi scrisă. De-a lungul 
acestor secole a fost păstrată şi 
îngrijită. A fost transmisă din 
generaţie în generaţie ca una 
dintre cele mai frumoase şi mai 
încântătoare creaţii literare ale 
lumii. A fost inclusă şi a devenit o 
parte importantă a unei carți care 
a fost tradusă în o mie de limbi şi 
a circulat în orice parte a lumii. 


Cartea aceasta este cunoscută ca 
Sfânta Scriptură, sau Scrierile 
Sacre. Este alcătuită din şaizeci şi 
şase de secţiuni, sau diviziuni, iar 
istoria lui losif face parte chiar 
din prima dintre acestea, numită 
cartea Genezei, sau Cartea 
începuturilor. 

Această carte, Sfânta Scriptură, 
este o carte de învăţătură. Dar 
este mai mult decât atât. Este o 
carte a ilustraţiilor. Conţine o 
serie de descrieri plastice, care 
ilustrează învățături valoroase. 
învăţătura ei este cea mai 
prețioasă învăţătură din lume. Cel 
care are această învăţătură, care 
ascultă de ea şi o pune în practică 
este pregătit şi echipat să facă 
faţă oricărei situaţii pe care ar 
putea să o întâlnească de la 
naştere până la moarte. 

Istoria vieţii lui losif este mai mult 


decât o poveste fascinantă, 
înţeleasă corect, ea este un 
adevărat manual pentru o vieţuire 
corectă. Este la fel de prețioasă şi 
azi cum a fost atunci când a fost 
trăită şi atunci când a fost scrisă. 
Este o comoară de instruire 
pentru 

tinerii de astăzi, aşa cum a fost 
întotdeauna, de-a lungul 
secolelor. Şi vom pierde mult 
dacă vom lasa ca interesul nostru 
pentru finalul „poveştii" să ne 
împiedice să înţelegem bine 
adevărata învăţătură care a fost 
destinată să ne-o transmită. 
Ispite comune tuturor 
tinerilor 

Ispitele cu care se confruntau 
tinerii din vremea lui losif sunt 
comune cu cele ale tinerilor de 


astăzi. Problema de puritate cu 
care s-a confruntat losif stă astăzi 
şi în faţa noastră. Toți tinerii se 
confruntă cu ea. întotdeauna a 
existat o problemă a purității, 
legată de generaţia tânără. 
întotdeauna au existat tineri care 
au cedat şi au ajuns la o amarnică 
şi ruşinoasă înfrângere în faţa 
atrăgătoarei ispite a pierderii 
castităţii. Şi întotdeauna au 
existat alţi tineri, care au obţinut 
o glorioasă biruinţă asupra 
acestor ispite şi au ieşit din ele, 
asemenea lui losif, puternici şi 
nevâtămaţi. Experienţa lui losif 
ne oferă un adevărat manual de 
biruinţă asupra întinării. în 
această istorie, tinerii de astăzi 
au o inestimabilă carte de 
instrucţiuni însoţite de cele mai 
vii ilustraţii, care să-i ajute pe 
calea biruinţei asupra 


impulsurilor înjositoare ale 
trupului. Tinerii de astăzi au 
nevoie de un astfel de manual în 
aceeaşi măsură ca tinerii din 
veacurile de altădată, dacă nu 
chiar într-o măsură mai mare. Ei 
nu diferă prin nimic faţă de tinerii 
din toate timpurile, de când există 
pe pământ bărbaţi şi femei. Iar 
păcatele trupului sunt acum cu 
mult mai perfide şi mai 
atrăgătoare decât oricând înainte. 
Aceia care cunosc timpurile în 
care trăim, în special aceia care 
sunt familiarizați cu starea de 
lucruri care există în şcoli şi în 
colegii, în familie şi la locul de 
muncă, ştiu foarte bine că tinerii 
de astăzi se confruntă cu o 
problemă de proporţii majore în 
ceea ce priveşte curăâţia. Mai mult 
decât atât, ea diferă în anumite 
aspecte esenţiale de cea de 


altădată. în orice caz, problema 
care stă în faţa noastră este într-o 
formă acută. Este o problemă 
pentru care nu poate exista o altă 
soluţie decât cea pe care a găsit-o 
losif cu ajutorul lui Dumnezeu, pe 
care Dumnezeu însuşi i-a oferit-o 
şi care este soluţia lui Dumnezeu. 
Este o soluţie bazată pe 
adevărurile pe care ni le 
descoperă Dumnezeu în Sfânta 
Scriptură şi ilustrată de 
mişcătoarea istorie a vieţii lui 
losif. 

Calea neîntinaării 

Aceste adevăruri se găsesc în 
diferite pasaje ale Sfintei 
Scripturi şi se adresează tinerilor. 
Unul dintre ele este: 

„Cum îşi va ţine tânărul curată 
cărarea?" Şi răspunsul urmează 


imediat: „îndreptându-se după 
Cuvântul Tău." (Psalm 119:9). 
Aş vrea să presupun, şi cred că 
nu greşesc făcând astfel, că 
fiecare tânăr care citeşte aceste 
cuvinte doreşte să descopere 
calea câtre o viaţă curată. 
Trebuie să subliniem faptul că 
acest pasaj ne sugerează că o 
viață curată nu este rezultatul 
întâmplării, al plutirii în derivă. 
Pentru o astfel de viaţă trebuie 
ca, mai întâi, să te indrepți în 
mod voit în această direcţie. 
Multe lucruri în viaţă pot să ceară 
o orientare voită. Dar nimic nu 
necesită mai multă grijă şi mai 
multă atenţie decât acest aspect 
al trăirii unei vieţi curate. Aici, 
nimic nu poate fi lăsat la voia 
întâmplării, a părerilor nesigure 
sau a gândurilor superficiale. Şi, 
mai ales, nu trebuie lăsat la voia 


propriei judecăţi, a sentimentelor, 
a emoţiilor sau a impulsurilor 
noastre. 

Versetul ne învaţă, de asemenea, 
că există o singură cale de a ne 
orienta spre direcţia cea bună, şi 
anume: „după Cuvântul Tău". 
Aceasta nu poate însemna nimic 
altceva decât învăţăturile foarte 
hotărâte şi foarte clare pe care le 
găsim în Cuvântul lui Dumnezeu, 
referitoare la o viaţă curată şi la 
modul în care poate fi ea trăită. 
„indreptându-se'" 

Un al doilea pasaj este: 

„V-am scris, tinerilor, fiindcă 
sunteţi tari şi Cuvântul lui 
Dumnezeu rămâne în voi, şi aţi 
biruit pe cel râu. Nu iubiţi lumea, 
nici lucrurile din lume. Dacă 
iubeşte cineva lumea, dragostea 
Tatălui nu este în El. Căci tot ce 
este în lume: pofta firii 


pământeşti, pofta ochilor şi 
lâudăroşia vieţii nu sunt de la 
Tatăl, ci din lume. Şi lumea şi 
pofta ei trec, dar cine face voia lui 
Dumnezeu rămâne în veac." (1 
loan 2:14-17). 

Acest îndemn le este adresat 
tinerilor care sunt puternici şi 
curaţi pentru că s-au îndreptat 
după Cuvântul lui Dumnezeu şi 
acest Cuvânt a rămas în ei, astfel 
că au reuşit să-l biruie pe marele 
vrâjmaş al sufletelor. Cu toate 
acestea, şi ei au nevoie să fie 
avertizaţi. Şi ei trebuie să fie 
atenţi pentru a-şi păstra în 
continuare cârarea curată. 
înaintea lor este 

prezentat contrastul dintre 
dragostea faţă de Dumnezeu şi 
dragostea faţă de lume, dintre a 


face voia lui Dumnezeu şi a urma 
poftele lumii. Iosif a câştigat 
biruinţa asupra întinării pentru că 
dragostea faţă de Dumnezeu se 
afla pe primul loc în inima lui şi 
pentru că el a pus ascultarea de 
voia lui Dumnezeu mai presus de 
orice altceva în viaţa lui. 
Biruinţa deplină 

în acest pasaj, apostolul loan se 
referă la trei lucruri ca fiind suma 
a „tot ce este în lume". El declară 
că aceste lucruri sunt „pofta firii 
pământeşti, pofta ochilor şi 
lăudăroşia vieții". Acestea sunt 
cele trei forme în care păcatul 
omenesc îşi găseşte exprimarea. 
Ele sunt, prin urmare, cele trei 
mari păcate ale fiecărui popor de 
pe pământ şi ale fiecărei inimi 
omeneşti - pofta, lăcomia şi 
mândria. 

Dorinţele omeneşti se proiectează 


în trei domenii principale. Există 
dorinţa de a ne bucura de lucruri, 
dorinţa de a obţine lucruri şi 
dorinţa de a face lucruri. 

Dorinţa de a te bucura de lucruri 
are de-a face cu toate poftele sau 
dorinţele din corpurile noastre, cu 
acele lucruri de care ne putem 
bucura prin simţurile noastre. 
Dorinţa de a obţine lucruri are 
de-a face cu lumea din afara 
noastră, cu lucrurile pe care 
putem şi vrem să le avem. 
Dorinţa de a face lucruri are de-a 
face cu tot ceea ce putem realiza 
pentru a influenţa lumea din afara 
noastră. 

Tinerii vor să-şi petreacă timpul 
în mod plăcut, să se bucure de 
placerile vieţii. Vor să facă bani. 
Şi au ambiția de a profita cât mai 
mult de viaţa lor. Toate acestea 
sunt pe deplin îndreptăţite, fireşti 


şi destul de normale. 

Dar, când se manifestă prin 
folosirea dorințelor corpului într- 
un mod contrar voinţei lui 
Dumnezeu, atunci dorinţa de a te 
bucura de lucruri devine pofta 
firii pământeşti. 

Când este satisfăcută într-un mod 
care contravine voinţei lui 
Dumnezeu, atunci dorinţa de a 
avea tot felul de lucruri, de a 
folosi banii, devine pofta ochilor, 
sau lăcomie. 

lar când cea mai înaltă dorinţă 
omenească, numită ambiţie, 
dorinţa de a realiza ceva, de a 
folosi la maximum abilităţile şi 
capacităţile proprii, conduce la o 
viaţă care nu îl are în centru pe 

Dumnezeu, o numim mândrie, sau 
lăudăroşenia vieţii. Ea înseamnă 


să alergi după lucruri care 
glorifică eul, în loc să cauţi acele 
lucruri care-L glorifică pe 
Dumnezeu. 

El era împotriva păcatului 
Calvin Coolidge, cândva 
preşedinte al Statelor Unite, a 
fost un om al cuvintelor puţine. 
într-o duminică, pe când locuia la 
Casa Albă, s-a dus la biserică 
neinsoţit de soţia sa. Când el s-a 
întors acasă, doamna Coolidge 
spera să obţină o relatare a 
predicii. După ce s-au aşezat la 
masă pentru a servi cina, ea a 
aşteptat din partea lui câteva 
comentarii cu privire la serviciul 
religios din dimineaţa aceea. Dar 
nu a apărut niciunul. în cele din 
urmă, exasperată, a întrebat: 

- Calvin, a fost o predică buna? - 
Da. 

- A fost lungă? -Nu. 


Apoi, după o pauză, doamna 
Coolidge a continuat: 

- Ei bine, şi despre ce a fost 
predica? 

- Păcat. 

- Şi ce a spus despre păcat? 

- Era împotriva lui. 

Dacă şi eu, cu ajutorul lui 
Dumnezeu şi al lecţiei pe care ne- 
o dă experienţa lui Iosif, vă voi 
putea convinge să fiţi împotriva 
păcatului, atunci această carte nu 
a fost scrisă în zadar. 

Cu ceva timp în urmă, am 
observat într-o librărie câteva 
cărţi care arătau bine, aşezate pe 
un raft împreună cu anunţul: 
„Uşor murdărite şi, de aceea, 
mult reduse ca valoare." Vieţile 
câtor tineri nu ajung în felul 
acesta - uşor murdărite şi mult 
reduse ca valoare! Păcatul face 
acest lucru. 


De aceea, întrebarea psalmistului 
este foarte importantă: „Cum îşi 
va ţine tânărul curată cărarea?" 
Cu alte cuvinte: Cum poate un 
tânăr să-şi păstreze drumul vieţii 
curat, clar şi nepâtat? Lupta este, 
într-adevăr, cumplită, mai 
cumplită astăzi, în multe privinţe, 
decât era pe vremea lui Iosif. Nu 
numai în lumea de afară, a 
afacerilor, a plăcerii, a societăţii 
şi a distracţiei, ci şi înăuntrul 
nostru există o 

citadelă pe care vrâăjmaşul 
sufletelor noastre o asaltează în 
mod continuu. El nu se odihneşte 
niciodată. Prin atacuri frontale, 
dar şi din flancuri, lansate cu 
mare iscusinţă şi agerime, el 
încearcă să ne înfrângă rezistenţa 
şi să ne supună inima. Sunt ocazii 


în care face ca imoralitatea, lipsa 
de castitate, să fie nespus de 
atrăgătoare. El ne amăgeşte să 
renuntam la principii, să ne 
sacrificâm idealurile şi să ne 
coborâm standardele. Cel mai 
adesea, atacul este insidios, 
viclean, iscusit şi subtil. 
Asemenea acţiunii unui ţintaş de 
elită care trage dintr-un loc 
ascuns sau asemenea unui gaz 
otrăvitor, atacul vine pe ascuns şi 
pe tăcute - devastând, paralizând 
Şi viciind chiar şi aerul din jur. 

El a gasit calea biruinţei 

Iosif a găsit calea biruinţei. Nu în 
el însuşi. Şi-a dat seama că 
trebuie să o caute în afara lui - la 
Dumnezeu. Adevărul este că eul, 
șinele, nu se poate birui niciodată 
pe el însuşi. Calea lui Iosif nu este 
numai cea mai bună cale, ci şi 
singura cale. Dacă alegi o alta, te 


îndrepţi în mod sigur spre 
înfrângere. „Cum aş putea să fac 
eu un rău atât de mare şi să 
păcătuiesc împotriva lui 
Dumnezeu?" Aceasta a fost calea 
lui Iosif. El a câştigat biruinţa 
îndepărtându-şi privirea de la el 
însuşi şi îndreptând-o spre 
Dumnezeu. Această cale te va 
duce şi pe tine la biruinţă. 

Dar nu trebuie să trecem cu 
vederea că a depinde întru totul 
de Dumnezeu, ca El să câştige 
bătăliile pentru noi, nu înseamnă 
că noi suntem eliberaţi de 
responsabilitatea de a ne 
împotrivi ispitei, îndemnul 
Scripturii: „supuneţi-vă... lui 
Dumnezeu" este imediat urmat de 
„Impotriviţi-vă diavolului". Niciun 
om nu a biruit vreodată păcatul 
fără ca el însuşi să facă vreun 
efort. Iosif a făcut eforturi. Atunci 


când se împotrivea „în toate 
zilele" ispitei, el era întărit, aşa 
cum şi noi suntem întotdeauna 
întăriţi prin puterea care vine 
direct de la Dumnezeu. Aşa cum a 
fost în cazul lui Iosif, aceasta va fi 
întotdeauna calea sigură spre 
victorie. 

» CAPITOLUL 16 

Cei doi întemnițați ai lui Faraon 
Căpetenia străjerilor lui Faraon, 
executorul regal, 1-a trimis pe 
sclavul său, losif, la închisoare. 
Dar losif nu a mers acolo singur. 
Raportul biblic ne spune că 
„Domnul a fost cu losif şi Şi-a 
întins bunătatea peste el. L-a 
făcut să capete trecere înaintea 
mai-marelui temniţei. Şi mai- 
marele temniţei a pus sub 
supravegherea lui pe toţi 
întemniţaţii care erau în temniţă. 
Şi nimic nu se făcea acolo decât 


prin el. Mai-marele temniţei nu se 
mai îngrijea de nimic din ce avea 
losif în mână, pentru că Domnul 
era cu el. Şi Domnul îi dădea 
izbândă în tot ce făcea." 

Vechea istorie se repetă. Aşa cum 
fusese în casa lui Potifar, se 
întâmplă şi acum, în temniţa 
împăratului. Credincioşia, 
sârguinţa, capacitatea de 
adaptare, buna dispoziţie şi 
amabilitatea îşi primesc răsplata 
cuvenită, şi încă foarte repede. 
Prin tăria sa de caracter, în loc să 
rămână un întemnițat ca oricare 
altul, losif a ajuns să 
îndeplinească responsabilităţile 
guvernatorului închisorii. Mai- 
marele temniţei, obişnuit să aibă 
de-a face cu tot felul de criminali 
şi să evalueze caracterele 
oamenilor, şi-a dat repede seama 
că losif era altfel decât cei care îi 


erau încredinţaţi în mod obişnuit 
pentru a-i păzi. Este foarte 
probabil ca el să-şi fi dat seama şi 
de faptul că, în acest caz, Potifar 
nu fusese atât de mânios pe cât 
era de aşteptat în asemenea 
circumstanţe. Poate că 
temnicerul a fost destul de ager 
la minte ca să ghicească, de 
asemenea, că losif nu se făcuse 
vinovat 

de vreo fărădelege, ci fusese adus 
acolo doar ca ţap ispăşitor, în 
locul altcuiva. Adevăratul obiect 
al mâniei lui Potifar nu era losif, 
astfel că era posibil ca el să fi fost 
aruncat în temniţă doar de dragul 
aparenţelor, ca să-l protejeze pe 
adevăratul vinovat. 

în orice caz, purtarea lui era de 
aşa natură, înfăţişarea şi atitu- 


dinea lui erau atât de voioase şi 
de prietenoase, iar încrederea lui 
în Dumnezeu atât de evidentă - şi 
manifesta o asemenea dispoziţie 
de a-i binedispune şi ajuta pe 
tovarăşii lui de temniţă - încât nu 
a trecut mult timp până când losif 
a fost promovat ca supraveghetor 
al deţinuţilor şi al activităţilor lor. 
Totul a fost lăsat în grija lui. I-au 
fost scoase lanţurile, astfel încât 
să se poată mişca liber, şi i-au 
fost încredințate multe 
responsabilităţi pe care, în mod 
obişnuit, trebuia să le 
îndeplinească mai-marele 
temniţei. 

Mai-marele paharnicilor şi 
mai-marele pitarilor 

între timp, evenimente de mare 
importanţă pentru losif aveau loc, 
fără ca el să ştie, în măreaţa lume 
de deasupra. La curtea lui Faraon 


ieşiseră la iveală aranjamentele 
unui complot, posibil chiar 
împotriva vieţii lui Faraon, şi, 
înainte de a se putea face toate 
investigaţiile necesare, unii dintre 
dregătorii curţii au fost trimişi 
degrabă în temniţă, până când 
chestiunea avea să fie pe deplin 
cercetată, iar cei vinovaţi aveau 
să fie identificaţi cu certitudine. 
Doi dintre aceşti dregători, care 
atrăseseră suspiciunea asupra 
lor, au fost aduşi în temniţa unde 
se afla losif şi au fost daţi în grija 
lui. 

Aceştia sunt descrişi ca fiind 
„mai-marele paharnicilor" şi „mai- 
marele pitarilor" lui Faraon. însă 
aceste titluri nu reuşesc să 
exprime pe deplin importanţa şi 
prestigiul funcţiilor pe care le 
ocupau cei doi. Mai-marele 
paharnicilor îndeplinea o slujbă 


de o importanţă neobişnuită. în 
mâinile lui era încredinţată însăşi 
viaţa lui Faraon, iar o astfel de 
slujbă era ocupată doar după cea 
mai atentă examinare, pentru a fi 
aleasă o persoană demnă de 
încredere. Poziţia lui, aproape de 
împărat, îi dădea posibilitatea de 
a fi ascultat de acesta şi, în 
consecinţă, de a exercita o 
anumită influenţă asupra lui. O 
astfel de poziţie de apropiere 
permanentă faţă de persoana 
regală era râvnită de mulţi şi era 
conferită doar acelor persoane în 
care împăratul şi consilierii 
acestuia aveau cea mai mare 
încredere. Datoria mai-marelui 

paharnicilor era aceea de a 
examina orice urma să bea 
împăratul şi de a gusta pentru a 


se convinge că nu era otrăvit. 
Faptul că avea intrare liberă la 
împărat făcea ca multe persoane 
care doreau să aducă în atenţia 
împăratului vreo problemă de 
interes personal să apeleze la el 
pentru a câştiga favoarea regală 
pentru proiectele lor. Prin 
urmare, el se afla într-o poziție- 
cheie pentru a fi ademenit în 
orice intrigă sau complot care îi 
implica pe membrii familiei 
regale. „Mai-marele pitarilor', 
sau, într-o traducere literală, 
„mai-marele bucâătarilor" 
împăratului, ocupa un post 
similar, legat însă de hrana lui 
Faraon, nu de băutura acestuia. 
Şi el avea o poziţie de mare 
responsabilitate şi trebuia să aibă 
încrederea deplină a stăpânului 
lui regal. Bucătăriile regale, 
alături de toate aranjamentele 


culinare de la palat, erau sub 
directa lui supraveghere. 

Iosif da dovada de compasiune 
Aceştia au fost cei doi oameni, cei 
doi dregători, care, la un an de 
când se afla Iosif acolo, au venit 
să împartă temniţa cu el. Nimeni 
nu ştie ce făcuseră sau ce se 
bănuia că făcuseră. Se pare că 
existase o încercare de a-l otrăvi 
pe împărat şi că, în cercetarea 
tuturor acelora care aveau în 
vreun fel sau altul legătură cu 
masa lui, fuseseră prinşi şi aceşti 
doi înalţi slujbaşi de la curtea 
împăratului. Această presupunere 
este susţinută de pedeapsa 
extremă care a căzut asupra mai- 
marelui pitarilor în urma 
investigaţiilor care au fost făcute. 
Doar un atentat asupra vieţii 
monarhului putea să aducă o 
asemenea sentinţă asupra unui 


personaj atât de important. 
Aceşti doi deţinuţi se aflau într-o 
stare de incertitudine şi de 
încordare atât de vizibilă încât au 
stârnit nu numai interesul, dar şi 
compasiunea lui Iosif. Nu avea 
cum să nu observe privirile lor 
mereu coborâte spre pământ şi 
teama şi presimţirile rele care le 
marcau întreaga purtare. A căutat 
să le uşureze cumva povara 
sufletească, manifestând faţă de 
ei o bunătate şi o amabilitate 
pline de compasiune. 

Iosif nu avea cum să ştie ce 
influenţă extraordinară avea să 
aibă asupra viitorului lui venirea 
în temniţă a acestor doi oameni. 
Nu acesta era motivul pentru 
care se purta cu bunătate faţă de 
ei, străduindu-se să le aline 
mâhnirea. Dar, odată cu venirea 
lor, sosise 

momentul unei evoluţii clare în 
cariera lui Iosif. Adevărata impor- 
tanţă şi semnificaţie a acestui 
eveniment este prezentată cu 
adâncă înţelegere de marele 
predicator londonez Joseph 
Parker, în comentariile sale 
asupra Genezei făcute în People's 
Bible. El scrie: 

Totul în viaţă are un rost 
„Niciun om nu trăieşte doar 
pentru sine. Se produce o mică 
supărare în casa împăratului şi, 
într-un fel sau altul, ea se leagă 
direct de o mulţime de 
evenimente care se petrec la o 
mică distanţă de palat. Te 
ciocneşti de un om în întuneric; el 
te mustră pe un ton iritat şi, în 
acel ton iritat, recunoşti vocea 
fratelui tâu demult pierdut. 


Traversezi strada fără să ştii de 
ce şi întâlneşti acolo destinul 
vieţii tale. Un copil îţi povesteşte 
micul lui vis şi visul acela îţi 
trezeşte amintiri dragi, care 
aruncă lumină asupra unui 
segment întunecat şi neplăcut din 
viaţa ta. Unii oameni nu cred în 
drame, fără să ştie că întreaga 
viaţă nu este altceva decât o 
dramă în continuă desfăşurare. 
Viaţa este un amestec de forțe. 
Mai-marele paharnicilor îi dă lui 
Faraon un pahar în care era o 
muscă, iar mai marele-pitarilor 
strică aluatul. Aceste lucruri 
trebuie să fie adăugate la altele, 
iar din combinaţia lor urmează să 
ia naştere unul dintre cele mai 
emoţionante şi mai minunate 
incidente care se găsesc în 
tezaurul istoriei. Nu ştim ce se 
întâmplă în jurul nostru şi cum 


urmează să fim prinşi în anumite 
procese colaterale. în viaţa 
noastră există un drum principal, 
dar există şi numeroase străduţe 
colaterale. Te întâl-neşti 
întâmplător cu un om, intri în 
conversaţie cu el şi afli un lucru 
pentru care, mai înainte, ai fi dat 
aur ca să îl afli, dacă ai fi ştiut de 
unde. 

Totul în viaţă are un rost. 
Greşelile îşi au rostul lor. Adesea, 
neînțelegerile conduc la armonii 
mai înalte. Niciun om nu poate 
trăi fără semenii lui. Este trist, 
într-adevăr, ca, la un moment dat, 
să trebuiască să ne simţim 
obligaţi faţă de un paharnic sau 
faţă de un brutar (pitar). Dar nu 
avem încotro. Nu are niciun rost 
să încercăm să scuturăm din sac 
elementele care nu ne plac. Nu 
putem să întemeiem o colonie 


într-o ţară imaginară, în care să 
avem totul după gustul şi după 
alegerea noastră. Muncitorul de 
pe stradă, copilul din şanţ, 
nenorocitul de la mansardă - toţi 
aceştia, alături de regi şi de 
preoţi, au de-a face cu marele şi 
misteriosul conţinut a 

ceea ce numim viaţă umană. 
Dumnezeu Se coboară 
întotdeauna la noi, pe căi 
nebănuite, pentru a ne întâlni pe 
neaşteptate şi pentru a face 
rugurile să ardă şi să devină 
temple ale prezenţei Sale. Putem 
să plecăm de-acasă după 
mâăgăriţele tatălui nostru şi să ne 
întoarcem încoronați. Există 
oameni cărora nu le place religia 
pentru că este atât de 
misterioasă, fără să ştie că însăşi 


viaţa lor este un mister care se 
adânceşte continuu. Ori de câte 
ori vor să fugă din prezenţa 
acestui mister, trebuie să fugă de 
însăşi existenţa lor." 

Sosirea în temniţă a acestor doi 
prizonieri nobili a însemnat foarte 
mult pentru Iosif chiar înainte ca 
ei să fi avut acele vise importante. 
Ei se învârtiseră prin cercurile de 
la curte. Ştiau ce se întâmplă prin 
ţară. îi cunoşteau pe oamenii mari 
ai naţiunii; se aflaseră în preajma 
demnitarilor, a curtenilor, a 
ofiţerilor, a preoţilor şi a 
oamenilor de ştiinţă care 
frecventau curtea lui Faraon. Prin 
relaţiile de fiecare zi pe care le 
avea cu aceşti oameni, Iosif a 
avut posibilitatea de a obţine 
informaţii preţioase, pe care avea 
să le folosească mai târziu, când 
avea să ajungă el însuşi în 


cercurile de la curte. A aflat 
multe lucruri despre caracterul 
împăratului, despre obiceiurile şi 
practicile de la curte, despre 
lucrurile care influenţau gândirea 
publică, despre detaliile 
guvernării şi despre condiţiile 
generale care existau în ţară şi în 
mijlocul poporului acesteia. 
Funcţionarii şi demnitarii căzuţi 
în dizgrație sunt mult mai dispuşi 
să fie comunicativi cu privire la 
afaceri de importanţă majoră, 
decât sunt cei care se bucură de 
favorurile curţii, şi mai ales faţă 
de o persoană aflată în poziţia lui 
Iosif. 

Aniversarea lui Faraon 

Era un obicei, legat de 
aniversarea zilei de naştere a lui 
Faraon, ca acesta să ia decizii în 
legătură cu soarta deținuților 
politici - să-i pună în libertate pe 


cei care puteau să fie eliberaţi şi 
să-i execute pe cei care meritau 
să moară. Astfel, nu este deloc 
surprinzător că, deoarece se 
apropia ziua de naştere a 
Suveranului, mai-marele 
paharnicilor şi mai-marele 
pitarilor erau tot mai îngrijoraţi. 
Cu trei nopţi înainte de 
aniversarea lui Faraon, aceşti doi 
bărbaţi au avut vise despre care 
credeau că au o anumită legătură 
cu soarta care îi aştepta. Dar, 
oricât de mult s-au gândit la 
semnificaţia lor, nu au 

putut ajunge la nicio concluzie 
sigură. Cu toate acestea, şi unul, 
şi celalalt erau convinşi ca visele 
lor erau profetice. 

în dimineaţa următoare, când i-a 


văzut, Iosif şi-a dat seama că erau 
mult mai abătuţi decât de obicei, 
chiar mâhniţi. Cunoscând el 
însuşi ce înseamnă să fii mâhnit, 
Iosif şi-a exprimat simpatia şi 
compasiunea faţă de tovarăşii lui 
de temniţă, întrebând: „Pentru ce 
aveţi o faţă aşa de posomorâtă 
azi?" 

Fi au răspuns: „Am visat un vis şi 
nu este nimeni care să-l tăl- 
mâcească." 

Iosif ştia câte ceva despre vise. A 
fost imediat interesat să afle mai 
mult. Voia să-i ajute pe aceşti 
oameni. Poate că Dumnezeu avea 
să-l facă în stare de acest lucru, 
dându-i o înţelegere specială cu 
privire la însemnătatea viselor 
lor. Nu realiza cât de important 
avea să fie acest moment pentru 
el, dar şi acum, aşa cum făcea de 
obicei, s-a îndreptat către 


Dumnezeu pentru a primi 
călăuzire. A fost îndemnat să 
spună: „lălmăcirile sunt ale lui 
Dumnezeu. Istorisiţi-mi dar visul 
vostru." 

Spunând acest lucru, el nu 
pretindea câtuşi de puţin că este 
Dumnezeu sau măcar că posedă 
înţelepciunea lui Dumnezeu. Cu 
toate acestea, era dispus să facă 
tot ce depindea de el pentru a-i 
ajuta pe aceşti oameni şi a vorbit 
din convingerea că Dumnezeu îl 
va face în stare să-i ajute, dându-i 
acea înţelepciune prin care să le 
poată arâta adevărata 
semnificaţie a viselor pe care le 
avuseseră. 

Iosif nu-şi pierduse credinţa 
Din răspunsul pe care li 1-a dat 
acestor oameni aflaţi în 
încurcătură, este evident că Iosif 
nu-şi pierduse credinţa. El încă 


mai credea în propriile vise. Prin 
urmare, încă mai credea în 
Dumnezeu, în ciuda tuturor 
acelor ani de dezamăgiri şi de 
speranţe amânate. După o 
experienţă ca a lui, mulţi oameni 
le-ar fi răspuns acestor visăâtori: 
„Uitaţi-vă visele. Alungaţi-le din 
mintea voastră. Ele nu înseamnă 
nimic şi, cu cât le veţi acorda mai 
puţină atenţie, cu atât veţi fi mai 
liniştiţi. Visele sunt simple 
amăgiri. Şi eu le-am avut pe-ale 
mele, şi uitaţi unde m-au adus! 
Cândva gândeam şi eu, ca şi voi, 
că ar putea fi ceva profetic în ele. 
Dar am învăţat că lucrul 

acesta nu este adevarat. Nu sunt 
decât nişte simple închipuiri, ca 
să vă amăgească. Aşa a fost cu 
mine. La fel va fi şi cu voi." 


Dar, cu toate că putea să fie, nu 
aceasta a fost atitudinea lui Iosif. 
El nu devenise cinic; nu se lăsase 
doborât de amărăciune. Nu-şi 
pierduse speranţa. îşi păstrase 
încrederea în Dumnezeu. Snopii 
care se aruncau cu faţa la pământ 
şi stelele care se plecau cu 
reverență încă mai însemnau ceva 
pentru el, chiar şi după toţi aceşti 
ani de frustrări, de neşansă şi de 
aşteptare. El nu-şi trata cu 
nepăsare propriile vise. Prin 
urmare, nu trata cu nepăsare nici 
visele acelor oameni îngrijoraţi şi 
mâhniţi. Ele trebuiau să însemne 
ceva. Şi Iosif spera că însemnau 
ceva bun: ceva bun pentru ei şi, 
poate, ceva bun pentru el însuşi. 
Cu credinţa şi speranţa aceasta, 
el le-a vorbit cu blândeţe acestor 
doi oameni tulburaţi şi îngrijoraţi 
Şi s-a oferit să devină tâlmaciul 


viselor lor. Prin această atitudine 
şi cu totul inconştient, el a făcut 
un mare pas înainte, către 
realizarea propriilor vise. 

Visul mai-marelui paharnicilor 
Bunătatea şi compasiunea lui 
Iosif au încălzit inimile acestor 
oameni, astfel că au fost 
binevoitori să-i povestească 
visele. Mai-marele paharnicilor a 
vorbit primul. El a spus: „în visul 
meu, se făcea că înaintea mea era 
o viţă. Viţa aceasta avea trei 
mlădiţe. Când a început să dea 
lastari, i s-a deschis floarea, şi 
ciorchinii au făcut struguri copți. 
Paharul lui Faraon era în mâna 
mea. Eu am luat strugurii, i-am 
stors în paharul lui Faraon şi am 
pus paharul în mâna lui Faraon." 
(Geneza 40:9-11). 

Pe măsură ce tabloul se desfăşura 
înaintea lui prin intermediul 


cuvintelor mai-marelui 
paharnicilor, semnificaţia visului 
devenea tot mai clară pentru 
Iosif. în interpretarea lui nu a 
existat nicio ezitare. Era cu totul 
convins, în timp ce-i explica mai- 
marelui paharnicilor, că peste trei 
zile, chiar de ziua lui Faraon, 
împăratul avea să-l repună în 
slujba pe care o avusese mai 
înainte. Şi-a exprimat încrederea 
implicită că lucrul acesta avea să 
aibă loc negreşit, adăugând o 
rugăminte plină de dor: „Aducţi 
aminte şi de mine când vei fi 
fericit şi arată, rogu-te, bunătate 
faţă de mine, pune o vorbă bună 
pentru mine la Faraon şi scoate- 
mă din casa aceasta. Căci am fost 
luat cu sila din ţara evreilor si 
chiar aici n-am făcut nimic ca să 
fiu aruncat în temniţă." 

Acest apel tânguitor ni-1 
descoperă pe Iosif cu totul uman, 
ca oricare alt om. Cu toate că se 
abținuse să dea glas propriilor 
dezamăgiri cauzate de lungii ani 
de aşteptare şi de nenorocirile 
teribile care căzuseră asupra lui 
una după cealaltă, cu toate că nu 
lăsase ca tulburarea şi 
nerâbdarea să izbucnească în 
proteste deschise şi nici nu 
încercase să pună la cale vreo 
răzbunare, din acest apel adresat 
mai-marelui paharnicilor reiese 
clar că Iosif obosise de atâta 
aşteptare şi de atâta nedreptate. 
„Tu ai o şansă înaintea ta", spune 
el. „Aş vrea să pot privi şi eu la fel 
către viitor. Aş vrea să fiu eliberat 
din această temniţă. Este 
adevărat că am fost pus 
supraveghetor peste ceilalţi 


deţinuţi, dar am rămas eu însumi 
un deţinut. Sunt încă întemnițat, 
şi încă pe nedrept. Mi s-a 
încredinţat responsabilitatea 
celorlalţi şi sunt mai-mare peste 
ei, dar temniţa este tot temniţă şi 
locul meu nu este aici. Când îţi va 
fi bine, nu mă uita. Dă dovadă de 
bunătate faţă de mine şi fă tot ce 
poți pentru a mă scoate de aici." 
lar mai-marele paharnicilor, 
încurajat de perspectiva fericită 
care-i fusese aşezată înainte, a 
promis bucuros că va împlini ce-i 
ceruse Iosif. 

Visul mai-marelui pitarilor 
Mai-marele pitarilor (sau al 
bucâtarilor) ascultase cum mai- 
marele paharnicilor îşi povestise 
visul. Ascultase, de asemenea, şi 
fericita interpretare dată de Iosif. 
Şi, pentru că fusese o 
interpretare cu un final fericit, a 


fost încurajat să-şi povestească şi 
el visul, sperând într-un final la 
fel de fericit. El a spus: „lată, şi în 
visul meu se făcea că port trei 
coşuri cu pâine albă pe capul 
meu. în coşul de deasupra de tot 
erau tot felul de bucate pentru 
Faraon: prăjituri coapte în cuptor, 
şi păsările mâncau din coşul care 
era deasupra de tot pe capul 
meu." 

Atunci când i-a fost descoperită 
semnificaţia visului, chiar în timp 
ce mai-marele pitarilor încă 
povestea, lui Iosif probabil că i s-a 
întunecat faţa. Cel care 
talmăceşte din partea lui 
Dumnezeu are întotdeauna o 
misiune de cea mai înaltă 
importanţă, dar această misiune 
nu este întotdeauna plăcută. 
Uneori, dă sfâşietoare dureri 
sufleteşti. Pentru că cel ce 


talmăceşte din partea lui 
Dumnezeu nu aduce întotdeauna 
vesti bune. Sunt situaţii când 
trebuie să anunţe 

venirea judecății finale. Aşa s-a 
întâmplat şi în cazul acesta. 
Probabil că losif a câutat cuvinte 
potrivite, ca să îndulcească 
lovitura pe care urma să o dea. 
Dar nu a găsit. Trebuia să 
transmită interpretarea visului 
aşa cum era. Şi nu a ezitat. „Peste 
trei zile, vei fi spânzurat." Cum ai 
putea să indulceşti o astfel de 
sentinţă? 

în definitiv, nu era tălmăcirea lui 
losif. Era a lui Dumnezeu. Aşa 
cum subliniase losif, „tâlmăcirile 
sunt ale lui Dumnezeu". losif nu 
era decât purtătorul Său de 
cuvânt. lar purtătorii de cuvânt ai 


lui Dumnezeu trebuie să spună 
doar ceea ce le dă Dumnezeu să 
spună. Ei trebuie să vorbească 
despre judecată, dar şi despre 
mântuire. Trebuie să vorbească 
despre mânia lui Dumnezeu, dar 
şi despre harul Sau. A fi 
purtătorul de cuvânt al lui 
Dumnezeu este întotdeauna o 
lucrare înaltă şi nobilă, dar nu 
este întotdeauna şi o lucrare 
uşoară. Nici pentru losif nu a fost 
uşoară în această ocazie. Tlălmacii 
lui Dumnezeu, purtătorii Săi de 
cuvânt, nu pot să spună 
întotdeauna cuvinte plăcute. Dar 
ei trebuie să spună întotdeauna 
adevaărul. lar cuvintele adevărate 
nu sunt întotdeauna şi plăcute 
urechilor. Nu au fost plăcute nici 
pentru mai-marele pitarilor. Dar 
au fost adevărate, aşa cum avea 
să se convingă şi acesta peste 


numai trei zile. 

Aşadar, s-a întâmplat exact aşa 
cum spusese losif. Mai-marele 
paharnicilor a fost găsit nevinovat 
şi repus în înalta şi onorata lui 
slujbă, în timp ce mai-marele 
pitarilor a fost găsit vinovat şi a 
fost spânzurat. lar losif a rămas în 
temniţă. Mai-marele paharnicilor 
a uitat curând de losif şi de 
promisiunea pe care i-o făcuse. 
Au trecut câţiva ani, şi losif a avut 
timp din belşug pentru a medita 
la mulţimea de gânduri care se 
îngrămădeau în mintea lui. 

» CAPITOLUL 17 

Omul uitat 

losif a făcut un emoţionant apel 
atunci când i-a vorbit mai-marelui 
paharnicilor despre perspectiva 
unei grabnice eliberări a acestuia 
din închisoare, despre scoaterea 
lui de sub acuzația şi ruşinea 


lipsei de loialitate faţă de împărat 
şi despre reaşezarea lui în slujba 
de mai-mare al paharnicilor. în 
elanul şi în bucuria încurajării 
primite, mai-marele paharnicilor 
a jurat plin de convingere că îşi 
va aduce aminte de losit şi că va 
interveni pentru a-i obţine 
eliberarea. Cu siguranţă că în 
acele momente era sincer în 
promisiunea făcută, dar în 
tumultul şi în entuziasmul care au 
însoţit reabilitarea lui, precum şi 
în uimitorul vârtej de evenimente 
care au culminat cu redobândirea 
slujbei şi a onoarei de mai înainte, 
gândurile i s-au abătut de la losif. 
Nu voia nici măcar să-şi mai 
aducă aminte de îngrozitoarea 
temniţă sau de orice altceva în 
legătură cu ea. Raportul biblic 
spune: „Mai-marele paharnicilor 
nu s-a mai gândit însă la losif. L-a 


uitat." 

Nu ar trebui să-l condamnăm 
prea mult pe mai-marele 
paharnicilor pentru că a uitat de 
omul din temniţă care îi arătase 
bunătate şi îi dăduse speranţă. 
Este o greşeală cât se poate de 
omenească. Am face bine dacă, 
înainte de a-l critica prea aspru 
pe paharnicul împăratului, ne-am 
aminti de unele dintre scâparile 
noastre de memorie. A fost destul 
de uşor pentru proaspăt 
reabilitatul dregător să-l piardă 
pe losif din lumea gândurilor lui. 
Ajunsese foarte repede din 
temniţă înapoi, în palatul 
împăratului, 

unde a fost înconjurat de agitația 
şi de entuziasmul pregătirii 
festivităților pentru aniversarea 


acestuia şi de felicitările primite 
din partea prietenilor şi a 
tovarăşilor de slujbă, precum şi 
din partea membrilor propriei 
familii, la care s-au adăugau 
însemnele propriei poziţii, 
înconjurat de curteni şi prins în 
iureşul fericirii şi al bucuriei 
generale. Temniţa părea undeva 
departe, doar un vis urât. Mai- 
marele paharnicilor a plonjat 
direct în emoţiile şi în 
responsabilităţile noii sale vieţi, 
care, de fapt, era tot cea veche, în 
mod fericit redobândită. Primirea 
călduroasă făcută de vechii lui 
prieteni îi răsuna mereu în urechi 
Şi, apoi, trebuia să aducă la zi 
toate treburile neglijate, care se 
acumulaseră în timpul şederii lui 
în temniţă. Se simţea foarte 
recunoscător că scâpase de 
soarta colegului său, mai-marele 


pitarilor, şi că trecuse de la 
amărăciunea, disperarea şi 
incertitudinea chinuitoare a 
zilelor de detenţie la recâpătarea 
poziţiei sale de mai înainte, care 
îi asigura importanţă, onoare şi o 
activitate intensă. Luând în 
considerare toate acestea, putem 
înţelege uşor de ce promisiunea 
făcută sârmanului prizonier evreu 
îi pierise cu totul din minte. 
Mai-marele paharnicilor uita 
Este posibil să fi existat totuşi 
câteva ocazii în care, în mijlocul 
ocupaţiilor zilnice, mai-marele 
paharnicilor sa-şi fi amintit de 
losif şi de promisiunea pe care i-o 
facuse. Dacă aşa au stat lucrurile, 
probabil că a încercat să se 
convingă singur că trebuie să 
aştepte o situaţie favorabilă, care 
să-i permită să spună un cuvânt 
în favoarea lui. La fel de posibil 


este şi să se fi gândit că, în 
definitiv, nu avea faţă de losif o 
datorie prea mare, pentru că tot 
ce făcuse tovarăşul lui de temniţă 
fusese să interpreteze un vis. 
losif, personal, nu contribuise în 
niciun fel la eliberarea lui. Mai 
mult decât atât, probabil că era şi 
frământat de întrebarea dacă s-ar 
fi cuvenit să le dezvăluie celorlalţi 
că, în temniţă, fusese în relaţii 
atât de apropiate, sau că îi era, în 
vreun fel, îndatorat unui sclav 
evreu, care fusese condamnat şi 
întemnițat pentru o acuzaţie de 
ultraj împotriva unui alt înalt 
demnitar de la curte. 

Şi astfel s-a întâmplat că „mai- 
marele paharnicilor nu s-a mai 
gândit însă la losif. L-a uitat." S-a 
lasat absorbit de activităţile de la 
OMUL UITAT 

palat, pe când losif zăcea în 
temniţă. în timp ce unul ajunsese 
din nou în strălucirea vieţii de la 
curte, scăldându-se în favorurile 
regale, celălalt aştepta, aştepta şi 
aştepta, în tristeţea închisorii. Cu 
fiecare nou început de zi, în inima 
lui losif răsărea speranţa că aceea 
ar putea fi ziua care să-i aducă 
eliberarea după care tânjea atât 
de mult. Şi, cu fiecare zi care se 
sfârşea fără să primească vreo 
veste, speranţa îi slăbea, iar 
întunericul părea să se strângă 
tot mai mult în jurul lui, să se facă 
mereu mai adânc. Au trecut zile, 
săptămâni şi luni fără nicio veste. 
In cele din urmă, a început să nu 
mai aştepte că va veni vreuna. 
Cum ai putea să-ţi păstrezi 
speranţa în faţa unei tăceri atât 
de teribile? 

In vremea aceasta, losif era 


măcinat de gânduri 
împovărătoare. Petrecuse zece 
ani în sclavie, urmaţi de doi ani în 
temniţă. Avea acum douăzeci şi 
nouă de ani. Vremea trecea peste 
el şi nu se întrevedea nicio 
perspectivă de a fi vreodată 
eliberat din închisoare. Zilele 
urmau, una după alta, iar anii de 
nedreptate păreau să nu se mai 
sfârşească. Visele lui? Ce se 
alesese de ele? Şi Dumnezeu? Ce 
se alesese de Dumnezeu? Oare 
însemnaseră, cu adevărat, acele 
vise ceea ce crezuse el? Greşise 
cu privire la ele în tot acest timp? 
Aşteptări neimplinite 

Nimic nu se întâmplase aşa cum 
crezuse el. Fiecare eveniment şi 
fiecare schimbare care veniseră 
în viaţa lui păreau să-i fi înrăutățit 
perspectivele, în loc să i le 
îmbunătăţească. Aşteptările lui 


nu se împliniseră. Convingerile pe 
care şi le formase, ca urmare a 
ceea ce îi spuseseră tatăl şi 
bunicul lui cu privire la caracterul 
lui Dumnezeu şi la modul Său de 
a Se purta cu poporul Său, 
păreau acum cu totul greşite. în 
orice caz, nu se dovediseră a fi 
adevărate. Teoria în care 
ajunsese să creadă şi pe care o 
învățase, cu siguranţă, de la tatăl 
şi de la bunicul lui, era cea pe 
care o acceptau toţi aceia care îi 
serveau adevăratului Dumnezeu - 
că prosperitatea şi succesul sunt 
întotdeauna rezultatul 
credincioşiei în a-L sluji pe 
Dumnezeu; că binele le este oferit 
celor buni, în timp ce răul şi 
necazurile vin peste cei rāi. 

Dar nu aşa se întâmplase cu el. 
Dimpotrivă. Cu cât îi slujise cu 
mai multă credincioşie lui 


Dumnezeu, cu atât li fusese mai 
rău. Era sigur că încercase să fie 
bun. Fusese întotdeauna 
ascultător şi faţă 

de tatăl lui pământesc, şi faţă de 
Cel ceresc. Crezuse că, drept 
rezultat al credincioşiei lui, va 
avea parte de favoarea divină şi 
va fi răsplătit cu binecuvântările 
cerului. înţelesese că nenorocirile 
erau semnul mâniei şi al 
dezaprobaării divine. Dar nu 
prosperitatea fusese partea lui. 
Nici binecuvântarea divină, ci 
necazurile - şi nu o dată, nu de 
două ori, ci continuu, an după an, 
timp de doisprezece ani. Ce 
avusese de câştigat de pe urma 
integrităţii lui? De ce avantaje 
beneficiase datorită credincioşiei 
faţă de Dumnezeu? Doar acestea: 


invidia şi ura înverşunată a celor 
care erau de acelaşi sânge cu el, 
sclavia şi exilul într-o ţară străină. 
La ce-ţi foloseşte să-l fii 
credincios lui Dumnezeu dacă 
aceasta îţi este răsplata? Şi 
răsplata lui aceasta fusese. 

Mai mult decât atât, când 
frumoasa egipteancă de rang 
înalt îl ispitise aruncându-i-se în 
braţe şi stârnind pasiunile care 
erau în plin avânt în trupul său 
tânăr, nu s-a împotrivit el 
dezmierdărilor şi chemarilor ei 
seducătoare din dorinţa de a-l fi 
credincios lui Dumnezeu şi ca să 
nu păcătuiască împotriva Sa? Şi 
cu ce s-a ales? Doar cu acest 
stigmat ruşinos - de a fi comis 
chiar lucrul căruia îi rezistase. 
Suferea pedeapsa pentru păcatul 
pe care se luptase atât de mult să 
nu-l facă, pentru o crimă pe care 


nu o comisese. O pedeapsă cu 
totul şi cu totul nemeritată. 
Foloseşte la ceva sa-l slujeşti 
lui Dumnezeu? 

Şi, pe lângă toate acestea, fusese 
bun şi amabil cu tovarâşii lui de 
temniţă. Le ascultase poveştile. 
încercase să le aducă mângâiere. 
Se străduise să-i înveselească. Şi 
ce avusese de câştigat? Din câte 
se vedea, nimic. Ar fi putut, la fel 
de bine, să-şi păstreze bunătatea 
pentru el. Oricum nu i-a fost de 
niciun folos. Să-i luâm, de 
exemplu, pe cei doi dregători de 
la curte. îşi luase timp să-i asculte 
şi să-i încurajeze. Le interpretase 
visele. Mai-marele paharnicilor îi 
mulţumise fierbinte şi promisese 
să facă tot ce poate pentru a-l 
elibera din temniţă. Şi ce făcuse? 
Nimic. în loc să-şi amintească de 
el, îl uitase. Nu făcuse nimic 


pentru el. Trecuse destul timp ca 
să-şi dea seama că nici nu avea 
de gând să facă nimic. Totul îi 
jeşise rău. Şi încă de la început. 
De ani de zile. Cu cât făcea mai 
mult bine, cu atât avea mai mult 
de suferit de pe urma lui. 

Şi atunci, ce rost are să faci bine? 
Oare nu greşise tatăl său când îl 
învățase că binele vine peste cei 
buni şi răul peste cei rai? Din 
lunga sa experienţă de până 
acum, văzuse exact contrariul. 
Celor rāi le mergea bine, iar cei 
buni erau pedepsiţi. Cel puţin, cu 
el aşa se întâmplase. Şi se 
străduise din toate puterile. 
Doisprezece ani. Nu ar fi fost mai 
bine să găsească o altă filozofie 
după care să trâiascâ? Una care 
să-i aducă o răsplată mai bună? 


Era posibil, la urma urmei, să nu 
existe niciun Dumnezeu care să 
judece cu dreptate, pe pământ, 
între bine şi rău? Se înşelase în 
toţi aceşti ani? Se înşelaseră şi 
Avraam, Isac şi Iacov? 

Poate că astfel de gânduri şi 
ispite l-au chinuit pe Iosif după 
ce-şi pierduse orice speranţă că, 
prin intermediul mai-marelui 
paharnicilor, avea să beneficieze 
şi el de o soartă mai bună. Zilele 
care treceau peste el trebuie să fi 
fost teribil de mohorâte şi de 
înnegurate. 

Copil fiind, tot ceea ce ţinuse de 
creşterea şi de educarea lui 
fusese marcat de blândeţe, de 
lipsa asperităţilor vieţii. Tatăl lui 
iubitor făcuse totul pentru a-l 
răsfăţa. Se bucurase să primească 
haina aceea princiară, ţesută în 
multe culori. Probabil că 


îngăduise ca anticiparea măreției 
promise de visele pe care le 
avusese să-i exagereze propria 
importanţă. lar gândurile acelea 
se întorseseră atât de cumplit 
împotriva lui. Nu făcuseră altceva 
decât să-l lipsească de puterea 
adevărată, de puterea de a 
conduce. Este foarte greu să 
schimbi o astfel de trăsătură, care 
s-a format în copilărie. Dar 
schimbarea aceasta a fost 
realizată de lunga succesiune de 
experienţe prin care l-a trecut 
Dumnezeu pe acest copil al 
destinului, experienţe în urma 
cărora el a devenit un bărbat 
hotărât, un om al fermităţii. Iosif 
se afla în faţa marii ocazii a vieţii 
lui. Şi era pregătit. 

Şcoala elementară o absolvise în 
corturi, prin intermediul 
învățăturilor conţinute în 


povestirile tatălui şi ale bunicului 
său. 

Educaţia liceală o obținuse în 
casa lui Potifar, în timpul anilor 
de sclavie. 

Colegiul, care acum se apropia şi 
el de absolvire, fusese temniţa, 
unde fusese închis pe nedrept. 
işi învățase bine lecţiile vieţii. 
Fusese un elev sârguincios şi 
ascultător. Iar Directorul şcolii, 
încă de la început, care era şi 
Profesorul său permanent, fusese 
şi încă mai era Dumnezeul 
părinţilor sâi, Iehova-iire, Cel 
care „va purta de grijă". Raportul 
spune că „Iosif a stat acolo, în 
temniţă. [...] Domnul a fost cu 
Iosif." 

Da, Domnul a fost cu el în 
temniţă. Fusese cu el 


întotdeauna. în corturile tatălui 
său, pe drumul spre Dotan, în 
groapă, pe drumul spre Egipt, în 
piaţa de sclavi, în casa lui Potifar, 
când fusese ispitit, în temniţă - 
Domnul nu-l părăsise niciodată. 
Chiar şi în dezamăgirea provocată 
de uitarea mai-marelui 
paharnicilor Domnul a fost cu 
Iosif. 

Dumnezeu foloseşte chiar şi 
uitarea izvorâtă din 
nerecunoştința 

Nu ar fi fost bine pentru Iosif 
dacă mai-marele paharnicilor ar fi 
reuşit să-l elibereze din 
închisoare. l-ar fi dăunat, nu l-ar 
fi ajutat. A fost bine că paharnicul 
1-a uitat. Dumnezeu poate să 
folosească, în înaintarea 
planurilor Sale, uitarea şi 
nerecunoştinţa, tot aşa cum a 
folosit ura, răutatea şi 


nedreptatea fraţilor lui Iosif. 

Să ne gândim pentru o clipă ce s- 
ar fi întâmplat dacă mai-marele 
paharnicilor şi-ar fi amintit de 
Iosif şi, în ciuda reţinerii pe care 
o avea în această privinţă, ar 
mijlocit pentru eliberarea acestui 
deţinut evreu. Să presupunem că 
ar fi făcut astfel şi ar fi reuşit să-l 
scoată din temniţă. Care ar fi fost 
rezultatul? Iosif era încă sclavul 
lui Potifar, dar nu s-ar fi putut 
întoarce niciodată în casa 
acestuia. Ar fi fost dus imediat în 
piaţa de sclavi şi vândut unui alt 
stăpân, probabil ca să lucreze în 
carierele de piatră sau în alte 
locuri de muncă grea. 

Dar să presupunem că bunăvoința 
lui Faraon ar fi mers atât de 
departe încât să-i redea libertatea 
şi să-i îngăduie să plece din Egipt, 
în ţara lui şi la poporul lui. Un 


astfel de final ar fi fost binevenit 
şi le-ar fi adus multă bucurie lui 
Iacov şi lui Iosif. Dar, în definitiv, 
lucrul acesta nu ar fi însemnat 
altceva decât să se întoarcă la oi 
şi la păstorit, la mânatul vitelor şi 
la urzelile fraţilor lui. Nu l-ar fi 
dus deloc în direcţia împlinirii 
viselor lui, ci mai degrabă în cea 
a unui final obscur. 

în acest caz, când peste Egipt 
aveau să vină anii de belşug, nu 
ar mai fi fost acolo niciun Iosif 
care să strângă şi să depoziteze 
grâne pentru anii de foamete şi 
de lipsă. Egiptul nu ar mai fi avut 
un ministru al alimentaţiei cu 
viziune, care să ştie că urmau ani 
de secetă, pentru care trebuiau 
făcute pregătiri. lar când avea să 
vină marea foamete, nu ar fi fost 
în Egipt niciun Iosif care să 
salveze ţara aceea şi care să 


hrănească şi alte popoare din jur. 
Când foametea 

avea să lovească însăşi viaţa 
familiei lui Iacov, nu ar fi fost în 
Egipt niciun Iosif de la care să 
primească hrană pentru a 
supravieţui. Nu ar fi fost în Egipt 
niciun Iosif care să asigure un loc 
de adăpost pentru familia sa, 
astfel încât aceasta să crească şi 
să devină o mare naţiune. Da, 
pentru Iosif a fost cel mai bine ca 
mai-marele paharnicilor să uite 
de el, astfel încât să mai rămână 
un timp sub disciplina temniţei. 
Chiar dacă a fost greu de 
suportat, această întârziere nu i-a 
făcut, cu adevărat, rău. 

Ani grei, dar folositori 

Au trecut doi ani de când mai- 


marele paharnicilor fusese 
eliberat şi reaşezat în slujba lui, 
în palatul împăratului. Aceşti ani 
aveau să marcheze încheierea 
educaţiei şi pregătirii lui Iosif, 
astfel că au însemnat mult pentru 
el. Mintea lui activă, închisă în 
sine, a reluat principiile de bază 
ale instruirii lui din copilărie, 
fundamentele credinţei lui 
religioase. în ciuda 
nefavorabilelor împrejurări 
imediate şi a situaţiei aparent 
deznădâjduite, care nu oferea 
nicio perspectivă de schimbare, el 
a reuşit să-L. aşeze pe Dumnezeu 
pe primul loc în gândurile lui şi să 
pună voia lui Dumnezeu mai 
presus de toate aşteptările lui. 
Trebuie să-i fost teribil de greu 
să-l vadă pe mai-marele 
paharnicilor văzându-şi atât de 
curând visul împlinit, în timp ce 


el, căruia i se făcuse cunoscută 
semnificaţia visului, el, care 
aştepta de atâta vreme, a fost 
lăsat sā mai aştepte. Şi chiar mai 
greu decât atât trebuie să-i fi fost 
să se vadă complet părăsit de 
prieteni, prin plecarea mai- 
marelui paharnicilor, şi să i se 
pară că nu mai exista nicio 
posibilitate de a mai intra 
vreodată în legătură cu marea 
lume din afara zidurilor închisorii. 
Grei ani, într-adevăr. Cu toate 
acestea, aceştia au fost anii cei 
mai rodnici în maturizarea 
caracterului lui Iosif. Demnitatea, 
stăpânirea de sine, încrederea 
impresionantă şi certitudinea 
cunoaşterii voinţei lui Dumnezeu, 
precum şi uşurinţa de a răspunde 
Şi de a porunci de care a dat 
dovadă atunci când, cu totul pe 
neaşteptate, a ajuns în prezenţa 


lui Faraon - toate îşi aveau 
rădăcinile în aceşti doi ani de 
tacere şi de aşteptare. Iosif a fost 
forţat de împrejurări să 
descopere un principiu 
fundamental care să-l susţină şi 
să-l treacă prin acest timp de 
aşteptare, un principiu care să-l 
menţină pe 

direcţia cea bună în mijlocul 
dezamăgirii şi al confuziei. El a 
găsit acest principiu în 
convingerea care i se întărise de- 
a lungul anilor -şi care acum 
devenise de neclintit, indiferent 
de adâncimea întunericului din 
jurul lui - că singurul lucru 
esenţial care merită să fie urmărit 
şi realizat în această lume este să 
faci voia lui Dumnezeu şi să aduci 
la îndeplinire planul pe care îl are 


Dumnezeu cu tine. Dacă se face 
voia lui Dumnezeu, cunoscută sau 
nu, dacă se împlineşte planul Său, 
fie că este vizibil şi uşor de 
înţeles, fie că este ascuns şi 
neînțeles, atunci toate celelalte 
lucruri vor merge de la sine. 

Mai mult decât atât, Iosif a ajuns 
la convingerea fermă că cel care 
împlineşte planul lui Dumnezeu şi 
face voia Sa aşteaptă fără 
îngrijorare şi fără nerăbdare 
timpul ales de Dumnezeu şi îşi 
îndeplineşte datoria care îi este 
clar prezentată pentru fiecare oră 
care trece. Fără să ştie care era 
planul lui Dumnezeu pentru el 
sau timpul ales de Dumnezeu 
pentru ca acest plan să fie dus la 
îndeplinire, el a ajuns să înveţe 
suprema lecţie de a lăsa totul în 
mâinile puternice ale lui 
Dumnezeu şi de a accepta o 


supunere totală, de bunăvoie şi 
activă, faţă de voinţa 
atotştiutoare a Celui Veşnic. După 
toţi aceşti ani de instruire 
intensă, Iosif era în deplină 
armonie cu Cel Infinit. 

Dumnezeu are nevoie, în planul 
Său, de un om instruit şi pe 
deplin supus conducerii Sale. 
Acum, Iosif era gata să fie folosit, 
iar Dumnezeu era, de asemenea, 
gata să-l folosească. Pentru Iosif, 
timpul de instruire se încheiase. 
Sosise marea clipă. 

» CAPITOLUL 18 

Din groapa de la Dotan, la 
conducerea Egiptului 

Marile schimbări şi evenimente 
din viaţa lui Iosif de până acum 
au fost marcate de surprinzătoare 
răsturnări de situaţie. La fel avea 
să se întâmple şi în continuare. 
Ani de-a rândul fusese preferatul 


tatălui său, răsfâţat, protejat, 
simțindu-se în siguranţă. Şi, dintr- 
odată, fara nicio avertizare, este 
ameninţat cu moartea şi aruncat 
într-o groapă. 

Pe neaşteptate, este despărţit de 
căminul sâu, de dragostea şi de 
protecţia tatălui şi vândut ca 
sclav - dus în Egipt şi aşezat pe o 
platformă pe care erau prezentaţi 
sclavii spre a fi vânduți. 

Când ajunge să aibă un anumit 
grad de siguranţă şi de 
importanţă în casa lui Potifar, în 
cele din urmă fiindu-i încredinţată 
supravegherea întregii averi a 
acestuia, se trezeşte deodată 
aruncat în temniţă, legat în 
lanţuri şi cu fiare la picioare. 

lar acum, din starea aceasta, 
după ani de aşteptare, prin 
providenţa lui Dumnezeu, este la 
fel de brusc înălţat la conducerea 


celei mai puternice naţiuni de pe 
pământ. 

De fiecare dată când în viaţa lui 
Iosif s-a întâmplat ceva, a fost pe 
neaşteptate şi cu schimbări de o 
amploare uimitoare. 

Trei ani stătuse în temniţă. închis 
cu totul pe nedrept. Nu 
întrevedea nicio posibilitate de 
redresare. Cauza lui nu fusese 
niciodată judecată 

cu dreptate, şi nici nu exista vreo 
perspectivă că avea să fie 
judecată vreodată. Nu se zărea 
nicio cale prin care nevinovăția 
lui să fie stabilită. Din toate 
punctele omeneşti de vedere, 
cazul lui era lipsit de orice 
speranţă. 

Dumnezeu nu rămâne 
niciodată fără soluţii 


Ceea ce i se întâmplă acum lui 
Iosif ar trebui să ne dea o lecţie 
pe care să o ţinem minte pentru 
totdeauna, şi anume aceea câ nu 
poate exista nicio situaţie, 
indiferent cât de disperată ar 
părea, din care Dumnezeu să nu 
ne poată scoate imediat cu bine. 
Nu există nicio stare şi niciun 
complex de împrejurări în care 
oamenii sau diavolii să ne arunce 
şi care să fie mai presus de 
posibilitatea Tatălui nostru ceresc 
de a interveni. Să nu îngăduim ca 
circumstanţele nefavorabile, 
indiferent cât de complicate şi 
chiar imposibile ar părea, să ne 
facă să credem că Dumnezeu Şi-a 
pierdut capacitatea de a ne ajuta, 
de a ne aduce izbăvirea, de a ne 
schimba robia deznădăjduită într- 
o glorioasă victorie. Atunci când 
vine timpul ales de Dumnezeu, El 


poate face să dispară orice 
dificultate. Poate să îndepărteze 
orice barieră. Nimic, în mod 
literal nimic, nu poate să stea în 
calea planurilor Sale şi a 
împlinirii voinţei Sale. Iar 
intervenţia lui Dumnezeu pentru 
completa schimbare a 
circumstanțelor vieţii poate să 
vină într-o clipă. 

Nu contează că tu nu vezi nicio 
cale de ieşire din starea complet 
deznădăjduită în care te afli. 
Dumnezeu vede ceea ce tu nu 
poţi vedea. Poţi să intri singur sau 
să fii împins de alţii în mari 
necazuri, în dificultăţi ce par 
insurmontabile. Acestea pot fi 
reprezentate de pierderea cuiva 
drag, de anumite circumstanţe 
jenante sau de evenimente 
dezastruoase. Poţi ajunge să crezi 
că situaţia ta este fără speranţă şi 


să nu mai vezi nicio cale de 
scăpare. 

Atunci când vin astfel de 
momente în viaţa ta, nu-ţi pierde 
încrederea în Dumnezeul pentru 
care nimic nu este imposibil, nici 
măcar atunci când orice ajutor 
omenesc te-a dezamăgit. Mâna 
Lui nu este niciodată prea scurtă 
ca să te poată salva, nici urechea 
Lui prea departe ca să te poată 
auzi. Cea mai disperată situaţie a 
ta poate fi cu uşurinţă ocazia Lui 
favorabilă. El nu rămâne 
niciodată fără cai şi fără mijloace 
prin care să-Şi ducă la îndeplinire 
planurile pline de har. 

Iosif era pregatit 

A fost planul lui Dumnezeu ca 
Iosif, sclavul evreu închis într-o 


temniţă, să fie înălţat în poziţia de 
cel mai înalt şi mai puternic 
demnitar din ţara Egiptului. El 
hotărâse acest lucru pentru ca 
planul de viitor pe care-l avea 
pentru poporul Său să poată fi 
adus la îndeplinire. Acum, Ela 
trecut la împlinirea acestei 
hotărâri, pentru a-şi pune planul 
în aplicare. în sfârşit, venise 
timpul, timpul stabilit în planul 
cel veşnic al lui Dumnezeu, 
pentru descoperirea a ceea ce 
avea în vedere pentru losif. 

Iosif nu a avut nicio presimţire 
care să-i vestească apropierea 
eliberării şi a înălţării lui. 
Evenimentele, care s-au declanşat 
cu o rapiditate care-ţi taie 
rasuflarea, l-au luat cu totul pe 
neaşteptate. Cu toate acestea, nu 
l-au găsit nepregătit. Era gata. 

In timp ce Iosif dormea liniştit în 


temniţă, în marea lume de 
deasupra capului său, în palatul 
lui Faraon, se petreceau lucruri 
care aveau să se dovedească de o 
enormă importanţă. împăratul a 
avut un vis. Un lucru aparent 
lipsit de semnificaţie. Cu toate 
acestea, el a generat o mare 
agitaţie în afacerile Egiptului. Nu 
era un vis obişnuit. De fapt, era 
un vis dublu. Era calea pe care o 
alesese Dumnezeu pentru a-i 
descoperi acestui cârmuitor 
anumite lucruri legate de viitor, 
pe care ar fi trebuit să le ştie, 
astfel încât să fie un adevărat 
părinte pentru poporul lui. 
Visele lui Faraon 

în primul vis, împăratul stătea 
lângă râu. Din râu au ieşit şapte 
vaci grase, care au început să 
pască pe pajişte. în timp ce 
privea, alte şapte vaci, slabe, 


urâte şi înfometate, au ieşit din 
râu şi le-au mâncat pe cele grase 
şi bine hranite. După ce le-au 
înghiţit, au rămas la fel de slabe 
ca înainte. Apoi, în al doilea vis, 
împăratul a văzut şapte spice de 
grâu pline şi bune, urmate de alte 
şapte spice 

seci şi uscate. Cele seci le-au 
înghiţit pe cele pline. Cu toate 
acestea, 

au rămas la fel de seci şi de 
uscate ca înainte. 

Acestea au fost visele 
împăratului, şi El nu şi-a mai găsit 
odihna 

întreaga noapte. Era tulburat. 
Simţea că visele pe care le 
avusese 

erau legate de bunăstarea 
împărăției. Simţea, de asemenea, 
că erau 

de origine divină. A fost cuprins 
de o mare nelinişte. I s-a făcut 
teamă. Nu le putea interpreta. Nu 
ştia ce însemnau. Cu toate 
acestea, era convins că mesajul 
lor era de o supremă importanţă. 
Şi ştia că nu-şi va mai putea găsi 
odihna până când nu le va afla 
semnificaţia. Cu cea mai mare 
nerâbdare a aşteptat dimineaţa, 
ca să-şi poată convoca sfetnicii şi 
să găsească pe cineva care să-i 
descopere mesajul acestor vise 
chinuitoare. 

A venit dimineaţa. Odată cu ea, s- 
a auzit pretutindeni chemarea ca 
toţi sfetnicii împăratului să se 
grăbească să vină îndată la curte 
şi să se prezinte înaintea 
împăratului. Marea cetate s-a 
trezit cu toate străzile pline de 
care, alergând grăbite să-i ducă la 


palat pe oamenii de vază ai 
naţiunii. Pentru oricine era 
evident că urma să se pună la 
cale lucruri importante pentru 
țară. Curtenii, oamenii de rang 
înalt ai societăţii, au fost şi ei 
alertaţi şi s-au grăbit spre curtea 
împărătească. O mare masă de 
oameni a pornit câtre palat. 
Curiozitatea crescândă s-a 
transformat într-o agitaţie de 
proporţii, în timp ce mulţimea 
căuta nerâbdâtoare să afle cauza 
şi semnificaţia celor ce se 
întâmplau sub ochii lor. 
întrunirea sfetnicilor 
Sfetnicii au fost aduşi înaintea 
împăratului. Au intrat cu feţe 
grave şi sobre, pe care se putea 
citi o mare îngrijorare. Au 
ascultat cu atenţie, în timp ce 
împăratul le-a explicat de ce îi 
convocase cu asemenea grabă. 


Le-a spus că era profund convins 
de faptul că această chestiune era 
direct legată de binele întregii 
țari. Apoi le-a relatat ceea ce 
visase. 

S-a dovedit că niciunul dintre 
înalții sfetnici ai împăratului nu a 
putut să arunce vreo rază de 
lumină, fie ea cât de slabă, asupra 
semnificației viselor. Toţi erau în 
încurcătură. Era uşor de înţeles 
că situaţia aceasta avea să 
stârnească mânia monarhului. 
Uitându-se, rând pe rând, la toţi 
aceşti bărbaţi care erau cei mai 
de încredere sfetnici ai săi şi 
dându-şi seama că niciunul dintre 
ei nu era în stare să-i dezlege 
taina, simţământul de nelinişte a 
devenit atât de copleşitor încât 
Faraon a ştiut că nu-şi va mai găsi 
niciodată pacea sufletească până 
când această surprinzătoare 


evoluţie a evenimentelor nu va fi 
lâmurită. 

A hotărât, împreună cu sfetnicii, 
să-i convoace şi pe alţii, care nu 
erau din numărul lor: studenţi în 
ştiinţe oculte, preoţi, magicieni, 
oameni de ştiinţă, înţelepţi ai 
naţiunii, cărturari, oameni care îşi 
petreceau timpul în cercetarea 
tainelor. Astfel, solii împărăteşti 
au pornit câtre cele mai luminate 
minţi ale Egiptului. Din nou a fost 
agitaţie pe străzi, aglomeraţie de 
cai şi care, purtându-i spre palat 
pe învățații Egiptului, ca să-i vină 
în ajutor împăratului. 

Şi aceştia l-au ascultat pe împărat 
povestindu-şi visele. Dar niciunul 
dintre ei nu a fost în stare să-l 
ajute. Toți erau deopotrivă de 


uluiţi. împăratul, la rândul său, 
era înnebunit. Tulburarea lui s-a 
răspândit asupra tuturor celor 
prezenţi, curteni şi sfetnici. 
Mulțimea de oameni care se 
adunaseră în jurul camerei 
consiliului a primit suficiente 
informaţii dinăuntru, încât să-şi 
poată face o idee cu privire la 
gravitatea situaţiei. Printre cei 
care au aflat, se găsea şi mai- 
marele paharnicilor, omul care-l 
uitase pe Iosif. Cu doi ani în 
urmă, el însuşi trecuse printr-o 
asemenea experienţă dureroasă şi 
tulburătoare. Totul i-a revenit în 
minte cu repeziciune. 
Similaritatea cu cazul său şi al 
colegului său, mai-marele 
pitarilor, i s-a părut izbitoare. 
Imediat s-a gândit la tânărul 
evreu care le interpretase visele 
atât de sigur şi de amănunţit. Şi-a 


amintit că interpretarea pe care 
tânărul evreu o dăduse viselor lor 
fusese împlinită exact de 
evenimentele ulterioare. Şi-a dat 
seama că, dintre toţi oamenii din 
împărăție, el era singurul care 
putea să rezolve problema 
împăratului. Imediat a căutat o 
cale de a ajunge înaintea lui 
Faraon. Şi a reuşit. 

Iosif chemat în graba 

Le-a spus împăratului şi 
sfetnicilor adunaţi acolo povestea 
lui. A făcut-o cu cea mai mare 
iscusinţă. A trecut în grabă peste 
faptul stânjenitor că fusese în 
temniţă şi peste circumstanţele 
care îl trimiseseră acolo. Dara 
spus clar că, în timp ce se afla în 
acel loc, cunoscuse un om 
remarcabil, care era în mod 
uimitor înzestrat cu darul 
talmăcirii viselor, şi că acest om, 


de naţionalitate evreu, îi 
prezisese în amănunt semnificaţia 
visului lui şi al celui al mai- 
marelui pitarilor, iar această 
interpretare se împlinise cu 
exactitate, în cel mai mic detaliu. 
Ceea ce declarase tâlmaciul că se 
va întâmpla în fiecare caz, se şi 
întâmplase. 

Şi-a încheiat relatarea, abţinându- 
se să dea vreo sugestie şi 
mulţumindu-se doar să-şi spună 
povestea. Nu s-a încumetat să 
propună ca losif să fie chemat. 
Era posibil ca acum [Iosif să nu se 
ridice la înălţimea la care se 
ridicase în cazul lui. Şi, dacă s-ar 
fi întâmplat astfel, atunci ar fi fost 
în interesul lui să nu fi dat niciun 
sfat. Dar efectul povestirii lui a 
fost exact cel la care se aşteptase, 


împăratul a trimis în grabă un sol 
la temniţă. Era nerâbdător, ca şi 
sfetnicii lui, să-l vadă pe omul 
despre care auzise o poveste atât 
de extraordinară. 

Şi astfel, huruitul unui car de 
curse s-a auzit până în interiorul 
temniţei, aprinzând în inima 
fiecărui întemnițat speranţa că ar 
putea fi el cel chemat. Agitaţia de 
la palat s-a transformat în agitaţie 
şi în temniţă. Cine avea să fie 
chemat? Solul împăratului a 
intrat. Cel chemat a fost 
întemniţatul Iosif: trebuia să se 
înfăţişeze în grabă înaintea 
împăratului. Raportul spune că „l- 
au scos în grabă din temniţă". O 
traducere mai exactă ar spune că 
„l-au făcut să alerge", ceea ce 
exprimă intensitatea emoţiei şi a 
frământării care domnea 
pretutindeni. 


Dar nu au reuşit sa-l facă să 
alerge atât de repede încât să-şi 
piardă cumpătul şi echilibrul. Că 
a rămas calm şi stăpân pe sine, în 
ciuda agitaţiei şi a tumultului din 
jur, reiese clar din faptul că, mai 
întâi, „s-a ras, şi-a schimbat 
hainele" şi de-abia apoi „s-a dus 
la Faraon". Dezordinea şi 
îngrijorarea celor de lângă el nu l- 
au făcut pe Iosif să-şi piardă 
capul. Şi 1-a păstrat pe umeri. 
Oricât de nerăbdător era 
împăratul, trebuia să aştepte 
până când Iosif avea să-şi pună 
ţinuta în rânduială. 

Din tovărâăşia lui cu dregătorii lui 
Faraon, Iosif învățase, printre alte 
lucruri, că eticheta de la curte 
cerea o curăţenie desăvârşită a 
trupului şi bună-cuviinţă în 
îmbrăcăminte. în concepţia 
egiptenilor, acestea erau de o 


atât de mare importanţă încât 
orice altă chestiune, oricât de 
importantă, putea fi amânată 
până când acestea erau puse în 
ordine. Astfel, după trei ani de 
stat în temniţă, losif a putut 
refuza cu calm să fie grabit chiar 
Şi de o convocare din partea 
împăratului, până când s-a ras şi 
s-a îmbrăcat cuviincios. Din toate 
punctele de vedere, atunci când 
momentul lui a sosit, Iosif era 
pregătit. 

Trebuie să fi fost o 
cutremurătoare experienţă 
pentru losif, de-abia ieşit din 
temniţă, să păşească în palat şi să 
privească de-a lungul 
nesfârşitelor coridoare, străjuite 
de statui şi de coloane, cu 


mobilier foarte scump şi 
împodobit cu metale şi cu pietre 
preţioase. Probabil că a facut 
ochii mari când a văzut măreaţa 
adunare a nobilimii celei mai mari 
naţiuni de pe pământ, în timp ce 
intra, îndemnat de la spate, în 
sala de audienţă a împăratului. 
impăratul explică 

Cu toate acestea, nu doar el era 
cuprins de uimire. La îel de uimit 
privea şi împăratul, alături de 
curtenii şi de sfetnicii lui, la acest 
bărbat chipeş şi stăpân pe sine, 
ajuns acum la treizeci de ani, care 
stătea înaintea lor proaspăt 
bărbierit, curat îmbrăcat şi 
aşteptând politicos, în tăcere, să i 
se spună motivul pentru care 
împăratul avea nevoie de el. 
Explicaţia împăratului a fost cât 
se poate de simplă şi la obiect: 
„Am visat un vis", a spus el, 


„nimeni nu l-a putut tâlmăci, şi 
am aflat că tu talmăceşti un vis 
îndată după ce l-ai auzit." 

Este un lucru minunat şi 
impresionant şi o descoperire a 
adevăratului său caracter să vezi 
cum Iosif L-a pus, încă de la 
început, pe Dumnezeu pe primul 
loc în această primă întrevedere 
cu Faraon, la prima sa înfăţişare 
înaintea clasei conducătoare a 
Egiptului, chiar în prezenţa 
marilor preoţi ai religiei lor 
idolatre. Când împăratul a 
declarat că îl chemase acolo 
deoarece auzise că poseda 
excepţionala capacitate de a 
înţelege şi interpreta visele, Iosif 
a răspuns cu modestie: „Nu eu!". 
Şi imediat a adăugat că 
Dumnezeu era sursa oricărui dar 
pe care l-ar fi putut avea în 
această privinţă şi că avea 


convingerea că „Dumnezeu... va 
da un răspuns prielnic lui 
Faraon!" 

Cu această mângâietoare 
asigurare, Faraon a început 
îndată să-i relateze lui Iosif 
amănuntele viselor pe care le 
avusese. Când a încheiat ceea ce 
avea de spus, a venit explicaţia 
imediată a lui Iosif. Aceasta a 
îndreptat din nou atenţia tuturor 
către adevăratul Dumnezeu, în 
mijlocul acestei mulţimi de 
idolatri sus-puşi şi influenţi de la 
curtea Egiptului, lui Iosif nu i-a 
fost ruşine să vorbească despre şi 
pentru Dumnezeul lui. 
„Dumnezeu", a spus el, 
„Dumnezeu a arătat mai dinainte 
lui Faraon ce are să facă". 

Iosif tâlmaceşte 


„Cele şapte vaci grase şi 
frumoase", a continuat el, „sunt 
şapte ani". Cele şapte spice pline 
reprezentau tot şapte ani. Cele 
şapte vaci slabe şi urâte erau 
şapte ani. Şi cele şapte spice seci 
şi uscate erau, de asemenea, 
şapte ani. însemnătatea viselor 
era pur şi simplu aceasta: Aveau 
să vină peste Egipt şapte ani de 
belşug şi de recolte bogate, de o 
neobişnuită abundență. însă 
aceşti şapte ani aveau să fie 
urmaţi de alţi şapte ani de 
foamete cumplită - atât de 
cumplită încât cei şapte ani de 
belşug de mai înainte aveau să fie 
şterşi şi uitaţi, iar foametea şi 
lipsa aveau să fie atât de grave şi 
de larg răspândite, încât aveau să 
„topească țara". 

lar motivul pentru care „Faraon a 
visat visul de două ori' era acela 


că „lucrul este hotărât din partea 
lui Dumnezeu", adică se va 
întâmpla cu siguranţă. Mai mult 
decât atât, „Dumnezeu se va 
grăbi să-l aducă la îndeplinire." 
Deoarece evenimentele prezise în 
vis erau gata să vină, Iosif s-a 
gândit, pe baza urgenţei şi a 
gravităţii celor ce aveau să se 
întâmple în curând, să adauge la 
tâlmăcirea sa şi un sfat. Să se 
grăbească Faraon, a spus el, „să 
aleagă un om priceput şi înţelept 
şi să-l pună în fruntea ţării 
Egiptului”. Apoi a trecut la 
prezentarea unui plan de criză în 
ceea ce priveşte rezerva naţională 
alimentară, pentru strângerea şi 
depozitarea unor uriaşe cantităţi 
de grâne în timpul celor şapte ani 
de belşug, astfel încât acest 
surplus de alimente să fie 
disponibil în cei şapte ani de 


sărăcie extremă care aveau să 
urmeze. El le-a schiţat, de 
asemenea, un plan naţional 
pentru administrarea alimentelor 
şi pentru organizarea vieţii, în 
general, în timpul anilor de 
foamete, „pentru ca ţara să nu fie 
prăpădită de foamete." 

Acestea fiind spuse, agenda de 
lucru a împăratului şi a 
miniştrilor acestuia s-a umplut 
până la refuz. Totuşi, cum acest 
uimitor de inteligent tâlmaci 
evreu, care le dădea impresia că 
vorbea de la Dumnezeu şi cu 
înţelepciunea lui Dumnezeu, le 
sugerase şi care era lucrul cel 
mai bun de făcut pentru salvarea 
naţiunii, ei au luat imediat 
deciziile importante care se 
impuneau şi pe care împăratul a 
hotărât să le anunţe public. Ceea 
ce recomandase Iosif a „plăcut lui 


Faraon şi tuturor slujitorilor lui". 
Este greu de crezut că în consiliul 
de stat al Egiptului mai existase 
vreodată o asemenea 

unanimitate de idei cu privire la 
vreo altă chestiune care ar fi 
privit binele naţiunii. 

Iosif, înălţat ca al doilea din 
împărăție 

Faraon a întrebat: „Am putea noi 
oare să găsim un om ca acesta, 
care să aibă în el Duhul lui 
Dumnezeu?" Cum nimeni nu 
dadea semne că ar pune la 
îndoială lucrul acesta, împăratul 
s-a întors către Iosif şi i-a spus: 
„Fiindcă Dumnezeu ţi-a făcut 
cunoscute toate aceste lucruri, nu 
este nimeni care să fie atât de 
priceput şi atât de înţelept ca 


tine. Te pun mai-mare peste casa 
mea, şi tot poporul meu va 
asculta de poruncile tale. Numai 
scaunul meu de domnie mă va 
ridica mai presus de tine". „Uite, 
îţi dau stăpânire peste toată ţara 
Egiptului. [...] Eu sunt Faraon! 
Dar fără tine nimeni nu va ridica 
mâna, nici piciorul în toată ţara 
Egiptului." 

O răsturnare de situaţie care îţi 
taie răsuflarea, într-adevăr! 
Dimineaţă, în temniţă; seara, în 
palat! La începutul zilei, un sclav, 
iar la sfârşitul ei, domn peste 
toată ţara Egiptului. La răsăritul 
soarelui te trezeşti pentru o nouă 
zi de speranţe amânate, la apus, 
privind în urmă, vezi o zi de glorie 
strălucitoare, de eliberare şi de 
împlinire a speranţelor dragi 
nutrite de ani! 

Probabil că lui Iosif i-a fost greu 


să-şi stăpânească emoţiile şi să se 
odihnească în noaptea aceea. Se 
afla în palatul împăratului. Fusese 
învestit cu puterile împăratului. îi 
fuseseră conferite cele mai înalte 
onoruri, în darul celei mai mari 
naţiuni de pe pământ. 
Dumnezeu „va purta de grija" 
Aşa cum era de aşteptat, avându- 
L pe Dumnezeu în centrul vieţii şi 
cu educaţia pe care o primise în 
urma experienţelor prin care 
trecuse, . Iosif nu şi-a lăsat 
gândurile să se îndrepte către 
gloria şi câtre marile onoruri care 
tocmai Îi fuseseră oferite, ci către 
Iehova, Dumnezeul părinţilor lui, 
care condusese toate lucrurile 
până în acel punct. El era în mod 
suprem Dumnezeul care „va 
purta de grijă". Şi în ce mod 
uimitor şi extraordinar purtase de 
grijă, într-adevăr! 


Gândurile lui Iosif trebuie să se fi 
îndreptat, de asemenea, spre 
visele lui. Se ocupase toată ziua 
de visele lui Faraon. Dar acum 

putea să se gândească şi la ale 
lui. Ele preziceau o slujbă 
importantă - în slujirea lui 
Dumnezeu, în slujirea familiei lui, 
în slujirea cauzei lui Dumnezeu 
pe pământ -, o slujbă care avea să 
contribuie la înaintarea marilor 
planuri ale lui Dumnezeu. Era 
alertat din cauza aceasta. Snopii 
fraţilor lui plecându-se înaintea 
snopului cules de el. Soarele, luna 
şi unsprezece stele făcându-i 
plecăciune. Dumnezeu încă nu 
încheiase cu el. Ceea ce se 
întâmplase astăzi era începutul, 
nu sfârşitul; Era doar o parte, nu 
întregul. Era doar începutul. Dar 


ce început! Şi, cu gândul acesta, 
losif a adormit. 

Aaa, Potifar! Trebuie să fi fost şi 
el în mulţimea sfetnicilor şi a 
curtenilor lui Faraon. Era, cu 
siguranţă, o ocazie de la care 
căpitanul gărzii regale nu putea 
să lipsească. Oare îl recunoscuse 
losif? Avea Potifar motive să-i fie 
teamă de ceea ce ar fi putut să-i 
spună losif lui Faraon sau să-i 
facă lui? 

Dar soţia lui Potifar, când a aflat 
despre cum evoluaseră eveni- 
mentele zilei? Ce agitaţie şi ce 
discuţii aprinse trebuie să fi fost 
în marile case ale Egiptului în 
noaptea aceea, în timp ce un 
tânăr obosit şi exilat din Canaan 
dormea liniştit! 

b CAPITOLUL 19 

Orarul divin 

să ne tragem răsuflarea, după ce 


am urmărit cu sufletul la gură 
povestirea prezentată înainte. Şi, 
în timp ce luăm o pauză, să ne 
asigurăm că, în preocuparea 
intensă pentru principalele 
momente ale acestei remarcabile 
istorii, nu pierdem din vedere alte 
lucruri, care sunt părți esenţiale, 
dar care pot rămâne în umbră 
dacă nu le acordăm o atenţie 
specială. 

Am urmărit o serie de minunate 
intervenţii ale Providenţei. 
Importanţa extraordinară a 
detaliilor ne-ar putea face să 
trecem cu uşurinţă tocmai peste 
lecţiile conţinute în ele, dar 
aceste lecţii, dacă sunt bine 
învăţate, sunt de o valoare 
nepreţuită. Să ne îndreptăm 
atenţia acum către modul în care 
a organizat şi a programat 
Dumnezeu fiecare detaliu, fiecare 


eveniment din experienţa lui losif, 
astfel încât să contribuie la 
realizarea planului de ansamblu 
pe care îl întocmise încă de la 
început. Nu vreau să pierdem din 
vedere că, în timp ce, în marea 
lume din afara câmpului vizual al 
lui losif, planul lui Dumnezeu 
evolua încet către împlinire, în 
toţi acei ani de sclavie şi de 
întemniţare caracterul lui losif se 
maturiza, crescând în putere şi în 
autodisciplină şi făcând din el 
instrumentul potrivit să ducă la 
îndeplinire ceea ce avea 
Dumnezeu în vedere. Prin 
experienţele care îngăduie să 
vină peste ei, Dumnezeu 
modelează întotdeauna bărbaţi şi 
femei în unelte potrivite pentru a 
fi folosite de El. 

Modul minunat şi desăvârşit 
în care conduce Dumnezeu 
toate lucrurile 

Să ne lăsăm din nou mintea să 
parcurgă evenimentele majore 
din experienţa lui losif. Fraţii lui l- 
au aruncat în groapă. Faptele lor, 
ca şi ura care le inspirase, au fost 
rele. Dar ele nu i-au făcut râu lui 
losif. Dumnezeu poate folosi chiar 
şi ura şi răutatea oamenilor, 
făcându-le să acţioneze spre bine. 
Fraţii lui l-au vândut ca sclav, un 
lucru cât se poate de rău. Dar 
Dumnezeu 1-a folosit pentru a-l 
duce pe losif în locul unde avea să 
fie instruit pentru marea lucrare 
care urma să-i fie încredinţată. 
Minciuna nebunească pe care 
adultera soţie a lui Potifar a spus- 
o cu privire la losif 1-a aruncat în 
închisoare. A fost o ticăloasă şi 
criminală eroare de justiţie. Cu 


toate acestea, mâna puternică şi 
atotştiutoare a lui Dumnezeu a 
folosit aceste circumstanţe aspre 
pentru a-l aşeza pe losif acolo 
unde avea să primească o 
instruire şi să-şi desăvârşească un 
caracter care să-l facă potrivit 
pentru o slujbă viitoare de mare 
valoare. 

Lipsa de recunoştinţă a mai- 
marelui paharnicilor - uitarea şi 
neglijenţa de care a dat dovadă - 
nu a avut nicio scuză. Din cauza 
aceasta, losif a rămas să mai 
sufere în temniţă încă un timp de 
aşteptare, care părea că nu se 
mai termină. Dumnezeu a folosit 
această aşteptare ca să 
pregătească în continuare 
instrumentul ales de El pentru 
scopul pe care îl avea în vedere şi 
să-l ţină aproape pentru 
momentul când avea să fie nevoie 


de el, într-o lucrare de o 
copleşitoare importanţă. 

Astfel, putem descoperi aici 
modul minunat şi desăvârşit în 
care conduce Dumnezeu toate 
lucrurile. Fiecare verigă a 
lanţului îşi are locul ei şi 
momentul ei, alese cu delicateţe 
Şi cu cea mai mare precizie. 
Niciun eveniment nu vine mai 
înainte de timpul stabilit; nici 
măcar cu o clipă. Niciunul nu este 
lăsat să zăbovească şi să vină 
prea târziu. Providența lui 
Dumnezeu este asemenea naturii 
Sale. In lucrările Sale nu există 
mişcări făcute la întâmplare. 
Fiecare dintre uriaşele sfere 
cereşti - soarele, luna, stelele, 
planetele - se mişcă cu o precizie 
desăvârşită. Orbitele lor, rotaţiile, 
eclipsele şi conjuncţiile lor pot fi 
calculate cu o mie de ani înainte 


şi pot fi cunoscute cu o exactitate 
de fracțiuni de secundă. Soarele 
nu întârzie niciodată să răsară. 

Niciun astru nu apune vreodată 
prea devreme. Toate mişcările 
planetelor sunt sub controlul 
divin. în planul providenţial dirijat 
de însuşi Dumnezeu, fiecare 
lucrare a Sa îşi are timpul bine 
stabilit. lar ceasul lui Dumnezeu 
merge întotdeauna exact - nicio 
secundă în urmă, nicio secundă 
înainte. 

Nu există întâmplare 

Nu există întâmplare în planurile 
lui Dumnezeu. Un scriitor 
exprima astfel acest adevar: „S-a 
întâmplat! Dumnezeul Cel Veşnic 
a dirijat această întâmplare." Este 
posibil ca exactitatea şi 
desăvârşirea pe care le 


descoperim pretutindeni în jurul 
nostru, în funcţionarea naturii şi 
în toate activităţile din ea, să fie 
pură întâmplare? Uitaţi-vă la 
minunata frumuseţe şi la 
uimitoarea precizie a Providenţei. 
Este posibil ca acestea să nu fie 
altceva decât o succesiune 
nesfârşită de coincidenţe fericite? 
Ar fi de necrezut. Există un 
Dumnezeu în cer. El a întocmit 
complexa maşinărie a universului. 
Mâinile Sale îi guvernează şi îi 
controlează activitatea. Acest 
Dumnezeu este Tatăl nostru 
ceresc. în centrul universului bate 
o inimă. Inima aceea este o inimă 
de dragoste. Iar El a hotărât ca 
„toate lucrurile să lucreze 
împreună spre binele celor ce-L 
iubesc pe Dumnezeu". 

Aşadar, a existat un control 
providenţial în toate experienţele 


vieţii lui losif, aşa cum există şi în 
ale noastre. Chiar şi cel mai 
aparent nesemnificativ eveniment 
din viaţa lui losif a fost programat 
cu exactitate şi făcut să lucreze 
pentru atingerea scopului final. 
Răutatea şi ticăloşia fraţilor lui, 
care l-au vândut ca sclav, 
minciuna vrednică de dispreţ a 
soţiei lui Potifar, care 1-a trimis în 
temniţă, lipsa de recunoştinţă şi 
indiferența mai-marelui 
paharnicilor, care 1-a abandonat 
prelungindu-i întemnițarea - toate 
aceste nedreptăţi şi prejudicii 
venite din partea unora au fost 
înfăptuite sub controlul divin, iar 
mâna divină şi plină de îndurare a 
lui Dumnezeu le-a transformat în 
binecuvântări. 

Tu recunoşti providenţa lui 
Dumnezeu? 

Astăzi, când privim în urmă la 


istoria lui losif, pentru noi nu este 
greu să recunoaştem intervenţiile 
lui Dumnezeu în viaţa lui. Dar ar 

trebui să credem că viaţa acestui 
tânăr păstor a fost în mâna lui 
Dumnezeu într-un mod care nu 
este valabil şi în dreptul nostru? 
Există în vieţile noastre mai 
puţină călăuzire providenţială 
decât a existat în viaţa lui Iosif? 
Când Iosif a trecut prin toate 
acele experienţe poate câ nu a 
recunoscut - şi, într-adevăr, nu a 
recunoscut - mâna lui Dumnezeu. 
Mai târziu, şi-a dat seama că 
Dumnezeu avusese sub control, 
încă de la început, tot ce se 
întâmplase cu el. Atunci când s-a 
facut cunoscut fraţilor lui, a 
încercat să le îndepărteze 
temerile spunându-le: „Eu sunt 


fratele vostru Iosif, pe care l-aţi 
vândut ca să fie dus în Egipt. 
Acum nu vă întristaţi şi nu fiţi 
mâhniţi că m-aţi vândut ca să fiu 
adus aici, căci ca să vă scap viaţa 
m-a trimis Dumnezeu înaintea 
voastră. [...] Dumnezeu m-a trimis 
înaintea voastră ca să vă rămână 
sămânţa vie în ţară şi ca să vă 
păstreze viaţa printr-o mare 
izbăvire. Aşa că nu voi m-aţi 
trimis aici, ci Dumnezeu." lar mai 
târziu, într-o altă ocazie, Iosif le-a 
spus fraţilor lui: „Voi, negreşit, v- 
aţi gândit să-mi faceţi rău, dar 
Dumnezeu a schimbat răul în 
bine, ca să împlinească ceea ce se 
vede azi, şi anume să scape viaţa 
unui popor în mare număr." 

La fel este şi cu noi. Loviturile 
grele care sunt îndreptate 
împotriva noastră în diferitele 
împrejurări prin care trecem, 


precum şi experienţele care ne 
pun la probă caracterul nu sunt 
privite şi înţelese acum drept 
ceea ce sunt în realitate. Aşa cum 
a fost cu Iosif, este şi cu noi; de- 
abia mai târziu, după ce au 
trecut, ajungem să vedem că 
dezamăgirile, asperităţile vieţii, 
încercările, necazurile, precum şi 
răutăţile săvârşite de ceilalţi 
împotriva noastră şi menite să ne 
facă râu fac parte din câlâuzirea 
Providenţei pentru viaţa noastră. 
Doar retrospectiv le recunoaştem 
ca fiind instrumente folosite 
pentru a contribui la realizarea 
planului lui Dumnezeu în viaţa 
noastră. Cu siguranţă, vom 
ajunge să înţelegem acest lucru 
dacă vom câuta cu credincioşie şi 
în mod stăruitor să împlinim voia 
lui Dumnezeu şi să ne ferim de a 
zădărnici planul Său luându-ne 


viaţa în propriile mâini. Nu uitaţi 
că Dumnezeu nu Se grăbeşte 
niciodată; desăvârşirea 
caracterului nostru, pe care Elo 
are în vedere, este o lucrare 
lentă, care cere timp. 

Până acum am urmărit viaţa şi 
experienţele lui Iosif din ceea ce 
am putea numi anii grei. De acum 
înainte, îl vom urmări în 
experienţe care par să fie 
marcate doar de strălucire şi de 
prosperitate. înainte 

de a trece de la cele vechi la cele 
noi, ne-ar fi de folos să ne luâm 
timp pentru a lua în considerare 
câteva elemente importante pe 
care le avem de învățat din istoria 
lui Iosif. 

Este ceva obişnuit ca oamenii, fie 
ei tineri sau bătrâni, atunci când 


vin peste ei experienţe grele şi 
neplăcute, să creadă că au făcut 
ceva ce nu I-a plăcut lui 
Dumnezeu, că au greşit cu ceva şi 
că El a trimis nenorocirile asupra 
lor pentru a-Şi manifesta 
dezaprobarea şi pentru a le 
pedepsi abaterile. Dar lucrurile 
nu stau neapărat astfel. Există 
necazuri pe care atotştiutorul 
Dumnezeu şi Tată le îngăduie să 
vină asupra ucenicilor Săi pentru 
a-i pune la probă şi pentru a le 
modela caracterul, aşa cum există 
Şi necazuri care pot să aibă un 
scop punitiv. De multe ori ne 
chinuim singuri şi în mod inutil 
imaginându-ne că Dumnezeul 
căruia îi slujim nu ar permite 
niciodată să ni se întâmple un 
asemenea lucru râu, nouă sau 
celor dragi nouă, decât pentru a 
ne pedepsi pentru vreun păcat pe 


care l-am făcut. 

O astiel de filozofie este cu totul 
greşită. Sunt necazuri care sunt 
teste, sau încercări, nu pedepse. 
Ele sunt încercări ale credinţei, 
ale râăbdării, ale curajului, nu 
toiege cu care să fim loviți pentru 
vreun râu pe care l-am făcut. 
Copiii lui Dumnezeu sunt puşi la 
probă, instruiți, ajutaţi să se 
dezvolte, modelaţi pentru 
lucrarea la care îi va chema El în 
cele din urmă. El ne-a spus că 
„Domnul pedepseşte pe cine 
iubeşte". Astfel, necazurile şi 
suferinţele nu sunt întotdeauna o 
dovadă a dezaprobării lui 
Dumnezeu; ele pot fi, la fel de 
bine, dovada dragostei şi a 
purtării Sale de grijă. 
Necazurile pot fi o 
binecuvântare 

Necazurile pot fi o binecuvântare. 


Dar binecuvântarea nu stă în 
necaz, ci în modul în care acesta 
este primit şi rābdat. Fii 
nemulţumit, murmurând şi 
revoltându-te împotriva sorții de 
care ai avut parte, şi încercarea 
va fi un blestem, iar tu vei lua 
ceea ce a fost mai rău din ea, 
când ai fi putut să iei ceea ce era 
mai bun. Suferinţa care era 
menită să ne îmbogăţească viaţa 
şi să ne dezvolte caracterul, 
suportată fără râbdare, ne va 
împovăra. Dar, dacă învăţăm să 
ne suportăm necazurile cu 
răbdare, ca fiind îngăduite de un 
Tată iubitor, şi le percepem ca pe 
nişte soli trimişi de El să ne 
înveţe lucruri pe care altfel nu le- 
am putea învăţa, atunci vom 
preţui mâna Sa ţinută asupra 
noastră, iar 

ceea ce doreşte El să ne spună 
prin aceşti soli va suna ca o 
muzică plăcută în urechile 
noastre şi ne va aduce o 
mângâiere care ne va înviora şi 
înveseli inimile. 

Ar fi bine, de asemenea, să nu 
uităm nicio clipă că lui Dumnezeu 
nu-i lipsesc niciodată câile şi 
mijloacele de a ne transforma 
captivitatea în eliberare. Poate că 
noi nu vedem nicio cale de 
scăpare din situaţia grea care ne 
apasă, dar aceasta nu înseamnă 
că înţelepciunea lui Dumnezeu 
este în vreun fel limitată. Pentru 
că noi nu vedem nicio cale de 
ieşire, suntem tentaţi să gândim 
că o astfel de cale nici nu există şi 
că starea noastră este 
deznădâjduită. Ar trebui să 
învăţăm să ne ridicâm ochii de la 


situaţiile care nouă ni se par 
imposibile şi să-i aţintim asupra 
Dumnezeului nostru, pentru care 
nimic nu este imposibil. Ajutorul 
omenesc s-ar putea să nu ajungă 
până la noi, însă ajutorul Său 
ajunge întotdeauna. 

Din ceea ce am citit în raportul 
biblic cu privire la modul în care 
Se poartă El cu oamenii şi din 
ceea ce am observat noi înşine 
referitor la intervenţiile Sale 
providenţiale în viaţa oamenilor 
din jur şi în propria experienţă, ar 
trebui să înţelegem şi să credem 
că stă întotdeauna în puterea lui 
Dumnezeu sã-Şi aducă la 
îndeplinire planurile, indiferent 
de circumstanţele potrivnice care 
apar. Evenimentele cele mai 
nedorite şi mai neaşteptate pot fi 
fâăcute -au fost făcute - să 
slujească scopurilor pline de 


îndurare ale lui Dumnezeu şi să 
realizeze ceea ce prevederile 
omeneşti nu ar fi reuşit niciodată. 
Ajutorul trebuie căutat doar la 
Dumnezeu 

Trebuie subliniat, de asemenea, 
că, aşa cum s-a întâmplat şi în 
cazul lui Iosif, slujitorii lui 
Dumnezeu nu sunt niciodată mai 
siguri şi mai aproape de izbăvire 
şi de fericire decât atunci când 
aşteaptă cu râbdare intervenţia 
lui Dumnezeu şi se supun voinţei 
Sale. Din tot ce ne descoperă 
raportul biblic cu privire la Iosif 
reiese, fără nicio umbră de 
îndoială, că el s-a supus pe deplin 
voinţei lui Dumnezeu şi a fost 
dispus să aştepte ca Dumnezeu să 
acţioneze. Este adevărat că, în 
temniţă fiind, cu ocazia eliberării 
mai-marelui paharnicilor, şi-a 
îngăduit să-şi facă speranţe şi să 


aibă unele aşteptări din partea 
unui braţ omenesc. Cu toate 
acestea, în cei doi ani, 
ingratitudinea 

omenească 1-a convins că 
ajutorul trebuie cautat doar la 
Dumnezeu, îndepărtându-şi 
privirea de la oameni şi aţintind-o 
doar asupra lui Dumnezeu, Iosif 
şi-a văzut în scurtă vreme 
răsplata şi compensaţia pentru 
tot ce suferise. El lasă deoparte 
hainele de deţinut şi, odată cu 
ele, şi tristeţea şi necazurile. Din 
starea de apăsare şi de umilinţă 
în care se găsea, el ajunge să fie 
binefăcâtorul şi salvatorul unei 
întregi naţiuni. 

Cel mai bun lucru pe care îl 
putem face este să ne lăsăm cu 
totul în mâinile capabile ale lui 


Dumnezeu şi să-L. lăsam doar pe 
El „să poarte de grijă", 
supunându-ne în toate privinţele 
călăuzirii Lui înțelepte şi 
atotştiutoare. Cu cât învăţăm mai 
curând să spunem: „Nu voia mea, 
ci voia Ta, Doamne, să se 
împlinească", cu atât vom primi 
mai curând răspuns la dorinţele 
inimii noastre. Este o lecţie 
importantă pe care trebuie să ne- 
o însuşim - o lecţie însoţită de o 
mare răsplătire. Durează mult să 
o învăţăm, dar, atunci când ne 
supunem cu bucurie oricărei 
hotărâri a lui Dumnezeu, vom 
învăţa, asemenea lui Iosif, că, 
indiferent cât de multe sunt 
încercările care s-au adunat în 
experienţa noastră, Dumnezeu 
poate să le transforme spre binele 
nostru şi o va face. Nu contează 
cât de grele sau cât de lungi sunt, 


rezultatul final, fie în lumea 
aceasta, fie în cea viitoare, nu ne 
va da niciun motiv să ne plângem. 
Răâsplata lui Iosif 

Iosif s-a lăsat cu totul în mâinile 
lui Dumnezeu. Ela aşteptat cu 
răbdare timpul ales de 
Dumnezeu. Acum îşi primeşte 
răsplata. Dintr-un singur salt, el 
se ridică din întunericul temniţei 
şi se opreşte direct la picioarele 
tronului. Dispreţul fraţilor lui este 
înlocuit de o primire plină de 
onoruri la cea mai mândră curte a 
lumii. Mâinile asprite de truda 
robiei sunt împodobite cu inelul 
cu sigiliu al împăratului. Lanţurile 
de la picioare sunt înlocuite cu 
lanţul de aur pe care monarhul i 
1-a pus în jurul gâtului. Haina 
pestriță, dăruită de tatăl său 
iubitor, şi cea lăsată în mâinile 
femeii adultere sunt înlocuite de 


veşmintele din in subţire din 
garderoba regală. A fost 
disprețuit şi călcat în picioare de 
asupritorii lui, dar acum 
întregului Egipt i se porunceşte 
să îngenuncheze înaintea lui, în 
timp ce Iosif trece în carul care 
vine imediat după cel al lui 
Faraon, ca prim-ministru al 

Egiptului, neavându-l înaintea lui 
decât pe împărat. Ce deosebire 
uriaşă faţă de stâna de oi de la 
Hebron şi corturile din piele de 
capră ale tatălui său! 

Din această istorie impresionantă, 
petrecută cu mult timp în urmă, 
străluceşte o lumină care ar 
trebui să lumineze viaţa multora 
dintre noi, cei de astăzi, aducând 
cu ea razele bucuriei şi ale 


speranţei pentru aceia care poate 
că-L aşteaptă pe Dumnezeu în 
mijlocul unor situaţii 
descurajante. Inima iubitoare a 
Tatălui ceresc bate pentru 
experienţa vieţii fiecăruia dintre 
urmaşii Săi. Mâna Dumnezeului 
atotştiutor şi înţelept lucrează 
pentru fiecare dintre copiii Săi în 
vederea împlinirii planului divin 
dinainte stabilit. Poate că ceasul 
deplinei revelații încă nu a bătut 
pe cadranul lui Dumnezeu. Dar va 
bate, să nu te îndoieşti niciodată 
de asta. Ocaziile tale sunt în 
mâna Sa plină de îndurare. 
Pentru slava lui Dumnezeu şi 
pentru binele tāu, Tatăl din cer te 
invită stăruitor să laşi jos povara 
de nelinişte -învață lucrul acesta, 
prietene al lui Dumnezeu. 
Incredinţează-l Lui totul. El deja a 
călăuzit milioane de alţi oameni 


prin viaţă, de aceea poate să te 
călăuzească şi pe tine şi, cu 
siguranţă, o va face. Chiar acum, 
toate lucrurile lucrează împreună 
spre binele tău. Lasă-ţi cârma 
vieţii în mâinile Căpitanului 
mântuirii tale. 

La încheierea acestui capitol, 
vreau să ne îndreptăm atenţia 
câtre un minunat şi deosebit de 
explicativ comentariu asupra 
acestei prime etape a experienţei 
lui Iosif, făcut de Ellen G. White, 
în remarcabila ei carte Patriarhi 
și profeți, la paginile 222 şi 223 
(orig.): 

„Cum a putut fi Iosif în stare să 
aibă un asemenea raport de tărie 
de caracter, cinste şi 
înţelepciune? în anii tinereţii, el s- 
a lăsat condus de datorie, mai 
degrabă decât de înclinații; 
integritatea, încrederea simplă, 


firea sa aleasă, nobilă, au adus 
roade în faptele maturității sale. 
O viaţă curată şi simplă înlesnise 
dezvoltarea puternică atât a 
puterilor fizice, cât şi a celor 
intelectuale. Legătura cu 
Dumnezeu prin lucrările Lui şi 
contemplarea marilor adevăruri 
încredințate moştenitorilor 
credinţei au înălţat şi au înnobilat 
natura lui spirituală, lârgind şi 
întărindu-i mintea cum n-ar fi 
putut-o face niciun alt studiu. 
Atenţia plină de credincioşie 
acordată datoriei în orice 
împrejurare, de la poziţia cea mai 
umilă şi până la cea mai onorată, 
îi educase toate puterile în 
vederea celor mai înalte funcţii. 
Acela care trăieşte în armonie cu 
voinţa Creatorului îşi asigură 

dezvoltarea de caracter cea mai 
reală şi cea mai nobilă. 'Frica de 
Domnul, aceasta este 
înţelepciunea, depărtarea de rău 
este pricepere! (lov 28:28). 

Puţini sunt aceia care îşi dau 
seama de influenţa lucrurilor mici 
ale vieţii asupra dezvoltării 
caracterului. De fapt, nimic din 
cele cu care noi avem de-a face 
nu este într-adevăr mic. Diferitele 
împrejurări pe care le 
întâmpinăm zi de zi sunt 
destinate să ne pună la încercare 
credinţa şi să ne califice pentru 
răspunderi mai mari. Prin 
rămânerea la principii în acţiunile 
obişnuite ale vieţii, mintea se 
deprinde să considere cerinţele 
datoriei mai presus de acelea ale 
plăcerilor şi înclinațiilor firii. 
Astfel disciplinate, minţile nu vor 
mai oscila între bine şi rău, 


asemenea unei trestii bătute de 
vânt; astfel de oameni sunt 
credincioşi faţă de datorie pentru 
că şi-au format deprinderea 
credincioşiei şi adevărului. Prin 
credincioşie în cele mărunte, ei îşi 
adună puteri spre a fi credincioşi 
în cele mari. 

Un caracter drept este de o mai 
mare valoare decât aurul din Ofir. 
Fără el, nimeni nu va putea 
ajunge pe culmile onoarei. 
Caracterul însă nu se moşteneşte. 
El nu poate fi cumpărat. O înaltă 
viaţă morală şi calităţile deosebite 
ale minţii nu sunt rezultatele 
întâmplării. Cele mai preţioase 
daruri sunt fâră valoare dacă nu 
sunt cultivate. Formarea unui 
caracter nobil este lucrarea unei 
vieţi întregi şi trebuie să fie 
rezultatul unei neobosite 
sârguinţe. Dumnezeu ne dă 


ocaziile; succesul însă depinde de 
felul cum ne-am folosit de ele." 

p CAPITOLUL 20 

Ministrul alimentaţiei publice 
Raportul biblic spune că „losif era 
în vârstă de treizeci de ani când s- 
a înfăţişat înaintea lui Faraon, 
împăratul Egiptului". Parcursese 
un drum lung de când părăsise 
corturile tatălui său, cu 
treisprezece ani în urmă, când la 
cererea acestuia plecase să-şi 
caute fraţii, ca să-i întrebe de 
sânâtate şi să-i aducă tatălui veşti 
despre starea lor. Multe se 
întâmplaseră în aceşti 
treisprezece ani şi toate îşi 
avuseseră rostul lor în a-l aduce 
în locul în care se afla acum - 
chiar lângă scaunul de domnie al 
lui Faraon. 

încercările care veniseră asupra 
lui nu fuseseră uşor de râbdat şi 


de trecut, dar fiecare dintre ele 
avusese rolul ei, bine stabilit, în a- 
1 conduce mai aproape de clipa 
aceasta. Ispita de foc căreia îi 
rezistase, minciuna ticăloasă a 
ispititoarei lui, întemnițarea 
nedreaptă şi tâlmăcirea viselor 
tovarăşilor lui de închisoare - 
toate acestea fuseseră necesare 
pentru ca el să ajungă în faţa lui 
Faraon şi au fost scrise pe 
paginile Bibliei pentru a ne arâta 
clar cum a ajuns losif să-i fie 
prezentat lui Faraon şi să fie 
introdus în viaţa de la curtea 
Egiptului. Dispoziţia lui de a 
deveni tălmaciul viselor altor 
oameni, când nu avea nicio 
obligaţie să-i ajute, 1-a condus în 
locul de unde putea să-şi aducă o 
contribuţie importantă la 
îndelung amânata împlinire a 
viselor lui. 


In cea mai mare grabă este 
chemat să devină tâlmaciul lui 
Dumnezeu înaintea lui Faraon. Şi 
losif face acest lucru cu o 
impresionantă demnitate şi cu o 
siguranţă în stare să convingă. în 


interpretarea 

viziunilor lui Faraon, el dovedeşte 
o asemenea înţelepciune încât 
creează nu numai în mintea 
împăratului, ci şi printre curtenii 
şi sfetnicii acestuia convingerea 
deplină că el este omul, singurul 
om, care ar putea să ducă la 
îndeplinire cu succes inteligentul 
plan pe care fusese călăuzit să-l 
sugereze pentru salvarea naţiunii. 
Mai mult decât se aşteptase 
Atunci când i-a propus lui Faraon 
să caute un om care să 
coordoneze complexul şi 


importantul proiect naţional de 
depozitare şi apoi de distribuire a 
surplusului de alimente din cei 
şapte ani de belşug, losif nici nu 
visa că el avea să fie omul ales. 
Visele lui nu mergeau atât de 
departe. Era un evreu, un străin. 
Mai mult decât atât, era sclav. Şi 
chiar mai rău decât atât, era un 
întemnițat, aranjat şi pus în 
libertate doar pentru ocazia 
aceea. Nici cele mai îndrăzneţe şi 
mai ambiţioase vise nu l-ar fi 
putut face să se gândească la 
posibilitatea ca Faraon să treacă 
pe lângă toţi acei miniştri şi 
demnitari încercaţi, care se 
îmbulzeau în jurul lui, pentru a se 
opri asupra unui tânăr lipsit de 
experienţă, adus din închisoare, 
făcând parte dintr-un alt neam, cu 
o religie diferită şi aflat sub 
sancţiune penală. O astfel de 


atitudine ar fi fost de neacceptat 
pentru mulţime şi cât se poate de 
ofensatoare pentru sfetnicii lui. 
Este foarte posibil ca losit să fi 
avut speranţe şi poate chiar se 
aştepta să câştige suficientă 
prietenie şi bunăvoință din partea 
lui Faraon, încât să obţină 
eliberarea din temniţă şi chiar o 
anumită poziţie, secundară, care 
să-i permită să înceapă o viaţă 
nouă. Cu toate acestea, este puţin 
probabil că speranţele lui 
mergeau mai departe de atât în 
acele momente tensionate, când 
stătea înaintea monarhului, 
descriindu-i ce avea să aducă 
Dumnezeu în curând asupra 
Egiptului şi dându-i înţeleptele 
sugestii cu privire la metoda cea 
mai potrivită de a întâmpina criza 
cu care avea să se confrunte 
această naţiune peste puţină 


vreme. 
Singurul lui gând era la 
Dumnezeu 

Stând acolo, în prezenţa 
împăratului şi a curţii lui, singura 
aluzie pe care a făcut-o la sine a 
fost de natură depreciativă. Nu el 
era cel 

care interpreta visele lui Faraon. 
Lucrarea aceasta îi aparţinea 
doar lui Dumnezeu. Iosif nu s-a 
recomandat înaintea împăratului 
Şi nici nu şi-a descris abilităţile 
care l-ar fi putut face potrivit 
pentru postul pe care îl schiţase 
sau pentru oricare alt post. Ela 
îndreptat atenţia întregii curți 
câtre Dumnezeu, nu câtre sine. 
Acum, că descoperise 
semnificaţia viselor împăratului, 
ar fi putut să-i aducă la cunoştinţă 


acestuia că fusese vândut ca sclav 
chiar de fraţii lui şi că soţia lui 
Potifar îl aruncase în temniţă 
printr-o minciună cumplită (cu 
siguranţă era acolo cineva care se 
temea să audă lucrul acesta). Ar fi 
putut să pledeze pentru a fi 
eliberat. Dar nu a făcut niciunul 
dintre aceste lucruri. Singurul 
său gând a fost să-L. înalțe pe 
Dumnezeu, nu să-şi promoveze 
propriile interese. 

La fel ca Daniel, mai târziu, într-o 
ocazie similară, el a spus: „[ine-ţi 
darurile şi dă altuia răsplătirile 
tale. însă dacă mi s-a descoperit 
taina aceasta, nu înseamnă că 
este în mine o înţelepciune mai 
mare decât a tuturor celor vii, ci 
pentru ca să se dea împăratului 
tâlcuirea ei şi să afli ce-ţi doreşte 
inima să ştii." „Cel ce descoperă 
tainele ţi-a făcut cunoscut ce se 


va întâmpla." 

Un om cu totul devotat lui 
Dumnezeu 

împăratul, dregătorii lui şi 
curtenii care umpluseră până la 
refuz sala de audienţă au 
recunoscut cu toţii că exista ceva 
de o nobleţe specială, ceva demn 
de admiraţie în acest tânăr, care 
stătea de unul singur în faţa lor, 
dovedind cea mai deplină 
credincioşie faţă de Dumnezeul 
lui, şi aceasta fără nicio urmă de 
ostentaţie, ci cu o demnitate 
tacută şi cu o naturaleţe care 
arătau mari resurse în ceea ce 
priveşte tăria de caracter. 
Impresia pe care a creat-o a fost 
aceea a unui om pe deplin devotat 
intereselor Dumnezeului pe care 
il slujea, nu propriilor interese. 
Acest lucru i-a convins pe toţi cei 
care-l ascultau că Dumnezeu era 


cu el, că era un om trimis de 
Dumnezeu. 

Faraon şi sfetnicii lui au ajuns la 
această concluzie fără nicio 
ezitare şi se pare că în 
unanimitate. Ei au fost de acord 
că nimănui altcuiva nu i-ar fi 
putut încredința cu mai multă 
siguranţă ţara, în vederea 
pregătirii pentru situaţia care le 
stătea înainte şi pe care acum o 
acceptaseră cu toţii ca fiind 
semnificaţia certă a viselor 
împăratului. Pare de necrezut că 
aceşti experimentați sfetnici ai 

împăratului au fost influenţaţi să 
facă pentru acest om mai mult 
decât doar să-i acorde o oarecare 
compensație, eliberându-l din 
temniţă sau poate chiar oferindu-i 


o răsplată generoasă. Ceva i-a 
determinat să treacă mult dincolo 
de lucrurile acestea şi să încre- 
dinţeze în mâinile lui binele 
întregii naţiuni, făcându-l 
conducător al statului, al doilea 
după împărat, înălţându-l în 
rang, prestigiu şi putere mai 
presus de ei toţi. Este clar că au 
fost profund impresionați de Iosif, 
în mod supranatural impresionați. 
Prin el, ei L-au perceput pe 
Dumnezeu. Aveau convingerea că 
acest bărbat, despre care nu se 
ştia de unde venise şi care 
apăruse în mod miraculos 
înaintea lor, ca răspuns la nevoia 
lor disperată, fusese trimis nu 
doar să-i informeze şi să-i 
avertizeze, ci şi să-i salveze. 
Aveau să-l aşeze în locul de unde 
putea face cel mai bine acest 
lucru. Iosif dăduse dovadă de 


umilinţă într-o asemenea măsură, 
ferindu-se să iasă prin ceva în 
evidenţă şi făcându-se un 
intermediar atât de puţin vizibil, 
încât, în prezenţa lui, aceşti înalţi 
demnitari ai Egiptului s-au simţit 
ca în prezenţa lui Dumnezeu. 
Domn peste toata ţara 
Egiptului 

Aceasta i-a impresionat pe 
curtenii lui Faraon şi pe 
impăratul însuşi. Inspirația 
declară despre Faraon, în această 
ocazie: „L-a pus domn peste casa 
lui şi dregătorul tuturor averilor 
lui, ca să lege după plac pe 
domnitorii lui şi să înveţe pe 
bătrânii lui înţelepciunea." (Psalm 
105:21,22). în prezenţa întregii 
lui curţi, monarhul a declarat cu 
toată convingerea: „Fiindcă 
Dumnezeu ţi-a făcut cunoscute 
toate aceste lucruri, nu este 


nimeni care să fie atât de 
priceput şi atât de înţelept ca 
tine." Astfel, împăratul şi-a 
exprimat convingerea că 
Dumnezeul suprem îl alesese pe 
Iosif să se ocupe de această 
situaţie de criză pentru că era 
înţelept. 

Fără întârziere, Faraon a trecut la 
acţiune pentru a-i conferi lui Iosif 
toate onorurile noii sale poziţii. 
Acesta a fost îmbrăcat cu o haină 
de înalt demnitar al statului. în 
jurul gâtului i-a fost aşezat un 
lanţ de aur, care arâta că era al 
doilea după Faraon. însuşi Faraon 
a pus propriul inel în degetul lui 
Iosif, transferându-i astfel 
autoritatea. L-a prezentat 
înaintea întregii curţi pentru a 
primi ovaţiile curtenilor şi ale 
poporului, ca semn al 
recunoaşterii superiorității 

lui faţă de toţi demnitarii, prinții, 
oamenii din stat şi potentaţii 
Egiptului. 

Atât cât era posibil, losif a fost 
naturalizat ca egiptean. I s-a dat 
un nume egiptean, probabil mai 
uşor de pronunţat pentru egipteni 
decât numele său adevărat, deşi 
nu la fel de uşor de pronunţat 
pentru noi - [afnat-Paeneah. E 
posibil ca acesta să fi fost doar un 
titlu oficial. Pentru semnificaţia 
acestuia au fost date diferite 
explicaţii. Unii cred că înseamnă 
„descoperitor de taine". Alţii îl 
interpretează ca însemnând 
„Guvernatorul ținutului celui care 
trăieşte" sau „Guvernatorul ţării 
locului vieţii”. împăratul şi-a 
extins generozitatea dându-i lui 
losif de soţie o egipteancă, pe 


Asnat, fiica lui Potifera, marele 
preot al lui On, sau Heliopolis. 
Astfel, losif s-a înrudit cu una 
dintre cele mai influente familii 
ale ţării şi a fost acceptat în cea 
mai nobilă castă a Egiptului, 
casta preoțească. 

Autoritate absoluta 

Nu există nicio îndoială că 
autoritatea conferită de împărat 
lui losif era absolută. Faraon 
însuşi declarase: „Fără tine 
nimeni nu va ridica mâna, nici 
piciorul în toată ţara Egiptului." 
Cea dintâi responsabilitate a sa 
era aceea de a pregăti ţara 
pentru foametea iminentă. Pentru 
a face acest lucru, losif a preluat, 
pe lângă alte îndatoriri, şi pe 
aceea de administrator al 
alimentelor Egiptului. Strategia 
sa era aceea ca, în timpul celor 
şapte ani de extraordinară 


abundență, să se economisească 
în aşa măsură încât să se poată 
strânge provizii suficiente pentru 
cei şapte ani de foamete severă 
care aveau să urmeze. Planul său 
era ca o cincime din producţia 
totală a anilor de belşug, 
înmagazinată an de an, să fie 
suficientă pentru a suplini nevoile 
poporului în anii de foamete. 
Această cincime era cumpărată 
de la producători în numele 
împăratului şi, fără îndoială, la 
preţurile mici care caracterizau 
de obicei perioada de belşug. 
Pentru a depozita corespunzător 
surplusul anilor bogaţi, losif a 
poruncit să fie construit un lanţ 
de depozite uriaşe. Construirea 
acestor clădiri a început încă din 
primul an de belşug. în aceste 
mari clădiri, răspândite în 
centrele importante ale ţării, au 


fost făcute aranjamentele 
necesare pentru stocarea 
surplusului de grâne din secerişul 
fiecărui an. Această politică a fost 
menţinută fără întrerupere 

sau încetinire pe parcursul 
tuturor celor şapte ani de 
abundență. Când aceştia s-au 
încheiat, cantitatea de grâu 
acumulată şi depozitată era 
enormă. „losif a strâns grâu ca 
nisipul mării, atât de mult că au 
încetat să-l mai măsoare, pentru 
că era fara măsură." 

Viaţa de familie 

în timpul anilor atât de ocupați ai 
pregătirii pentru foamete, losif şi- 
a întemeiat propria familie. Asnat 
i-a născut doi fii. El le-a pus 
amândurora nume ebraice. Atunci 


când vedem semnificaţia numelor 
pe care li le-a dat losif băieţilor 
săi, înţelegem câte ceva din 
simţămintele care îi marcau viaţa. 
întâiului născut i-a pus numele 
Mânase, care înseamnă „uitare". 
Motivația lui a fost aceea că 
„Dumnezeu m-a făcut să uit toate 
necazurile mele şi toată casa 
tatalui meu." De aici nu trebuie să 
înţelegem că el încetase să se 
gândească la căminul copilăriei 
lui din Hebron sau că avea să 
înceteze vreodată să se 
gândească la el cu o profundă 
afecţiune. Cum ar fi putut? Acolo 
învățase acele lucruri care îi 
marcaseră întreaga viaţă - acolo 
îşi formase convingerile 
religioase care îi guvernau 
conduita şi pe care nu le 
abandonase niciodată şi tot acolo 
dobândise idealurile şi 


standardele care îi modelaseră 
caracterul. Nu, nu uitase căminul 
în care crescuse şi nu-l uitase 
nici pe tatăl său! Toată viaţa sa 
de după aceea este o 
demonstraţie a acestui lucru. 
Ceea ce vrea să spună declaraţia 
lui de aici se bazează pe 
principiul subliniat în cuvintele lui 
Isus din Noul Testament: „Dacă 
vine cineva la Mine, şi nu urăşte 
pe tatăl său, pe mamă-sa..., nu 
poate fi ucenicul Meu." Mai mult 
decât atât, aceeaşi idee o 
descoperim şi în cuvintele 
peţitorului din Psalmul 45:10: 
„Ascultă, fiică, vezi şi pleacă-ţi 
urechea, uită pe poporul tău şi 
casa tatălui tău!" Este limbajul 
hiperbolei. Tot ce se întâmplă în 
istoria lui losif de mai târziu - 
întrebările pline de îngrijorare în 
legătură cu starea tatălui sau 


atunci când fraţii săi au venit să 
cumpere hrană, lacrimile şi 
onoarea cu care şi-a primit 
bătrânul tată la venirea acestuia 
în Egipt, grija plină de gingăşie 
manifestată faţă de acesta în 
ținutul Gosen şi cererea sa 
dinainte de moarte, ca oasele să 
nu-i fie lăsate acolo, ci să-i fie 
duse înapoi, în Canaan - este un 
indiciu clar al dragostei pe care i- 
a purtat-o tatălui sâu şi al 
sentimentelor de 

afecţiune pe care le-a nutrit tot 
timpul faţă de câminul copilăriei 
sale. 

Ceea ce a vrut să spună prin 
numele Mânase, dat întâiului său 
născut, era că, pentru prima dată 
de când fusese vândut ca sclav, 
acum avea o casă a sa, o familie a 


sa şi un fiu al său şi că acestea se 
aflau în centrul vieţii sale şi 
reprezentau pentru el o 
compensație şi o consolare pentru 
pierderea familiei în care se 
născuse şi crescuse. 

Celui de-al doilea fiu i-a pus 
numele Efraim, care înseamnă 
„rodire". „Dumnezeu", a spus el, 
„m-a făcut roditor în ţara 
întristării mele." Această ţară nu 
avea să ia locul Canaanului 
niciodată. Cu toate acestea, în 
Egipt Dumnezeu îl făcuse roditor. 
Şi el nu a uitat să recunoască, nici 
măcar în starea de prosperitate în 
care se afla, că tot ce avea - toate 
binecuvântările lui - venea de la 
Dumnezeul pe care îl slujea cu 
bucurie. Dumnezeu „m-a făcut să 
uit toate necazurile mele"; 
„Dumnezeu m-a făcut roditor." 
Dumnezeu îl susţinuse în toate 


greutăţile şi în toate încercările 
prin care trecuse; Dumnezeu îl 
ferise de disperare, în groapă şi 
în temniţă; Dumnezeu îl ajutase 
să meargă înainte, atunci când 
drumul fusese greu; Dumnezeu 
era cu el şi acum, în prosperitatea 
pe care tot Dumnezeu i-o 
adusese, ferindu-l de mândrie şi 
făcându-l să se bucure de micuţii 
lui de-acasă, în timp ce era al 
doilea om al ţării, după Faraon, 
îmbrăcat cu mare putere şi situat 
într-o poziţie înaltă. In toate 
experienţele lui Iosif şi în tot 
caracterul său, nimic nu iese în 
evidenţă cu o mai izbitoare 
claritate decât credinţa lui în 
Dumnezeu, viaţa sa avându-L în 
centru pe Dumnezeu. Şi această 
credinţă nu i s-a schimbat odată 
cu schimbarea circumstanțelor. 
Atât în vreme de strâmtorare, cât 


şi în vreme de prosperitate, 
Dumnezeu S-a aflat în centrul 
vieţii lui. 

Perioada de belşug se încheie 
în cele din urmă, cei şapte ani de 
recolte îmbelşugate s-au încheiat. 
Depozitele Egiptului erau pline de 
grâu până la refuz. Iosif avea 
acum treizeci şi şapte de ani, era 
conducătorul unei naţiuni şi capul 
unei familii. Şi atunci, „au început 
să vină cei şapte ani de foamete, 
aşa cum vestise Iosif." Şi 
foametea aceasta nu s-a limitat 
doar la Egipt. „în toate ţările era 
foamete." Ea a afectat şi ţările şi 
popoarele din jur. într-adevăr, „în 
toate ţările era foamete mare." 

Odată cu venirea anilor de 
foamete, a venit şi timpul ales de 
Dumnezeu pentru împlinirea 


viselor lui Iosif. Exilat din căminul 
său, Iosif se afla în Egipt de mai 
bine de douăzeci de ani. Acum 
era gata pentru a fi folosit de 
Dumnezeu la cel mai înalt nivel. 
lar Dumnezeu era gata săâ-Şi pună 
în aplicare planurile pe care le 
pregătise încă de când îl luase de 
la corturile tatălui său şi îl 
trimisese în Egipt. 

» CAPITOLUL 21 

Fraţii lui losif sosesc în Egipt 
Foametea care devasta Egiptul a 
afectat şi ţara Canaanului. Ea a 
devenit extrem de severă în 
special în regiunea unde îşi aveau 
taberele Iacov şi fiii lui. Aceştia 
au început să-i simtă efectele cu o 
asprime crescândă. Caravanele 
care se întorceau din Egipt 
aduceau informaţii că acolo era 
grâu care putea fi cumpărat cu un 
anumit preţ. Din ce în ce mai 


multe caravane treceau pe lângă 
tabăra lui Iacov: unele mergând 
spre Egipt în speranţa că-şi vor 
putea salva viaţa din surplusul 
egiptenilor, altele întorcându-se 
încărcate de grâu pentru cei de- 
acasă. Fiii lui Iacov ezitau în mod 
evident să facă ce făceau, de fapt, 
toate triburile şi toate familiile 
din jurul lor. 

Vestea că în Egipt se găsea grâu 
de vânzare a stârnit agitaţie şi în 
tabăra lui lacov. Dacă s-ar fi putut 
obţine hrană de oriunde 
altundeva, chiar de mai departe 
decât din Egipt, fiii lui Iacov nu ar 
fi avut nicio reţinere să meargă şi 
să o aducă. Dar Egiptul! Nu 
simțeau nicio atracţie pentru 
Egipt! Nu voiau să meargă acolo. 
Nu doreau să aibă nimic de-a face 
cu această ţară. Simţeau că, 
pentru ei, Egiptul ieşea cu totul 


din calcul. Cu douăzeci de ani în 
urmă, îl vânduseră pe fratele lor 
mai tânăr unei caravane a cărei 
destinaţie era Egiptul. Nu 
uitaseră. încă de atunci 
încercaseră să-şi liniştească, într- 
un fel, conştiinţele. Dar, oricât de 
mult ai încerca, memoria nu se 
şterge. Pentru ei, Egiptul însemna 
losif. Aveau nevoie de grâu. 
FRAŢII LUI IOSIF SOSESC IN 

Erau nevoiţi să meargă şi să facă 
rost. Dar chiar şi numai gândul la 
Egipt li făcea să nu se simtă în 
largul lor. 

Conştiinţa i-a făcut laşi 

Nu că s-ar fi aşteptat să dea peste 
losif în Egipt. Erau convinşi că, 
dacă mai era în viaţă, fratele lor 
era sclav. Dar, cel mai probabil, 
losif murise. Sclavii nu trăiau 


prea mult. losif, în carne şi oase, 
nu avea cum să-i deranjeze. Dar 
gândul la losif şi la ceea ce-i 
făcuseră ei, acesta, da, nu le 
dădea pace. în toţi aceşti mai bine 
de douăzeci de ani, conştiinţa lor 
nu încetase niciodată să îi mustre 
în legătură cu losif. Şi se temeau 
că în Egipt aceasta avea să fie 
mai activă decât oriunde 
altundeva. Erau siguri că nu voiau 
să meargă în Egipt - nici pentru 
grâu, nici pentru nimic altceva. 
Iacov nu aflase niciodată ce se 
întâmplase cu losif. Şi fiii lui cei 
mari sperau că nu va afla 
niciodată. lacov credea că losif 
murise. Nu ştia că fusese dus în 
Egipt. Pentru lacov, Egiptul 
însemna hrană. Pentru fiii lui, 
Egiptul însemna losif. Erau de-a 
dreptul alergici la Egipt. Alţii, 
foarte bine, puteau să meargă în 


Egipt pentru grâu. Dar ei nu. 
Dacă reuşeau să mai amâne puţin 
această călătorie, poate că 
foametea avea să treacă şi, odată 
cu ea, şi nevoia de a avea ceva 
de-a face cu Egiptul. Le-ar fi 
plăcut ca lucrurile să decurgă 
astfel. 

De la înălţarea lui în Egipt, în toţi 
cei şapte ani de belşug de grâne, 
în acei ani în care se căsătorise şi 
avusese copii, în acei ani de mare 
putere şi onoare care trecuseră 
peste el, ajungând al doilea după 
Faraon, losif nu făcuse niciun 
efort de a lua legătura cu tatăl 
său, de a-l anunţa că trăieşte sau 
de a-l vizita. Nu există nicio 
îndoială că ar fi făcut acest lucru 
dacă ar fi considerat că aşa era 
cel mai bine. Ar fi fost simplu 
pentru conducătorul executiv al 
Egiptului, aflat în fruntea 


afacerilor ţării, să trimită un 
mesager sau o întreagă misiune 
în Canaan pentru a-i duce veste 
tatălui său cu privire la 
prosperitatea şi la înălţarea sa. 
losif nu era lipsit de dragoste 
filială 

Aparenta neglijenţă a lui losif de 
a comunica în vreun fel cu tatăl 
său i-a pus în încurcătură pe 
mulţi dintre cei care i-au citit 

istoria. Acest aspect pare să fie 
un grav defect în conduita lui 
altfel admirabilă, o pată pe un 
caracter altfel impecabil. în 
timpul anilor de sclavie şi de 
temniţă, nu existase nicio cale 
pentru o astfel de comunicare. 
Fusese, efectiv, izolat de vechiul 
său cămin. Dar, odată cu 
înălţarea lui în putere şi 


autoritate, toate barierele care 
împiedicau această comunicare 
fuseseră îndepărtate. Şi totuşi 
losif nu făcuse niciun gest pentru 
a intra în legătură cu Iacov şi cu 
fostul său cămin. 

Dar aceasta nu a fost o dovadă a 
lipsei de sentimente filiale. Nu a 
fost rezultatul lipsei de iubire. 
losif învățase să aştepte ca 
Dumnezeu să intervină. El nu a 
iniţiat niciun proiect important 
până când Dumnezeu nu 1-a 
îndrumat să facă acest lucru. 
învățase să nu aibă încredere în 
propriile impulsuri. Voia să-i 
trimită vorbă bătrânului său tată, 
care de două decenii nu avea 
nicio veste de la el. Dorea din 
toată inima ca acesta să ştie că 
ajunsese un înalt demnitar al 
Egiptului, aşa cum se vede clar 
într-o ocazie ulterioară. 


Dar ceva 1-a oprit. Călăuzirea lui 
Dumnezeu, care, pentru losif, 
devenise cât se poate de reală, nu 
1-a îndrumat în această direcţie, 
losif ar fi vrut să trimită veste, 
dar a înţeles clar că Dumnezeu nu 
voia acest lucru - nu încă. 
Dumnezeu avea timpul Său 
special - şi acesta încă nu venise. 
lar El voia ca losif să-l aştepte. 
Şi losif a aşteptat, chiar dacă era 
nerâbdător să acţioneze. Uneori, 
ca să fii în armonie cu Cel Infinit, 
trebuie să plăteşti un preţ greu. 
Ce istorie minunată, ce 
providenţă minunată s-ar fi irosit 
dacă losif şi-ar fi urmat propriile 
impulsuri fireşti! Dumnezeu 
conducea toate lucrurile catre 
împlinirea dorințelor atât dragi 
lui losif, dar le conducea în felul 
Său! Niciun pas nu trebuia 
pierdut. Calea aleasă de El era în 


mod suprem cea mai bună. în cele 
din urmă, losif şi-a împlinit toate 
dorinţele, dar în felul ales de 
Dumnezeu şi la timpul ales de 
Dumnezeu. Şi aceasta este 
întotdeauna calea cea mai bună, 
iar timpul cel mai bun este 
întotdeauna acesta, aşa cum avea 
să descopere şi losif. Şi astfel, 
losif s-a lăsat din nou în mâinile 
lui Dumnezeu, s-a aşezat sub 
controlul Său şi s-a supus 
călăuzirii Sale, crezând că 
Dumnezeul căruia I se închina, 
Iehova-iire, „va purta de grp". 
Aceasta este o lecţie 
extraordinară pe care trebuie să o 
învăţăm. Cea mai prețioasă lecţie 
a vieţii - să aşteptăm cu supunere 
şi răbdare 

voia lui Dumnezeu cea 
desăvârşită, atotştiutoare, 
înţeleaptă şi plină de îndurare. 
Iacov îi împinge pe fiii lui la 
acţiune 

Iacov a observat ezitarea fiilor lui. 
I-a fost greu să o înţeleagă. Alte 
triburi trimiteau în Egipt după 
grâu, iar fiii lui - bărbaţi robuşti, 
activi, energici, obişnuiţi să se 
îngrijească de toate nevoile 
familiilor lor, de turmele lor, de 
căminele lor - ezitau şi păreau cu 
totul neajutoraţi în faţa acestei 
crize. Cleştele foamei strângea 
din ce în ce mai dureros. Era 
evident că, în timpul cel mai 
scurt, trebuia făcut ceva pentru a- 
i slăbi puterea. Iar fiii lui nu 
făceau nimic. 

în cele din urmă, lacov a întrunit 
un consiliu de familie. Nu se mai 
putea accepta nicio amânare. 


Situaţia cerea acţiune, acţiune 
imediată. Le-a arătat clar că, din 
informaţiile care ajunseseră până 
la el, în Egipt se găsea grâu de 
vânzare. Tabăra lor, cu toate 
familiile din ea, avea nevoie de 
hrană şi trebuia să o obţină. De 
ce ezitau? Puteau să procure grâu 
din Egipt, aşa cum făcuseră şi 
alţii. Ce îi împiedica? Şi apoi a 
izbucnit împotriva lor: „Pentru ce 
staţi şi vă uitaţi unii la alţii?" 
Iacov nu avea altceva în gând 
decât să-i împingă la acţiune. Nici 
nu visa care era adevăratul motiv 
al aparentei lor timidităţi şi 
ezitări. El se gândea la grâu, dar 
conştiinţele lor îi chinuiau cu 
gândul la losif. 

Grâu în Egipt 

Iacov a vrut să-i împingă la 
acţiune făcându-i de ruşine. 
„Pentru ce staţi şi vă uitaţi unii la 


alţii?" Oare începuse să aibă vreo 
bănuială? Ştia ceva? Le aflase 
taina vinovâţiei? Dacă da - atunci, 
ei bine, Egiptul era mai de dorit 
decât acasă. Tatăl lor era un om 
bătrân. în ultimii ani, puterile îi 
slăbiseră în mod vizibil. Se arăta 
din ce în ce mai neputincios. 
Aceasta era dovada nu doara 
trecerii anilor, ci şi a suferințelor 
şi a mâhnirii adânci. lacov purta 
în inima lui cicatricele multor 
lovituri, dintre care cea mai 
dureroasă fusese pierderea lui 
losif, fiul său iubit. Paşii îi 
deveniseră tot mai slabi şi mai 
nesiguri. Chiar el vorbeşte, în 
mod patetic, despre „perii lui 
albi". Purta în el 

» 158 

DUMNEZEU A TRIMIS UN OM 

o durere care nu se micşorase cu 
anii - o durere pe care trebuise să 


o poarte singur. Pas cu pas se 
apropia de încheierea vieţii 
jelindu-şi fiul. Nimic nu-i putea 
şterge din minte imaginea hainei 
pătate de sânge - singura 
amintire care-i mai rămăsese de 
la chipul drag pe care credea că 
nu avea să-l mai vadă niciodată. 
„Pentru ce staţi şi vă uitaţi unii la 
alţii? [...] lată, aud că este grâu în 
Egipt; coborâţi-vă şi cumpăraţi-ne 
grâu de acolo, ca să trăim, şi să 
nu murim." în faţa tuturor 
circumstanțelor şi a poruncii 
hotărâte a tatălui, fraţii nu au 
avut de ales. „Coborâţi-vă... 
acolo." Altfel vom muri. Aşa că, 
cei „zece fraţi ai lui Iosif s-au 
coborât în Egipt, ca să cumpere 
grâu." 

Venise timpul când Dumnezeu 
intenţiona să folosească aceşti 
bărbaţi pentru a împlini măreţul 


Său plan. Cu ei, El hotărâse să 
întemeieze o naţiune. Aşa cum, 
printr-o lungă instruire, îl 
pregătise pe Iosif ca să facă din el 
un instrument potrivit pentru a 
împlini voinţa Sa, tot astfel, acum, 
avea să-i pregătească pe fraţii lui 
Iosif ca să ducă la îndeplinire 
planul Său. Ei nici nu visau la 
uimitoarele experienţe spirituale 
care îi aşteptau în Egipt. 
Dumnezeu le chinuia conştiinţele 
cu remuşcări ca să le pregătească 
inimile pentru minunata Sa 
câlăuzire şi pentru lucrarea 
puternică a Duhului Sfânt, care 
avea să le schimbe firea. în felul 
aceasta, se desăvârşea pregătirea 
lor pentru întâlnirea cu losif şi 
pentru marile schimbări care 
aveau să se producă în vieţile lor 
şi să le transforme caracterele. 
Aveau să devină nişte oameni cu 


totul diferiţi de cei care îşi 
vânduseră fratele ca sclav. 
Beniamin nu a mers cu ei 
Trebuie să remarcâm că lacov i-a 
trimis în Egipt pe zece dintre fiii 
săi. Nu a avut încredere să-l lase 
pe Beniamin în grija lor. La 
vremea aceea, Beniamin nu mai 
era copil. Trebuie să fi avut 
undeva între douăzeci şi treizeci 
de ani. Dar ceva 1-a făcut pe 
Iacov să ezite şi să dea înapoi de 
la a-l trimite în Egipt pe singurul 
fiu care îi mai rămăsese de la 
preaiubita lui soţie Rahela. Se 
pare că lacov avusese 
întotdeauna în sufletul lui o 
anumită bânuială că Iosif căzuse 
victimă unei crime sau înşelăciuni 
puse la cale de fraţii lui. însă nu 
ştim sigur. Raportul biblic 
păstrează tăcerea în această 
privinţă. în orice caz, este clar că, 

de când dispăruse Iosif, Beniamin 
îi luase locul acestuia în 
afecțiunea tatălui. lar Iacov a 
hotărât să nu-l lase şi pe fiul său 
cel mai tânăr în grija fraţilor lui. 
Beniamin avea să rămână acasă. 
Astfel, cei zece fraţi, impreună cu 
animalele de povară şi cu 
slujitorii, au pornit, fără 
Beniamin, câtre Egipt. Dacă pe 
drum au vorbit despre Iosif sau 
au schimbat remarci cu privire la 
mustrările de conştiinţă pe care 
le simțeau, nu ni se spune. Dar că 
se gândeau la Iosif nu poate 
exista nicio îndoială. Era adesea 
prezent în gândurile lor. Nu se 
aşteptau să-l întâlnească. Lucrul 
acesta li se parea de-a dreptul 
imposibil. Cu toate acestea, se 


uitau atenţi la fiecare ceată de 
sclavi scoşi la lucru pe câmp sau 
năduşind în cărămidarii, 
pregătind materialul pentru 
piramide. 

întrebând unde ar trebui să 
meargă pentru a cumpăra grâu, 
au fost îndreptaţi către reşedinţa 
lui Iosif. Cu toate că acesta nu 
participa personal la activităţile 
de vânzare a grâului, se pare că 
toate cererile venite din partea 
altor ţări erau supuse, de regulă, 
din motive de securitate, unei 
examinări personale. Iosif 
preluase el însuşi conducerea 
acestei cercetări a străinilor. 

Un om de rang înalt 

Au fost aduşi în prezenţa acestui 
bărbat de rang înalt. Li s-a spus 
că era domn peste tot Egiptul. Se 
afla, ca de obicei, la postul său 
vamal, înconjurat de agitația şi de 


tot zgomotul specifice oricărei 
pieţe orientale. Imediat, atenţia i- 
a fost atrasă de intrarea unui 
grup de bărbaţi care, în mod 
evident, erau străini şi, de aceea, 
erau oarecum stânjeniţi. S-a uitat 
pentru o clipă la ei şi îndată inima 
a început să-i bată cu putere. încă 
o privire atentă, şi i-a fost de- 
ajuns. Raportul biblic spune 
succint: „l-a cunoscut." 

O, cu siguranţă că i-a cunoscut! 
Ştia ce fel de oameni fuseseră. Se 
întreba dacă se produsese vreo 
schimbare în ei sau erau încă 
aceiaşi oameni pe care îi 
cunoscuse. Ştia că veniseră 
pentru grâu. Lucrul acesta îi 
arăta că foametea ajunsese şi în 
Canaan - şi la Iacov. Inima i-a 
sărit din piept la gândul că, după 
douăzeci şi doi de ani, putea să 
afle, în sfârşit, veşti despre tatăl 


său. 

Ei nu l-au cunoscut. Cum ar fi 
putut? Din băâieţandrul de 
şaptesprezece ani, Iosif crescuse 
şi devenise acum un bărbat care 
se apropia 

de patruzeci. Era îmbrăcat în in 
subţire şi alb, podoabele din aur îi 
dovedeau rangul înalt - o 
îmbrăcăminte nu tocmai 
asemănătoare cu haina pestriță în 
care îl văzuseră ultima oară, cu 
douăzeci şi doi de ani în urmă. Ei 
purtau barbă şi erau îmbrăcaţi 
grosolan, având încă pe haine 
praful călătoriei. El era proaspăt 
ras, după obiceiul ţării pentru 
casta nobilă şi pentru egiptenii cu 
poziţii înalte. Era guvernatorul 
țarii. 

S-au aruncat cu faţa la pamânt 


înaintea lui 

Intr-o inconştientă împlinire a 
viselor pe care Iosif le avusese cu 
atât mult timp în urmă, ei s-au 
plecat înaintea acestui om de 
rang înalt, aruncându-se cu faţa 
la pământ. Nu este greu să ne 
imaginăm fiorul care 1-a 
străbătut pe Iosif amintindu-şi 
visele, în timp ce-şi privea fraţii 
prosternaţi la picioarele lui. 
Trebuie să se fi simţit foarte 
aproape de Dumnezeul care îi 
dăduse visele şi care, în cele din 
urmă, le şi adusese la îndeplinire. 
Fra unul dintre cele mai solemne 
şi mai copleşitoare momente din 
viaţa sa. 

Cât de puţin realizau aceşti zece 
bărbaţi că, prin ceea ce făceau, 
contribuiau la împlinirea viselor 
fratelui lor! Nu-şi aduceau aminte 
cuvintele pline de rautate şi de 


batjocură pe care le rostiseră cu 
mult timp în urmă: „lată că vine 
fauritorul de vise! Veniţi acum sä- 
1 omoram şi să-l aruncăm într- 
una dintre aceste gropi, şi vom 
spune că l-a mâncat o fiară 
sălbatică şi vom vedea ce se va 
alege de visele lui." Se apropiau 
acum de clipa când aveau să 
vadă, cu adevărat, ce se alesese 
de visele lui. Dar ceea ce aveau să 
vadă era cu totul diferit de ceea 
ce plănuiseră ei. 

înainte de a urmări în continuare 
primirea pe care le-a făcut-o Iosif 
fraţilor săi şi lăsându-i, 
deocamdată, prosternaţi înaintea 
lui, v-aş îndrepta atenţia către 
nişte aspecte deosebit de 
importante, legate de acest atât 
de îndelung aşteptat moment din 
viaţa lui Iosif. Fiecare participant 
în această dramă reală este 


descoperit lucrând la propriul 
caracter şi conducându-şi 
conduita şi acţiunile după propria 
voinţă liberă. Nicio constrângere 
nu este exercitată asupra 
libertăţii de alegere a vreunuia 
dintre ei. Cu toate acestea, într- 
un mod cu totul de nepâtruns, toţi 
conlucrează pentru atingerea 
aceluiaşi scop, pentru împlinirea 
aceluiaşi plan măreț. 

Aşa a fost întotdeauna în istorie. 
Aşa este şi acum. Dumnezeu S-a 
implicat încă de la început în 
istorie - atât în cea individuală, 
cât şi în cea naţională. Lucrul 
acesta nu ar trebui să ni se pară 
câtuşi de puţin incredibil sau 
surprinzător. Dumnezeu este 
prezent, în mod real, în viaţa 


fiecărui om. Ar fi regretabil 
pentru noi ca, nerecu-noscând 
acest adevăr, să pierdem 
învăţăturile esenţiale ale acestei 
istorii. 

b CAPITOLUL 22 

losif îşi tratează fraţii cu asprime 
în timp ce fraţii săi stăteau acolo, 
înaintea sa, ochiul pătrunzător al 
lui losif a trecut de la unul la 
celălalt, analizându-i cu atenţie, 
în primul rând, voia să ştie dacă 
fratele lui Beniamin era împreună 
cu ei. Apoi, voia să-i cântărească, 
să le facă o evaluare. Nu-i văzuse 
de mai bine de douăzeci de ani. 
Oare erau aceeaşi oameni pe care 
ii cunoscuse la vremea aceea sau 
se schimbaseră? Atitudinea sa 
finală faţă de ei avea să fie 
determinată de răspunsul la 
această întrebare. 

Cât priveşte atitudinea lui în 


momentul acela, poate fi conside- 
rată ca nejustificat de aspră şi de 
ostilă, dar losif ştia exact ce 
trebuia să facă şi a procedat în 
modul cel mai potrivit pentru a 
realiza ceea ce plănuise. Nu 
dorea şi nici nu stătea în firea lui 
să fie aspru, sau crud. Voia doar 
să afle mai mult despre ei şi 
pentru aceasta a ales calea care 
sa-i descopere cel mai uşor ce era 
în inimile acestor bărbaţi. 

A văzut că Beniamin nu era cu ei. 
Oare era posibil ca aceştia să fi 
scăpat şi de fratele lor cel mai 
tânăr în acelaşi fel în care 
încercaseră să scape de el? Să fi 
fost Beniamin mort sau, poate, 
vândut ca sclav? Si bătrânul lui 
tată - ce se întâmplase cu el? Mai 
traia? Era bine? losif trebuia să 
afle. lar aceşti bărbaţi din faţa lui 
- ce fel de oameni erau acum? Nu 


avea nevoie să întrebe ce fel de 
oameni fuseseră cu douăzeci de 
ani în urmă. Lucrul acesta îl 
cunoştea foarte bine. Ceea ce 
voia să ştie era dacă se produsese 
în ei vreo schimbare. 

Ce fel de oameni? 

Apariţia fraţilor lui în Egipt fusese 
cu totul neaşteptată pentru losif. 
De când veniseră înaintea lui, 
pentru a fi cercetaţi pe motive de 
securitate, nu avusese nicio 
ocazie de a se gândi la planurile 
pe care le avea cu privire la ei. 
Când aveau să vină a doua oară, 
losif avea să fie cu mult mai bine 
pregătit cu privire la ce voia să 
facă în legătură cu ei. Acum nu 
era pregătit deloc. Nu ştia dacă-i 
dorea pe aceşti oameni lângă el, 


în Egipt. Nu ştia nimic despre ei, 
nu ştia ce fel de oameni erau 
acum şi ce gânduri aveau. 

Acesta a fost motivul pentru care 
a fost atât de precaut cu ei, de ce 
nu li s-a făcut cunoscut, de ce s-a 
ascuns de ei şi a folosit un 
tălmaci, ca şi când nu i-ar fi 
înţeles, şi de ce a adoptat o cale 
atât de ocolitoare ca să ajungă la 
obiectivul pe care şi-l propusese. 
Voia să-şi dea seama ce gândesc 
şi ce planuri au. Voia să afle dacă 
mai erau şi acum aceeaşi oameni 
pe care îi ştia. Voia să ştie dacă 
dorea într-adevăr şi dacă ar fi fost 
bine şi plăcut să-i cheme să 
trăiască lângă el, acolo, în Egipt. 
Iar cu privire la toate aceste 
lucruri, trebuia să fie sigur. Calea 
aleasă pentru a le descoperi totul 
era singura care-i era deschisă şi, 
în acelaşi timp, era calea cea mai 


bună pentru a-i determina pe 
fraţii lui să privească în cele mai 
tainice cotloane ale propriilor 
inimi. 

Se pocâisera? 

Temniţa avea să fie pentru ei 
locul cel mai bun ca să-şi 
analizeze puţin sufletul şi 
gândurile. în cazul lui, aşa fusese. 
Avea să încerce şi cu ei. în decizia 
lui nu era niciun fel de sete de 
răzbunare. Nu simţea nicio 
înclinaţie în această privinţă. 
Dorinţa lui cea mai profundă era 
să-i ajute. Simţea compasiune 
faţă de ei. Totuşi în mintea lui 
rămânea un mare semn de 
întrebare: Meritau să fie ajutaţi? 
Lucrul acesta trebuia aflat. 

în timp ce ei stăteau înaintea lui, 
losif şi-a dat seama că are un 
mare avantaj asupra lor şi s-a 
hotărât să profite de el ca să le 


testeze caracterele: el îi cunoştea; 
ei nu-l cunoşteau. Decizia pe 
care avea să o ia, în cele din 
urmă, în privinţa lor depindea de 
rezultatele acelei investigaţii. 
Voia să ştie dacă simţiseră vreun 
fel de regret sau 

de pocâinţă pentru modul aspru şi 
brutal în care se purtaseră cu el. 
Pentru aceasta a continuat să-şi 
ascundă adevărata identitate, 
cerându-le, totodată, să şi-o 
descopere pe a lor. A hotărât să 
joace faţă de ei un rol care să le 
aducă aminte de păcatul pe care- 
1 săvârşiseră. A decis să-i trateze 
astfel încât să-i facă să-şi 
amintească de modul în care ei îl 
trataseră cu mulţi ani în urmă. Pe 
baza rezultatelor astfel obţinute, 
avea să ajungă la o concluzie cu 


privire la caracterele lor - 
concluzie care să-l conducă la o 
decizie în privinţa modului în care 
urma să-i trateze, la rândul lui. 
Cu ani în urmă, ei îşi scuzaseră 
cruzimea acuzându-l pe losif că 
era o iscoadă, trimisă în mijlocul 
lor ca să le spioneze purtarea şi 
să îi raporteze tatălui lor ce 
făceau ei râu. Foarte bine, de aici 
avea să înceapă şi el. I-a întrebat 
de unde veneau şi care le era 
misiunea în Egipt. Ei au răspuns 
că erau din Canaan şi că veniseră 
acolo ca să cumpere hrană. El le- 
a cerut să-şi spună identitatea. 
„Sunteţi iscoade!'" 

Apoi, ca din senin, a încetat cu 
întrebările şi cu cercetarea şi i-a 
acuzat, brusc şi cu toată 
asprimea, că veniseră în Egipt nu 
cu un scop de pace, ci cu unul 
ostil. Veniseră în Egipt, a declarat 


losif, ca să iscodească lipsa de 
apărare a ţării la hotarul dinspre 
miazănoapte şi să ducă înapoi un 
raport care să-i încurajeze pe 
canaaniţi să lanseze un atac 
asupra lor chiar atunci, când 
toate energiile Egiptului erau 
concentrate asupra lipsurilor 
propriului popor. 

„Voi sunteţi iscoade'", a tunat el. 
„Aţi venit numai ca să cercetaţi 
locurile slabe ale ţării." 

Foarte indignaţi şi cu toată 
sinceritatea, ei au respins această 
acuzaţie cu mai multă vehemenţă 
decât le fusese ea adusă. Era ceva 
la care nu se aşteptaseră. „Nu, 
domnul meu", au spus ei, „robii 
tai au venit să cumpere hrana." 
Şi, pentru a-şi întări spusele, au 
adăugat: „Noi toţi suntem fii ai 
aceluiaşi om; suntem oameni de 
treabă, robii tâi nu sunt iscoade." 


Era un răspuns bun, care, pentru 
orice responsabil oficial care nu 
avea niciun plan ascuns, ar fi fost, 
fără îndoială, suficient. El arăta 
clar că misiunea lor era legată de 
împlinirea nevoilor propriei 
familii, si nu dintr-o ambiţie 


naţională. i 

Cu toate acestea, rāspunsul lor nu 
a fost suficient şi pentru 
anchetatorul care îi investiga. Nu 
aflase ce îl interesa. Aşa că le-a 
repetat acuzaţia: „Ba nu", a spus 
el ameninţător, „aţi venit să 
cercetaţi locurile slabe ale ţării." 
Cu douăzeci de ani şi mai bine în 
urmă, când era în mâinile lor, şi 
el adusese aceleaşi argumente cu 
privire la propria nevinovăție, iar 
ei refuzaseră să-l asculte. Acum 
era rândul lui să refuze să-i 


asculte. în consecinţă, ei au 
început să aducă şi alte dovezi: 
„Noi, robii tâi', au spus ei, 
„suntem doisprezece fraţi, fii ai 
aceluiaşi om, din ţara Canaan; şi 
iată, cel mai tânăr este azi cu 
tatăl nostru, iar unul nu mai este 
în viaţă." Aşa da, era mai bine. 
losif aflase ceea ce îl interesa. 
Beniamin era acasă, viu şi liber. 
Iacov încă trăia. Un mare val de 
uşurare i-a învăluit inima. Obţinea 
rezultate. Dar nu era suficient. 
Voia să mai ştie şi ce fel de 
oameni erau acum fraţii lui. Avea 
să continue. Cu toate acestea, 
înainte de a face acest lucru, s-a 
simţit deodată puternic 
impresionat de unele dintre 
declaraţiile pe care tocmai le 
auzise. 

„Noi, robii tâi, suntem 
doisprezece fraţi, fii ai aceluiaşi 


om, din ţara Canaan, şi iată, cel 
mai tânăr este azi cu tatăl nostru, 
iar unul nu mai este în viaţă." 

Ei credeau că losif murise 
„Unul nu mai este în viaţă", 
spuseseră ei. Aşadar, îl credeau 
mort! Gândul acesta trebuie să-i fi 
pus un nod în gât. O spuseseră cu 
blândeţe, cu mâhnire, ca şi când 
amintirea acestui lucru le provoca 
durere. Şi încă o declaraţie a lor: 
„Noi, robii tâi, suntem 
doisprezece fraţi". Când se 
gândea la aceste cuvinte, se 
simţea copleşit de emoție. Oare 
era cu putinţă ca în tabăra tatălui 
său, în căminul său cel drag, cei 
de-acolo să se gândească încă la 
familia lor ca fiind întreagă, chiar 
dacă pe el îl credeau mort? în 
ciuda a tot ceea ce se întâmplase, 
el încă aparţinea familiei, încă 
avea un loc în inimile şi în 


gândurile lor. Era unul dintre ei. 
„Noi, robii tâi, suntem 
doisprezece fraţi", nu unsprezece. 
Pentru a-şi ascunde emoția, 
pentru a nu lăsa sā i se vadă 
duioşia care îl cuprinsese şi care 
era gata să-l dea de gol, a 
izbucnit într-o acuzaţie şi mai 
categorică: „V-am spus că sunteţi 
iscoade. Este 

exact cum v-am spus: sunteti 
iscoade. Şi voi găsi o cale sā vă 
pun la încercare. 

lată - a spus el cu o prefăcută 
asprime - cum veţi fi încercaţi. Pe 
viaţa lui Faraon că nu veţi ieşi de 
aici până nu va veni fratele vostru 
cel tânăr!" Pentru a le proba 
declaraţia că erau toţi membri ai 
aceleiaşi familii, avea să le 
îngăduie ca unul dintre ei să 


meargă înapoi în Canaan ca să-l 
aducă în Egipt şi pe Beniamin. 
între timp, cei nouă care aveau să 
rămână acolo urmau să stea în 
temniţă până la sosirea lui 
Beniamin. „Cuvintele voastre vor 
fi puse astfel la încercare şi voi şti 
dacă adevărul este cu voi sau nu, 
altfel, pe viaţa lui Faraon că 
sunteţi nişte iscoade." 

Acestea fiind spuse, Iosif a 
încheiat brusc întrevederea cu ei 
şi a poruncit să fie duşi la 
închisoare, ca să poată cântări 
bine situaţia în care se aflau şi să 
vadă dacă erau de acord cu 
condiţiile lui. 

Ei îl aruncaseră în groapă. Acum, 
situaţia se schimbase. El îi arunca 
în temniţă. In temniţă, omul poate 
să gândească la rece problemele 
din viaţa sa, iar bărbaţii aceştia 
aveau o mulţime de motive pentru 


a face acest lucru. Şi chiar aşa s-a 
întâmplat: în timp ce Iosif aştepta 
calm rezultatul, ei chiar au făcut 
acest lucru. 

Iosif i-a lăsat în temniţă trei zile. 
Apoi, i-a chemat înaintea lui, 
pretinzând că i se mai potolise 
mânia. Povestea lor urma încă să 
fie verificată, dar se gândise la 
familiile lor şi la bătrânul lor tată, 
dacă spuseseră adevărul. I se 
părea mai milostiv şi drept să-i 
lase pe nouă dintre ei să se 
întoarcă în Canaan, ducând 
familiilor lor proviziile, în loc să 
se întoarcă unul singur. Avea să-l 
reţină ostatic doar pe unul pentru 
a se asigura că cei nouă se vor 
întoarce cu fratele lor mai tânăr. 
în felul acesta, credincioşia şi 
loialitatea lor aveau să fie 
demonstrate, iar acuzaţia că erau 
iscoade avea să fie retrasă. 


Şi, drept justificare pentru 
această schimbare de planuri, le- 
a mărturisit că şi el se temea de 
Dumnezeu, sugerând, astfel, că 
nu voia ca asupra conştiinţei lui 
să apese povara vreunei 
nedreptăți. 

Pe moment, nu au fost în stare să 
realizeze pe deplin ce însemna 
propunerea lui, de aceea au fost 
gata să o accepte. Primul gând 
care le-a venit în minte a fost 
acela că nouă dintre ei se puteau 
întoarce acasă cu grâul cumpărat. 
Era cu mult mai bine decât nouă 
să rămână în închisoare şi numai 
unul să meargă acasă. Şi lucrul 

acesta era destul de greu, dar, 
atâta timp cât nu puteau schimba 
nimic, au fost de acord să faca 
aşa cum le spusese el. 


lar acum trebuiau să decidă cine 
avea să rămână ostatic în Egipt. 
S-au strâns laolaltă ca să facă 
această tulburătoare alegere. Cu 
glasuri scăzute, s-au consultat 
unul cu celălalt, fără să aibă prea 
mare grijă ca să nu fie auziţi de 
guvernator. Erau convinşi că 
acesta nu putea să-i înţeleagă. 
Atunci au vorbit deschis unii cu 
alţii despre semnificaţia necazului 
prin care treceau. Erau convinşi 
că era o pedeapsă pentru ceea ce- 
i făcuseră fratelui lor Iosif cu mult 
timp în urmă. îl trataseră cu atâta 
răutate, îl acuzaseră că era 
iscoadă, îl aruncaseră în groapă, 
il vânduseră negustorilor 
madianiţi şi apoi îl minţiseră pe 
tatal lor cu privire la el. Nu este 
greu să înţelegem interesul pe 
care-l avea Iosif pentru a auzi ce 
vorbeau între ei: „Da; am fost 


vinovaţi faţă de fratele nostru, 
căci am văzut neliniştea sufletului 
lui când ne ruga, şi nu l-am 
ascultat! Pentru aceea vine peste 
noi necazul acesta." 

Amintirea pacatului 

Scopul lui Iosif fusese atins. 
Confruntaţi cu posibilitatea de a 
suferi şi ei aceeaşi izolare şi 
aceeaşi privare de libertate la 
care îl supuseseră ei pe Iosif, cei 
zece şi-au amintit de păcatul lor şi 
s-au simţit îndemnați să 
vorbească unul cu celălalt despre 
el şi să atribuie nenorocirea prin 
care treceau faptului că îşi 
primeau plata pentru fărădelegea 
lor. Şi-au amintit cum îi 
refuzaseră lui Iosif implorările de 
a-i arăta milă şi, de aceea, ştiau 
că nici ei nu pot aştepta acum să 
primească milă, în situaţia lor 
extremă. 


Cu toate acestea, o voce dintre ei 
a refuzat să se alăture corului de 
confesiuni. Ruben a spus: „Nu vă 
spuneam eu să nu faceţi o astfel 
de nelegiuire faţă de băiatul 
acesta? Dar n-aţi ascultat. Acum 
iată că ni se cere socoteală 
pentru sângele lui." 

Nu aveau nici cea mai mică 
suspiciune că acel om de rang 
înalt ar fi putut înţelege vreun 
cuvânt de-al lor. Lui Iosif îi era 
greu să-şi mai ascundă emoția şi 
să-şi stăpânească lacrimile în 
timp ce asculta. A fost obligat să-i 
lase singuri pentru un timp şi s-a 
retras ca să nu-l vadă plângând. 
Nu era pregătit să-şi dezvăluie 
identitatea înaintea lor. Era mai 
mult decât vrusese să ştie. Dorise 
să afle ce făcea 

Beniamin. Pentru a obţine mai 
multe informaţii, a simţit că era 
nevoie să-şi continue deghizarea. 
Cu toate acestea, a preluat el 
însuşi desemnarea ostaticului 
care avea să rămână în 
închisoare, în timp ce ceilalţi 
nouă aveau să meargă să ducă 
proviziile în Canaan. L-a luat pe 
Simeon şi l-a dat să fie legat în 
faţa lor, apoi a poruncit să fie dus 
din nou în închisoare. 

De ce Simeon? Poate pentru că 
ştia firea neobişnuit de aspră a 
acestuia, aşa cum şi-o 
manifestase la Sihem. Poate şi 
pentru că, în purtarea lor brutală 
fața de el, Simeon fusese cel mai 
înverşunat dintre toţi fraţii. 

După ce a făcut lucrul acesta, 
Iosif le-a poruncit slujitorilor de la 
depozit să umple sacii fraţilor lui 
cu grâu cât puteau duce, să li se 


dea hrană pentru drum şi să pună 
în gura sacului fiecăruia argintul 
pe care îl plătise pentru grâul 
respectiv. Apoi i-a grăbit să 
pornească înapoi, spre Hebron. 
» CAPITOLUL 23 

Sacii plini şi banii returnaţi 

Cei zece bărbaţi, fraţii lui Iosif, au 
pornit, frământaţi de gânduri, în 
călătoria lor de întoarcere spre 
Canaan. Simeon era în temniţă. 
Ca să fie eliberat, era nevoie ca 
tatăl lor să-l lase pe Beniamin să 
meargă cu ei în Egipt. Se îndoiau 
că Iacov avea să-şi dea consimţă- 
mântul pentru o astfel de 
propunere. Nu priveau cu 
nerâbdare sau cu prea mare 
optimism spre sosirea lor acasă. 
La încheierea primei zile de 
călătorie, au ajuns la un loc de 
popas. Unul dintre ei şi-a deschis 
sacul cu grâu. Nu era un sac mic, 


de călătorie, ci unul mai mare, 
care, în mod obişnuit, nu era 
deschis decât atunci când 
ajungeau la destinaţie. A fost 
surprins să descopere deasupra 
grâului săculeţul cu bani. Această 
descoperire a fost imediat adusă 
în atenţia tuturor fraţilor, făcând 
ca tulburarea lor, şi aşa destul de 
mare, să sporească. Erau teribil 
de speriaţi, temându-se că 
fuseseră victimele vreunei 
conspirații, care prevestea ceva 
rău la întoarcerea lor în Egipt. Au 
spus: „Ce ne-a facut Dumnezeu?" 
Primul lor gând a fost că, într-un 
fel sau altul, banii aceia aveau să 
contribuie la condamnarea lor, că 
avea să li se ceară socoteală 
pentru ei şi poate chiar aveau să 
fie acuzaţi că i-au furat. în cele 
din urmă, au văzut din nou 
Providența la lucru în vieţile lor. 


Dumnezeu le văzuse păcatele, le 
observase purtarea şi acum îi 
pedepsea pentru fărădelegile pe 
care le săvârşiseră. 

întoarcerea la Hebron 
întoarcerea fiilor la Hebron era 
aşteptată cu nerâbdare de tatăl 
lor. Fuseseră plecaţi un timp mai 
îndelungat decât calculaseră la 
plecare. La vederea lor, întreaga 
tabără a început să zumzăie 
asemenea unui stup în activitate. 
Când s-au oprit în faţa cortului lui 
Iacov, toţi ocupanţii celorlalte 
corturi, membrii fiecărei familii, 
s-au adunat în jurul lor. Au 
ascultat cu nerăbdare când cei 
nouă au început să povestească 
despre tot ce li se întâmplase. în 
timp ce-i spuneau lui Iacov despre 
atitudinea cu totul neprietenoasă 


şi despre purtarea aspră a 
guvernatorului egiptean, un 
simţământ de pericol i-a cuprins 
pe toţi. Ei se gândeau că o astfel 
de purtare prevestea ceva rău din 
partea acelui om. Aceste temeri 
fuseseră confirmate când fiecare 
găsise în gura sacului lui argintul 
pe care îl plătise pentru grâu. 
Când a aflat ce se întâmplase cu 
Simeon, lacov nu s-a mai putut 
abţine. Amărăciunea adâncă de 
care era cuprins a izbucnit în 
cuvintele pline de jale: „Voi mă 
lipsiţi de copii: Iosif nu mai este, 
Simeon nu mai este, şi voiţi să 
luaţi şi pe Beniamin. Toate 
acestea pe mine mă lovesc!" 

Era o izbucnire plină de durere şi, 
în acelaşi timp, neconformă cu 
realitatea. Iată un bătrân care nu 
ştia despre ce vorbeşte! Pentru că 
întreaga lui declaraţie, de la 


început şi până la sfârşit, nu 
conţinea nici măcar un singur 
fapt real. Era cu totul greşită. Da, 
din câte ştia Iacov, era adevărată. 
Dar el nu ştia adevărul. Nu fusese 
lipsit de copii. Iosif nu era mori. 
Pe Simeon nu-l pierduse. lar 
când fiii lui aveau să-l ia pe 
Beniamin, aveau să-l şi aducă 
înapoi. Şi nici nu erau împotriva 
lui aceste lucruri. Dimpotrivă, 
erau pentru binele lui. Aveau să 
se dovedească a fi în favoarea lui. 
Toate lucrau împreună spre 
binele, nu spre râul lui. 

Cât de înclinați suntem să ne 
lăsăm influenţaţi de aparente, de 
prima impresie şi să ajungem la 
concluzii grâbite, să pronunţăm 
judecăţi cu privire la lucruri pe 
care le cunoaştem doar în parte. 
Sărmanul lacov! Cel mai probabil 
că, peste ani, când avea să se 


gândească la aceste cuvinte, avea 
să zâmbească. Dar atunci, în 
clipele acelea, totul părea real, şi 
nu trebuie să ne mire că imediat 
avea să declare cu toată 
convingerea: „Fiul meu 
[Beniamin] nu se poate 

cobori împreună cu voi, căci 
fratele lui a murit şi el a rămas 
singur; dacă i s-ar întâmpla vreo 
nenorocire în călătoria pe care o 
faceţi, cu durere îmi veţi cobori 
perii mei cei albi în Locuinţa 
morţilor." 

Nu voia să-l lase pe Beniamin în 
Egipt 

Nu este greu să înțelegem de ce 
patriarhul a vorbit în felul acesta 
Şi, cu siguranţă, chiar ne simţim 


înduioşaţi. El nu ştia care era 
situaţia reală. Se gândea doar la 
fiii săi. Nu se gândea la 
Dumnezeu. în întreaga lui 
declaraţie nu există nici măcar o 
menţiune referitoare la 
Dumnezeu. „Voi mă lipsiţi de 
copii." „Cu durere îmi veţi cobori 
perii mei cei albi în Locuinţa 
mortilor." Nu face nicio referire la 
Cel care, în acea noapte 
memorabilă de la Betel, îi 
fagăduise: „lată, Eu sunt cu tine, 
te voi păzi pretutindeni pe unde 
vei merge." Pentru o clipă, lacov 
uitase de îndurările lui 
Dumnezeu: uitase modul în care îl 
condusese Domnul la casa lui 
Laban şi îi dăruise prosperitate în 
anii petrecuţi în Padan-Aram, 
uitase cum îi purtase Domnul de 
grijă când plecase de la Laban, 
uitase cum facuse Dumnezeu 


posibilă împăcarea lui cu Esau şi 
cum îl binecuvântase la Penuel, 
după noaptea aceea de luptă şi de 
strâmtorare, uitase protecţia 
divină atunci când violenţa unora 
dintre fiii lui ar fi putut să-l facă 
victima locuitorilor din Sihem. 
Iacov ar fi trebuit să-şi 
amintească 

Iacov ar fi trebuit să-şi 
amintească de faptul că 
Dumnezeu fusese cu el în toate 
încercările de mai înainte şi, de 
aceea, avea să fie cu el şi acum. 
Dacă ar fi ţinut minte lucrul 
acesta, nu ar fi vorbit aşa. Dându- 
şi frâu liber temerilor, el nu a 
făcut decât ca povara suferinţei 
să-i fie şi mai greu de purtat, 
pentru că o purta fără Dumnezeu. 
Totuşi uitarea aceasta i-a fost 
doar temporară. După un timp, 
aşa cum vom vedea, se întoarce la 


încrederea lui de mai înainte în 
Dumnezeu. Atunci când a ajuns 
să-şi ia din nou rămas-bun de la 
fiii lui, la plecarea lor în cea de-a 
doua călătorie spre Egipt, de data 
aceasta însoţiţi de Beniamin, el 
redevenise cel de altădată, astfel 
că s-a rugat: „Dumnezeul Cel 
Atotputernic să vă facă să 
căpătaţi trecere înaintea omului 
aceluia şi să lase să se întoarcă 
împreună cu voi pe 

celălalt frate al vostru şi pe 
Beniamin." Iacov se regăsise. Nu 
după multă vreme, el a ajuns să 
înţeleagă faptul că, în loc să fie 
împotriva lui, toate aceste lucruri 
lucrau împreună spre binele lui. 
Toate lacrimile, temerile şi 
presimţirile lui rele fuseseră 
inutile, pentru că, de fapt, aceste 


rele nici nu existaseră, iar acele 
evenimente nici nu avuseseră loc 
vreodată. 

Ruben s-a străduit să-l asigure pe 
tatăl său cu privire la siguranţa 
lui Beniamin, dacă lacov avea sâ-i 
îngăduie să meargă cu ei în Egipt. 
„Să-mi omori pe amândoi fiii mei, 
dacă nu-ţi voi aduce înapoi pe 
Beniamin; dă-l în mâna mea, şi ti- 
1 voi aduce înapoi." Acest discurs 
rostit la repezeală nu a reuşit să 
liniştească temerile lui lacov. Ela 
refuzat categoric să-şi dea 
consimţământul ca Beniamin să 
plece în Egipt. 

Dar zilele treceau şi rezervele de 
hrană aduse din Egipt se 
împuţinau, în timp ce foametea 
continua şi se înrăutăţea. Când s- 
a terminat grâul, fiii lui Iacov şi- 
au dat seama că vor trebui să 
meargă din nou în Egipt pentru 


provizii. Erau convinşi, totodată, 
că o astfel de călătorie ar fi fost 
inutilă dacă nu le era îngăduit să- 
1 ia şi pe Beniamin cu ei. lar ei îşi 
pierduseră orice speranţă că l-ar 
putea convinge pe tatăl lor să-şi 
dea consimţământul pentru 
aceasta. Situaţia părea fără 
ieşire. Tot ce puteau face era să 
aştepte ca tatăl lor să-i trimită din 
nou în Egipt. 

Iacov cedează în privinţa lui 
Beniamin 

în curând, umbra lipsurilor şi a 
foametei care-i aştepta s-a 
coborât asupra tuturor. Umblau 
de colo până colo cu feţele trase 
şi posomorâte, aşteptând decizia 
unui bătrân care părea de-a 
dreptul inflexibil. A venit şi timpul 
când bătrânul le-a văzut feţele 
marcate de suferinţă şi s-a temut 
ca nu cumva să urmeze o 


suferinţă şi mai mare. In cele din 
urmă, granitul s-a înmuiat. Şi-a 
chemat fiii şi le-a spus: „Duceţi-vă 
iaraşi şi cumpăraţi-ne ceva 
merinde." 

Iuda a luat cuvântul şi a vorbit în 
numele fraţilor sâi. El i-a spus 
tatălui: „Omul acela ne-a spus 
curat: 'Să nu-mi mai vedeţi faţa 
dacă fratele vostru nu va fi cu 
voi.' Dacă vrei deci să trimiţi pe 
fratele nostru cu noi, ne vom 
cobori şi-ţi vom cumpăra 
merinde. Dar, dacă nu vrei să-l 
trimiţi, nu ne vom cobori, căci 
omul acela ne-a spus: 'Să nu-mi 
mai vedeţi fata dacă fratele 
vostru nu va fi cu voi!" 

Astfel, conflictul a reapărut. El nu 
voia să-l lase pe Beniamin. Ei nu 


voiau să meargă fără el. lacov se 
uita la ei. Ei se uitau la Iacov. Şi, 
uitându-se la el, şi-au dat seama 
că hotărârea lui, atât de fermă la 
început, acum şovăia. Iuda a 
profitat imediat de avantajul creat 
şi a spus: „Trimite copilul cu 
mine, ca să ne sculâm şi să 
plecâm şi vom trai şi nu vom 
muri, noi, tu şi copiii noştri. 
Rāspund eu pentru el; ai să-l ceri 
înapoi din mâna mea. Dacă nu-l 
voi aduce înapoi la tine şi dacă 
nu-l voi pune înaintea ta, vinovat 
să fiu faţă de tine pentru 
totdeauna. Căci, dacă n-am mai fi 
zăbovit, de două ori ne-am fi 
întors până acum." 

Iacov a fost cel care a cedat. Nu i- 
a fost uşor să facă aşa, dar ştia că 
ei aveau dreptate. Proviziile 
trebuiau refăcute, altfel aveau să 
piară toţi. Situaţia cerea o 


rezolvare imediată. Aşa cum 
arăâtase Iuda, pierduseră deja o 
grămadă de timp. Cedând, Iacov 
a preluat comanda organizării 
călătoriei, precum şi a stabilirii 
diplomaţiei care trebuia folosită 
pentru a potoli mânia 
guvernatorului. Răspunzându-i lui 
Iuda, Iacov a spus: „Fiindcă 
trebuie, faceţi aşa. Luaţi-vă în 
saci ceva din cele mai bune roade 
ale ţării, ca să duceţi un dar 
omului aceluia, şi anume: puţin 
leac alinător şi puţină miere, 
mirodenii, smirnă şi migdale. 
Luaţi cu voi argint îndoit şi duceţi 
înapoi argintul pe care vi-l 
puseseră la gura sacilor: poate că 
a fost o greşeală." 

Apoi a ajuns la problema 
principală, şi glasul i-a devenit 
solemn în timp ce şi-a adunat 
puterile să rostească şi ultimele 


cuvinte: „Luaţi şi pe fratele 
vostru, sculaţi-vă şi întoarceţi-vă 
la omul acela." De data aceasta, 
în gândurile lui era Dumnezeu şi 
mai erau preţioasele fâgăduinţe 
pe care i le dăduse: „Dumnezeul 
Cel Atotputernic să vă facă să 
căpătaţi trecere înaintea omului 
aceluia şi să lase să se întoarcă 
împreună cu voi pe celălalt frate 
al vostru şi pe Beniamin! lar eu, 
dacă trebuie să fiu lipsit de copiii 
mei, lipsit să fiu!" 

O scenă emoţionantă 

Era o scenă emoţionantă - un 
consiliu format din bătrânul 
patriarh şi fiii lui, consultându-se 
şi hotărând împreună cu privire la 
căile care trebuiau folosite pentru 
atingerea celor trei obiective 
majore pe care le aveau: 
eliberarea lui Simeon,,întoarcerea 
lui Beniamin şi o provizie 


suficientă de hrană. Ei nu ştiau că 
norul acela greu de 

îngrijorare care apăsa asupra 
sufletelor lor şi îi tulbura în aşa 
măsură era cu totul nejustificat. 
Nu ştiau că înfricoşătorul 
guvernator al Egiptului nu avea 
nevoie să fie domolit şi înduplecat 
de ei, ci era cu totul dornic să-i 
ajute. Nu ştiau că Dumnezeu 
mersese înaintea lor şi făcuse 
toate pregătirile necesare pentru 
ca ei să obţină tot ce le dorea 
inima şi mult mai mult decât atât. 
Nici măcar nu visau la minunile 
câtre care aveau să pâşească prin 
această călătorie în Egipt. Aşa 
plini de ezitare cum se îndreptau 
către Egipt, nici nu ştiau că acolo 
urmau să găsească drumul spre 
belşug, spre binecuvântare, spre 


întemeierea şi consolidarea unei 
naţiuni de sine stătătoare, spre 
un viitor măreț. în atotştiinţa şi 
îndurarea Sa, Dumnezeu 
închisese orice altă uşă, lăsând-o 
deschisă doar pe cea prin care 
era voia Lui ca ei să meargă. Nu 
aveau altă alternativă decât să 
meargă în Egipt. 

Canaanul nu era pregătit pentru 
copiii lui Israel, nu era pregătit ca 
aceştia să intre în posesia lui. Şi 
nici copiii lui Israel nu crescuseră 
suficient, în importanţă, în număr 
şi în resurse, ca să poată intra şi 
rămâne în posesia ţării. Aveau 
nevoie de timp şi de condiţii 
prielnice ca să crească. Şi chiar 
atunci când acestea aveau să fie 
obţinute, ei trebuiau să fie trecuţi 
prin focul încercărilor şi puşi la 
probă, ca să fie topiţi şi 
transformați într-o naţiune. 


Pentru atingerea unor astfel de 
scopuri trebuiau să coboare în 
Egipt şi să locuiască acolo. lar 
aceste planuri ale lui Dumnezeu 
erau mult mai presus de 
gândurile care-i frământau. Nu le 
puteau vedea. Puteau să vadă 
doar ce era în faţa ochilor lor. Şi 
ceea ce vedeau nu le plăcea. Le 
era frică de această călătorie în 
Egipt. 

O noua conducere 

înainte de a-şi începe călătoria, se 
pare că în mijlocul lor s-a produs 
o schimbare de conducător, o 
schimbare nu de mică importanţă 
pentru viitor. Diferenţele de 
personalitate dintre Ruben şi 
Iuda, atât de contrastante, şi 
deosebirea în ceea ce priveşte 
calităţile de lider se vād clar din 
metodele fiecăruia de a trata cu 
bătrânul lor tată. Ruben, întâiul 


născut şi, astfel, conducătorul de 
drept, îi face lui lacov o 
propunere precipitată şi cu totul 
nechibzuită, impetuoasă chiar: 
„Să-mi omori pe amândoi fiii 
mei", a spus el, „dacă nu-ți voi 

aduce înapoi pe Beniamin; dă-l în 
mâna mea, şi ţi-l voi aduce 
înapoi." Vorbise fără să se 
gândească, iar caracterul său 
impulsiv arâta că nu era demn de 
încredere. 

De cealaltă parte, luda nu şi-a 
lăsat fiii garanţie pentru 
Beniamin. „Răspund eu pentru el; 
ai să-l ceri înapoi din mâna mea. 
Dacă nu-l voi aduce înapoi la tine 
şi dacă nu-l voi pune înaintea ta, 
vinovat să fiu faţă de tine pentru 
totdeauna." Nu şi-a oferit fiii 


drept garanţie, ci pe el însuşi. Iar 
Iacov a fost convins de 
sinceritatea şi de hotărârea lui de 
a-şi împlini promisiunea cu orice 
preţ şi în orice condiţii. Mai 
târziu, luda avea să justifice în 
modul cel mai nobil încrederea 
tatălui. El a fost acela căruia a 
consimţit Iacov să i-l încredinţeze 
pe singurul fiu care-i mai 
rămăsese de la Rahela. 

întreaga tabără şi-a luat rămas- 
bun de la ei când au pornit spre 
Egipt - zece bărbaţi cu inimile 
pline de teamă şi de îngrijorare, 
fără să ştie ce-i aşteaptă. Omul 
acela, guvernatorul..., avea să-i 
creadă acum, când Beniamin era 
cu ei? Avea să-l elibereze pe 
Simeon? Aveau să se întoarcă pe 
drumul acesta doar în câteva zile, 
o familie reîntregită, în stare să 
dea socoteală pentru fiecare 


dintre cei care plecaseră? Nici nu 
visau ei ce avea să se întâmple. Şi 
astfel, au pornit trăgându-şi cu 
greu picioarele spre Egipt, cu 
mintea frământată de tot felul de 
gânduri şi de griji. 

» CAPITOLUL 24 

În Egipt, înaintea lui Iosif 

Aşa temâtori cum erau, cei zece 
fraţi înaintau hotărât spre Egipt. 
Se grâbeau de parcă ar fi vrut să 
scape cât mai repede de datoria 
aceea neplăcută. Raportul 
declară: „Au luat darul, au luat cu 
ei argint îndoit, precum şi pe 
Beniamin, s-au sculat, s-au 
coborât în Egipt şi s-au înfăţişat 
înaintea lui Iosif." 

Fraţii au fost surprinşi să 
descopere că întâlnirea cu 
guvernatorul nu s-a dovedit a fi, 
aşa cum se temuseră, una dificilă. 
I-a primit imediat şi cu 


bunăvoință. Asprimea pe care o 
manifestase prima dată acum 
dispăruse. Când au ajuns în faţa 
lui, privirea atentă a lui Iosif a 
trecut în grabă de la unul la 
celălalt, ca să se asigure că 
venise şi Beniamin cu ei. „Cum a 
văzut Iosif pe Beniamin cu ei, a 
zis economului său: „Bagă pe 
oamenii aceştia în casă, taie vite 
Şi gâteşte, căci oamenii aceştia au 
să mănânce cu mine la amiază." 
Erau invitaţi la un banchet! Şi 
încă la palatul guvernatorului! 
Nici măcar nu visaseră aşa ceva. 
Ar fi trebuit să se simtă încurajați 
şi să se bucure. Arâta ca o 
deschidere promițătoare pentru 
negocierea lor în vederea 
eliberării lui Simeon. Dar nu 
bucurie simțeau, ci teamă. Era 
ciudat ce se întâmpla. Nu puteau 
să înţeleagă. Era misterios. Oare 


ce capcană li se mai întinsese? 
„Ei s-au temut când au văzut că-i 
bagă în casa lui Iosif". Se simțeau 
stânjeniţi să fie întâmpinați atât 
de ceremonios la intrarea în 
impunătorul palat. Priveau în jur 
cu teamă. Sălile mari, statuile, 

mobilierul, draperiile - totul era 
copleşitor, atât de diferit de 
corturile lor umile şi de toate 
lucrurile cu care erau obişnuiţi. 
Se simțeau nepotriviţi pentru 
locul acela, atât de stingheriţi. Nu 
erau îmbrăcaţi pentru un ospăț 
într-un astfel de palat. Nu se 
simțeau în largul lor. Şi teama lor 
creştea. Cu siguranţă că nu 
fuseseră aduşi în locul acela doar 
ca să mănânce, gândeau ei. 
Fuseseră aduşi acolo ca să fie 
pedepsiţi. încă o dată conştiinţa 


le-a fost trezită şi i-a mustrat cu 
privire la Iosif. Atunci când 
majordomul lui Iosif i-a lăsat 
singuri, ei au zis unul câtre 
celălalt: „Ne bagă înăuntru din 
pricina argintului pus în sacii 
noştri data trecută; vor să se 
năpustească peste noi, ca să ne ia 
robi, şi să pună mâna pe măgarii 
noştri." 

Ce laşi ne face conştiinţa pe toți! 
Aceşti bărbaţi simțeau povara 
vinovâţiei. Din această cauză, le 
era imposibil să vadă lucrurile 
într-o lumină clară. Totul era 
distorsionat, încurcat, 
înspăimântător. Au ajuns în grabă 
la concluzia că ar fi bine să aducă 
înaintea slujitorului problema 
banilor găsiţi în sacii lor înainte 
ca Iosif însuşi să-i acuze de 
necinste pe acest temei. Au 
aşteptat îngrijoraţi întoarcerea 


slujitorului. Când a venit, i-au 
spus: „Domnule, noi ne-am mai 
coborât o dată aici, ca să 
cumpărăm merinde. Apoi, când 
am ajuns la locul unde trebuia să 
rămânem peste noapte, ne-am 
deschis sacii, şi iată că argintul 
fiecăruia era la gura sacului său, 
argintul nostru, după greutatea 
lui, şi l-am adus înapoi cu noi. Am 
adus - s-au grăbit ei să continue - 
şi alt argint, ca să cumpărăm 
merinde. Nu ştim cine a pus 
argintul în sacii noştri." în sfârşit, 
demontaseră dinainte orice 
acuzaţie de necinste care le-ar fi 
putut fi adusă. Simţeau că 
făcuseră o mutare inteligentă prin 
faptul că menţionaseră ei primii 
această problemă. 

„Argintul vostru a trecut prin 
mâinile mele" 

Au rămas muţi de uimire la 


răspunsul economului. Acesta le-a 
spus, şi eu cred că le-a şi zâmbit 
în timp ce le-a spus: „Fiţi pe pace! 
Nu vă temeti de nimic. 
Dumnezeul vostru, Dumnezeul 
tatălui vostru, v-a pus pe ascuns o 
comoară în saci. Argintul vostru a 
trecut prin mâinile mele." 

Li s-a tăiat răsuflarea. Acest 
econom, slujitorul de încredere al 
guvernatorului, ştia totul despre 
argintul lor. Ştia că le fusese pus 
înapoi în saci. Trecuse prin 
mâinile lui. Ei nu ştiau cine 
fusese. El 

ştia, şi le-a spus şi lor. Dumnezeu 
le pusese comoara în saci. 
Dumnezeul lor şi Dumnezeul 
tatălui lor. Extraordinar! 

Avea să fie un ospăț al 
surprizelor. Slujitorul 


guvernatorului a plecat din nou, 
în grabă, iar când s-a întors, l-a 
adus pe Simeon din temniţă ca să 
li se alăture. Vă puteţi imagina 
salutările pline de bucurie, 
exclamaţiile, larma, agitația, 
întrebările în legătură cu familia 
şi cu banchetul acela ciudat. 

Au fost întrerupţi cu mult înainte 
ca ei să fi reuşit să se pună la 
curent unii pe ceilalţi cu 
noutăţile. Economul a venit să-i 
pregătească pentru sosirea 
guvernatorului şi pentru ospăț. S- 
au grăbit să pregătească darul 
pentru guvernator, pe care îl 
aduseseră la sugestia lui Iacov. 
„Când a ajuns Iosif acasă, i-au dat 
darul pe care i-l aduseseră şi s-au 
aruncat cu faţa la pământ 
înaintea lui." Cu alte cuvinte, s-au 
plecat din nou în faţa fratelui lor, 
aşa cum preziseseră visele lui de 


demult. Văzându-şi fraţii 
prosternaţi înaintea lui, Iosif nu 
putea să nu se gândească la acele 
vise. Acesta era momentul de 
care ei se temuseră - acela de a 
sta din nou în faţa guvernatorului. 
în ocazia precedentă, acesta 
fusese extrem de aspru cu ei. 
Avea să fie la fel şi acum? 
Bunăvoinţa lui Iosif 

Au fost plăcut surprinşi de 
această purtare agreabilă. în 
modul cel mai curtenitor, Iosif i-a 
întrebat de sănătate, părând cu 
adevărat interesat de binele lor şi 
de cum le mersese de când 
plecaseră. „El i-a întrebat de 
sânâtate." Ei i-au spus că erau 
bine şi că avuseseră o călătorie 
sigură. Apoi, el s-a arătat 
interesat de ceea ce găsiseră 
acasă. „Bătrânul vostru tată, de 
care aţi vorbit, este sânâtos? Mai 


trăieşte?" Aştepta cu nerăbdare 
acest răspuns. 

„Ei au răspuns: 'Robul tāu, tatăl 
nostru, este sânâtos, trâieşte 
încă!." Şi iarăşi „s-au plecat şi s- 
au aruncat cu faţa la pământ." în 
momentul acesta, privirea lui Iosif 
s-a oprit din nou asupra lui 
Beniamin, fiul mamei lui, şi a 
spus: „Acesta este fratele vostru 
cel tânăr, despre care mi-aţi 
vorbit?" Când s-a asigurat că într- 
adevar era el, copleşit de emoție, 
a putut să mai spună doar: 
„Dumnezeu să aibă milă de tine, 
fiule!" Apoi a ieşit în grabă, 
pentru că simţea că nu mai putea 

să reziste. îi tânjea sufletul după 
acest frate al lui mai tânăr. Şi 
încă nu era pregătit să li se 
descopere fraţilor săi. Mai erau 


încă multe lucruri pe care voia să 
le afle cu privire la ei. Dar, încă o 
clipă în prezenţa lui Beniamin, şi 
ar fi cedat, dând totul în vileag. 
lar aceasta încă nu trebuia să se 
întâmple. 

Aşa că s-a grăbit să plece din 
prezenţa lor. „Simţea nevoia să 
plângă." Trebuia să-şi descarce 
emoția care îl copleşise. „A intrat 
degrabă într-o odaie şi a plâns 
acolo." Există momente când 
lacrimile sunt singura uşurare 
pentru sufletul supraîncărcat de 
emoţii. Acesta era un astfel de 
moment. Fraţii lui au rămas 
singuri, în timp ce ela tras o 
porţie bună de plâns. Trecuseră 
mai bine de douăzeci şi doi de ani 
de când nu-l mai văzuse pe acest 
tovarâş de joacă din copilărie, 
acum bărbat în toată firea. O, cât 
de mult îl iubea pe acest frate 


drag! 

Trei mese separate 

lar apoi, când a putut să-şi ţină 
din nou emoţiile sub control, „a 
ieşit din odaie şi, silindu-se să se 
stăpânească, a zis: 'Aduceţi de 
mâncare!'" Cum în Egipt existau 
legi de castă, care nu le 
permiteau egiptenilor să stea la 
masă cu oameni de alte 
naţionalităţi, cu străini, au fost 
puse trei mese separate. Evreii 
aveau o masă doar pentru ei, 
egiptenii din casa lui Iosif stăteau 
la o altă masă, iar guvernatorul, 
datorită rangului său superior, 
mânca singur. însă şi la celelalte 
mese erau împărţite toate felurile 
de mâncare care erau aduse la 
masa lui. 

Când s-au aşezat la masă, înainte 
ca mâncarea să fie servită, 
uitându-se unul la celălalt de jur 


împrejurul mesei, cei unsprezece 
fraţi au fost uimiţi să constate că 
fuseseră aşezaţi exact în ordinea 
vârstei, „de la întâiul născut, 
după dreptul lui de întâi născut, 
şi până la cel mai tânăr, aşezaţi 
după vârstă." Privirile uluite 
căutau o explicaţie, în timp ce 
sprâncenele li se uniseră în semn 
de nespusă uimire. Cine îi 
cunoştea atât de bine încât să 
facă lucrul acesta? 

Dar atenţia le-a fost repede 
distrasă de un alt lucru 
neobişnuit. Ei nu ştiau, dar încă 
din clipa când se aşezaseră la 
masă fuseseră supuşi unei atente 
observaţii şi testări, pentru că 
guvernatorul era hotărât să 
obţină de la ei informaţiile pe 
care le dorea în legătură cu ce fel 
de oameni deveniseră acum. 

în trecut, ei fuseseră teribil de 
invidioşi pentru că tatăl lor mani- 
festa o anumită preferinţă pentru 
losif. Era convins că, în toţi aceşti 
ani, tatăl său arâtase aceeaşi 
părtinire şi faţă de Beniamin. 
Erau fraţii lui invidioşi şi pe el? 
Avea să-i pună la probă în această 
privinţă. Voia să ştie dacă, după 
ce îl vânduseră pe el ca rob, se 
produsese în ei vreo schimbare - 
dacă renunţaseră la căile lor rele. 
Dacă se dovedea că erau acum la 
fel de invidioşi pe Beniamin 
datorită acestei părtiniri pe cât 
fuseseră pe losif, atunci probabil 
că ar fi hotărât să-l păstreze pe 
fratele său mai tânăr cu el, în 
Egipt, în loc să-l lase să se 
întoarcă acasă. Dacă se dovedea 
că vechea lor invidie dispăruse şi 
că firea lor cea veche se 


schimbase, atunci ar fi fost posibil 
să deschidă o cale pentru ca toți 
fraţii săi şi bătrânul lor tată să i 
se alăture în Egipt. Dar, mai întâi, 
trebuia să ştie dacă ei erau acei 
oameni pe care îi dorea lângă el 
sau dacă erau tot cei pe care îi 
cunoscuse cu mulţi ani în urmă. 
Invidia lor disparuse 

A ales o cale potrivită pentru a 
afla. A început prin a-i trimite lui 
Beniamin porţii de mâncare de 
cinci ori mai mari decât cele pe 
care li le trimitea celorlalţi. în 
felul acesta, manifesta o evidentă 
preferinţă faţa de Beniamin, 
aproape la fel de evidentă ca 
aceea pe care o manifestase Iacov 
faţă de el atunci când îi dăruise 
haina cea pestriță. Dacă oamenii 
aceştia erau invidioşi pe cel mai 
tânăr dintre ei, atunci lucrul 
acesta avea să se vadă. 


Fraţii lui losif erau liniştiţi la 
gândul, greşit, că losif era 
egiptean şi nu putea să-i 
înţeleagă, astfel că nu s-au ferit 
să vorbească liber în timpul 
mesei, dar losif îi înţelegea. 
Astfel, lui losif i s-a oferit o ocazie 
excelentă de a descoperi 
adevăratele lor simțāminte. l-a 
ascultat cu atenţie, dar nu a auzit 
la ei nicio remarcă invidioasă sau 
batjocoritoare. într-adevăr, fraţii 
păreau de-a dreptul mulţumiţi de 
faptul că Beniamin era astfel 
onorat. Oamenii aceştia se schim- 
baseră cu adevărat. losif era 
foarte mulţumit. Ospățul a 
continuat, marcat fiind de o 
deplină armonie şi bucurie. 
Formalismul rigid cu care pornise 
a început să se topească, lăsând 
loc unei atmosfere cordiale, după 
cum arată raportul biblic: „Au 


băut şi s-au veselit împreună cu 
el." 

Dar losif nu era încă pregătit să-şi 
dezvăluie identitatea înaintea lor. 
înainte de a face aceasta, dorea 
să mai afle şi alte lucruri despre 
ei. De aceea, a câutat căile 
potrivite pentru a primi 
răspunsuri la întrebările pe care 
le avea în minte. Le-a urat drum 
bun pentru călătoria care îi 
aştepta a doua zi şi i-a lăsat să 
meargă la locul lor de găzduire. 
Aveau multe de pregătit înainte 
de a porni la drum, în zori. 

Un grup de oameni fericiţi 

Un grup de oameni fericiţi a 
pornit a doua zi dis-de-dimineaţă, 
în călătoria spre casă. Tensiunea 
în care se aflaseră timp de mai 


multe zile dispăruse şi ei erau 
plini de exuberanţă, în bucuria lor 
că Simeon şi Beniamin erau 
împreună cu ei. Aveau să ajungă 
acasă un grup unit şi sperau că 
încheiaseră pentru totdeauna 
socotelile cu Egiptul. Animalele 
de povară erau încărcate cu 
provizii de grâu, care aveau să le 
asigure necesarul pentru multă 
vreme. Aveau toate motivele să 
fie mulţumiţi. Şi, pe lângă toate 
acestea, se îndreptau spre casă. 
Fi nu ştiau că, la porunca 
stăpânului lor şi sub motivul că 
dorea să-i ajute în pregătirile de 
plecare, economul guvernatorului 
pusese şi de data aceasta în sacii 
cu grâu argintul fiecăruia şi, în 
plus, în sacul lui Beniamin pusese 
un pahar de argint, care avea o 
menire specială. Se spune că 
acest pahar avea calitatea de a 


detecta otrava atunci când în el 
era turnat un lichid otrăvitor. 
Astfel de pahare erau foarte 
preţuite ca mijloace de protecţie 
împotriva oricărei încercări de a 
asasina pe cineva. 

Cu inimile uşoare, fiii lui Iacov şi- 
au continuat drumul. De-abia 
lăsaseră în urmă suburbiile 
cetăţii, când au auzit zgomot de 
paşi grăbiţi, ca şi când cineva 
alerga după ei. Slujitorul lui losif, 
pe al cărui chip se putea citi 
suspiciune, neîncredere şi 
dispreţ, i-a ajuns din urmă şi, pe 
un ton usturător, i-a întrebat: 
„Pentru ce aţi răsplătit binele cu 
rău?" Ela început să le explice că 
paharul din argint, de mare preţ, 
al stăpânului lui dispăruse odată 
cu plecarea lor şi nu putea fi 
altundeva decât în mâinile lor. El 
a adăugat: „De ce aţi furat 


paharul din care bea domnul meu 
şi de care se slujeşte pentru 
ghicit? Rău aţi facut că v-aţi 
purtat astfel." 

Acuzaţia respinsa 

Fiii lui Iacov au respins cu 
indignare acuzaţia. 
Administratorul exagerase 
acuzându-i de o asemenea 
ticaloşie. Nu erau hoţi. Nu 
furaseră paharul guvernatorului. 
Cum ar fi putut să se gândească 
să-i răsplătească astfel 
bunătatea? Ca dovadă a 
nevinovâţiei lor, au spus: „Să 
ferească Dumnezeu pe robii tăi să 
fi săvârşit o asemenea faptă! lată, 
noi ţi-am adus din ţara 
Canaanului argintul pe care l-am 
găsit la gura sacilor noştri; cum 
am fi putut să furâm argint sau 


aur din casa domnului tâu?" O 
astfel de acuzaţie era îngrozitor 
de falsă. Ei îşi demonstraseră 
cinstea aducând înapoi argintul 
restituit prima dată. 

Frumoase cuvinte, le-a răspuns 
slujitorul, dar paharul acela putea 
să fie ascuns undeva, în bagajele 
lor. Erau dispuşi să-l lase să 
caute? O astiel de verificare avea 
să aibă mai multă greutate decât 
declaraţiile lor de nevinovăție. 
„Desigur", au răspuns ei supăraţi. 
Administratorul putea să caute în 
bagajele lor oricât de amănunţit 
dorea. Erau convinşi că nu avea 
să găsească nimic. „Dă-i drumul!" 
Mai mult decât atât, erau atât de 
siguri că nu avea să găsească 
nimic încât au adăugat: „Să 
moară acela dintre robii tăi la 
care se va găsi paharul, şi noi 
înşine să fim robi ai domnului 


nostru". 

Un răspuns grăbit, într-adevăr; 
foarte grăbit. Niciunul dintre ei 
nu ştia ce se află în propriul sac. 
Şi niciunul nu ştia ce se află în 
sacul lui Beniamin. Dar aveau 
deplină încredere unii în 
nevinovăția celorlalţi cu privire la 
o astfel de ticăloşie. „Dă-i drumul, 
au spus ei; caută! Oricum nu vei 
găsi nimic." 

„Foarte bine, a spus 
administratorul, mi se pare destul 
de corect din partea voastră. 
Aşadar, fie după cuvintele 
voastre! Oricum, vreau să fiu şi 
corect. Doar acela la care se va 
gasi paharul să fie robul meu, iar 
voi veţi fi nevinovaţi." 

Toţi fiind astfel de acord, 
cercetarea a început fără 
întârziere, „indată, şi-a coborât 
fiecare sacul la pământ." Iar 


economul, ştiind sigur unde avea 
să-l găsească, pentru că el însuşi 
il pusese acolo, dar dorind să 
prelungească pe cât posibil 
înscenarea, a început cu sacul lui 
Ruben, pornind de la cel mai în 
vârstă către cel mai tânăr, 
deoarece ştia că de-acolo avea să 
apară paharul mult căutat. 

Paharul găsit 

Vă imaginaţi şocul şi spaima care 
i-au cuprins pe indignaţii privitori 
când, la deschiderea sacului lui 
Ruben, au văzut deasupra grâului 
pachetul cu bani despre care nu 
ştiau că se afla acolo. Nu era un 
semn prea bun, dar, oricum, 
paharul de argint nu apăruse. 
Fără grabă, slujitorul a trecut de 
la sac la sac. în fiecare se găsea 
pachetul cu argintul care 


reprezenta preţul grâului 
cumpărat acum, plus preţul 
grâului cumpărat prima dată şi pe 
care îl înapoiaseră. Iar în sacul lui 
Beniamin, nu numai banii, ci şi... 
paharul de argint! 

Cei unsprezece bărbaţi se uitau la 
el şocaţi, îngroziţi, muţi de 
uimire. Li se părea că întreaga lor 
lume se prăbuşise. Cu doar 
câteva minute înainte mergeau 
bucuroşi pe drumul de întoarcere 
- spre casă, spre tatăl lor, spre 
copiii lor - încărcaţi cu provizii 
suficiente pentru toţi. Beniamin 
era împreună cu ei. Simeon 
cânta, fiind fericit că putea să 
respire din nou aerul libertăţii. 
Parcă nu mai aveau râbdare să 
vadă bucuria tatălui când avea să 
afle de întoarcerea în siguranţă a 
lui Beniamin, de eliberarea lui 
Simeon, de primirea regală pe 


care le-o făcuse domnul Egiptului 
şi de generozitatea pe care le-o 
arătase. Simţeau că, aducându-l 
pe Beniamin înapoi, aproape că îi 
ofereau lui Iacov o compensație 
pentru pierderea lui Iosif. O, cât 
de fericiţi fuseseră! 

lar acum, alt necaz! Şi, dintre 
toţi, Beniamin! Nu aveau de unde 
să ştie că era nevinovat. Şi, într- 
adevăr, nu era aceasta dovada că 
era vinovat? Prin urmare, acesta 
era acel frate al lor pe care tatăl 
nu se îndura să-l lase să plece de 
lângă el! Acesta era preţiosul 
raăsfăţat a cărui viaţă era 
considerată de mai mare valoare 
decât ale tuturor celorlalţi, 
laolaltă! Aşa rasplātea preferatul 
tatălui îngrijorarea familiei şi 
dragostea lor! Acesta îi era 
răspunsul pentru părtinirea şi 
pentru favorurile de care se 


bucurase! Prin acest act 
nechibzuit, copilăresc, necinstit, 
de hoţie, cel puţin după toate 
aparențele, tânărul răsfăţat 
aducea asupra casei şi asupra 
familiei lui lacov o nenorocire 
cumplită, poate chiar pieirea 
definitivă. 

Dacă bărbaţii aceştia ar fi fost la 
fel ca în urmă cu douăzeci şi doi 
de ani, foarte probabil că 
pumnalele lor nu ar fi avut prea 
mult de lucru asupra lui 
Beniamin. Şi chiar dacă nu ar fi 
mers atât de departe încât să-l 
omoare, l-ar fi predat imediat 
slujitorului lui 

losif, în sclavie. Dar schimbarea 
caracterelor lor s-a arătat în atitu- 
dinea pe care au luat-o. 

Au rămas alaturi de Beniamin 


Nu erau dispuşi să-l predea pe 
fratele lor administratorului şi să 
inventeze pentru bătrânul lor tată 
o nouă poveste sângeroasă. Se 
gândeau că dezastrul acesta 
venise asupra lor ca pedeapsă 
pentru păcatul pe care îl 
săvârşiseră împotriva celuilalt fiu 
al Rahelei. Nu mai voiau aşa ceva. 
Toţi erau vinovaţi. Aveau să 
rămână uniţi în primirea 
pedepsei. Poate ca Beniamin era 
vinovat. Ei credeau că era. Dar nu 
conta; nu aveau să-l lase să 
sufere singur. Aveau să-i 
împărtăşească pedeapsa. Aveau 
să rămână alături de acest frate 
al lor mai tânăr. 

Ca semn al nenorocirii lor, „şi-au 
rupt hainele". Mâhnirea lor nu 
putea fi greşit înţeleasă. Erau 
doborâţi de durere. Dar nu aveau 
să-l abandoneze pe fratele lor 


mai tânăr, indiferent ce făcuse. 
Fără îndoială că Beniamin îşi 
declara nevinovăția. Dar ei nu-l 
ascultau. Aproape că nici nu se 
mai gândeau dacă era vinovat sau 
nu. Oricare ar fi fost situaţia, era 
fratele lor. Necazul lui era şi 
necazul lor. Nu mai erau cei de 
altădată. Acum erau o familie, o 
familie unită, nu nişte indivizi 
separați. îşi învăţaseră lecţia şi 
deveniseră nişte oameni smeriţi, 
loviți de Dumnezeu. Cândva 
fuseseră indiferenți la suferinţele 
preferatului tatălui, pe deplin 
satisfăcuţi să-l vândă ca sclav. 
Dar nu mai erau aşa. Le părea 
rău pentru Beniamin. Inimile lor 
s-au deschis câtre el cu 
sentimente frâţeşti. Respectul 
comun pentru tatăl lor îi 
contopise într-o familie şi nu erau 
dispuşi să abandoneze vreun 


membru al acesteia. Aveau să 
rămână împreună. 

Astfel, „şi-a încărcat fiecare 
măgarul şi s-au întors în cetate." 
losif se gândise, probabil, că prin 
stratagema sa avea să câştige un 
frate. Dar s-a trezit cu toți 
unsprezece lângă el. 

» CAPITOLUL 25 

losif li se descoperă 

Bărbaţii care se înfăţişau acum 
înaintea puternicului guvernator 
al Egiptului erau abâtuţi şi 
speriaţi. Acest guvernator avea 
asupra lor putere de viaţă şi de 
moarte. Fuseseră opriţi în timp ce 
încercau să părăsească ţara sub 
acuzaţia că-i furaseră paharul de 
argint. Acolo pe drum deschis, în 
zorii zilei, fuseseră ajunşi de 
administratorul lui, fuseseră 
percheziţionaţi, iar paharul fusese 
găsit în sacul celui mai tânăr 


dintre fraţi. 

Nu ştiau cum ajunsese acolo. 
Administratorul afirmase că 
fusese furat, iar ei urmau să se 
întoarcă şi să răspundă acestei 
acuzaţii în faţa guvernatorului. 
Beniamin părea să fie vinovat, 
deşi el susţinea contrariul. Fraţii 
lui nu aveau cum să fie siguri de 
nevinovăția lui şi erau înclinați sã- 
1 creadă vinovat. Oricum, nu 
aveau sâ-l părăsească. Aveau să 
meargă cu toţii înapoi, la palatul 
guvernatorului. 

Era dimineaţa devreme, şi losif 
încă nu plecase de acasă. Bărbaţii 
aceştia vin încă o dată să se plece 
până la pământ înaintea lui. 
Crezuseră că nu aveau să-l mai 
vadă niciodată, şi iată-i din nou, 
în prezenţa lui, făcându-i 
plecăciuni. Erau în cea mai 
disperată nenorocire, adânc 


mâhniţi pentru că erau 
consideraţi vinovaţi. losif a luat 
cuvântul. (Voi folosi Berkely 
Version of the Bible, pentru că 
oferă mai multă claritate.) Ela 
spus: „Cum aţi putut să faceţi un 
asemenea lucru? Nu ştiaţi ca un 
om ca mine vă va descoperi fără 
îndoială?" 

La acestea, Iuda, vorbind în 
numele grupului, a răspuns: „Nu 
ştim ce să mai spunem, stăpâne, 
sau ce cuvinte să rostim ca să ne 
susţinem cauza. Dumnezeu a dat 
pe faţă vinovăția servilor tai. lată, 
suntem robii stăpânului meu, şi 
noi ca şi acela la care s-a gasit 
paharul." 

Iosif nu dorea să accepte un lucru 
ca acesta: „Nicidecum", a 
exclamat el. „Nu voi face aşa 


ceva. Cel la care s-a găsit paharul 
va fi robul meu, dar voi mergeţi în 
pace la tatăl vostru." 

Zece dintre ei erau liberi să plece. 
Nu era nimic care să-i reţină, 
nicio acuzaţie împotriva lor. 
Puteau să-şi ia grâul şi să meargă 
acasă, la tatăl lor şi la familiile 
lor, care aveau mare nevoie de 
hrană. Dar trebuiau să plece fără 
Beniamin. El trebuia să rămână în 
Egipt. 

Observaţi la ce test îi supune Iosif 
aici. Din câte ştiau ei, Beniamin 
era vinovat şi-şi merita soarta. 
Singur şi-o făcuse. Ei nu 
avuseseră niciun amestec. Oare 
aveau să se întoarcă aceşti zece 
fraţi acasă, lăsându-l pe 
Beniamin în mâna justiţiei 
egiptene, ca să-şi primească 
pedeapsa pe care în mod evident 
o merita? Acest lucru voia Iosif să 


ştie. Cu douăzeci şi doi de ani în 
urmă, fraţii nici nu s-ar fi gândit 
de două ori înainte să ia această 
decizie. îl vânduseră pe Iosif ca 
sclav, deşi ştiuseră că era 
nevinovat. Aveau să-l trateze 
altfel pe Beniamin pe care îl 
credeau vinovat? Erau aceiaşi 
oameni de atunci sau se 
schimbaseră? Iosif aştepta să 
vadă. 

Nobila pledoarie a lui Iuda 

Şi acum urmează una dintre cele 
mai impresionante scene din 
întreaga literatură. Aceşti oameni 
nu şi-au propus să plece şi să-l 
lase singur pe Beniamin. Au 
cântărit bine situaţia şi au hotărât 
să rămână alături de fratele lor. 
Nu au manifestat niciun interes 
faţă de propunerea de a merge 
acasă fără el. Dacă ei mergeau, 
trebuia să meargă şi el. Dacă el 


era reţinut, voiau să-i 
împărtăşească soarta. Mai mult 
decât atât, nici măcar nu se 
puteau gândi cum ar fi fost să 
meargă la tatăl lor fără fiul lui 
preferat. Ei ştiau că situaţia 
aceasta l-ar fi putut ucide pe 
bătrânul om. Cu douăzeci şi doi 
de ani în urmă, nu le-ar fi păsat. îl 
vânduseră pe Iosif, lipsindu-l de 
el, dar acum nu mai era acelaşi 
lucru. îşi iubeau tatăl şi îl iubeau 
pe Beniamin. Voiau să rămână 
împreună. Pledoaria lui Iuda nu 
are 

IOSIF LI SE DESCOPERĂ 

seamăn, în ceea ce priveşte 
caracterul nobil şi elocvența 
firească, în întreaga literatură a 
lumii, sacră sau profană, 
indiferent de limba în care a fost 
scrisă. 


„Atunci, Iuda s-a apropiat de Iosif 
Şi a zis: 'Te rog, domnul meu, dă 
voie robului tău să spună o vorbă 
domnului meu şi să nu te mânii 
pe robul tau! Căci tu eşti ca 
Faraon. Domnul meu a întrebat 
pe robii săi zicând: «Mai trăieşte 
tatal vostru şi mai aveţi vreun 
frate?» Noi am răspuns domnului 
meu: «Avem un tată bătrân şi un 
frate tânăr, făcut la bătrâneţea 
lui, băiatul acesta avea un frate 
care a murit şi era de la aceeaşi 
mamă; el a rămas singur, şi tatăl 
lui îl iubeşte.» Tu ai spus robilor 
tai: «Aduceţi-l la mine ca să-l 
vād cu ochii mei.» Noi am 
răspuns domnului meu: «Băiatul 
nu poate părăsi pe tatăl sau; 
dacă-l va părăsi, tatăl său are să 
moară.» Tu ai spus robilor tâi: 
«Dacă nu se va cobori şi fratele 
vostru împreună cu voi, să nu-mi 


mai vedeţi faţa.» Când ne-am suit 
la tatăl meu, robul tāu, i-am spus 
cuvintele domnului meu. Tatăl 
nostru a zis: «Duceţi-vă să ne 
cumpăraţi ceva merinde.» Noi am 
răspuns: «Nu putem să ne ducem, 
dar, dacă fratele nostru cel tânăr 
va fi cu noi, ne vom duce, căci nu 
putem vedea faţa omului aceluia 
decât dacă fratele nostru cel 
tânăr va fi cu noi.» Robul tău, 
tatal nostru, ne-a zis: «Voi ştiţi că 
nevastă-mea mi-a născut doi fii. 
Unul a ieşit de la mine şi cred că 
a fost sfâşiat negreşit de fiare, 
căci nu l-am mai văzut până 
astăzi. Dacă-mi mai luaţi şi pe 
acesta şi se va întâmpla vreo 
nenorocire, cu durere îmi veţi 
cobori bătrâneţele în Locuinţa 
morţilor.» Acum, dacă mă voi 
întoarce la robul tău, tatăl meu, 
fară să avem cu noi băiatul de 


sufletul căruia este nedezlipit 
sufletul lui, el are să moară când 
va vedea că băiatul nu este, şi 
robii tâi vor cobori cu durere în 
Locuinţa morţilor bătrâneţele 
robului tău, tatăl nostru. Căci 
robul tāu s-a pus chezaş pentru 
copil şi a zis tatălui meu: «Dacă 
nu-l voi aduce înapoi la tine, 
vinovat să fiu pentru totdeauna 
faţă de tatăl meu.» îngăduie dar, 
te rog, robului tău să rămână în 
locul băiatului ca rob al domnului 
meu, iar băiatul să se suie înapoi 
cu fraţii sâi. Cum mă voi putea sui 
eu la tatăl meu, dacă băiatul nu 
este cu mine? Ah, să nu vâd 
mâhnirea tatălui meu!'" 

„Eu sunt Iosif!" 

Era prea mult! Este foarte 
probabil ca, dacă ar fi fost ţinută 


în faţa oricărui demnitar egiptean 
obişnuit, o astfel de pledoarie să- 
şi fi atins scopul. Iosif era gata să 
renunţe la prefăcătoria lui, să-şi 
dea masca jos, să-şi dezvăluie 
identitatea şi să-i strângă la piept 
pe dragii lui fraţi. Se dovediseră 
oameni adevăraţi. Acum putea să 
aibă încredere în ei. Era zguduit 
de emoție, mişcat până în adâncul 
sufletului. Fraţii lui se pocâiseră 
de ceea ce-i făcuseră lui şi de 
ceea ce-i facusera tatălui lor. 
Purtarea lor dovedea că pocâinţa 
le era sinceră. A poruncit ca toți, 
cu excepţia fraţilor lui, să iasă din 
încăpere şi, când a rămas singur 
cu ei, raportul biblic spune că „a 
izbucnit într-un plâns aşa de tare 
că l-au auzit egiptenii şi casa lui 
Faraon." A strigat: „Eu sunt Iosif! 
Mai trăieşte tatăl meu?" 

Fraţii lui s-au tras înapoi uimiţi şi 


înspăimântați. Erau încremeniţi 
de frică. Nu-şi găseau cuvintele 
ca să-i răspundă. Nu erau în stare 
să facă altceva decât să privească 
nedumeriţi. El le-a vorbit din nou: 
„Apropiaţi-vă de mine." Si, în timp 
ce ei se apropiau, a continuat: 
„Eu sunt fratele vostru Iosif, pe 
care l-ati vândut ca să fie dus în 
Egipt." 

Acum înțelegeau. Nu uitase ce-i 
fācuseră. Se gândise tot timpul la 
vina lor, iar acum erau la mâna 
lui. îi greşiseră în mod îngrozitor. 
Care avea să le fie pedeapsa? Dar 
următoarele lui cuvinte i-au 
încurajat. 

El i-a liniştit şi i-a mângâiat 
„Acum nu vă întristaţi şi nu fiţi 
mâhniţi că m-aţi vândut ca să fiu 
adus aici, căci ca să vă scap viaţa 
m-a trimis Dumnezeu înaintea 
voastră." 


Acesta era, cu siguranţă, un 
aspect al purtării lor la care nici 
nu se gândiseră. Vocea lui Iosif 
era blândă; se ruga de ei. Nu era 
mânios. Dumnezeu condusese 
lucrurile astfel, spunea el. 

Apoi, a continuat: „lată, sunt doi 
ani de când bântuie foametea în 
țară şi încă cinci ani nu va fi nici 
aratura, nici seceriş. Dumnezeu 
m-a trimis înaintea voastră ca să 
vă rămână sămânţa vie în ţară şi 
ca să vă pastreze viaţa printr-o 
mare izbăvire. Aşa că nu voi m-aţi 
trimis 

aici, ci Dumnezeu; El m-a făcut ca 
un tată al lui Faraon, stăpân 
peste toată casa lui şi cârmuitorul 
întregii ţări a Egiptului." 

Respirau mai uşuraţi. Să fi fost 


posibil ca el să nu aibă niciun 
gând să-i pedepsească? Părea de 
necrezut. Nu mai întâlniseră aşa 
ceva până atunci. Au aşteptat cu 
nerăbdare următoarele lui 
cuvinte. 

„Grăbiţi-vă de vă suiţi la tatăl 
meu şi spuneţi-i: Aşa a vorbit fiul 
tău Iosif: «Dumnezeu m-a pus 
domn peste tot Egiptul; coboară- 
te la mine şi nu zâbovi! Vei locui 
în ţinutul Gosen şi vei fi lângă 
mine, tu, fiii tăi şi fiii fiilor tăi, oile 
tale şi boii tăi şi tot ce este al tāu. 
Acolo te voi hrăni, căci vor mai fi 
încă cinci ani de foamete, şi astfel 
nu vei pieri tu, casa ta şi tot ce 
este al tãu».'" 

Acesta era mesajul care trebuia 
dus tatălui lor din partea lui. 
Apoi, văzând că nu le venea să 
creadă că el era, într-adevăr, 
fratele lor, Iosif le-a spus: „Voi 


vedeţi cu ochii voştri şi fratele 
meu Beniamin vede cu ochii lui că 
eu însumi vă vorbesc. Istorisiţi 
tatălui meu toată slava pe care o 
am în Egipt şi tot ce aţi văzut şi 
aduceţi aici cât mai curând pe 
tatăl meu." 

îndelung separata familie este 
reunită 

Acestea fiind spuse, s-a dus direct 
la Beniamin, şi-a aruncat braţele 
în jurul gâtului lui şi a plâns. 
Beniamin 1-a îmbrăţişat, la rândul 
lui, şi au plâns mult timp 
împreună, până când au reuşit să 
se liniştească. Apoi, Iosif i-a 
sărutat şi i-a îmbrăţişat pe toţi, 
plângând împreună cu ei. Familia 
era din nou unită. Dragostea 
trecea de la inimă la inimă. 
Despărțirea lor se încheiase. 

Iosif era pe deplin mulţumit. îşi 
pusese fraţii la probă, iar ei 


trecuseră testul în mod minunat. 
îşi mărturisiseră păcatul. Voise în 
mod deosebit să ştie care erau 
sentimentele lor faţă de 
Beniamin, ca să le compare cu 
sentimentele pe care ştia că le 
avuseseră faţă de el cu mult timp 
în urmă. îi încercase în diferite 
feluri. Faptul că tatăl sau 
manifestase o anumită preferinţă 
pentru el le stârnise cu putere 
invidia şi ura. în acelaşi fel 
procedase şi el cu Beniamin, 
purtându-se cu el mai bine decât 
cu toţi ceilalţi. Dar ei nu 
arâtaseră că ar avea 
resentimente. lar acum, Beniamin 
fusese acela care, gândeau ei, 
adusese toată această nenorocire 
asupra lor. Şi totuşi nu-l 
abandonaseră, lăsându-l să-şi 
îndure singur soarta, deşi 
credeau 

că şi-o merită. Acum ştiau să 
ierte. Ştiau să iubească. Ştiau să 
rabde. Nu mai purtau ranchiună. 
Şi nutreau o afecţiune supremă 
pentru bătrânul lor tată. Nu voiau 
să-l rănească. Cândva îl râniseră 
îngrozitor. Nu aveau s-o mai facă 
niciodată. Toate scopurile lui losif 
fuseseră atinse. Toate condiţiile 
lui fuseseră implinite. Aflase ce îşi 
propusese să descopere. Era 
satisfăcut. 

Cu lacrimile curgând liber pe 
obraji, fără să încerce să le 
oprească, şi strâns îmbrăţişaţi, au 
avut un timp de împăcare. losif i-a 
sărutat pe toţi. Pe toţi? Da, pe 
toţi. Şi pe Simeon, cel nemilos, 
care fusese instigatorul 
infracţiunii împotriva lui losif? Da, 
şi pe Simeon. Şi pe Ruben, cel 


nestatornic. Şi pe Beniamin, cel 
fară vină. Şi pe Iuda, care din 
gura gropii abătuse gândurile 
fraţilor săi de la planul pe care îl 
avuseseră la început, de a-l 
omori. Toți iertaţi şi împăcaţi. 
„După aceea, fraţii lui au stat de 
vorbă cu el." Râmăseseră fară 
cuvinte o mare parte din scena 
copleşitoare care se desfăşurase 
înaintea lor. Acum îşi 
recăpătaseră fratele. îi 
maărturisiseră liberi păcatul 
săvârşit împotriva lui. Ii ceruseră 
iertare, şi le fusese acordată. 
Mustrările de conştiinţă, care îi 
chinuiseră atâta vreme, luaseră 
sfârşit. Acum puteau să stea de 
vorbă. Era atât de bine să ştie că 
fratele lor era în viaţă; atât de 
bine să aibă familia reunită, după 
atâta vreme cât fusese despărțită; 
atât de bine să descopere că el 


era domn peste tot Egiptul! Ce 
veste extraordinară aveau să-i 
ducă tatălui lor! 

Faraon a fost foarte încântat 
Şi astfel, au vorbit, au plănuit şi 
au aranjat, prevăzând un viitor 
luminos. în timp ce stăteau de 
vorbă, vestea cu privire la ceea ce 
se întâmplase s-a răspândit ca 
focul în mirişte. A ajuns şi în 
palatul lui Faraon şi a aflat şi 
împăratul. Acesta a fost foarte 
încântat. Era de multă vreme 
stăpânit de un simţământ de 
adâncă recunoştinţă faţă de losif 
pentru serviciul adus Egiptului. 
lată şansa lui de a-i arăta acest 
lucru. A trimis să li se spună 
bărbaţilor veniţi din Canaan: „Vă 
voi da ce este mai bun în ţara 
Egiptului." A repetat invitaţia 
făcută de losif lui Iacov şi fraţilor 
săi de a se muta din Canaan în 


Egipt şi de a-şi aduce cu ei 
familiile, animalele şi tot ce 
aveau. 

Sosise timpul ca fraţii să se 
întoarcă acasă. Aveau veşti şi 
mesaje extraordinare să-i ducă 
tatălui lor din partea împăratului 
Egiptului 

şi din partea premierului 
Egiptului, iar nerăbdarea lor de a 
face acest lucru era foarte mare. 
Caravana pe care losif a 
organizat-o şi a pregātit-o pentru 
ei întrecea cu mult tot ce ar fi 
putut visa ei. Care, trăsuri, 
servitori, animale, tot ce era 
necesar pentru a transporta 
şaptezeci de persoane, împreună 
cu bagajele lor şi cu alte lucruri. 
Erau însoţiţi de provizii 
îmbelşugate pentru călătorie - 


dus şi întors. lar pe Beniamin 1-a 
încărcat din nou cu mai multe 
daruri decât pe fraţii lui. 

Apoi, cunoscându-i bine, a strigat 
după ei, în loc de rămas-bun: „Să 
nu vă certaţi pe drum." 

» CAPITOLUL 26 

„Fiul meu losif tot mai trãieşte!" 
Când au plecat din Egipt ca să se 
întoarcă în Canaan, la tabăra 
tatălui lor, fraţii lui losif erau în 
culmea fericirii. Ce raport aveau 
de dus, ce istorie de povestit! Cu 
ce mesaje fuseseră însărcinaţi! 
Cât de fericit avea să fie tatăl lor! 
Beniamin era cu ei. Şi losif era în 
viaţă. Totul părea prea bine ca să 
fie adevărat. 

Conduceau un şir lung de cămile, 
asini şi care. Carele erau încăr- 
cate cu ce avea Egiptul mai bun. 
Faraon i se alăturase lui losif în 
pregătirea şi încărcarea acestui 


alai de care. Le dăduse veşminte 
şi talanţi de argint şi le trimisese 
toate proviziile necesare pentru 
drum. Bărbaţii aceştia găsiseră o 
adevărată comoară în Egipt. Mai 
mult decât atât, îl găsiseră pe 
fratele lor demult pierdut. Şi, 
dincolo de orice aşteptări, acest 
frate demult pierdut se dovedise 
a fi salvatorul lor şi al familiilor 
lor. Iar lucrul cel mai bun dintre 
toate, se împăcase cu ei. Nu mai 
era nicio ruptură între ei. îi 
iertase de răul îngrozitor pe care 
i-l făcuseră. Povara care apâsase 
în toţi aceşti ani asupra 
conştiinţelor lor era acum 
ridicată. Erau nişte oameni plini 
de bucurie în timp ce se 
îndreptau grăbiţi spre casă, ca să 
îi dea tatălui lor această veste 
minunată. 

Iacov trebuia să afle 


O, da, tatăl lor! Aveau câteva 
lucruri de pus la punct în această 
privinţă! Greşiseră enorm şi faţă 
de el. Trebuiau să-i spună nu 
numai 

despre faptul că losif era în Egipt. 
Iacov trebuia să afle mai mult. 
Trebuia să afle şi cum ajunsese 
losif în Egipt - cu toate 
evenimentele premergătoare: 
groapa, vinderea lui ca sclav, 
rugăminţile lui, înmuierea hainei 
pestriţe în sânge, înşelăciunea şi 
marea minciună. lacov trebuia să 
afle toate aceste lucruri. Nu i se 
mai puteau ascunde. Şi aşa îi 
fuseseră ascunse prea multă 
vreme. Ei aveau să se simtă 
eliberaţi atunci când totul avea să 


fie descoperit înaintea lui lacov. 
De-abia atunci avea să se încheie 
episodul acesta din viaţa lor. losif 
îi iertase. Credeau că şi tatăl lor îi 
va ierta. 

Şi astfel, s-au apropiat de tabăra 
lui Iacov. Fuseseră văzuţi de 
departe, iar vestea că fiii lui se 
întorceau din Egipt îi fusese dată 
şi bătrânului, în cortul lui. Nui s- 
a spus însă nimic cu privire la 
lungul şir de care, de cămile şi de 
măgari care îi însoțea. Inima lui 
Iacov a început să bată mai 
repede. Beniamin? Simeon? Erau 
toţi bine? A aşteptat sosirea lor 
cu o nerăbdare crescândă. 

în cele din urmă, s-au adunat în 
jurul lui, izbucnind cu vestea cea 
mare: „losif tot mai trăieşte şi 
chiar el cârmuieşte toată ţara 
Egiptului!" Era prea mult pentru 
Iacov. Se simţea copleşit. Nu i-a 


crezut. „Dar inima lui lacov a 
rămas rece." Ceva ciudat se 
petrecuse cu aceşti fii ai lui, de 
ajunseseră să spună asemenea 
lucruri de necrezut. Avea să-i 
ignore şi poate că, după aceea, 
aveau să-şi vină în fire. 
Beniamin! O, da, Beniamin era cu 
ei şi s-a apropiat de tatăl său, 
îmbrăţişându-l cu toată 
dragostea! Dar apoi şi ela 
început să bolborosească ceva 
despre losif, despre ce spusese 
losif, despre ce trimisese losif, 
despre ce poruncise losif... L-a 
dat deoparte pe Beniamin. Oare 
toţi fiii lui îşi pierduseră minţile? 
Simeon? Da, Simeon fusese 
eliberat şi se afla acolo. Simeon s- 
a apropiat şi şi-a salutat tatăl. Şi, 
culmea, şi el a început să 
vorbească despre losif, despre 
cum se purtase losif cu el, despre 


ospâţul din casa lui losif, despre 
cum îl eliberase şi despre faptul 
că îi invitase pe toţi să se mute în 
Egipt. Iacov începea să îşi piardă 
răbdarea. Ce se întâmplase cu 
oamenii aceştia? întoarcerea lui 
Beniamin o accepta - şi era 
recunoscător pentru aceasta. Şi 
pentru cea a lui Simeon. Dar losif, 
pe care timp de douăzeci şi doi de 
ani îl jelise ca fiind mort! Lucrul 
acesta îl tulbura prea mult. 

„Iosif tot mai trâieşte!" 

Atunci, înțelegând, fără îndoială, 
cât de adâncă era nedumerirea 
tatălui, unul dintre fii i-a spus: 
„lată, vino afară şi vezi!" Şi toţi l- 
au condus afară. Ela privit şi a 
văzut şirul acela lung de care, un 
alai cum numai regii şi oamenii 
foarte bogaţi puteau să aibā. Mai 


erau şi nenumăratele câmile şi 
măgăriţe, toate încărcate cu 
bunătăţi din Egipt. l-au arătat 
schimburile de haine, argintul şi 
proviziile de hrană. Era cu 
adevărat copleşit - şi convins. 
Duhul lui s-a înviorat. A început 
să cuprindă imensitatea acestei 
minuni şi a exclamat: „Ei bine, 
asta-i cu totul altceva! Acum cred. 
Da, seamănă cu mâna lui Iosif. 
Doar el ar fi putut face un lucru 
ca acesta. Iosif, fiul meu, tot mai 
trăieşte! Foarte bine, voi merge 
să-l văd înainte ca să mor!" 
L-au condus înapoi, în cortul lui, 
uluit de această minunată 
evoluţie a evenimentelor, 
încercând s-o înţeleagă şi să şi-o 
însuşească pe deplin. Era de 
necrezut! Iosif, în viaţă! Iosif, 
domn peste toată ţara Egiptului! 
Iosif, rugându-l să se mute în 


Egipt! Iosif, invitându-l să vină ca 
să aibă cine să-i poarte de grijă şi 
să-i împlinească nevoile, ca să 
trăiască în regiunea cea mai 
fertilă a Egiptului! 

„Spuneţi-mi', a strigat el, „cea 
spus, ce a spus fiul meu Iosif?" 

Şi aşa au început lunga poveste 
pe care nu se mai sătura să o 
asculte. „Aşa a spus fiul tāu Iosif." 
A, da. Din partea lui Iosif. Nu era 
nimic la mâna a doua. Toate erau 
direct de la Iosif. „L-am văzut, 
spuneau ei. „Am vorbit cu el. Ela 
vorbit cu noi. Cuvântul pe care ți- 
1 aducem este chiar de la Iosif. 
Aşa a spus fiul tâu, Iosif." 

„Ce a spus Iosif?" 

„Ce a spus Iosif?" 

„Spuneţi-i", spusese Iosif, 
„spuneţi-i tatălui meu că 
Dumnezeu m-a înălţat şi m-a făcut 
guvernator peste toată ţara 


Egiptului. Spuneţi-i că am 
atârnate la brâu cheile tuturor 
magaziilor din Egipt. Spuneţi-i că 
bogăţiile celei mai mari naţiuni de 
pe pământ sunt la dispoziţia 
aceluia pe care 1-a jelit, vreme 
atât de îndelungată, ca fiind mort. 
Spuneţi-i că Iosif trăieşte." 

„O, da", au spus ei, „Iosif ne-a 
spus să-ţi povestim mult mai 
multe. Şi acum urmează ceva ce 
am fi preferat să nu-ţi spunem. 
Dar trebuia să fie spus odată şi 
odată, şi poate că este mai bine 
să-ţi spunem acum." 

„Ce anume?" 

„Guvernatorul, fiul tău Iosif, a 
spus: 'Spuneţi-i tatălui meu cum 
s-au întâmplat toate acestea. 


Spuneţi-i că am fost vândut ca 
sclav. Nu ascundeţi de el că voi 
înşivă m-aţi vândut pentru argint. 
Spuneţi-i despre haina mea. 
Spuneţi-i că am fost aruncat în 
temniţă. Spuneţi-i că am fost scos 
din închisoare şi am fost înălţat 
până la Faraon, să împart tronul 
cu cel mai puternic monarh al 
lumii. Spuneţi-i că port inelul cu 
sigiliu al autorităţii lui supreme. 
Spuneţi-i tatălui meu toate aceste 
lucruri atunci când veţi ajunge 
acasă. Că aşa s-a petrecut cu 
Iosif. 

Povestiţi-i tatălui meu cum au fost 
construite şi umplute magaziile; 
spuneţi-i despre anii de belşug şi 
despre cei de foamete. Spuneţi-i 
cum toate neamurile pământului 
trebuie să vină la mine dacă vor 
să primească hrană şi să fie 
izbâvite de foamete, aşa cum aţi 


venit voi. Povestiţi-i tatălui meu 
toate acestea şi spuneţi-i că 
magaziile sunt atât de pline încât 
a trebuit să renunţ să mai ţin 
socoteala grâului din ele, pentru 
că nu se mai putea cântări. 

Şi mai este ceva ce-aş vrea să-i 
spuneţi tatălui meu şi iată ce: 
spuneţi-i despre toată slava mea 
din Egipt şi despre tot ce aţi 
văzut şi grăbiţi-vă să-l aduceţi şi 
pe el aici. 

Povestiţi-i tatălui meu tot ce ați 
văzut. Aţi stat la masa mea. Aţi 
venit în palatul meu. Aţi avut 
parte de ospitalitatea mea. Aţi 
mâncat din hrana mea. Aţi văzut 
slava celui mai mare imperiu de 
pe pământ. Când ajungeţi acasă, 
să-i spuneţi tatălui meu că eu 
sunt guvernator peste toate. Şi 
să-i mai spuneţi că toate sunt 
pentru el. Vreau să împart totul 


cu el. Spuneţi-i, de asemenea, că 
Dumnezeu m-a trimis înaintea 
voastră ca să vă păstreze sămânţa 
vie pe pământ. Spuneţi-i şi 
îndemnaţi-l să vină cât mai 
repede, să vadă tot ce-l aşteaptă 
aici. 

Şi să-i mai spuneţi tatălui meu că 
nu au trecut decât doi ani de 
foamete din cei şapte. Mai sunt 
încă cinci. lar în aceşti cinci ani 
nu va fi nici semănat, nici secerat. 
Foametea va deveni atât de 
cumplită încât singurul loc de pe 
pământ unde se va găsi grâu va fi 
în magaziile mele. Spuneţi-i 
tatalui meu că trebuie să vină. 
Singura cale de a ne salva neamul 
este să vină. Spuneţi-i că altă cale 
nu există. Nu poate face lucrul 
acesta fară mine. Nimeni 
altcineva nu-l poate ajuta." 

„Coboară-te în Egipt" 

„Când veţi ajunge acasă, vă veţi 
uita la tot ce aveţi şi veţi desco- 
peri o mulţime de lucruri pe care 
nu veţi dori să le lăsaţi în urmă. 
Unii dintre voi vor zice câ vă 
costă prea mult să vă mutaţi în 
Egipt. Greşiţi. Faraon vă trimite 
acest mesaj, tatălui meu şi vouă: 
'Să nu vă pară râu de ceea ce veţi 
lăsa, căci tot ce este mai bun în 
țara Egiptului va fi pentru voi. 
Aşa că spuneţi-i tatălui meu: 
'Grâăbeşte-te. Coboară-te la mine. 
Nu zăbovi. Vino - vino - vino!'" 
„Losif a spus toate acestea?" 

„Da, tată, Iosif le-a spus. El te 
vrea cu el în Egipt. Vrea să te 
cobori la el cu tot ce ai şi noi toţi 
împreună cu tine, cu toate 
familiile noastre, cu animalele şi 
cu tot ce avem. lar el ne va aşeza 


în Delta Gosen, cea mai bine 
udată şi mai fertilă regiune a 
Egiptului. Mai mult decât atât, 
Faraon i s-a alăturat fiului tâu 
Iosif în a ne face această invitaţie. 
El a fost cel care ne-a dat carele 
acestea, schimburile de haine şi 
toate proviziile, astfel încât 
strămutarea acolo să fie mai 
uşoară." 

Nu trebuie să ne mire faptul că, 
atunci când a auzit această 
poveste minunată, lacov nu a 
putut înţelege totul dintr-odată. 
Erau, cu siguranţă, lucruri 
uluitoare. Oare nu era şi acesta 
doar un vis frumos? Bărbaţii 
aceştia, fiii lui, îl înşelaseră timp 
de peste douăzeci de ani. Oare nu 
o făceau şi acum? Era foarte bine 
să meargă în Egipt şi să-l vadă pe 
Iosif, acum, când auzise că 
trăieşte. Dar să se mute acolo? Să 


rămână acolo?! Era cu totul 
altceva. Dumnezeu îi spusese că îi 
va da ţara Canaanului în 
stăpânire veşnică. Ce să caute în 
Egipt? 

Şi dacă fiii lui voiau să meargă în 
Egipt pentru alte scopuri, pe care 
i le ascundeau? S-a gândit din 
nou la înşelăciunile lor 
anterioare. Poate că inventaseră 
toată povestea aceasta cu Iosif ca 
să-i înfrângă împotrivirea pe care 
ştiau că avea s-o manifeste faţă 
de orice propunere de a emigra în 
Egipt. Erau capabili de aşa ceva, 
ştia el bine. Ar face bine să 
analizeze mai îndelung 
chestiunea aceasta. Consimţise să 
meargă în Egipt să-l vadă pe 
Iosif. Dar dacă nu era niciun Iosif 
în Egipt? Ce anume îl făcuse să 
consimtă atât de repede să 
meargă să-l vadă pe Iosif? O, da! 


Carele. Avea să se mai uite o dată 
la acele care. 

„FIUL MEU IOSIF TOT MAI 
TRĂIEŞTE!" > 

„Vedeţi, fiii mei, mi se pare ciudat 
ca fiul meu Iosif să-mi fi transmis 
un mesaj ca acela pe care mi l-aţi 
adus voi. Probabil că i-aţi spus cât 
de slăbit şi de neputincios sunt şi 
el însuşi ştie cât sunt de bătrân. 
Dacă este, într-adevăr, fiul meu 
Iosif, atunci acest guvernator 
despre care vorbiţi va înţelege că 
este imposibil ca eu, la vârsta 
mea şi cu multele mele 
infirmităţi, să fac o călătorie atât 
de lungă. Cuvintele acestea nu 
par îi ale lui losif. Sunteţi siguri 
că acest bărbat este fiul meu? Nu 
poate fi losif. Dacă ar fi el, s-ar 
gândi la neputinţa mea. Să mă 
mai uit o dată la carele acelea." 


Nu poate fi decât Iosif 

Şi astfel, l-au dus din nou afară. 
„Ce sunt acestea?", a întrebat el. 
„Cămile." încă nu fuseseră 
descărcate. Purtau în spate 
marile cantităţi de grâu pe care le 
trimisese Iosif. „Şi acestea?" 
„Acestea, tată, sunt măgăriţele pe 
care ţi le-a trimis Iosif, încărcate 
cu bunătăţi din Egipt." „Şi acest 
lung şir de care - aceste care 
luxoase?" „Aceste care, tată, sunt 
cele pe care le-a trimis Iosif ca să 
te ducă în Egipt. S-a gândit la 
neputinţele tale. Ştia că drumul 
va fi greu pentru tine. Pentru a ți- 
1 uşura, astfel încât să nu 
trebuiască deloc să mergi pe jos 
sau să câlăreşti pe o cămilă ori pe 
un măgar, ţi-a trimis aceste care. 
Vei fi transportat fără efort, 
împreună cu femeile şi cu copiii. 
Iosif s-a gândit la toate." 


Bătrânul era convins. „înţeleg! 
înţeleg! Este cu totul altceva, într- 
adevăr, nu poate fi decât Iosif. 
Binecuvântat să fie fiul meu, 
preaiubitul meu! Cu siguranţă că 
trăieşte. Voi merge şi-l voi vedea 
înainte să mor. Dar să mă mut 
acolo? De lucrul acesta nu sunt 
sigur. Dumnezeu mi-a spus că 
țara mea va fi Canaanul. Trebuie 
să chibzuiesc mai mult în această 
privinţă." 

lacov nu ştia ce să facă. Iosif 
vorbise. Faraon vorbise. Fiii săi 
vorbiseră. Şi toţi îi spuneau să 
coboare în Egipt. Dar Dumnezeu 
nu vorbise - cu excepţia ocaziei 
când îi spusese lui lacov că 
viitorul său câmin avea să fie 
Canaanul. 

Dar tăcerea lui Dumnezeu nu a 
mai continuat mult. într-o 
„vedenie, noaptea", Dumnezeu a 


venit la el şi i-a spus: „lacove, 
lacove.! 

„lată-mă", a răspuns lacov. 

„Eu sunt Dumnezeu, Dumnezeul 
tatălui tău. Nu te teme sā te 
cobori în Egipt, căci acolo te voi 
face să ajungi un neam mare. Eu 
însumi Mă voi cobori cu tine în 
Egipt şi Eu însumi te voi scoate 
iarăşi de acolo, iar Iosif îți va 
închide ochii." 

Acest cuvânt favorabil i-a fost de 
ajuns lui lacov. Cu adevărat, Iosif 
trăia. Nu era nicio înşelăciune, 
nicio farsă. Mintea lui, inima lui 
şi-au găsit liniştea. Dumnezeu 
condusese toate aceste lucruri. 
Aşadar, totul era bine. lar el avea 
să-l îmbrăţişeze din nou pe Iosif. 
Dumnezeu era bun cu el acum, la 
anii bătrâneţii. Beniamin se întor- 


sese. Simeon era şi el acasă. Fiii 
lui erau alţi oameni; se 
schimbaseră. îi ceruseră iertare şi 
el îi iertase. îndelung despărţita 
familie era acum reunită; nu 
lipsea niciunul. lar el avea să 
meargă la Iosif şi să-i vadă slava. 
O, cât de bun era Dumnezeu! 
lacov merge în Egipt 

Raportul biblic spune că „fiii lui 
Israel au pus pe tatăl lor, lacov, 
cu copilaşii şi nevestele lor, în 
carele pe care le trimisese Faraon 
ca să-l ducă. Şi-au luat şi turmele 
şi averile pe care le agonisiseră în 
țara Canaanului. Şi lacov s-a dus 
în Egipt, cu toată familia lui. A 
luat cu el în Egipt pe fiii lui şi pe 
fiii fiilor lui, pe fiicele lui şi pe 
fiicele fiilor lui şi pe toată familia 
lui." 

Cât de minunat lucrase 
Dumnezeu de-a lungul anilor ca 


să împlinească toate acestea! 
Toate lucraseră împreună - 
oameni rai cu motive rele, invidie, 
ură, răutate, sclavie, înşelăciune, 
minciuni teribile, închisoare, 
neglijenţă, uitare nemiloasă, vise, 
regalitate, curteni, prosperitate 
naţională, calamitate naţională. 
Toate lucrurile lucraseră 
împreună la vremea potrivită 
pentru a împlini planul lui 
Dumnezeu. întotdeauna au lucrat 
astfel; întotdeauna lucrează; 
întotdeauna vor lucra. 

Dumnezeu a vrut ca poporul Său 
să meargă în Egipt pentru o 
vreme, în calea copiilor lui Israel 
stăteau mari obstacole, dar totul 
era în mâinile lui Dumnezeu, sub 
controlul Său. El ştia cum să le 
îmbine pe toate astfel încât să 
împlinească voinţa Sa. Caravana, 
alaiul acela impunător în drum 


spre Egipt, este dovada 
profundului adevăr că „toate 
lucrurile lucrează împreună spre 
binele celor ce iubesc pe 
Dumnezeu." 

» CAPITOLUL 27 

lacov merge în Egipt 

Nu după mult timp, lacov şi cei 
unsprezece fii ai sâi, alături de 
familiile lor, împreună cu turmele 
Şi cirezile lor şi cu numeroşii lor 
slujitori, erau gata să pornească 
în emoţionanta şi captivanta 
migrare spre Egipt. Au făcut cu 
bucurie toate pregătirile pentru 
această extraordinară călătorie. 
Au recunoscut că era neapărat 
necesară, dacă voiau să scape de 
pericolele foametei care continua 
să se înrăutăţească. Fratele lor, 
cu care se împăcaseră deja, 
stăpânea peste tot Egiptul, 
aflându-se într-o poziţie din care 


putea să le asigure adăpost şi 
susţinere. Erau nerâbdători să 
pornească în marea aventură care 
avea să le ofere un nou cămin. 

Au terminat repede pregătirile de 
plecare. Au împachetat cu grijă, 
în lungul şir de care trimise de 
Faraon în acest scop, toate 
lucrurile dragi pe care le aveau în 
gospodărie. Au pregătit şi locuri 
pentru lacov, pentru femei şi 
pentru copii. Deplasarea într-un 
car era ceva nou. Este destul de 
puţin probabil ca, la vremea 
aceea, carele să fi fost folosite, 
sau măcar cunoscute, în 
Palestina. Este adevărat că unele 
dintre monumente înfăţişează un 
tip obişnuit de car, cu două roţi, 
care era folosit în timpul acela în 
Egipt, nefiind găsit însă şi în altă 
parte. Dar aceste care din Egipt, 
trimise spre mângâierea lui lacov, 


erau un model nou, cu o 
construcţie superioară şi 
acoperite cu umbrare, ca să-i 
protejeze pe ocupanţi de soare şi 
de elementele naturii. Datorită 
lor, la plecarea din Hebron, 
caravana oferea un tablou 
impresionant. 

Beer-Şeba şi amintirile 

Au ajuns repede la Beer-Şeba. 
Aceasta se afla chiar la graniţa 
Canaanului, exact acolo unde ţara 
se uneşte cu deşertul. Beer-Şeba 
era un loc care trezea multe 
amintiri în sufletul lui Iacov. 
Acestea nu erau legate numai de 
el, ci şi de tatăl şi de bunicul lui. 
La Beer-Şeba sădise Avraam un 
tamarisc şi tot acolo chemase 
Numele Domnului, Dumnezeului 
celui veşnic. Tot acolo, timp de 


mulţi ani, îşi avusese Isac tabăra. 
Prin urmare, era numai firesc ca 
Iacov să oprească acolo caravana, 
ca să se închine. A adus jertfe; a 
înălţat rugăciuni; a cerut o lumină 
specială cu privire la această 
călătorie spre Egipt. Şi tot aici a 
primit asigurarea că Dumnezeu 
avea să meargă cu el în Egipt, 
avea să facă din el un popor mare 
şi avea să-l aducă înapoi. Cu 
această minunată asigurare, au 
pornit din nou la drum. 

Am arătat că nu fără îndoieli a 
consimţit lacov să plece din 
Canaan. [ara Canaanului avea o 
importanţă specială pentru el. 
Era Țara Făgăâduinţei. Cu privire 
la această ţară încheiase 
Dumnezeu un legământ cu el. 
Este adevarat că petrecuse 
douăzeci şi unu de ani în afara 
hotarelor ei, dar se întorsese cu o 


credinţă reînnoită, o credinţă pe 
care încă o avea. Cu toate că în 
inima lui exista o mare dorinţă de 
a merge în Egipt pentru a-l 
strânge la piept pe cel pe care îl 
considerase mort, pe Iosif, 
părăsirea Canaanului îi provoca o 
mare durere. în Canaan se afla 
peştera Macpela, unde se 
odihneau trupurile lui Isac şi 
Avraam. Nu era uşor să-i lase în 
urmă. Şi, în plus, poate mai mult 
decât orice altceva, Egiptul 
fusese întotdeauna un loc 
nefavorabil pentru israeliți. Atât 
Isac, cât şi Avraam se coborâseră 
acolo pentru puţină vreme, cu 
consecinţe nefericite. 

Noul camin 

în concluzie, lacov a fost foarte 
bucuros să primească din partea 
lui Dumnezeu asigurarea că era 
bine să meargă în Egipt. De la 


Beer-Şeba, a pornit la drum cu 
inima mai uşoară. A început să 
anticipeze cu o crescândă 
nerâbdare măreţul moment al 
întâlnirii cu preaiubitul său Iosif. 

Iacov şi fiii lui fuseseră instruiți 
să meargă direct în Gosen - o 
regiune în nord-estul Egiptului de 
Jos. Un braţ al Nilului îi forma 
hotarul de apus, deşertul o 
mărginea la răsărit, Marea 
Mediterană la nord şi se 
consideră că, la sud, se întindea 
până la capătul Mării Roşii. 
Stăpânirea lui Faraon se extindea 
şi asupra acestei regiuni, ceea ce 
înseamnă că făcea parte din 
Egipt, cu toate că ar fi fost greu 
de spus acest lucru, din moment 
ce se afla puţin dincolo de 


hotarele ţării. Era o zonă bună 
pentru păşunat, cea mai potrivită 
pentru a-şi hrăni turmele şi 
cirezile. Era regiunea cea mai 
apropiată de Canaan şi nu era 
prea departe nici de reşedinţa lui 
Iosif. Probabil că pentru aceste 
motive a considerat-o Iosif cea 
mai avantajoasă parte a Egiptului 
pentru lacov şi fiii lui. 

La Beer-Seba, Dumnezeu îi 
spusese lui Iacov: „Nu te teme să 
te cobori în Egipt, căci acolo te 
voi face să ajungi un neam mare." 
Lucrul acesta avea o mare 
semnificaţie. Lui Avraam îi fusese 
dată fagăduinţa că urmaşii lui vor 
fi atât de numeroşi încât nu vor 
putea fi numărați. Până acum nu 
existase nicio dovadă că această 
făgăduinţă fusese împlinită. 
Urmaşii lui Avraam numărau ceva 
mai mult de şaizeci de persoane. 


Creşterea numărului lor era 
aproape imperceptibilă. Şi nici nu 
puteau cunoaşie vreo creştere 
semnificativă în Canaan, unde la 
tot pasul îi pândeau pericole, 
greutăţi şi război, în Canaan nu 
aveau loc să devină un popor 
numeros. [ara aceasta era sub 
stăpânirea unor triburi puternice 
şi războinice, care nu aveau să se 
dea la o parte fără luptă. Nu 
aveau să îi poată învinge până la 
„al patrulea neam". Timpul lor 
încă nu venise. Israelul nu putea 
să se înmulțească şi să ajungă un 
neam mare în Canaan. 

Dar Egiptul era cu totul diferit. 
Asigura acele condiţii care erau 
necesare pentru împlinirea 
planului lui Dumnezeu. Gosenul 
era bine udat, foarte fertil şi 
oferea toate posibilităţile pentru 
creşterea lor rapidă. lar acolo 


aveau să fie destul de izolaţi. Toţi 
păstorii erau o „urâciune pentru 
egipteni". Din această cauză, 
între ei şi egipteni nu aveau să 
existe căsătorii mixte sau 
amestecuri sociale. Copiii lui 
Israel aveau să rămână un popor 
distinct, singur, separat de Egipt 
şi de idolatria lui. în scopul 
obţinerii acestor condiţii 
favorabile fusese trimis Iosif în 
Egipt înaintea lor şi aşezat într-o 
asemenea poziţie de putere şi 
influenţă care să le poată face 
accesibilă strămutarea în această 
țară. 

Tatăl îşi întâlneşte fiul 

Când caravana s-a apropiat de 
hotarele Egiptului, Iacov 1-a 
trimis pe Iuda să-l anunţe pe losif 
de sosirea lor şi să ceară 


instrucţiuni amănunțite în 
legătură cu modul în care 
trebuiau să procedeze în 
continuare. losif nu le-a trimis 
instrucţiuni. Când a aflat că tatăl 
său este aproape, inima a început 
să-i bată cu putere şi s-a dus el 
însuşi să-l întâmpine. în carul său 
de înalt demnitar, însoţit de un 
alai princiar, a alergat să-şi 
întâmpine tatăl, cu sufletul plin 
de nerâbdare, de dragoste şi de 
duioşie. 

Cei doi nu se văzuseră de 
douăzeci şi doi de ani; se 
despărţiseră atunci când losif, cu 
un semn de râămas-bun plin de 
entuziasm, plecase din tabăra 
tatălui său ca să meargă să-şi 
caute fraţii. Pe atunci, losif avea 
şaptesprezece ani. Acum avea 
treizeci şi nouă şi era 
conducătorul executiv al 


întregului Egipt. Acesta era unul 
dintre cele mai importante 
momente din viaţa sa. Avea să-şi 
îimbrăţişeze din nou tatăl şi să se 
îngrijească de el pentru tot restul 
vieţii. 

A uitat cu totul de splendorile 
care îl înconjurau şi de poziţia 
înaltă pe care o deţinea. Nu mai 
era guvernatorul Egiptului; era 
fiul lui Iacov. Nu avea decât un 
singur gând, o singură dorinţă 
fierbinte: inima lui vibra de dorul 
aprins de a-şi vedea tatăl. Iar 
când a zărit în depărtare lungul 
şir de care, nerâbdarea lui nu a 
mai cunoscut margini. A poruncit 
celui care-i conducea carul să se 
grăbească şi mai tare; acum nu-şi 
mai putea stăpâni emoţiile. A 
alergat spre carul din fruntea 
şirului, care se oprise şi din care 
cobora un om bătrân şi slăbit, şi 


s-a repezit la tatăl lui ca să-i 
ureze bun venit şi să-l salute prin 
cuvintele pe care şi le pregătise 
de multă vreme. 

Dar cuvintele au rămas nerostite. 
Când cei doi s-au privit faţă în 
faţă, emoţiile i-au copleşit. 
Cuvintele erau prea slabe ca să 
exprime simţămintele ce se 
revârsau, asemenea unor talazuri, 
din sufletele lor. S-au aruncat 
unul în braţele celuilalt şi au 
rămas aşa vreme îndelungată, în 
timp ce curtenii egipteni şi fiii lui 
Iacov priveau impresionați scena. 
Raportul biblic spune: „Cum 1-a 
văzut, [losif] s-a aruncat pe gâtul 
lui şi a plâns multă vreme pe 
gâtul lui." Oh, ce gânduri trebuie 
să le fi trecut prin minte în timp 
ce stăteau astfel îmbrăţişaţi! în 
cele din urmă, cu blândeţe, Iacov 
s-a smuls din 

îmbrăţişare şi s-a îndepărtat 
puţin, atât cât să-l poată privi, 
din cap până-n picioare, pe 
preaiubitul lui losif şi să-şi desfete 
privirea cu chipul băiatului pe 
care îl iubea atât de mult. De-abia 
apoi a vorbit. Ceea ce a spusa 
fost: „Acum pot să mor, fiindcă ți- 
am văzut faţa, şi tu tot mai 
trăieşti." Oare să-şi fi adus el 
aminte de jalnica tânguire pe care 
o rostise nu cu mult timp în urmă: 
„Toate acestea pe mine mă 
lovesc"? 

losif îi prezintă pe tatăl şi pe 
frații săi 

Apoi, cu mândrie, losif 1-a 
prezentat pe tatăl sâu membrilor 
nobilimii care-i alcătuiau suita. 
După ce au fost rostite toate 


urările şi salutările, losit şi-a 
adunat toţi fraţii pentru 
consfătuire. Plânuise să-i ia pe 
unii dintre ei, nu pe toţi, cinci 
probabil că ar fi fost suficienţi, ca 
să-i prezinte lui Faraon. Ştia sigur 
ce întrebări avea să le pună 
acesta şi voia să se sfătuiască în 
legătură cu răspunsurile pe care 
să le dea. împăratul avea să-i 
întrebe cu ce se ocupau. Era 
foarte important ca ei să spună 
clar că sunt păstori. Acesta era 
adevărul şi, în plus, avea să-i 
ajute să obţină o zonă de locuit 
izolată de locuitorii Egiptului, 
într-un district unde puteau fi 
doar ei singuri, neispitiţi să 
stabilească alianţe şi asocieri cu 
egiptenii, şi, lucrul cel mai 
important dintre toate, nu aveau 
să intre în contact cu influenţele 
corupătoare ale idolatriei ţării. 


Egiptenii aveau prejudecăţi cu 
privire la păstori, iar ocupaţia lor 
avea să slujească drept zid de 
separare, care să-i izoleze atât de 
disprețul cu care losif ştia că 
aveau să-i trateze egiptenii, cât şi 
de contaminarea degradantă cu 
idolatria dominantă. Mai mult 
decât atât, avea să contribuie în 
mare parte la a-l ajuta pe losif să 
obţină pentru ei atât de râvnita 
regiune din Delta Gosen. 

Când i-a condus în prezenţa lui 
Faraon, ei i-au urmat cu grijă 
instrucţiunile. într-adevăr, au 
mers până acolo încât să ceară 
ca, din cauza ocupaţiei pe care o 
aveau şi de dragul turmelor lor, 
să primească permisiunea 
împăratului de a se stabili în 
Gosen. Cererea le-a fost 
îndeplinită fără întârziere. Şi, mai 
mult, împăratul 1-a întrebat pe 


losif dacă era de acord şi dacă 
ştia pe vreunul dintre fraţii săi 
care ar fi fost potrivit pentru ai 
se încredința administrarea 
cirezilor împărăteşti. 

Iacov şi Faraon 

După ce audiența s-a desfăşurat 
sub asemenea auspicii, cu cea 
mai profundă mândrie şi 
satisfacţie, Iosif 1-a condus pe 
venerabilul său tată în prezenţa 
lui Faraon şi i l-a prezentat. A 
fost o întrevedere memorabilă. 
Nu cunosc o alta care să se 
compare cu ea. Pe tron, cel mai 
puternic monarh al vremii; alături 
de el, cel mai capabil om de stat 
al vremii, care conducea cu 
pricepere Egiptul prin teribila 
nenorocire a foametei cu care se 
confrunta chiar atunci; iar 


înaintea lor, cel mai bătrân sfânt 
de pe pământ, moştenitor al 
fagăduinţei făcute de Iehova lui 
Avraam şi lui Isac. Nici până 
atunci şi nici după aceea nu s-a 
mai întâlnit un asemenea trio. 
Iacov era plin de respect. Dar 
respectul acesta nu s-a manifestat 
în modul obişnuit al formalităţilor 
de la curte. Ela început 
întrevederea cu o binecuvântare 
şi a încheiat-o cu o alta. Nu şi-a 
ascuns religia. A folosit-o pentru a 
conferi glorie unei ocazii care, 
altfel, ar fi fost o întrevedere 
obişnuită. Şi-a manifestat 
credinţa astfel încât să contribuie 
la binele casei împărăteşti, 
invocând asupra împăratului 
binecuvântarea adevăratului 
Dumnezeu. lacov nu s-a simţit 
stânjenit înaintea împăratului. El 
il văzuse faţă în faţă pe împăratul 


împăraţilor. Dar nici nu s-a crezut 
îndreptăţit, datorită acestui lucru, 
să-l mustre pe împărat, ci şi-a 
manifestat religia 
binecuvântându-l. 

împăratul a profitat de ocazie 
pentru a-i pune una dintre cele 
mai fireşti întrebări în astfel de 
circumstanţe: „Care este numărul 
zilelor anilor vieţii tale?" Iar Iacov 
i-a răspuns: „Zilele anilor 
călătoriei mele sunt o sută 
treizeci de ani. Zilele anilor vieţii 
mele au fost puţine la număr şi 
rele şi n-au atins zilele anilor 
vieţii părinţilor mei în timpul 
călătoriei lor." Acest răspuns 
trebuie să-l fi avut în minte 
autorul Epistolei către Evrei, 
când a scris că patriarhii 
mărturiseau despre ei înşişi că 
„sunt străini şi călători pe 
pământ". 


Prinţul lui Dumnezeu şi 
imparatul Egiptului 

Iacov fusese, fără îndoială, un 
călător, un peregrin. Petrecuse 
douăzeci şi unu de ani ca străin în 
Padan-Aram. Chiar şi când se 
întorsese în Canaan cutreierase 
din loc în loc. „Puţine la număr şi 
triste", a spus el, fuseseră zilele 
anilor vieţii lui. Puţine în sensul 
că 

părinţii lui atinseseră vârste mai 
mari decât a lui. Terah trăise 205 
ani; Avraam 17/5; Isac 180; lacov 
nu avea decât 130 când s-a 
înfăţişat înaintea lui Faraon. 
„Zilele anilor vieţii lui lacov au 
fost de o sută patruzeci şi şapte 
de ani." 

Anii lui au fost răi în sensul că au 
fost grei şi plini de încercări. Se 


despăârţise de caminul părinţilor 
săi şi plecase în exil, unde-şi 
petrecuse cei mai buni ani ai 
vieţii ca străin într-o ţară străină. 
Trudise din greu la Laban, în 
arşiţa zilei şi în frigul nopţii. Cu 
mare dificultate reuşise să plece 
de-acolo. Apoi a trebuit să-şi 
întâlnească mâniosul si năvalnicul 
frate. în agonia acestei crize 
teribile îl întâlnise pe îngerul cu 
care se luptase. lendonul de la 
încheietura coapsei fusese atins 
de Vizitatorul Divin şi, de atunci, 
rămăsese şchiop pentru toată 
viaţa. La Sihem fusese într-un 
mare pericol, pericol care îl 
încărunţise, îi brăzdase faţa şi îi 
lăsase cicatrice în inimă. La 
Efrata o pierduse pe iubita lui 
soţie Rahela. La necazurile de 
mai târziu deja am fost martori: 
pierderea lui Iosif şi disensiunile 


dintre nestăpâniţii lui fii. 

Puţini şi răi. Şi totuşi, atunci când 
acest patriarh se înfăţişează 
înaintea celui mai mare monarh 
de pe pământ, monarhul este cel 
care se pleacă, doritor să 
primească binecuvântarea. „Iacov 
a binecuvântat pe Faraon." „Fără 
îndoială că cel mai mic este 
binecuvântat de cel mai mare." 
De aici se vede clar că Iacov era 
un om mai mare şi mai important 
decât cel mai mare monarh al 
vremii. Dumnezeu însuşi îi 
spusese: „Numele tău nu va mai fi 
Iacov, ci te vei numi Israel 

[ prințul lui Dumnezeu"], 
deoarece ca un prinţ ai avut 
putere cu Dumnezeu şi cu 
oamenii şi ai biruit." (trad. literală 
după textul folosit de autor). 
Astfel a venit Iacov în Egipt şi s-a 
aşezat, împreună cu fiii săi, în 


Gosen. Acolo au crescut şi au 
ajuns poporul numeros pe care îl 
avusese Dumnezeu în planul Său. 
» CAPITOLUL 28 

Iosif şi tatăl sãu 

La sosirea sa în Egipt, când 1-a 
ţinut din nou în braţe pe Iosif 
după atâta vreme, Iacov a simţit 
că-şi împlinise rostul în viaţă şi a 
exclamat: „Acum pot să mor." Nu 
mai era nimic pentru care să-şi 
dorească să mai trăiască după 
revederea cu preaiubitul lui Iosif. 
Cu toate acestea, a mai avut 
parte de încă şaptesprezece ani 
de viaţă. Au fost anii cei mai plini 
de mulţumire şi mai liniştiţi din 
viaţa lui, plini de satisfacția unei 
părtaşii constante cu fiul său 
preferat, puternicul prim-ministru 
al Egiptului. 

Raportul biblic ne spune foarte 
puţine despre experienţa lui Iosif 


şi despre evenimentele din viaţa 
lui de după sosirea lui Iacov în 
Egipt. Cu toate acestea, este 
evident că el a rămas în înaltul 
său post din Egipt, chiar dacă 
nevoia urgentă pentru serviciile 
lui ca administrator al alimentelor 
naţiunii trecuse odată cu trecerea 
anilor de foamete. El a rămas încă 
o personalitate în acea ţară, 
salvatorul Egiptului, iar poporul şi 
nobilimea i-au păstrat cel mai 
mare respect. De prosperitatea 
lui s-a bucurat întreaga lui 
familie, care a rămas să locuiască 
în Delta Gosen. 

în toţi aceşti ani nu sunt decât 
două evenimente de interes 
pentru povestirea noastră. Ele 
sunt legate de ultimii ani din viaţa 
lui lacov, care au fost nişte ani 
fericiţi datorită prezenţei lui Iosif 
Şi lipsiţi de griji datorită bunătăţii 


acestuia. Primul dintre aceste 
evenimente a fost o întrevedere 
dintre tată şi fiu, „intre patru 
ochi". Iacov începuse 

să simtă că zilele lui pe pământ se 
apropiau de încheiere. 
Infirmităţile vârstei îl necăjeau tot 
mai mult. Gândul i se abătea din 
ce în ce mai des de la lucrurile 
acestei lumi, îndreptându-se către 
lumea viitoare. Medita mult la 
această plecare. în curând trebuia 
să „fie adăugat la părinţii lui". 
Credea cu toată convingerea că, 
într-o zi, urmaşii lui aveau să se 
întoarcă în Canaan, [ara 
Făgăduinţei legământului. Nu 
putea să întrevadă nicio dovadă 
că întoarcerea aceasta avea să 
aibă loc în curând. Copiii lui 


Israel încă nu crescuseră la un 
asemenea număr încât să se 
aştepte să ia ţara din mâinile 
canaaniţilor. Cu siguranţă că Iosif 
încă mai avea o lucrare de făcut 
în Egipt. Fraţii lui prosperaseră, 
de asemenea, şi se simțeau prea 
bine în Egipt ca să aibă vreo 
intenţie de a pleca. Pentru Iacov 
era clar că avea să moară în 
Egipt. 

înmormântat în Ţara 
Fagaduinței 

Iacov s-a gândit mult la efectul pe 
care moartea sa avea să-l aibă 
asupra credinței şi asupra 
caracterului descendenților sāi. 
Dacă avea să fie înmormântat în 
Egipt, fără să lase instrucţiuni cu 
privire la făgă-duinţa şi la 
legământul lui Dumnezeu, prin 
care lehova le promi-sese 
urmaşilor lui că le va da 


Canaanul, nu ar fi însemnat 
aceasta că renunţa definitiv la 
dreptul său de moştenire pentru 
Ţara Făâ-găduinţei? 

O astfel de posibilitate i-a adus lui 
Iacov mult zbucium sufletesc. 
Avea o datorie de împlinit, o 
mărturie de dat. Atunci 1-a 
chemat pe Iosif, în care ştia că 
putea să aibă încredere absolută, 
şi i-a cerut să-i facă o promisiune, 
întărită prin jurământ, că 
rămăşiţele sale nu aveau să fie 
îngropate în Egipt, ci că el avea 
să fie dus în Canaan şi îngropat în 
peştera Macpela, unde putea să 
doarmă alături de Avraam şi de 
Sara, alături de Isac şi de Rebeca, 
precum şi alături de soţia lui Lea. 
Nu trebuie să consideram că 
această cerere a izvorât doar din 
dorinţa firească pe care o are 
orice om, ca trupul său mort să se 


odihnească lângă cei din familia 
lui. în decizia lui Iacov era cu 
mult mai mult decât atât. Prin 
legământul încheiat cu 
Dumnezeu, ţara Canaanului era a 
lui. In realitate, încă nu era a lui. 
încă nu intrase în stăpânirea ei. 
Dar era a lui prin fâăgăduinţă. El 
credea în acea 

făgăduinţă. lar acum îşi dădea 
seama foarte clar că avea să 
moară înainte de a o primi. Nu 
avea nicio îndoială că avea să 
moară în Egipt, fără să intre în 
posesia Ţării Făgăduinţei. 
Egiptul nu era căminul lor 
Prin faptul că voia să fie 
înmormântat în Canaan, lacov 
dorea să demonstreze că îşi 
păstrase vie încrederea deplină 
că urmaşii sãi aveau să primească 


în stăpânire Canaanul. Datorită 
acestui lucru 1-a pus el pe losif să 
jure că rămăşiţele lui pământeşti 
aveau să fie îngropate în 
mormântul părinţilor săi. în felul 
acesta, avea să dea mărturie 
lumii despre credinţa sa neclintită 
în făgăduinţa lui Dumnezeu şi în 
viitorul urmaşilor săi. 

Dar mai avea în vedere şi altceva. 
Voia ca fiii săi şi urmaşii acestora 
să nu uite niciodată că Egiptul nu 
era căminul lor, că nu aveau să 
rămână pentru totdeauna acolo. 
Nu trebuiau să-l privească 
niciodată ca pe moştenirea lor 
viitoare. Ei nu aparţineau 
Egiptului. Canaanul era [ara 
Făgăduinţei. Iar el voia să le 
orienteze mintea şi speranţele 
spre Canaan; să le aprindă în 
inimi dragostea fierbinte pentru 
căminul lor, să le păstreze vie 


hotărârea de a se întoarce acolo 
atunci când avea să vină timpul 
stabilit de Dumnezeu pentru 
acest lucru şi atunci când El avea 
să le deschidă calea. Nu voia să 
existe nimic care să-i reţină în 
Egipt; voia să evidenţieze înaintea 
lor tot ce i-ar fi putut determina 
să se întoarcă în Canaan. El 
însuşi avea să fie înmormântat 
acolo, ca să le sporească interesul 
şi să le menţină entuziasmul 
pentru împlinirea făgăduinţei. 
Acestea sunt motivele din spatele 
cererii lui lacov: „Să nu mă 
îngropi în Egipt. Ci când mă voi 
culca lângă părinţii mei, să mă 
scoţi afară din Egipt şi să mă 
îngropi în mormântul lor." 

losif a fost gata să se supună 
dorințelor tatălui său: „Voi face 
după cuvântul tău." Astfel, 
îngrijorarea lui Iacov în această 


privinţă a fost îndepărtată. Ştia că 
losif avea să facă aşa cum 
promisese. 

Ultima întâlnire 

A mai existat o întâlnire între losif 
şi tatăl său - întâlnire care a avut 
loc chiar înainte de moartea lui 
Iacov. Au mai fost de faţă două 
persoane, Efraim şi Mânase, fiii 
lui losif. losif a primit vestea 

că tatăl său era bolnav şi s-a dus 
degrabă, împreună cu cei doi fii ai 
sâi, să-l vadă pe patul de moarte. 
După ce a fost anunţat de venirea 
lor, bătrânul şi-a adunat toate 
puterile care-i mai rămăseseră şi 
a reuşit să se ridice în capul 
oaselor, pe marginea patului. 
Avea de împlinit o datorie 
importantă şi era hotărât să o 
împlinească. 


A început prin a-i aminti lui losif 
că Dumnezeu i Se arătase de 
două ori la Betel. I-a repetat fiului 
său esenţa marii fâăgăduinţe care-i 
fusese dată acolo. Apoi, în mod 
formal, i-a adoptat pe cei doi fiii 
ai lui losif, Efraim şi Mânase, ca 
fii ai săi, aşezându-i pe o poziţie 
de egalitate cu frații lui losif. 
Cuvintele lui au fost: „Acum, cei 
doi fii care ţi s-au născut în ţara 
Egiptului înainte de venirea mea 
la tine în Egipt vor fi ai mei; 
Efraim şi Mânase vor fi ai mei, ca 
şi Ruben şi Simeon. Dar copiii pe 
care i-ai născut după ei vor fi ai 
tai; ei vor purta numele fraţilor 
lor în partea lor de moştenire." In 
felul acesta, el le-a acordat lui 
Efraim şi lui Mânase locul de întâi 
născut pierdut de Ruben. Acesta 
le aparţinea de drept, ca fii ai lui 
losif, care fusese întâiul născut al 


Rahelei, acum când Ruben, întâiul 
născut al Leei, îl pierduse. 
Atunci a observat bătrânul că 
losif nu era singur. Mai erau cu el 
alţi doi, pe care nu putea să-i 
identifice, deoarece nu-i vedea 
clar. A întrebat: „Cine sunt 
aceştia?" Atunci, losif i-a 
prezentat pe fiii sâi bunicului lor. 
Imediat, Iacov a spus: „Apropie-i, 
te rog, de mine, ca să-i 
binecuvântez." I-a sărutat şi i-a 
îmbrăţişat, spunându-i lui losif: 
„Nu credeam că am să-ţi mai văd 
faţa, şi iată că Dumnezeu m-a 
făcut să-ţi văd şi sămânţa." 
Mâinile încrucişate 

Ei au îngenuncheat înaintea lui: 
Mânase, cel mai mare, la stânga, 
astfel încât mâna dreaptă a lui 
Iacov să se poată aşeza firesc 
asupra capului sau; Efraim, cel 
mai tânăr, la dreapta, aproape de 


mâna stângă a lui lacov. Apoi, în 
mod surprinzător, bătrânul şi-a 
încrucişat mâinile, punând mâna 
dreaptă asupra lui Efraim şi mâna 
stângă asupra lui Mânase. în 
această poziţie, înainte ca losif să 
poată spune ceva, a rostit 
cuvintele: „Dumnezeul înaintea 
căruia au umblat părinţii mei 
Avraam şi Isac, Dumnezeul care 
m-a călăuzit de când m-am născut 
până în ziua aceasta, îngerul care 
m-a izbăvit de orice 

rău, să binecuvânteze pe copiii 
aceştia! Ei să poarte numele meu 
şi numele părinţilor mei, Avraam 
şi Isac, şi să se înmulțească foarte 
mult în mijlocul ţării!" 

Iosif a fost nedumerit de felul în 
care şi-a aşezat tatăl său mâinile 
pe capetele celor doi fii ai săi. 


Ştia că Iacov vorbea sub 
inspiraţie divină şi a vrut să nu se 
facă nicio greşeală. De aceea, i-a 
atras atenţia lui lacov, dar a 
înţeles imediat că nu fusese vorba 
despre o neglijenţă. „Stiu, fiule, 
ştiu". Făcuse în mod intenţionat, 
urmând îndemnurile Duhului 
Sfânt şi dând sfatul pe care 
Dumnezeu îl călăuzise să-l dea. 
Momentul când Iacov avea să 
părăsească această viaţă a venit 
după şaptesprezece ani de la 
sosirea lui în Egipt. Fiii săi erau 
aşezaţi în jurul patului său. Iacov 
le spusese la toţi despre viitorul 
lor, în mod personal. Peste ei s-a 
lăsat tăcerea, în timp ce aşteptau 
solemn să vină sfârşitul. Iosif îi 
făgăduise, sub jurământ, că 
rămăşiţele lui pământeşti aveau 
să fie scoase din Egipt şi duse în 
Canaan, pentru a fi aşezate în 


peştera Macpela. Acum, el lăsă 
asupra tuturor responsabilitatea 
pe care şi-o asumase Iosif cu 
privire la înmormântarea lui în 
Canaan. Apoi, „şi-a tras picioarele 
în pat, şi-a dat duhul şi a fost 
adăugat la poporul său." 

Iosif s-a apropiat uşor şi a închis 
ochii tatălui său pentru cel din 
urmă somn. Imposibil de crezut 
că a făcut lucrul acesta fără să 
simtă cea mai profundă emoție! 
Amintirile trecutului i-au năvălit 
în minte. S-a gândit la dragostea 
plină de blândeţe a tatălui său, la 
haina pestriță, la bucuria sinceră 
pe care o manifestase atunci când 
il găsise într-o asemenea poziţie 
înaltă, în Egipt. Era pentru prima 
dată când vedea moartea atât de 
aproape de el. Fusese prea tânăr 
ca să simtă profund moartea 
mamei lui. Avusese parte de 


şaptesprezece ani de fericire 
alături de tatăl său. Simţea atât 
de puternic pierderea lui şi 
gândul la el îl copleşea în aşa 
măsură încât „s-a aruncat pe faţa 
tatălui său, 1-a plâns şi l-a 
sărutat." 

înmormântat în Canaan 
împovărat de mâhnire, a luat 
asupra lui responsabilitatea de a 
face pregătirile pentru funeraliile 
tatălui său şi pentru împlinirea 
dorinţei acestuia de a fi 
înmormântat în Canaan. Trupul a 
fost spălat 

şi apoi înfăşurat în fâşii de in 
subţire, după care au început 
zilele de jale atât pentru familie, 
cât şi pentru egipteni. S-a cerut şi 
a fost obţinută permisiunea lui 
Faraon pentru ca înmormântarea 


să aibă loc în Canaan. 

Era cu totul impresionant 
cortegiul funerar care a ieşit din 
Egipt. Cei doisprezece fraţi şi 
familiile lor, cu excepţia celor 
mici, erau însoţiţi de un imens 
alai de care şi de călăreţi dintre 
egipteni. Au pornit din ţinutul 
Gosen spre ţara Canaan. Când au 
ajuns la „aria lui Atad", care 
astăzi nu mai poate fi localizată, 
s-au oprit şi au bocit acolo şapte 
zile. Strigătele lor de jale erau 
atât de puternice încât au atras 
atenţia locuitorilor, care au numit 
locul Abel-Miţraim 

- „jalea egiptenilor". Acolo, copiii 
lui Israel s-au despărţit de con- 
voiul egiptean şi au pornit mai 
departe singuri, ca să aşeze, cu 
reverență, rămăşiţele patriarhului 
în peştera Macpela. Astfel au 
împlinit ei cea din urmă dorinţă a 


tatălui lor. lar lacov a fost lasat să 
doarmă alături de Avraam şi de 
Isac. 

Cei doisprezece fii ai lui Iacov s- 
au întors apoi la copii, la casele şi 
la turmele din Egipt, 
continuându-şi viaţa fără tatăl lor. 
Se încheiase o existenţă 
impresionantă, o existenţă destul 
de variată. Acest om pornise în 
viaţă cu puţine trăsături care să 
atragă. Fusese din fire şmecher, 
un adevărat maestru în intrigi şi 
înşelătorii. Dar toate acestea au 
început să se schimbe odată cu 
visul de la Betel. Acolo, pentru 
prima dată, a stat faţă în faţă cu 
Dumnezeu. Din ceasul acela a 
început instruirea divină care 
avea să facă din el moştenitorul 
legământului. Instruirea aceasta 
a culminat cu marea experienţă 
de la Peniel, unde firea lui a fost 


schimbată şi din lacov a devenit 
Israel 

- „prinţul lui Dumnezeu". După 
aceea, deşi necazurile şi 
încercările au continuat, firea lui 
liniştită s-a transformat treptat în 
sfinţenie, până când viaţa aceea 
care începuse în înşelăciune a 
fost transformată şi adusă la o 
deplină consacrare faţă de 
Dumnezeu. 

După ce s-au întors în Egipt şi şi- 
au reluat ocupațiile obişnuite, 
fraţii au simţit în moduri diferite 
absenţa bătrânului lor tată. Zece 
dintre ei au început să aibă un 
simţământ de nelinişte, de teamă 
că acum Iosif ar putea să-i 
pedepsească pentru grava 
nedreptate pe care o săvârşiseră 
împotriva lui cu mai bine de o 
treime de secol în urmă. Este 
adevărat, îi iertase; fusese mai 


mult decât mărinimos cu ei şi nu 
păruse să aibă niciodată nici 
măcar cel mai îndepărtat gând 

cu privire la răzbunare. Cu toate 
acestea, mâna autoritară a 
tatălui, care să ţină totul sub 
control, nu mai era. Pe Iosif nu-l 
mai împiedica nimic să le aplice 
un tratament care să le aducă 
aminte de răul îngrozitor pe care 
i-l făcuseră. 

Şi-au exprimat imediat neliniştea 
înaintea lui Iosif, spunându-i: 
„Tatăl tāu a dat porunca aceasta 
înainte de moarte: 'Aşa să vorbiţi 
lui Iosif: «Oh, iartă nelegiuirea 
fraţilor tâi şi păcatul lor, căci ţi-au 
facut râu! lartă acum păcatul 
robilor Dumnezeului tatălui 
tau!»'" 

Visele se împlinesc din nou 


Fraţii au descoperit curând că 
judecaseră teribil de greşit 
caracterul lui Iosif. Nu prezenţa 
lui Iacov fusese cea care îl 
împinsese pe Iosif la iertare şi la 
bunătate. „Iosif a plâns când a 
auzit cuvintele acestea." Nu a 
putut să nu vadă că încă era 
obiectul suspiciunii şi al 
neîncrederii fraţilor lui. Lucrul 
acesta 1-a mâhnit şi 1-a rănit. Dar 
lacrimile lui au fost singura 
mustrare pe care le-a adresat-o. 
Ei s-au aruncat încă o dată cu faţa 
la pământ înaintea lui, împlinind, 
în mod inconştient, visele lui de 
demult; iar el i-a liniştit prin 
cuvintele: „Fiţi fără teamă, căci 
sunt eu oare în locul lui 
Dumnezeu? Voi, negreşit, v-aţi 
gândit să-mi faceţi rău, dar 
Dumnezeu a schimbat răul în 
bine, ca să împlinească ceea ce se 


vede azi, şi anume să scape viaţa 
unui popor în mare număr. Fiţi 
dar fără teamă, căci eu vă voi 
hrâni pe voi şi pe copiii voştri." 
Iosif şi-a împlinit cu credincioşie 
această promisiune, iar fraţii lui 
nu s-au mai îndoit de el. Pentru 
cei şaizeci şi doi de ani pe care i-a 
mai avut de trăit după moartea 
tatălui său, raportul biblic folo- 
seşte doar două versete: „Iosif a 
locuit în Egipt, el şi casa tatălui 
său, şi a trâit o sută zece ani. Iosif 
a văzut pe fiii lui Efraim până la 
al treilea neam" - stră-nepoţii -, 
„Şi fiii lui Machir, fiul lui Mânase'" 
-nepoții lui Mânase -, „s-au născut 
pe genunchii lui." Cu totul, a trăit 
nouăzeci şi trei de ani în Egipt, 
optzeci după ce a fost înălţat în a 
doua poziţie din împărăție. 
Probabil că a păstrat până la 
sfârşitul vieţii încrederea şi 


afecțiunea familiei regale, 
precum şi pe cele ale poporului. 
CAPITOLUL 29 

„Iosif, când i s-a apropiat 
sfârşitul..." 

Cuvintele pe care le rosteşte un 
om aflat în faţa morţii sunt privite 
ca având mai mult decât 
semnificaţia lor obişnuită. 
Gândurile cărora un om le dă glas 
înainte de a închide ochii pentru 
cel din urmă somn sunt 
considerate demne de a fi 
reţinute şi citate. Cel din urmă 
gând căruia Iosif i-a dat glas a 
fost păstrat pentru noi de Pavel şi 
este menţionat în Evrei 11:22: 
„Prin credinţă a pomenit Iosif, 
când i s-a apropiat sfârşitul, de 
ieşirea fiilor lui Israel din Egipt şi 
a dat porunci cu privire la oasele 
sale." 

Aici, în ultimele clipe ale vieţii lui 


Iosif, ne este dezvăluit factorul 
suprem care îl susţinuse şi 
întărise în toată călătoria vieţii, 
de la început şi până la sfârşit, 
prin diferitele experienţe prin 
care trecuse şi care îl făcea şi 
acum să privească fără teamă 
apropierea morţii. Raportul biblic 
ne spune: „Iosif a pus pe fiii lui 
Israel să jure zicând: 'Când vă va 
cerceta Dumnezeu, să luaţi şi 
oasele mele de aici." (Geneza 
50:25). 

Ce declaraţie minunată! Ea ne 
permite să descoperim acea 
influenţă unică din viaţa lui Iosif, 
care îl susţinuse prin experienţe 
şi încercări şi care îl susţinea şi 
acum, în timp ce privea spre 
viitor. Pentru el, viitorul acesta 
nu era nesigur. Credea în 
Dumnezeu. întot- 

deauna crezuse. Când, copil fiind, 
Dumnezeu îi descoperise că îl 
alesese pentru a îndeplini o 
lucrare specială, o lucrare care 
facea parte din planul divin 
pentru poporul Său, losif nu se 
îndoise niciodată - deşi totul 
părea să contrazică acest lucru - 
că Dumnezeu Se afla la cârma 
vieţii lui. Era conştient că 
Dumnezeu îngăduise să vină în 
viaţa lui toate acele evenimente 
teribile pentru a le face să lucreze 
spre bine. Ştia că rezultatul avea 
să fie aşa cum plănuise 
Dumnezeu. Această credinţă în 
Dumnezeu şi în providenţa Sa 
ocrotitoare îl susţinuse şi îl 
purtase prin experienţe care, 
altfel, ar fi fost de nesuportat. 
losif „a pomenit... de ieşirea fiilor 
lui Israel din Egipt." losif fusese 


cel care-i adusese în Egipt. Dar, 
atunci când făcuse lucrul acesta, 
ştiuse că ei nu aveau să rămână 
acolo pentru totdeauna. Nu 
Egiptul era moştenirea lor. Nu 
Egiptul era căminul lor 
permanent. Şi nici al lui. Pentru 
losif, această ţară avea să fie 
întotdeauna locul suferinţei lui. 
lar acum, în faţa morţii, el 
vorbeşte despre plecarea 
poporului său. Copiii lui Israel 
aveau să iasă de-acolo. De ce? 
Pentru că ajunseseră un popor 
mare. 

Dumnezeu spusese că trebuiau să 
plece. Şi losif îl credea pe 
Dumnezeu. Dumnezeu îi spusese 
marelui său înaintaş Avraam: „Să 
ştii hotărât că sămânţa ta va fi 
sfrăină într-o ţară care nu va fi a 
ei; acolo va fi robită şi o vor apăsa 
g'reu timp de patru sute de ani. 


Dar pe neamul căruia îi va fi 
roabă, îl voi judeca Eu, şi pe urmă 
va ieşi de acolo cu mari bogății." 
Dumnezeu avea sa-i scoată din 
Egipt 

Astfel, losif ştia că Israel avea să 
plece din Egipt. Şi oasele lui 
trebuiau să plece împreună cu ei. 
losif îi iubea pe copiii lui Israel. 
Se îngrijise de ei şi îi hrănise. 
Erau poporul lui. Mai mult decât 
atât, erau poporul lui Dumnezeu. 
Dumnezeu îi spusese lui Avraam: 
„Să ştii hotărât." Chiar înainte 
de a muri, losif a spus: 
„Dumnezeu vă va cerceta." Şia 
repetat această declaraţie; era 
ceva cât se poate de sigur. De 
aceea, el i-a „pus pe fiii lui Israel 
să jure zicând: 'Când vă va 
cerceta Dumnezeu, să luaţi şi 
oasele mele de aici." 

Pentru losif exista şi o altă lume, 


în afara celei prezente. El trăia în 
acea lume în mod real, la fel cum 
trăia şi în aceasta. Lumea aceea 

exista în mintea lui în fiecare 
clipă. Trăia ca şi când L-ar fi 
văzut pe Cel Nevăzut. Greutățile 
care veneau asupra lui şi care 
păreau de neînțeles şi de 
nesuportat nu erau decât 
vremelnice şi, într-un fel sau 
altul, contribuiau la înaintarea 
planului veşnic al Celui care Se 
îngrijea de toate. Nu conta prea 
mult că nu le înţelegea. Nici nu 
trebuia neapărat să le înţeleagă. 
Era în mâinile lui Dumnezeu, şi 
Dumnezeu ştia ce face şi de ce. El 
avea să le conducă pe toate în 
modul cel mai bun. Viitorul era 
sigur şi losif traia pentru acel 


viitor. 

Această caracteristică a vieţii lui 
losif este atât de clar evidenţiată 
în ultima rugăminte, înainte de 
moarte, pe care le-o adresează 
fraţilor: „Dumnezeu nu vă va lăsa 
în Egipt", le-a spus el. „Vă va 
cerceta. Ştiu sigur. El a spus 
astfel. lar când va împlini ce a 
promis, aveţi grijă ca oasele mele 
să nu rămână în Egipt. Aceasta nu 
este ţara mea. Atunci când 
Dumnezeu vă va scoate de-aici, să 
luaţi cu voi şi rămăşiţele mele. 
Voi merge cu voi şi, când mă voi 
trezi, mă voi trezi acolo unde îmi 
e locul, în ţara mea." 

Nu este greu să înţelegem de ce 
Pavel, în Epistola către Evrei, în 
enumerarea eroilor credinţei, a 
ales acest moment din viaţa lui 
losif ca fiind cea mai 
convingătoare dovadă că losif 


trebuia să fie inclus în lista acelor 
oameni de valoare. „Prin credinţă 
a pomenit losif, când i s-a 
apropiat sfârşitul, de ieşirea fiilor 
lui Israel din Egipt şi a dat 
porunci cu privire la oasele sale." 
în acest act, Pavel a văzut dovada 
incontestabilă că losif a fost un 
om cu o credinţă profundă, care 
credea întru totul făgăduinţele lui 
Dumnezeu şi aştepta cu dor 
împlinirea lor. Era, totodată, 
dovada faptului că în Egipt nu se 
simţea acasă, cu toate că, în ceea 
ce privea înfăţişarea, exteriorul, 
părea să fi devenit pe deplin unul 
de-al lor. 

Credinţa nu era ceva nou pentru 
losif. Nu apăruse în viaţa lui în 
ultimii ani. Credinţa îi marcase 
întreaga viaţă, încă de la început. 
Lumea din jurul lui, pe care putea 
să o atingă, să o simtă şi să o 


vadă, era destul de reală, dar cu 
nimic mai reală decât lumea 
nevăzută, în care credea. Nu 
putea să întindă mâna şi să o 
atingă, dar o putea percepe prin 
credinţă. lar această credinţă nu 
numai că facea ca lumea nevăzută 
să devină reală pentru el, dar îl şi 
susţinea, trecându-l cu bine prin 
toate loviturile vieţii care păreau 
să cadă la întâmplare. 

Această atitudine a minţii şi a 
voinţei, pe care losif a manifestat- 
o în mod constant faţă de lumea 
nevăzută în care credea şi care 
devenise 


y 

atât de reală pentru el, fusese 
aceeaşi de la început. încă din 
vremea când stătea sprijinit pe 


genunchii bunicului sau şi asculta 
povestiri despre viaţa strămoşilor 
sâi şi despre lucrurile uimitoare 
pe care le facuse Iehova pentru ei 
şi apoi de-al lungul întregii 
succesiuni a evenimentelor 
providenţiale care se petrecuseră 
în propria viaţă, Iosif nu se 
îndoise niciodată de faptul că, 
întotdeauna şi în toate 
circumstanţele, se aflase în mâna 
Aceluia care ştie sfârşitul de la 
început şi care conduce toate 
lucrurile după sfatul voinţei Sale 
şi face ca circumstanţele să 
răspundă scopurilor pe termen 
lung ale planului Său. Aceasta a 
fost încrederea lui Iosif la 
început, atunci când a primit 
visele; aceasta fusese încrederea 
lui dintotdeauna; aceasta avea să 
fie încrederea lui până la sfârşit şi 
aceasta era încrederea lui şi 


acum, la sfârşitul vieţii, când 
privea spre viitor. Dumnezeu avea 
să cerceteze pe poporul Său. 
Copiii lui Israel aveau să fie duşi 
din nou în ţara lor. Iosif ştia 
lucrul acesta. Iar atunci, oasele 
lui nu trebuiau lăsate în Egipt. 
Trebuiau duse acasă. 

Ultimele cuvinte ale unui mare 
om 

Credinţa 1-a determinat pe Iosif 
să se încreadă în Dumnezeu, să se 
bizuie pe El că îşi va împlini 
cuvântul. „Când îţi întorci 
privirile spre El, te luminezi de 
bucurie şi nu ţi se umple faţa de 
ruşine." Astfel a trait Iosif şi a 
primit putere să treacă prin 
experienţele grele ale vieţii. A 
ştiut că Dumnezeu avea un plan şi 
a fost mulţumit să aştepte. în 
acest timp, credinţa a fost aceea 
care 1-a ajutat să se detaşeze de 


prezent şi de circumstanţele din 
jur. Cele din urmă cuvinte ale 
acestui mare om al lui Dumnezeu 
ne deschid o fereastră câtre 
sufletul lui, descoperindu-ne cât 
de puţin a simţit el că aparţine 
ordinii lucrurilor în mijlocul 
cărora trăia. în întreaga lui viaţă, 
speranţa moştenirii viitoare a ars 
în inima lui ca o lumină tainică, 
făcându-l să fie străin şi călător 
pretutindeni altundeva în afară de 
pământul drag şi binecuvântat 
care-i fusese făgăduit. lar acum, 
când era gata să-şi ia rămas-bun 
de la viaţă şi să treacă la odihnă, 
nici măcar lucrul acesta nu mai 
conta prea mult. Credinţa îl făcea 
să se detaşeze şi de 
circumstanţele acestea ca şi de 
cele prin care trecuse înainte. 
Speranţa lui strâăbăâtea dincolo de 
mormânt, departe, în viitor. 


Aceasta era tot ceea ce conta. 

Detaşarea lui Iosif de lucrurile 
lumii din jurul său este dezvăluită 
în aceste ultime cuvinte, rostite 
înainte de moarte, însă întreaga 
istorie a vieţii lui ne-a descoperit 
câte ceva, cu fiecare episod 
prezentat. Ea ne-a arătat că 
detaşarea lui de lumea aceasta şi 
interesul pentru nişte realităţi 
invizibile şi pentru o lume 
nevăzută nu l-au făcut nici 
nepotrivit pentru şi nici 
nemulțumit de responsabilităţile 
şi de realităţile pământeşti şi nici 
nu l-au descalificat pentru 
mâreaţa şi importanta sa misiune 
în slujirea semenilor. Detaşarea 
aceasta nu i-a tăiat avântul şi nici 


nu i-a diminuat interesul pentru 
măreaţa lucrare pe care o avea de 
făcut pentru oameni, chiar dacă 
în centrul gândurilor şi al 
preocupărilor sale a rămas 
întotdeauna Dumnezeu. Faptul că 
era cu totul captivat de planurile 
lui Dumnezeu nu 1-a împiedicat 
ca, în timp ce se pregătea pentru 
a trâi într-o altă lume, să-şi facă 
datoria în lumea aceasta. Faptul 
de a-l. pune pe Dumnezeu pe 
primul loc în toate lucrurile nu-l 
va face niciodată pe omul lui 
Dumnezeu să-şi neglijeze, să-şi 
ignore sau să-şi uite datoria faţă 
de semeni. Atunci când îl iubeşti 
pe Dumnezeu cu tot sufletul tāu, 
cu tot cugetul tāu şi cu toată 
puterea ta, îţi vei iubi şi 
aproapele ca pe tine însuţi. 
Gândurile lui Iosif au fost 
direcționate întotdeauna de 


credinţa lui în Dumnezeu. 
Nevăzutul domneşte în vieţile 
oamenilor prin gânduri. O astfel 
de certitudine nu vine decât prin 
credinţă. Aceasta poate să facă şi 
va face credinţa pentru oricine - 
ca Dumnezeu să fie real; ca lumea 
nevăzută să fie reală. 

Mai mult decât atât, aşa cum am 
văzut, tot credinţa a fost aceea 
care a direcționat şi controlat şi 
dorinţele lui Iosif. Când în inima 
omului domneşte nevăzutul, 
acesta devine nu numai obiectul 
unei anumite cunoaşteri, ci şi 
obiectul celor mai dragi dorinţe. 
El (nevăzutul) încetează să fie 
nesigur, întunecos, plin de 
îndoieli, şi devine ceva luminos şi 
de dorit. în comparaţie cu el, 
toate celelalte lucruri sunt 
insignifiante. 

O viaţă detaşată de lumea aceasta 


şi aţintită asupra lucrurilor 
nevăzute aduce, aşa cum am 
văzut în cazul lui Iosif, 
nenumărate beneficii. Omul care 
trăieşte pentru viitor şi pentru 
obiective îndepărtate, care îi sunt 
nespus de dragi şi după care 
tânjeşte inima lui, va fi un om mai 
bun decât cel care trăieşte doar 
pentru ziua de astăzi, doar în şi 
pentru prezent. Trăind în felul 
acesta, ca şi când ar 

vedea nevăzutul, el se supune, în 
mod inconştient, unei discipline 
mentale şi morale care îi aduce 
infinite avantaje. 

O astfel de viaţă va conduce, de 
asemenea, la o schimbare a 
caracterului, care va fi benefică în 
cel mai înalt grad. Tot ceea ce îl 
face pe om să trăiască în trecut şi 


în viitor îl şi înalţă. Cu mult 
deasupra altor oameni se află cel 
pentru care tot trecutul este o 
descoperire a lui Dumnezeu - o 
revelaţie a providenţei Sale, 
având în centru Calvarul - şi tot 
viitorul, o nesfârşită părtăşie cu 
Hristos şi cu bucuriile lumii care 
va veni. 

Preocuparea pentru lumea 
viitoare 

A trai printr-o credinţă precum 
cea manifestată de Iosif face mai 
mult decât atât: mută interesul 
omului de la această lume câtre o 
alta, de la pământ la cer. Aceasta 
este întotdeauna lucrarea 
credinţei, a preocupării pentru 
lumea viitoare. Ni se spune că 
Avraam „a venii şi s-a aşezat... 
într-o ţară care nu era a lui şia 
locuit în corturi... Căci el aştepta 
cetatea care are temelii tari, al 


cărei meşter şi ziditor este 
Dumnezeu." (Evrei 11:9,10). 
Trebuie să subliniem din nou că o 
credinţă precum cea pe care a 
avut-o şi a exercitat-o Iosif nu-l 
face pe om indiferent faţă de 
datoriile lui în această lume. 
Aceasta pare a fi regula plină de 
sarcasm a vieţii. Dar viaţa lui Iosif 
dezminte această regulă. El a fost 
credincios şi sârguincios în toate 
îndatoririle lui. A fost activ şi 
profund loial stăpânilor pe care i- 
a avut. De-a lungul întregii vieţi, a 
rămas cu adevărat evreu, dar 
lucrul acesta nu 1-a făcut să 
abandoneze sau să neglijeze 
slujba la care îl chemase Faraon. 
A trăit prin speranţă şi prin 
credinţa în lucrurile nevăzute. 
Aceasta, în loc să facă din el un 
lucrător nepăsător şi lipsit de 
valoare, 1-a transformat într-unui 


din ce în ce mai bun, cu fiecare zi 
care trecea. A crezut cu toată 
convingerea că, dacă avea să fie 
sârguincios, altruist şi sincer în 
îndeplinirea datoriilor şi 
responsabilităţilor care îi 
reveneau, Dumnezeul căruia îi 
slujea avea să conducă totul 
pentru realizarea măreţelor lui 
vise; că Dumnezeu avea să 
împlinească planul Său divin. 
Faptul că priveşte cu respect 
lumea viitoare nu-l va face pe 
niciun om nepotrivit pentru lumea 
prezentă. A trăi în permanenţă ca 
un cetățean al lumii cereşti va 
face din orice om un cetăţean mai 
bun al acestei lumi. Credinţa 

din inimă 1-a determinat pe Iosif 
să-şi îndeplinească toată viaţa 
responsabilităţile de moment, fie 


ca sclav sau întemnițat, fie în 
administrarea afacerilor unui 
mare imperiu. 

într-adevăr, la fel ca în cazul lui 
Iosif, datoriile şi responsabilităţile 
care îi revin unui om în această 
viaţă capătă o mai mare 
importanţă atunci când omul 
devine conştient de realitatea 
nevăzută şi îşi trăieşte viaţa aici 
cu respect pentru viaţa de acolo. 
Atunci, întâmplările şi 
circumstanţele vieţii prezente, 
aşa cum sunt ele încărcate de 
dezamăgire şi de amărăciune, îşi 
diminuează puterea de a ne 
tulbura, în timp ce lucrările şi 
datoriile vieţii prezente, dacă sunt 
îndeplinite cu grijă şi cu 
sârguinţă, devin mai importante, 
fiind considerate mijloace de a ne 
pregăti pentru ceea ce urmează 
să vină. 


înălţat mai presus de lume 
Astfel, o credinţă precum cea pe 
care a avut-o Iosif, în loc să 
slăbească puterea şi dispoziţia 
omului de a lucra, îi sporeşte 
energiile pentru orice fel de 
lucrare pe care i s-ar cere sā o 
facă. Să privim încă o dată la 
această listă lungă de eroi ai 
credinţei, prezentată în Evrei 11, 
şi să observăm varietatea 
nivelurilor sociale ale vieților 
omeneşti prezentate aici. Toți au 
fost modelaţi de credinţa lor, 
făcuţi potriviţi pentru a-şi 
îndeplini datoria şi eliberaţi din 
capcanele inerente chemării care 
le fusese adresată. Credinţa lor i- 
a înălţat deasupra lumii şi, în 
consecinţă, i-a aşezat în postura 
de a lucra cu un mai puternic 
imbold al datoriei. 

Noi, cei care trăim în acest veac 


al Evangheliei, beneficiem de o 
revelaţie mai măreaţă şi mai clară 
a lui Dumnezeu decât cea de care 
a beneficiat Iosif. Lucrul acesta ar 
trebui să dezvolte în noi o 
încredere neclintită în toate 
fagăduinţele lui Dumnezeu - o 
credinţă care chiar să o întreacă 
pe aceea a patriarhului din 
vechime, a cârui istorie a vieţii 
ne-a impresionat atât de mult - 
astfel încât şi noi să putem 
manifesta calmul, siguranţa şi 
statornicia lui în experienţele 
propriei vieţi. Atunci, aceeaşi 
putere care 1-a ţinut pe el 
credincios şi neclintit în toate 
circumstanţele va lucra în noi nu 
numai aceeaşi detaşare şi aceeaşi 
energie de viaţă, dar şi acelaşi 
devotament faţă de Dumnezeu, 
indiferent de condiţiile de 
moment. Ea ne va oferi aceeaşi 


lumină clară şi aceeaşi speranţă 
atunci când ne vom găsi în 
apropierea morţii. 

„Losif... a dat porunci cu privire la 
oasele sale." A vrut ca acestea să 
fie scoase din Egipt. în faţa 
morţii, prim-ministrul Egiptului ar 
fi putut porunci să i se 
pregătească un magnific 
monument, ca loc de odihnă 
permanent pentru oasele lui. Ar fi 
putut cere să i se îmbălsămeze 
corpul şi, pentru el, să se ridice o 
mare piramidă. Alţi mari oameni 
ai Egiptului dăduseră astfel de 
porunci, iar monumentele lor 
există şi astăzi. Iosif a vrut ca 
oasele lui să fie scoase din Egipt 
şi duse într-o altă ţară, în [ara 
Făgăduinţei. 

De ce nu o mare piramida? 


De ce? Ce 1-a determinat să 
ceară ca oasele să-i fie duse în 
Canaan, şi să nu rămână în Egipt? 
De ce a refuzat înmormântarea în 
Egipt şi a poruncit 
înmormântarea în Canaan? Iosif 
fusese un mare conducător în 
Egipt. Prezenţa mormântului său 
acolo ar fi fost o marturie 
permanentă despre importanta 
lucrare pe care o făcuse pentru 
această naţiune, precum şi despre 
credincioşia lui faţă de 
Dumnezeul evreilor. Adevăratul 
Dumnezeu fusese Acela care 
talmăcise visele lui Faraon. Aşa 
spusese Iosif. Adevăratul 
Dumnezeu întocmise un plan 
pentru a salva Egiptul. Un mare 
monument ridicat pentru losif în 
Egipt, un memorial permanent, 
poate o piramidă impunătoare în 
care să-i fie aşezate oasele, ar fi 


putut să servească unui dublu 
scop: pentru perpetuarea 
amintirii lui şi pentru onorarea 
adevăratului Dumnezeu. într-o 
astfel de piramidă, corpul lui Iosif 
mumifiat ar fi putut să-şi doarmă 
lungul somn alături de renumiţii 
faraoni ai veacurilor. în felul 
acesta, pentru poporul ţării în 
care Iosif avusese un asemenea 
succes, precum şi pentru 
vizitatorii veniţi din alte ţări, o 
piramidă ar fi însemnat o aducere 
aminte a acelui succes - şi poate 
că ar fi îndreptat atenţia 
egiptenilor câtre adevăratul 
Dumnezeu, Cel care plânuise şi 
împlinise totul. 

Dar niciunul dintre 
considerentele acestea nu 1-a 
influenţat pe marele prim- 
ministru al Egiptului atunci când 
a venit timpul să privească spre 


viitor. Erau cu totul lipsite de 
importanţă pentru el. în faţa 
morţii, credinţa i-a descoperit lui 
Iosif perspectiva altor lucruri, mai 
măreţe şi mai de dorit decât 
monumentele, piramidele sau 
ovaţiile oamenilor. 

Ajuns la sfârşitul vieţii lui 
pământeşti, Iosif nu şi-a pierdut 
încrederea că Dumnezeul 
părinţilor sâi avea să-i 
împlinească făgăduinţa 

facută lui Avraam, lui Isac şi lui 
Iacov - aceea că le va da [ara 
Făgăduinţei în stăpânire veşnică. 
Această făgăduinţă încă nu se 
împlinise. Ei toţi se odihneau în 
acea ţară. Iosif credea că aveau 
să fie înviaţi şi apoi aveau să intre 
în stăpânirea ţării, aşa cum 
fagăduise Dumnezeu. Voia ca 


oasele lui să fie duse în Canaan. 
Acolo avea să se odihnească 
alături de înaintaşii lui, astfel 
încât, în ziua cea mare, când 
Avraam, Isac şi lacov aveau să 
iasă din mormintele lor pentru a 
intra în posesia îndelung 
fagăduitei moşteniri, şi el să fie 
împreună cu ei la acea înviere şi 
să aibă parte cu ei de stăpânirea 
Ţării Făgăduite. 

Viaţă fără sfârşit în Ţara cea 
veşnică a Fagaduinţei 

Astfel, Iosif, când i s-a apropiat 
sfârşitul, nu s-a gândit la lucrurile 
vremii - monumente, memoriale, 
piramide - sau la lucrurile 
Egiptului şi ale gloriei 
pământeşti. Ochii săi priveau prin 
credinţă la lucrurile veşniciei, la 
slava învierii, la viaţa fără sfârşit 
şi la atât de mult dorita [ară a 
Făgăduinţei, pe care le asocia cu 


tatăl, cu bunicul şi cu străbunicul 
lui. Ce însemnau gloria şi 
renumele pământesc, în 
comparaţie cu lucrurile pe care le 
fagăduise Dumnezeu? 

De aceea, când i s-a apropiat 
sfârşitul, Iosif a dat porunci cu 
privire la oasele lui, pentru că 
învierea era pentru el foarte 
reală. Nu avea să rămână pentru 
totdeauna în mormânt. Avea să 
învie. Nu voia niciun monument. 
Privea înainte, către viaţă, către 
viaţa în [ara Făgăduinţei. Avraam 
aştepta învierea acolo, ca şi Isac 
şi lacov. Avea să se odihnească 
acolo, împreună cu ei, şi să învie 
cu ei într-o înviere biruitoare 
asupra morţii şi asupra 
mormântului. Ce glorioasă zi avea 
să fie aceea! 

Şi, astfel, Iosif a ajuns la sfârşitul 
unei vieţi lungi şi pline de slavă. 


De-a lungul ei îl susţinuse şi îl 
călăuzise întotdeauna Dumnezeul 
părinţilor lui. Prin toate 
împrejurările - şaptesprezece ani 
ca un băiat lipsit de griji în tabăra 
tatălui său; zece ani de sclavie în 
Egipt; trei ani de temniţă şi 
optzeci de ani ca domn peste 
toată ţara Egiptului şi ca un 
important demnitar, respectat ca 
salvator al naţiunii -, el se 
încrezuse în Dumnezeu. Şi 
Dumnezeu nu-l dezamă-gise 
niciodată. Pentru Iosif, El fusese 
întotdeauna /ehova-iire, „Cel care 
va purta de grijă" întotdeauna, în 
toate circumstanţele. în viaţa lui 

losif, circumstanţele s-au 
schimbat mereu. însă Dumnezeu 
nu S-a schimbat. El a fost 
întotdeauna acelaşi. 


losif a murit. Dar aceasta nu a 
însemnat sfârşitul lui. Pentru că a 
murit aşa cum a trăit, în armonie 
cu Cel Infinit. Dumnezeu a trimis 
un om. In nesfârşita veşnicie care 
va veni, Dumnezeul pe care losif 
L-a iubit şi L-a slujit îl va lua pe 
credinciosul Său slujitor la Sine, 
ca să fie lângă El, într-o 
netulburată armonie şi într-o 
nesfârşită părtăşie, într-o lume 
fără sfârşit. 

